
Introducere 


Numai prejudecata si o anumita deformare a imaginii in proiectia Mercator ne impiedica 
sa ne dam seama de dimensiunile enorme ale continentului african. Acoperind o suprafata de 
douăsprezece milioane de mile pătrate, Africa este aproape la fel de întinsă cât America de 
Nord şi Europa la un loc şi, aproximativ, de două ori mai mare decât America de Sud. Şi dupa 
cum ne înşelăm când îi apreciem dimensiunile, la fel greşim şi cu privire la natura ei 
predominantă: Continentul Negru este, în cea mai mare parte deşert arzător şi păşune deschisă. 

De fapt, Africa este denumită Continentul Negru dintr-un singur motiv: prezenţa vastelor 
păduri ecuatoriale din regiunea ei centrală. Aici se află bazinul hidrografic al fluviului Congo, 
cuprinzând a zecea parte din continent — un milion şi jumătate de mile pătrate de pădure 
întunecoasă, umedă şi tăcută, unică şi uniformă caracteristică geografică, având mărimea unei 
jumătăţi din suprafaţa continentală a Statelor Unite. Această pădure preistorică dăinuie, 
neschimbată şi netulburată, de mai bine de şaizeci de milioane de ani. 

Chiar şi la ora actuală, bazinul Congo este populat de numai jumătate de milion de 
oameni, grupaţi mai ales în sate ce se înşiră de-a lungul malurilor râurilor mâloase care curg 
leneş prin junglă. Întinderea uriaşă a pădurilor virgine a făcut ca până azi, mii de mile pătrate 
să fie încă neexplorate. 

Aceasta este valabil mai cu seamă pentru porţiunea nord-estică a bazinului Congo, unde 
pădurea tropicală vine în contact cu lanţul vulcanic Virunga, pe marginea Văii Marelui Rift. 
Lipsită de drumuri comerciale stabile sau de caracteristici interesante, Virunga a rămas 
ascunsă ochilor lumii occidentale, până cu mai puţin de o sută de ani în urmă. 

Expediția care a făcut „cea mai importantă descoperire a anilor o mie nouă sute optzeci” 
în Congo s-a desfăşurat pe parcursul a şase săptămâni, în anul 1979. Această carte relatează 
cele întâmplate în timpul celor treisprezece zile ale ultimei expediţii americane în Congo, în 
iunie 1979, la aproape o sută de ani după ce Henry Morton Stanley a explorat pentru prima 
oară Congo, între 1874-1877. O comparaţie între cele două expediţii dezvăluie multe despre 
natura schimbătoare — şi neschimbătoare — a explorării Africii în secolul ce s-a scurs. 

Stanley este amintit de obicei, ca ziaristul care l-a găsit pe Livingstone în 1871, dar 
adevărata lui importanţă stă în explorările întreprinse ulterior. Moorehead îl numeşte „un nou 
tip de om în Africa... un explorator — om de afaceri... Stanley nu a fost în Africa nici pentru a 
reforma popoarele, nici pentru a clădi un imperiu şi nici nu a fost îndemnat de vreun interes 
real în probleme ca antropologia, botanica sau geologia. Ca s-o spunem pe şleau, el a dorit să- 
şi facă un nume”. 

Când Stanley a plecat a doua oară din Zanzibar, în 1874, el a fost serios finanţat de ziare. 
În curând a ieşit din junglă la ţărmul Oceanului Atlantic, 999 de zile mai târziu, după ce 
suportase greutăţi incredibile şi pierderea a mai bine de două treimi din efectivul iniţial al 
expediției, atât el cât şi ziarele finantatoare aveau una dintre cele mai extraordinare istorii ale 
secolului: Stanley călătorise de-a lungul fluviului Congo, de la izvoare până la vărsare. 

Dar numai după doi ani, Stanley se întorcea in Africa în cu totul alte circumstanţe. El 
călătorea sub nume de împrumut; făcea excursii de diversiune, pentru ca eventualii spioni să-i 
piardă urma; puţinii oameni care ştiau că se află în Africa nu puteau să presupună decât că 
avea în minte „nişte scheme comerciale de anvergură”. 

De fapt, Stanley era finanţat de Leopold al II-lea al Belgiei, care avea intenţia să obţină 
personal o mare porţiune din Africa. „Nu este vorba despre coloniile belgiene”, îi scria Leopold 
lui Stanley. „Este problema creării unui nou stat, cât mai mare cu putinţă... Regele, ca 
persoana particulară, doreşte să obţină proprietăţi în Africa. Belgia nu vrea nici colonii, nici 
teritorii. Domnul Stanley trebuie deci, fie să cumpere pământuri, fie să obţină concesionarea 
lor...” 

Acest plan incredibil a fost realizat. Prin 1885, un american spunea că Leopold „deţine 
Congo exact cum Rockefeller deţine Standard Oil”. Comparatia era valabilă in multe privinţe, 
dat fiind că explorarea Africii devenise dominată de afaceri. 

Şi aşa a rămas până în ziua de astăzi. Stanley ar fi aprobat expediţia americană din 1979, 
întreprinsă în secret, în care accentul căzuse pe viteza de mişcare. Dar diferenţele l-ar fi uluit. 
Când Stanley trecuse pe lângă Virunga în 1875, îi trebuise aproape un an să ajungă acolo; 
americanii şi-au atins punctul de plecare în expediţie în exact o săptămână. Stanley, care a 


călătorit cu o mică armată formată din patru sute de persoane, ar fi fost uimit de o expediţie 
formată din numai unsprezece persoane — şi o maimuţă. Teritoriile străbătute de americani 
un secol mai târziu erau state independente; Congo era acum Zair, iar fluviul Congo, fluviul 
Zair, de fapt în 1979, termenul „Congo” se referea din punct de vedere „tehnic” doar la 
bazinul hidrografic al fluviului Zair, deşi era încă folosit în mediile ştiinţifice geologice ca 
termen familiar, precum şi pentru conotatiile lui romantice. 

În ciuda acestor diferente, expedițiile au avut rezultate de o remarcabilă asemănare. Ca şi 
Stanley, americanii au pierdut două treimi din participanţii la expediţie şi au ieşit din junglă 
la fel de disperaţi ca şi oamenii acestuia, cu un secol înainte. Şi, la fel ca Stanley, ei s-au întors 
cu poveşti incredibile despre canibali şi pigmei, despre civilizaţii ale junglei căzute în ruină şi 
despre comori fabuloase pierdute. 


Doresc să le mulţumesc: lui R. B. Travis, de la Earth Resources Technology Services 
(Serviciile Tehnologice pentru Resurse Geologice) din Houston, pentru permisiunea de a folosi 
rapoarte înregistrate pe bandă video; doctorului Karen Ross, de la ERTS, pentru date 
suplimentare privind expediţia; doctorului Feter Elliot de la Departamentul de Zoologie al 
Universităţii din California — Berkeley şi conducerii Proiectului Amy, inclusiv lui Amy 
personal; doctorului William Wens, de la Kasai Mining & Manufacturing, Zair; doctorului 
Smith Jefferson, de la Departamentul de Patologie Medicală al Universităţii din Nairobi, 
Kenya precum şi căpitanului Charles Munro, din Tanger, Maroc. 

Mai sunt îndatorat şi lui Mark Warmick, din Nairobi, pentru interesul arătat de la început 
pentru acest proiect; lui Alan Binks, din Nairobi, pentru generozitatea cu care s-a oferit să mă 
ducă în regiunea Virunga din Zair; lui Joyce Small, pentru că mi-a asigurat transportul, de 
obicei în mare grabă spre tărâmurile cele mai tainice ale lumii; şi în sfârşit, cu mulţumiri 
speciale, asistentei mele, Judith Lovejoy, ale cărei eforturi neobosite pe parcursul unui timp 
extrem de dificil au fost cruciale pentru terminarea acestei cărţi. 


M.C. 


Prolog: 
Locul oaselor 


Zorii se iviră peste pădurea tropicală. 

Soarele împrăştia răcoarea dimineţii şi, odată cu ea, ceața umedă şi lipicioasă, scoțând la 
iveală o lume tăcută, uriaşă. Copaci enormi, cu trunchiuri groase de patruzeci de picioare[1], 
înălțate la două sute de picioare deasupra pământului, obturau cerul cu frunzişul lor bogat 
răsfirat, de pe care apa se scurgea neîncetat pe solul de dedesubt. Perdele de muşchi cenusiu, 
plante agăţătoare si liane atarnau in hatis, printre copacii din ale căror trunchiuri tasneau 
orhideele parazite. 

La nivelul solului, ferigi uriaşe, mustind de umezeală, mai înalte decât un stat de om, 
mențineau pâcla deasupra pământului. Ici şi colo, câte o pată de culoare: inflorescenta roşie a 
acantei, cu otrava sa ucigătoare şi floarea albastră a viței sălbatice, care se deschide numai la 
ivirea zorilor. Impresia pregnantă era că te afli în mijlocul unei lumi vaste, 
supradimensionate, de un verde-cenuşiu — un loc straniu, neospitalier pentru om. 

Jan Kruger îşi puse carabina alături şi-şi întinse muşchii puternici. Dimineaţa venea repede 
aici, la Ecuator; în curând se făcu lumină, deşi ceața persista. Aruncă o privire înspre tabăra 
expediției, în jurul căreia făcuse de pază peste noapte: opt corturi din nylon, de culoare 
galben-strălucitor, unul albastru, utilizat pentru prepararea şi servirea mesei şi o prelată 
legată deasupra lăzilor cu echipament, într-o încercare inutilă de a le păstra uscate. Îl văzu pe 
Misulu, cealaltă santinelă, stând aşezat pe o piatră, clătinându-se de somn. Alături, se afla 
echipamentul de transmisie: o antenă parabolică argintie, cutia neagră a emitatorului, 
cablurile coaxiale şerpuind până la camera video portabilă, montată pe un trepied telescopic. 
Americanii foloseau acest echipament pentru transmiterea rapoartelor zilnice prin satelit către 
baza lor din Houston. 

Kruger era un bwana mukubwa, cum i se spunea călăuzei, angajat să conducă expediţia în 
Congo. Mai condusese şi alte expediţii: companii petroliere, forestiere şi miniere, echipe de 
cartografiere şi expediţii geologice, ca aceasta. Companiile care-şi trimiteau oamenii pe teren 
aveau nevoie de cineva care să cunoască obiceiurile şi dialectele locale, suficient de bine 
pentru a struni cărăuşii şi a organiza călătoria. Kruger era bine ales pentru această 
însărcinare; vorbea kiswahili, bantu şi puţin bagindi şi fusese de mai multe ori în Congo, deşi 
niciodată în Virunga. 

La început, Kruger nu putuse înțelege de ce voiau geologii americani să meargă în 
Virunga, în partea de nord-est a pădurii ecuatoriale congoleze. Zairul era ţara cea mai bogată 
în minerale a Africii negre — cea mai mare producătoare mondială de cobalt şi diamante 
industriale şi al şaptelea mare producător de cupru. În plus, mai erau marile zăcăminte de 
aur, cositor, zinc, tungsten şi uraniu. Dar cea mai mare parte a mineralelor se găsea în Shaba 
şi Kasai, nu în Virunga. 

Kruger nu mai avea nevoie să întrebe de ce voiau americanii să meargă în Virunga, 
deoarece, avu un răspuns destul de curând. Imediat ce expediţia trecuse de lacul Kiyu şi 
pătrunsese în pădurea ecuatorială, geologii începuseră să scormonească râurile şi albiile 
pâraielor. Cercetarea placesurilor sedimentare însemna că ei căutau aur sau diamante. Se 
dovedise că era vorba despre diamante. 

Dar nu orice fel de diamante. Geologii umblau după ceea ce ei numeau diamante de tip 
IIb. Fiecare nou eşantion era imediat supus unui test electric. Discuţiile iscate îl depăşeau pe 
Kruger — despre diferente dielectrice, structuri ionice, durități. Dar îşi putuse da seama ca 
importante erau proprietăţile electrice ale diamantelor. Cu siguranţă, eşantioanele nu aveau 
nici o valoare ca pietre preţioase. Kruger examinase câteva, şi toate erau albastre din cauza 
impurităților. 

Timp de zece zile, expediţia urmărise placesurile sedimentare. Procedura era mereu 
aceeaşi: dacă găseai aur sau diamante în albiile pâraielor, te deplasai în amonte, către sursa 
de eroziune prezumtivă a mineralelor. Expediția se deplasase către ţinuturile mai înalte, de-a 
lungul pantelor vestice ale lanţului vulcanic Virunga. Totul decurgea normal. Până într-o zi, 
când, pe la amiază, cărăuşii refuzaseră să meargă mai departe. 

Această parte din Virunga, spuneau ei, era denumită kanyamagufa, ceea ce însemna „locul 
oaselor”. Cărăuşii susțineau că oricărui om, îndeajuns de nebun să continue drumul, i-ar fi 


fost sfărâmate oasele, şi în special craniul. Îşi tot atingeau pometii obrajilor, repetând că li se 
vor zdrobi capetele dacă nu se vor opri. 

Vorbitori ai limbii bantu, hamalii erau negri arawanis, din cel mai apropiat oraş, 
Kisangani. Asemeni tuturor celor născuţi şi crescuţi la oraş, aveau tot felul de superstiții in 
legătură cu jungla congoleză. Kruger îl chemase pe mai-marele lor: 

— Ce triburi sunt pe-aici? întrebase Kruger, arătând către jungla din faţa lor. 

— Nici un triburi, răspunse căpetenia. 

— Nici un trib? Nici chiar bambuti? întrebase el, referindu-se la cel mai apropiat grup de 
pigmei. 

— Nimeni vine aici, răspunse căpetenia. Aici este kanyamagufa. 

— Atunci, ce anume vă zdrobeşte oasele? 

— Dawa, răspunse superstitios căpetenia, folosind termenul bantu pentru forţele magice. 
Dawa puternice aici. Oamenii stea departe. 

Kruger oftase. Ca mulţi albi, era sătul să tot audă despre dawa. Dawa era pretutindeni: şi în 
plante, şi în pietre şi în furtuni şi în duşmanii de tot felul. Dar credinţa în dawa domina o 
mare parte a Africii şi era foarte respectată în Congo. 

Kruger fusese obligat să-şi piardă tot restul zilei în negocieri obositoare. În cele din urmă, 
le dublase plata, promitandu-le şi arme de foc la întoarcerea in Kisangani, iar cărăuşii 
consimtira să continue drumul. Kruger considera că incidentul fusese doar o stratagema 
supărătoare locală. În general, te puteai aştepta din partea cărăuşilor să invoce vreo 
superstiție locală pentru a-şi spori câştigurile, îndată ce o expediţie ajungea destul de departe 
în teren pentru a depinde de ei. Aşa că el calculase bugetul ţinând cont de o asemenea 
eventualitate şi, odată satisfăcute cererile lor, nu se mai gândi la asta. 

Chiar şi când dăduseră peste mai multe locuri unde zăceau împrăştiate fragmente de oase 
sfărâmate, pe care aceştia le găseau înspăimântătoare. Kruger nu se îngrijorase. Examinându- 
le văzuse că nu erau resturi umane, ci mai curând oase provenind de la delicatele maimuțe 
colobus, nişte creaturi frumoase, cu blană neagră latoasa, vârstată cu alb, ce trăiau în vârful 
copacilor. Era adevărat că oasele se găseau în număr mare, iar Kruger habar nu avea de ce 
erau zdrobite, dar el petrecuse un timp îndelungat în Africa şi văzuse multe lucruri 
inexplicabile. 

Şi nu mai era impresionat nici de îngrămădirile de fragmente de piatră, sugerând faptul că, 
în aceste locuri, se inaltase cândva un oraş. Kruger mai întâlnise ruine neexplorate, in 
Zimbabwe, la Broken Mill, în Maniliwi, se aflau ruine de oraşe şi temple pe care nu le văzuse 
şi nu le studiase nici un om de ştiinţă al secolului nostru. 

Cu o seară înainte, aşezase tabăra lângă ruine. Cărăuşii erau înspăimântați, susţinând că 
forțele răului îi vor ataca în timpul nopţii. Spaima lor nu scăpase geologilor americani; pentru 
a-i linişti, Kruger numise două santinele peste noapte: el însuşi şi pe cel mai de încredere 
dintre hamali, pe Misulu. Kruger se gândise că totul era lipsit de rost, dar i se păruse că acesta 
era totuşi lucrul cel mai potrivit de făcut. Şi, după cum se aşteptase, noaptea trecuse în linişte. 
Pe la miezul nopţii, fusese ceva mişcare în pădure şi se putuseră auzi nişte sunete, ca nişte 
horcăieli înfundate, pe care ei le pusese pe seama vreunui leopard. Marile feline aveau deseori 
probleme respiratorii, mai ales în junglă. Altfel, fusese linişte, iar acum se lumina de ziuă: 
noaptea trecuse. 


Un bip-bip uşor îi atrase atenţia. Misulu îl auzi şi el şi privi întrebător către Kruger. O 
luminita roşie licărea pe carcasa echipamentului de transmisie. Kruger se ridică şi traversă 
tabăra până la locul unde se afla aparatura. Ştia s-o manevreze; americanii insistaseră ca el să 
înveţe, ca „procedură în caz de urgenţă”. Se lăsă pe vine deasupra cutiei negre a emitatorului 
cu LED verde, de formă dreptunghiulară. 

Apăsă butoanele şi pe ecran aparu „TX HX”, însemnând că era vorba de o transmisie de la 
Houston. Formă codul de răspuns şi pe ecran apăru mesajul „CAMLOK”. Aceasta însemna că 
Houstonul solicita o transmisie video. Aruncă o privire asupra videocamerei instalată pe 
trepied şi observă că lumina, roşie de deasupra începuse să clipească. Apăsă butonul de 
pornire şi ecranul afişă „SATLOK”, însemnând că procedura de transmisie prin satelit era 
începută. Urmau acum şase minute de aşteptare, timp necesar stabilizării semnalului 
satelitului. 

Se gândi că mai bine s-ar duce să-l trezească pe Driscoll, geologul şef. Driscoll ar avea 
nevoie de câteva minute înaintea începerii transmisiei. Pe Kruger îl amuza faptul că 
americanii, înainte de a păşi în faţa camerei, îşi puneau întotdeauna cămaşă curată şi-şi 


pieptanau părul. Exact ca reporterii de la televiziune. 

Deasupra, maimutele colobus începură să tipe şi să scâncească, scuturând ramurile 
copacilor. Kruger îşi aruncă privirile în sus, întrebându-se ce anume le speriase. Dar era 
normal pentru maimutele colobus să se certe dimineaţa. 

Ceva îl izbi uşor în piept. În primul moment, crezu că era o insectă, dar coborându-şi 
privirea spre cămaşa lui kaki, văzu o pată roşie, şi o bucată cărnoasă, dintr-un fruct roşu i se 
rostogoli de pe cămaşă pe solul noroios. Afurisitele de maimuțe aruncau cu fructe de prin 
copaci. Se aplecă să o ridice. Şi atunci îşi dădu seama că nu era deloc o bucată dintr-un fruct. 
Dintre degete îi lunecă un glob ocular uman, zdrobit, de culoare alb-rozalie, cu o rămăşiţă a 
nervului optic atârnându-i încă în partea dinapoi. 

Se roti, cu arma în mână, şi căută spre locul unde îl văzuse pe Misulu aşezat pe piatră. 
Misulu nu era acolo. 

Kruger traversă tabăra. Pe deasupra capului său, maimutele colobus amutisera. Când îşi 
auzi cizmele plescăind în noroi, trecu pe lângă corturile în care oamenii dormeau. Şi, brusc, 
auzi din nou horcăiala. Era un sunet straniu, uşor, purtat pe vălătucii de ceaţă ai dimineţii. 
Kruger se întrebă dacă nu cumva greşise, dacă nu cumva fusese într-adevăr vorba de un 
leopard. 

Şi îl văzu pe Misulu. Misulu era întins pe spate, într-o baltă de sânge. Capul îi fusese strivit 
din ambele parti, pometii obrajilor zdrobiţi, fata îngustată şi alungită, gura căscată obscen, 
ochiul rămas holbat larg. Celălalt ochi explodase în afară, sub forţa impactului. 

Aplecându-se să examineze cadavrul, Kruger simţi cum îi zvâcneşte inima. Se întrebă ce ar 
fi putut provoca o asemenea rană. Atunci auzi iarăşi horcăitul acela uşor, şi, de data aceasta, 
fu sigur că nu este un leopard. Maimutele colobus începură iar să tipe. Kruger sari în picioare 
şi scoase un strigăt. 


ZIUA 1: 
Houston 


13 iunie, 1979 


1. ERTS Houston 


La zece mii de mile distanţă, in sala principală a computerelor de la Earth Resources 
Technology Services, Inc. din Houston, Karen Ross stătea, cu o cana de cafea alături, in fata 
unui terminal, revăzând ultimele imagini Landsat transmise din Africa. Ea era coordonatorul 
Proiectului Congo al ERTS. Continuând să urmărească imaginile primite prin satelit, în culori 
artificiale de contrast (albastru, roşu şi verde), îşi consulta ceasul cu nerăbdare. Aştepta 
începerea următoarei transmisiuni în direct din Africa. 

Era de-acum zece şi cincisprezece minute p.m., ora Houstonului, dar în încăpere nimic nu 
indica timpul sau locul. Zi sau noapte, ERTS oferea aceleaşi condiţii de lucru. Sub lumina 
lămpilor fluorescente speciale, echipe de programatori, în pulovere de lână, lucrau la şiruri 
lungi de terminale de computer, furnizând date, în timp real, misiunilor din teren, pe care 
ERTS le avea răspândite în toată lumea. Această caracteristică atemporală era considerată ca 
fiind absolut necesară computerelor, care aveau nevoie de o temperatură constantă de 60° 
F[2], linii electrice rezervate, lumină specială, cu lungime de undă corectate pentru a nu 
interfera cu circuitele. Era un mediu creat pentru maşini; nevoile oamenilor treceau pe planul 
doi. 

Dar, mai exista un motiv pentru care facilităţile principale fuseseră astfel proiectate. ERTS 
dorea ca programatorii din Houston să se sincronizeze cu echipele din teren şi să trăiască, 
dacă era posibil, după programul acestora. Urmărirea jocurilor de baseball sau a altor 
evenimente locale era descurajată; nu exista nici un ceas care să arate ora Houstonului, deşi 
pe peretele din fata, opt ceasuri uriaşe, cu afişaj digital indicau ora locală a diferitelor echipe 
aflate pe teren. 

Ceasul marcat EXPEDIȚIA CONGO arăta ora şase şi cincisprezece minute a.m. când, in 
difuzoarele intercom-ului, amplasate sub plafon, se auzi: „doctor Ross, repede la CCC”. 

Karen Ross tastă parola de blocare a codurilor şi plecă. Fiecare terminal era prevăzut cu o 
parolă de control, un fel de combinaţie încuietoare. Era parte a unui sistem laborios de 
prevenire a oricărei pătrunderi din afară în enorma lor bancă de date. ERTS lucra cu 
informaţii şi, după cum îi plăcea lui R. B. Travis, şeful acestuia, să spună, cel mai comod mod 
de a obţine informaţiile era de a le fura. 

Traversă încăperea cu culoare lungi. Karen Ross, înaltă de aproape şase picioare, era o fată 
atrăgătoare, deşi greu de abordat. La cei numai douăzeci şi patru de ani ai săi, era mai tânără 
decât cei mai mulţi dintre programatori, dar în ciuda tinereţii, avea un autocontrol pe care 
toată lumea îl considera remarcabil, chiar un pic nefiresc. Karen Ross era o veritabilă minune 
a matematicii. 

Când, la doi ani, o însoțea pe mama ei la cumpărături, ea calcula în minte dacă o conservă 
de zece uncii[3] la preţul de nouăsprezece cenți era sau nu mai ieftină decât una de o livra[4] 
şi douăsprezece uncii la preţul de şaptezeci şi nouă de cenți. La trei ani il uimea pe tatăl ei, 
observând că, spre deosebire de alte numere, zero însemna diferite lucruri în diferite situaţii. 
La opt ani, stăpânea algebra şi geometria; la zece, invata singură calculul diferenţial şi 
integral; întră la universitate la treisprezece ani, şi începu să facă o serie de descoperiri 
strălucite în matematica superioară, culminând cu un tratat: „Previziuni topologice în spaţii n- 
dimensionale”, utilizat la calculul matricelor decizionale, în analiza traiectoriilor critice şi 
trasarea hărților multidimensionale. Toate acestea o aduseseră în atenţia ERTS, care făcuse 
din ea cel mai tânăr coordonator de teren din cadrul companiei. 

Nu era iubită de toată lumea. Anii de izolare, poziţia ei de cel mai tânăr ocupant al 
camerei, o făcuseră să fie retrasă şi distantă. Unul dintre colegi o descria ca „logică până la 
eroare”. Comportamentul ei glacial îi adusese titlul de „ghețarul Ross”, după numele 
formaţiunii antarctice. 

Iar tinereţea o trăgea încă înapoi — cel puţin aceasta fusese scuza lui Travis când refuzase 
să-i incredinteze conducerea în teren a expediției Congo, cu toate că ea crease în întregime 
baza de date Congo şi ar fi avut dreptul să fie conducătorul echipei. 

— Îmi pare rău, spusese Travis, dar contractul ăsta-i prea mare şi pur şi simplu nu te pot 
lăsa să-l preiei. 

Ea insistase, amintindu-i succesele avute anul anterior, când condusese echipele din 
Pahang şi Zambia. În cele din urmă, el spusese: 


— Uite ce-i Karen, amplasamentul ăsta este la zece mii de mile distantă, într-un ţinut greu 
de străbătut. Acolo ne trebuie ceva mai mult decât un expert în mânuirea calculatoarelor. 

Ea strânsese din dinţi la insinuarea că nu era decât atât: o expertă în calculatoare, iute la 
butoane, bună să se joace cu jucăriile lui Travis. Voia să se pună la încercare într-o situaţie de 
teren dificil. Şi era hotărâtă ca data viitoare să-l convingă pe Travis s-o lase să plece. 

Ross apăsă butonul marcat „Permis doar pentru CX”, pentru a urca la etajul al treilea. În 
aşteptarea ascensorului, surprinse privirea invidioasă a unui programator. În cadrul ERTS, 
statutul fiecăruia nu era considerat în funcţie de salariu, de titlu, de dimensiunile biroului sau 
după alte indicii uzuale ale puterii. Poziţia în ERTS era numai o problemă de acces la 
informaţie — şi Karen Ross era una dintre cele opt persoane din companie care avea acces, la 
orice oră, la cel de-al treilea etaj. 

Păşi în ascensorul pentru etajul al treilea, aruncând o privire către camera de luat vederi 
montată deasupra uşii. La ERTS, ascensoarele funcționau doar pentru câte un etaj şi erau 
toate echipate cu camere de luat vederi; era o modalitate prin care ERTS controla mişcările 
personalului în interiorul clădirii. Îşi rosti numele pentru monitorul de voce şi făcu o piruetă, 
pentru camere. Un uşor semnal sonor şi uşa glisa, deschizându-se la etajul al treilea. 

leşi într-o încăpere mică, pătrată, cu un monitor video în plafon şi se plasă in fata intrării 
Camerei pentru Controlul Comunicaţiilor. Îşi repetă numele şi introduse în fantă cartela de 
identitate electronică, apăsându-şi degetele pe marginea metalică a acesteia, astfel încât 
computerul să-i poată înregistra potenţialul galvanic al pielii. (Aceasta reprezenta un 
rafinament introdus cu trei luni în urmă, după ce Travis aflase că experimentele armatei în 
domeniul chirurgiei corzilor vocale reuşiseră să modifice caracteristicile vocii exact atât cât 
trebuia pentru a păcăli programele de identificare a vocii.) După o pauză de prelucrare, uşa se 
deschise cu un bâzâit. Karen Ross intră. 

Cu luminile sale roşii de veghe. Controlul Comunicaţiilor semăna cu un pântece moale şi 
caldut — impresie întărită de aspectul înghesuit, aproape claustrofobic al încăperii, ticsită cu 
echipament electronic. Din podele până în tavan, zeci şi zeci de monitoare video şi LED-uri 
licăreau şi luceau, în vreme ce tehnicienii vorbeau pe şoptite, reglând cadrane şi învârtind 
manete. CCC era centrul nervos electronic al ERTS: toate comunicațiile cu corpurile 
expeditionare din lumea întreagă erau efectuate de aici. Totul în CCC se înregistra; nu numai 
datele de intrare, ci şi răspunsurile verbale date în încăpere, astfel încât conversaţia purtată în 
noaptea de 13 iunie 1979 este cunoscută în întregime. 

Unul dintre tehnicieni îi spuse: 

— Stabilim legătura într-un minut. Vrei nişte cafea? 

— Nu, răspunse Ross. 

— Ai vrea să fii acolo, nu-i aşa? 

— O meritam, răspunse ea. 

Se uită la ecranele video, pe care forme tulburătoare se roteau şi se transformau, pe 
măsură ce tehnicienii începeau ritualul stabilizării salturilor frecvenţei pentru transmisia prin 
satelitul aflat pe orbită, la trei sute douăzeci de mile deasupra lor. 

— Frecventa de semnal. 

— Frecventa de semnal. Parola. 

— Parola. 

— Cursor pe poziţie. 

— Cursorul pe poziţie. Suntem in contact. 

Karen Ross era prea puţin atentă la expresiile acestea familiare. Se uita la ecranele care 
rămâneau cenuşii şi pârâiau uşor. 

— Noi am deschis sau ei? întrebă ea. 

— Noi am iniţiat contactul, răspunse un tehnician. Aveam stabilit prin diagramă să-i 
verificăm la răsăritul soarelui în timp local. Aşa că, dacă n-au deschis ei, am făcut-o noi. 

— Mă întreb de ce n-au iniţiat ei, spuse Ross. Este ceva în neregulă? 

— Nu cred. Am închis comutatorul de iniţiere, iar ei au preluat şi au stabilizat frecvenţa în 
cincisprezece secunde, cu toate codurile corespunzătoare. A! Ia te uită! 

La ora şase şi douăzeci şi două de minute a.m., ora Congo, transmisia începu: după ce o 
ultimă bandă întunecată defilă, ecranele se limpeziră. Priveau la o parte a taberei, o vedere 
aparent datorată unei camere montate pe un trepied. Se vedeau două corturi, un foc ce se 
stingea încet, suvite întârziate din ceața unei dimineti pâcloase. Nu era nici un semn de 
activitate, nu se vedea nimeni. 

Unul dintre tehnicieni începu să râdă: 


— I-am prins dormind. Cred ca ar avea nevoie de tine prin preajma. 

Ross era recunoscută pentru accentul pe care-l punea pe aspectele formale. 

— Preia controlul prin telecomandă, spuse ea. 

Tehnicianul acţionă telecomanda. Camera aflată în teren, la zece mii de mile distanţă, 
intră sub controlul lui, în Houston. 

— Panoramează, spuse ea. 

La consolă, tehnicianul mânuia un joystick. Urmăriră cum imaginile video se mutară către 
stânga şi văzură mai mult din tabără. Aceasta era distrusă: corturile sfâşiate şi rupte în bucăţi, 
prelata trasă deoparte şi echipamentul împrăştiat prin noroi. Unul dintre corturi ardea din 
plin, scoțând nori negri de fum. Văzură mai multe cadavre. 

— lisuse, zise un tehnician. 

— Panoramează în sens invers, spuse Ross. Focalizează imaginea la şase-şase. 

Camera readuse imaginea taberei, în vreme ce se rotea în sens invers. Priviră către junglă. 
Nu văzură nici acum vreun semn de viaţă. 

— Panoramează în jos. Inversează sensul. 

Camera se deplasă în jos, arătând farfuria argintie a antenei portabile şi cutia neagră a 
emitatorului. Alături, zăcea cadavrul unuia dintre geologi, întins pe spate. 

— lisuse, ăsta-i Roger... 

— Apropie imaginea, spuse Ross. Pe bandă, vocea ei sună rece, aproape detaşată. 

Camera mări imaginea feţei. Ceea ce văzură era grotesc: capul zdrobit, sânge scurgându-se 
din ochi şi din nas, gura căscată spre cer. 

— Ce a făcut asta!? 

În momentul acela, o umbră căzu peste fata mortului. Ross se repezi şi înhăţă joystick-ul, 
izbind clapeta de control a transfocatorului. Imaginea devenea rapid tot mai cuprinzătoare; 
acum putură vedea conturul unei umbre. Era un om. Şi se mişca. 

— Este cineva acolo. Mai este cineva în viata! 

— Şchioapătă. Pare a fi rănit. 

Ross privea umbra cu atenţie. Nu-i părea a fi a unui om şchiopătând; ceva era în neregulă, 
ceva ce îi aluneca printre degete... 

— Va ajunge în faţa obiectivului, zise ea. Era aproape prea mult pentru a spera. Ce-i cu 
parazitii ăştia? 

Se auzea un sunet ciudat, ca un gâfâit sau un oftat. 

— Nuss paraziți, este din transmisie. 

— Aranjeaz-o! 

Tehnicianul manevră butoanele, modificând frecvențele audio, dar sunetul se menținea, 
specific şi nedefinit. Şi atunci, umbra se mişcă şi omul păşi înaintea obiectivului. 

— Dioptrul, spuse Ross, dar era prea târziu. 

Faţa apăruse deja, foarte aproape de obiectiv. Era prea aproape pentru a putea focaliza 
imaginea fără un dioptru. Văzură o formă lăţoasă, întunecată, nimic mai mult. Înainte ca ei să 
poată să declanşeze dioptrul, dispăruse. 

— Un localnic? 

— Regiunea asta din Congo este nelocuită, spuse Ross. 

— Ceva o locuieşte. 

— Panoramează, spuse Ross. Vezi dacă reusesti să-l prinzi iar în obiectiv. 

Camera continuă să se mişte încet. Şi-o putea imagina aşezată pe trepiedul ei din junglă, 
cu motorul bâzâind, în vreme ce obiectivul se rotea de jur-împrejur. Deodată, imaginea se 
răsturnă şi căzu într-o parte. 

— A dat peste ea. 

— Fir-ar să fie! 

Imaginea se deteriora, schimbând benzi de paraziți. Deveni foarte dificil de văzut. 

— Focalizeaz-o! Focalizeaz-o! 

Mai apucară să vadă o figură mare şi o mână întunecată sfărâmând antena parabolica. 
Imaginea din Congo se reduse la o pată, apoi dispăru. 


2. Semnătura de interferenţă 


În iunie 1979, Earth Resources Technology avea în teren echipe care studiau zăcămintele 
de uraniu din Bolivia, zăcămintele de cupru din Pakistan, posibilităţile de utilizare agricolă a 
terenurilor din Kaşmir, înaintarea ghețarilor în Islanda, resursele lemnoase din Malaiezia si 
zăcămintele de uraniu din Congo. Nu era ceva neobişnuit pentru ERTS; aveau de obicei între 
şase şi opt corpuri expeditionare în acţiune pe teren, la orice oră. 

Pentru că echipele lor îşi desfăşurau frecvent activitatea în regiuni periculoase sau 
instabile politic, erau foarte atenţi să surprindă primele semne ale „semnăturii de 
interferență”. (În terminologia specifică, o „semnătură” reprezintă aspectul caracteristic al 
unui obiect sau particularităţi geologice, aşa cum apar pe o fotografie sau într-o imagine 
video). Cele mai multe „semnături de interferență” erau de natură politică. În 1977, ERTS îşi 
retrăsese pe calea aerului o echipă din Borneo în timpul unei revoltate comuniste şi, iarăşi, în 
1978, din Nigeria în timpul unei lovituri militare de stat. Uneori semnăturile erau de natură 
geologică; trebuiseră să-şi retragă o echipă din Guatemala, după cutremurul produs acolo în 
1976. 

După părerea lui R. B. Travis, scos din aşternut în noaptea de 13 iunie 1979, benzile video 
din Congo erau „cele mai rele semnături recepționate vreodată”, dar originea semnăturii 
rămase necunoscută. Tot ceea ce ştiau era că tabăra fusese distrusă în mai puţin de şase 
minute, timpul dintre iniţierea semnalului din Houston şi receptionarea lui în Congo. Viteza 
cu care se petrecuse era înspăimântătoare; prima indicație dată de Travis fu ca ei să-şi 
închipuie „ce naiba se întâmplase acolo”. 

Bărbat solid construit, de patruzeci şi opt de ani, Travis era obişnuit cu situaţiile critice. 
Pregătirea lui era de inginer, cu state de lucru în construcţia de sateliți pentru RCA, apoi 
pentru Rockwell; după ce împlinise treizeci de ani, trecuse în conducere, devenind ceea ce 
inginerii în aeronautică numeau „paparudă”. Campaniile constructoare de sateliți contractau 
lansarea unei rachete pentru punerea pe orbită a unui satelit cu optsprezece până la douăzeci 
şi patru de luni în avans şi sperau ca satelitul, cu cele cinci sute de mii de componente active 
ale sale, să fie gata în ziua hotărâtă. Dacă nu era, singura scăpare era să te rogi pentru ca 
vremea rea să amâne lansarea, să dansezi implorând venirea ploii, să te transformi în 
paparudă. 

Travis îşi păstrase simţul umorului şi după zece ani de probleme ultratehnice; filozofia lui 
managerială era rezumată într-o mare inscripţie plasată în spatele biroului său: „C.M.P.Î.”, 
adică: „Ceva Merge Prost Întotdeauna”. 

Dar lui Travis nu-i ardea de glumă în noaptea de 13 iunie. Întreaga lui expediţie eşuase, 
toti oamenii ERTS fuseseră ucişi. Opt dintre oamenii lui — şi o dată cu ei, multi cărăuşi 
localnici. Opt oameni! Cel mai mare dezastru din istoria ERTS, mai grav şi decât în Nigeria, în 
'78. Travis se simţea obosit, cu creierul golit, gândindu-se la telefoanele care-l aşteptau. Nu la 
telefoanele pe care trebuia să le dea, ci la telefoanele pe care urma să le primească. 

Se va întoarce Cutare la timp pentru a participa la ceremonia de absolvire a unei fiice, la 
meciul din Liga Juniorilor a unui fiu? Toate aceste telefoane îi vor fi trecute lui Travis, şi el va 
trebui să asculte nerăbdarea şi speranţa din sunetul vocilor, iar apoi propriile-i răspunsuri, 
date cu grijă — nu era sigur, înţelegea care este problema, va face tot ce-i va sta în putință, 
desigur, desigur... Minciuna care trebuia să urmeze îl epuiza încă de pe acum. 

Şi asta pentru că Travis nu putea spune nimănui ce se întâmplase timp de cel puţin două 
săptămâni, poate o lună. Iar atunci va forma el numere de telefon şi va merge pe la case, şi va 
participa la servicii funerare unde nu va fi nici un sicriu, doar un spaţiu gol mortuar, o 
absenţă, şi inevitabilele întrebări din partea familiilor şi a rudelor cărora nu le va putea 
răspunde, în vreme ce ei îl vor scruta cu privirea, căutând să-i surprindă cea mai mică 
tresărire sau ezitare sau semn. 

Ce le-ar putea spune? 

Aceasta era singura consolare — probabil că în câteva săptămâni Travis le va putea spune 
mai multe. Un lucru era sigur: dacă ar fi să dea telefoanele acestea înfricoşătoare în această 
noapte, nu le-ar putea spune familiilor chiar nimic, pentru că ERTS habar nu avea ce se 
întâmplase. Iar asta îi sporea lui Travis senzaţia de sfârşeală. Şi mai erau detaliile; Morris, 
însărcinatul cu asigurările, veni şi zise: 


— Ce ai de gand sa faci cu termenele? 

ERTS încheiase asigurări pe viaţă pentru fiecare membru al expeditiei, precum si pentru 
carausii locali. Fiecare african primea ca despăgubire cincisprezece mii de dolari americani, 
ceea ce păruse meschin, până când s-a aflat că venitul mediu anual pe cap de locuitor era în 
Africa de o sută optzeci de dolari. Dar Travis sustinuse întotdeauna că participanţii localnici la 
expediţii trebuie să participe şi ei la beneficiile riscului asumat, chiar dacă asta însemna să se 
plătească familiilor îndoliate o mică avere, pentru ele. Şi chiar dacă asta costa ERTS o mică 
avere. 

— Amână-le, răspunse Travis. 

— Politele astea ne costă zilnic... 

— Amână-le, repetă Travis. 

— Cât? 

— Treizeci de zile, spuse Travis. 

— Încă treizeci de zile? 

— Exact. 

— Dar ştim că deţinătorii lor sunt morţi. Morris nu se putea împăca cu ideea de a irosi 
banii. Mintea lui practică se revolta. 

— Exact, zise Travis, dar mai bine le-ai expedia familiilor cărăuşilor ceva bani lichizi, ca 
să-i linişteşti. 

— Iisuse. Despre cât este vorba? 

— Câte cinci sute de dolari. 

— Şi cum îi decontăm? 

— Taxe legale, spuse Travis. Îngroapă-i în dispoziţii legale, locale. 

— Şi membrii americani ai echipei, pe care i-am pierdut? 

— Ei au Master Card-uri, spuse Travis. Nu le mai purta de grijă. 

Roberts, omul de legătură al ERTS cu presa, englez prin naştere, intră în birou. 

— Ai de gând să ridici capacul de pe oala asta? 

— Nu, răspunse Travis. Vreau s-o îngrop. 

— Pentru cât timp? 

— Treizeci de zile. 

— La dracu. În treizeci de zile va răsufla ceva de la propriul tău personal, spuse Roberts. 
Te asigur. 

— Dacă se întâmplă una ca asta, o scalzi tu, spuse Travis. Am nevoie de treizeci de zile ca 
să mă achit de acest contract. 

— Ştim ce s-a întâmplat acolo? 

— Nu, răspunse Travis. Dar vom afla. 

— Cum? 

— De pe benzi. 

— Benzile alea sunt o porcărie. 

— Deocamdată, zise Travis. 

Apoi chemă în biroul lui echipele de specialitate ale analiştilor programatori. Travis 
hotărâse de mult în sinea lui că, deşi ERTS putea apela la consilieri politici din toata lumea, 
era mult mai probabil să reuşească să obţină informaţii de la faţa locului. 

— Tot ceea ce ştim despre expediţia din Congo, spuse el, este înregistrat pe acea ultimă 
bandă video. Am nevoie de o copie video în spectru normal, cu înregistrarea audio, chiar 
acum. Pentru că banda aia este tot ce avem. 

Echipele de specialitate plecară la treabă. 


3. Recuperarea 


ERTS numea aceasta prelucrare ,recuperarea datelor” sau uneori ,,salvarea datelor”. 
Termenii evocau imagini ale unor operatiuni subacvatice si erau chiar ciudat de potriviti. 

A recupera sau a salva date insemna extragerea din imensul depozit de informatii de tip 
electronic a unei semnificatii coerente. Si, la fel ca si o operatiune de salvare din mare, era un 
proces lent si delicat, în cursul căruia un singur pas greşit însemna pierderea irecuperabila 
tocmai a elementului care se încerca să fie scos la iveală. ERTS avea echipe întregi de salvare, 
perfecţionate în arta recuperării datelor. Una dintre acestea porni imediat la lucru pentru 
recuperarea audio, iar o alta pentru recuperarea video. 

Karen Ross însă era deja angajată într-o recuperare video. Ea urma nişte proceduri extrem 
de sofisticate, care nu erau posibile decât la ERTS. 

Earth Resources Technology era o companie relativ tânără, formată în 1975, ca o reacţie la 
creşterea explozivă a volumului de informaţii privitoare la Pământ şi la resursele sale. 
Volumul de material manipulat de ERTS era uimitor: numai Landsat furnizase mai mult de 
cinci sute de mii de imagini, şi mereu alte şaisprezece imagini erau transmise în fiecare oră, 
douăzeci şi patru de ore din douăzeci şi patru. Adăugând şi fotografierea convenţională. 
Fotogrametrierea, fotografierea în infraroşu şi preluarea de imagini radar laterale, totalul 
materialului vizual al ERTS depăşea două milioane de imagini, cu un aport suplimentar 
permanent de ordinul a treizeci de noi imagini pe oră. Toată această informaţie trebuia să fie 
catalogată, stocată şi făcută disponibilă de urgenţă la nevoie. ERTS era asemenea unei 
biblioteci care cumpăra şapte sute de noi cărţi pe zi. Nu era surprinzător că bibliotecarii 
lucrau din plin zi şi noapte. 

Vizitatorii ERTS-ului nu păreau niciodată să realizeze faptul că o asemenea capacitate de 
manipulare a datelor ar fi fost imposibilă cu zece ani în urmă, chiar şi cu ajutorul 
computerelor. Şi nu înțelegeau nici natura de bază a informaţiei cu care lucra ERTS — ei 
presupuneau că imaginile de pe ecrane erau fotografice, ceea ce nu era adevărat. 

Fotografia era un procedeu chimic, elaborat în secolul nouăsprezece, pentru înregistrarea 
informaţiei, folosind săruri de argint sensibile la lumină. ERTS utiliza pentru înregistrarea 
informaţiei un sistem electronic din secolul douăzeci, analog celui fotografic chimic, dar 
foarte diferit. În locul camerei obscure a aparatului fotografic, ERTS folosea scanere 
multispectrale; în locul filmului, benzi magnetice. De fapt, ERTS nu-şi bătea capul cu 
„imagini”, aşa cum sunt acestea înţelese în mod obişnuit din tehnologia fotografică demodată. 
ERTS achizitionase „plaje de date” pe care, la nevoie, le convertea în „imagini”. 

Deoarece imaginile ERTS nu erau decât semnale înregistrate pe benzi magnetice, era 
posibilă o mare diversitate de moduri de manipulare electronică a imaginii. ERTS deţinea un 
număr de opt sute treizeci şi şapte de programe pentru modificarea reprezentării vizuale: 
pentru a o accentua, pentru a-i elimina elementele nedorite, pentru a detalia anumite 
porţiuni. Ross folosea paisprezece programe pentru a prelucra banda video din Congo, în 
special pentru secvențele afectate de benzile de ecran, în care apăreau mâna şi figura, chiar 
înainte ca antena să fie sfărâmată. 

Pentru început, întreprinse ceea ce ea numea „ciclul de spălare”, pentru a scăpa de 
paraziți. Stabili că benzile de pe ecran apăreau în anumite poziţii, cu anumite valori în scala 
tonurilor de gri. Programă eliminarea acestor linii. 

Imaginea rezultară avea spaţii goale în poziţiile de unde fuseseră înlăturate benzile statice. 
Aşa ca procedă la „completarea spaţiilor-libere”, comandând computerului să întregească 
imaginea ţinând cont de ceea ce exista în jurul spaţiilor goale. Executând această operaţiune, 
computerul construia ipoteze logice în legătură cu ceea ce lipsea din imagine. 

Avea acum o imagine fără paraziți, dar întunecată şi neclară. Astfel încât efectuă o 
„Imprastiere valorică”, intensificând imaginea prin răspândirea tonurilor de gri. Dar din 
anumite motive, obtinu totodată şi o distorsiune de fază, pe care trebui s-o anuleze, şi care 
lăsă în loc parazitii suprimati anterior, aceştia trebuind la rândul lor eliminaţi, prin rularea 
altor trei programe... 

Detaliile tehnice o retinura timp de o oră, până când, deodată, imaginea „explodă”, 
devenind strălucitoare şi clară. Când o văzu, i se tăie respiraţia. Ecranul infatisa o figura 
întunecată, încruntată, cu bose frontale masive, ochi scrutători, nas turtit şi buze mari şi 


carnoase. 
Pe ecranul video era incremenita figura unei gorile mascul. 


Travis se apropie scuturand din cap. 

— Am terminat recuperarea audio a suieratului ăluia. Computerul confirma că este o 
Potrivit analizelor, sunetul este produs prin inhalatie, nu prin exhalatie, modalitatea prin care 
oamenii scot sunete de obicei. 

— Computerul a greşit, spuse Ross. Nu-i uman. 

Arătă către ecran, către imaginea gorilei. 

Travis nu păru surprins. 

— Creaţie artificială, spuse el. 

— Nu-i nimic artificial. 

— Ai completat spatiile-libere şi ai obţinut ceva artificial. Echipa de leapşa s-a jucat iarăşi 
pe-aici cu programele în timpul prânzului. 

Cei din echipa de leapşă, adică cei mai tineri dintre programatori, aveau tendinţa să 
convertească datele, pentru a juca un fel de biliard electronic în versiuni extrem de sofisticate. 
Jocurile lor ajungeau uneori subcomponente ale altor programe. 

Ross însăşi se plângea de asta. 

— Dar imaginea este reală, insistă ea, arătând înspre ecran. 

— Uite ce-i, spuse Travis, săptămâna trecută Harry a completat spaţiile libere pentru 
Muntele Karakorum şi a obţinut un joc cu aselenizări. Data viitoare presupun că va ateriza 
într-un local McDonald, extrem de amuzant. 

leşi. 

— Mai bine ai veni în biroul meu, să-i întâlneşti şi pe ceilalţi. Stabilim programul pentru a 
o lua de la capăt. 

— Eu conduc echipa următoare. 

Travis dădu din cap. 

— Nici nu poate fi vorba. 

— Şi cu asta cum rămâne? spuse ea, arătând către ecran. 

— Nu sunt de acord cu imaginea aia, spuse Travis. Gorilele nu se comportă aşa. Este 
artificial, mai mult ca sigur. 

Îşi aruncă privirea pe ceas: 

— În momentul ăsta, singura mea întrebare este cât de repede reuşim să trimitem o echipă 
înapoi în Congo. 


4. Expeditia de revenire 


Travis nu se indoise nici o clipă că trebuia să se întoarcă in Congo: din clipa in care văzuse 
banda video, singura întrebare pe care şi-o punea era cum s-o facă în cele mai bune condiţii. 
Îi convocă pe şefii tuturor secţiilor: Devize, Protocol, Perspectivă, Geo, Logistică, Juridic. Toţi 
căscau şi se frecau la ochi. Travis începu prin a spune: 

— Vreau să ne întoarcem în Congo în nouăzeci şi şase de ore. 

Apoi se lăsă pe spate în fotoliu şi-i lăsă să-i explice de ce lucrul nu era posibil. Erau o 
sumedenie de motive. 

— Nu putem strânge laolaltă toate cele necesare pentru îmbarcare în mai puţin de o sută 
şaizeci de ore, spuse Cameron, omul cu logistica. 

— Putem amâna echipa pentru Himalaia şi să le folosim echipamentul, spuse Travis. 

— Dar este o expediţie montană. 

— Poţi schimba modulele în nouă ore, răspunse Travis. 

— Dar nu avem aparat cu care să-i transportăm, zise Lewis, şeful transporturilor. 

— Korean Airlines are un Boeing 747 disponibil la SF (San Francisco). Mi-au spus că poate 
ajunge aici în nouă ore. 

— Au un avion care pur şi simplu stă acolo? întrebă Lewis neîncrezător. 

— Cred, zise Travis, că este vorba despre anularea în ultima clipă a comenzii vreunui alt 
client. 

Irvin, contabilul, gemu: 

— Cât o costa? 

— Nu putem obtine la timp vizele de la ambasada Zairului din Washington, spuse Martin, 
omul cu protocolul. Şi, oricum mă îndoiesc sincer că ni le-ar da. După cum ştii, primele 
noastre vize au fost eliberate pe baza drepturilor de explorare pentru minerale, pe care ni le-a 
acordat guvernul Zairului, dar nu exclusiv. Am căpătat permisiunea de intrare la fel ca 
japonezii, germanii şi olandezii, care s-au unit într-un consorţiu minier. Dar e numai pe bază 
de „primul sosit-primul servit”. Cine găseşte primul zăcământul, obţine contractul. Dacă 
zairezii prind de veste că expediţia noastră are necazuri, renunţă la noi pur şi simplu şi lasă 
consorțiul euro-japonez să-şi încerce şi el norocul. În momentul de faţă în Kinshasa sunt trei 
sute de reprezentanţi economici japonezi, care cheltuiesc yeni în prostie. 

— Mi se pare corect, spuse Travis,... dacă se află că expediţia noastră are probleme. 

— Se va afla în clipa în care cerem vizele. 

— Nu le vom cere. După cum ştie toată lumea, zise Travis, încă avem o expediţie in 
Virunga. Dacă plasăm suficient de rapid încă o nouă echipă în teren, nimeni nu va şti 
vreodată că nu asta a fost cea iniţială. 

— Şi ce facem cu vizele personale pentru trecerea frontierelor, cu declaraţiile oficiale... 

— Amănunte. Pentru aşa ceva există spirtoasele, zise Travis, referindu-se la darurile cu 
care se putea cumpăra bunăvoința cui trebuia şi care de obicei erau câteva cutii cu băutură. 
În multe parti ale lumii, echipele expedițiilor luau cu ele lăzi de băutură şi cutii cu apreciatele 
radiouri cu tranzistori şi aparate de fotografiat Polaroid. 

— Amănunte? Cum ai să treci graniţa? 

— Pentru asta, avem nevoie de o persoană potrivită. Poate Munro. 

— Munro? Asta înseamnă să joci tare. Guvernul Zairului îl urăşte pe Munro. 

— E inventiv şi cunoaşte zona. 

Martin, expertul diplomatic, îşi drese vocea şi zise: 

— Nuss convins că trebuia să fiu de fata la această discuţie. Mi se pare că propuneţi 
introducerea pe teritoriul unui stat suveran a unui grup ilegal, condus de un fost mercenar 
care a luptat în Congo... 

— Deloc, spuse Travis. Am obligaţia să trimit în teren un grup de sprijin pentru a-mi ajuta 
oamenii care se află deja acolo. Se întâmplă mereu. Nu am nici un motiv să cred că cineva are 
probleme; este pur şi simplu un grup suplimentar obişnuit. Nu am avut timpul necesar să 
folosesc canalele oficiale. S-ar putea să nu dovedesc că am făcut cea mai bună alegere în 
privinţa angajărilor de personal, dar este doar atât şi nimic mai mult. 

Până la orele unsprezece şi patruzeci şi cinci de minute în seara de 13 iunie, programul de 
bază al următoarei expediţii ERTS fusese pus la punct şi confirmat de computer. Un Boeing 


747 încărcat până la refuz putea să părăsească Houstonul in seara următoare, pe 14 iunie, la 
ora opt; avionul putea ajunge în Africa în data de 15 iunie să-l culeagă pe Munro „sau pe altul 
ca el”, iar întreaga echipă se putea afla în teren, în Congo, în 17 iunie. Totul în nouăzeci şi 
şase de ore. 


Din sala principală a computerelor, Karen Ross putea privi, prin peretele de sticlă, în 
interiorul biroului lui Travis. Urmărind desfăşurarea dezbaterilor, ea putu, în felul ei logic, să 
ajungă la concluzia că Travis îşi auto-demonstrase punctul de vedere, adică trăsese concluzii 
false datorită necunoasterii tuturor datelor necesare şi se pripise trăgând linie. Ross simţea că 
nu se putea câştiga nimic prin întoarcerea în Congo, până când nu ştiau ce-i aşteaptă acolo. 
Rămase la consola ei, verificând imaginea pe care o recuperase. 

Ross acceptase această imagine, dar cum putea să-l facă şi pe Travis să o accepte? 

În lumea ultrasofisticată a prelucrării datelor de la ERTS, exista pericolul permanent ca 
informaţia extrasă să înceapă să „plutească” — adică să-şi piardă legătura cu realitatea, ca o 
barcă scăpată din legăturile ce o ţin la mal. Aceasta era valabil mai ales când banca de date 
era completată prin manipulări repetate — la rotirea a o sută şase pixeli în hiperspatiul 
generat de computer. 

Aşa că ERTS elaborase şi alte modalităţi de verificare a validității imaginilor pe care le 
obțineau prin intermediul computerului. Ross rulă două programe de verificare pentru 
validarea imaginii gorilei. Primul dintre ele se numea U.C.P.A., adică: Următorul Cadru Prezis 
prin Animaţie. 

Era posibilă tratarea benzii video ca şi cum ar fi fost o peliculă cinematografică, o 
succesiune de cadre. Ea prezenta computerului câteva „cadre” succesive şi-i cerea apoi să-i 
genereze Următorul Cadru Previzibil. Acest UCP era confruntat apoi cu cadrul Următor Real. 

Rulă opt UCP-uri la rând şi ele se confirmară. Dacă exista vreo eroare în prelucrarea 
datelor, cel puţin era o eroare consecventă. 

Încurajată, ea rulă în continuare un „tridimensional". În cazul acestui program, se 
presupunea că imaginea video plată are anumite caracteristici tridimensionale, pornind de la 
configuraţia tonurilor de gri. În esenţă, computerul stabilea că umbra unui vas sau a unui lanţ 
muntos însemna că vasul sau lanţul muntos depăşea nivelul suprafeţei înconjurătoare. Imagini 
succesive puteau fi verificate prin prisma acestei ipoteze de lucru. Pe măsură ce gorila se 
deplasa, computerul verifica faptul că, într-adevăr, imaginea era tridimensională şi coerentă. 

Aceasta demonstra fără putinţă de tăgadă că imaginea era reală. 

Karen Ross se duse să stea de vorbă cu Travis. 

— Să zicem că accept această imagine, spuse Travis pufnind. Tot nu văd de ce ai prelua tu 
expediţia viitoare. 

Ross spuse: 

— Ce a găsit cealaltă echipă? 

— Cealaltă echipă? întrebă Travis cu inocenta. 

— Ai dat banda şi unei alte echipe, pentru a-mi confirma recuperarea, spuse Ross. 

Travis îşi privi ceasul. 

— N-au extras încă nimic. 

Şi adăugă: 

— Ştim cu toţii că lucrezi foarte repede cu banca de date. 

Ross zâmbi. 

— De asta şi ai nevoie de mine să preiau expediţia, zise ea. Cunosc banca de date pentru 
că eu am creat-o. Şi dacă ai de gând să trimiti o altă echipă aiurea, înainte ca acest lucru- 
gorilă să fie rezolvat, singura ta speranţă este ca şeful echipei să jongleze rapid cu datele la 
faţa locului. De astă dată, chiar că ai nevoie de un mânuitor de date în teren. Sau dacă nu, 
următoarea expediţie va sfârşi la fel ca cea dinaintea ei. Pentru că tot nu ştii ce i s-a întâmplat 
acesteia. 

Travis rămase aşezat în spatele biroului său şi o privi lung şi atent pe Karen Ross. Ea văzu 
în ezitarea lui semnul că începea să cedeze. 

— Şi vreau să ies în afară, spuse Ross. 

— Vrei să iei legătura cu un expert din afară? 

— Da. Cu careva de pe lista noastră de subventionari. 

— Riscant, spuse Travis. Nu-mi place să amestec persoane din afară in problema asta. 
După cum ştii, consorțiul ne vânează greşelile. Ridici rata scurgerilor de informaţii. 

— Este important, insistă Ross. 


Travis ofta. 

— O.K., dacă esti convinsă că-i important. 
Oftă iarăşi. 

— Numai să nu-ţi tii echipa in loc. 

Ross era deja în posesia lozului câştigător. 


Rămas singur, Travis pufni, răsucindu-şi în minte decizia luată. Chiar dacă realizau 
expediţia în Congo dintr-o suflare, dus-întors în mai puţin de cincisprezece zile, costul pe 
care-l stabiliseră tot depăşea trei sute de mii de dolari. Consiliul va începe să tipe: cum să 
trimiti un puşti neîncercat, de numai douăzeci şi patru de ani, o fată, în teren, cu o asemenea 
responsabilitate? Mai ales când este vorba de un proiect, atât de important ca acesta, cu miză 
enormă, şi care deja depăşise orice limită ca durată şi costuri de proiectare. Iar Ross era atât 
de rece, ca şi cum ar fi vrut să se dovedească a fi un lider de teren slab, indepartandu-si-i pe 
ceilalți membri ai echipei. 

Totuşi, Travis mai avea o bănuială în privinţa Ghetarului Ross. Filozofia lui de conducere, 
călită pe vremea când făcea pe paparuda, era să incredinteze întotdeauna proiectul celui care 
avea cel mai mult de câştigat de pe urma succesului sau cel mai mult de pierdut în urma 
eşecului. 

Se răsuci către consola montată în spatele biroului lui. 

— Travis! rosti şi ecranul se lumină. 

— Dosarul psihografic, mai spuse. 

Ecranul afişă prompterul pentru introducerea verbală a datelor. 

— Ross Karen! zise Travis. 

Ecranul clipi: MOMENT DE GÂNDIRE. Era răspunsul programat, care însemna că 
informaţia era în curs de extragere. Aşteptă. Apoi psihograful tipări rapid de-a latul ecranului. 
Fiecare angajat al ERTS era supus unui test intensiv psihologic, pe durata a trei zile, pentru a i 
se determina nu numai nivelul cunoştinţelor, dar şi predispozitiile naturale. Evaluarea lui 
Ross, simţea Travis, era de natură să sporească încrederea Consiliului. 


_ FOARTE INTELIGENTA/ LOGICĂ/ FLEXIBILA/ INVENTIVA/ INTUITIVĂ/ PROCESE DE 
GÂNDIRE ADAPTATE LA SCHIMBĂRI RAPIDE ÎN CONTEXTE REALE/ DECISĂ SĂ ATINGĂ 
SCOPURILE FIXATE/ CAPABILA DE EFORT MENTAL SUSTINUT/ 


Părea a fi descrierea perfectă a conducătorului următoarei expediţii în Congo. Parcurse cu 
privirea ecranul, căutând şi aspectele negative. Acestea erau mai puţin încurajatoare. 


TINEREŢE NECRUTATOARE/ RAPORTURI SOCIALE SLABE/ DOMINATOARE/ 
AROGANTA INTELECTUAL/ INSENSIBILA/ INCLINATA SA REUSEASCA CU ORICE PRET/ 


Si mai era o notatie „de răsturnare”, finală. 

Conceptul in sine de răsturnare a personalităţii apăruse în procesul testării întreprinse la 
ERTS. El sugera că orice trăsătură dominantă de caracter putea fi brusc transformată în 
opusul ei în condiţii de stres: o personalitate matură se putea transforma, trecând la o 
iritabilitate copilărească, o personalitate iritabilă, histeroidă putea deveni calmă, glacială, 
după cum o personalitate logică putea deveni ilogică. 


MATRICEA DE RĂSTURNARE: OBIECTIVITATEA DOMINANTĂ (POSIBIL INDEZIR ABILĂ) 
POATE FI PIERDUTĂ ODATĂ CE TINTA PROPUSA ESTE PERCEPUTĂ CA FIIND LA 
ÎNDEMÂNĂ/ DORINȚA DE SUCCES POATE PRODUCE REACŢII PERICULOS DE ILOGICE/ 
IMAGINILE PARENTALE VOR FI DENIGRATE ÎN MOD SPECIAL/ SUBIECTUL TREBUIE 
SUPRAVEGHEAT ÎN FAZELE FINALE ALE ATINGERII SCOPURILOR PROPUSE/ 


Travis privi la ecran şi hotărî că un asemenea amănunt era foarte nedorit pentru 
următoarea expediţie în Congo. 


Karen Ross era surescitată de noua ei autoritate. Imediat după miezul nopţii, ceru de la 
terminalul din biroul ei lista cu subvenţii: ERTS avea experţi zoologi, specializaţi în diferite 
domenii, pe care-i ajuta financiar cu sume nominalizate, prin intermediul unei fundaţii non- 
profit numită Earth Resources Wildlife Fund. Lista cu sumele de bani era aranjată taxonomic 


(in ordinea sistematică a încrengăturilor de animale). Sub „Primate“, găsi paisprezece nume, 
cuprinzând câteva din Borneo, Malaezia şi Africa, precum şi din Statele Unite. În Statele Unite 
avea la dispoziţie doar un cercetător al gorilelor, un primatolog pe nume doctor Peter Elliot, 
de la Universitatea din California-Berkeley. 

Fişierul afişat pe ecran indica faptul că Elliot avea douăzeci şi nouă de ani, era neînsurat şi 
lucra ca profesor asociat, fără vechime, la Facultatea de Zoologie. Ca principal interes în 
cercetare era menţionat: „Comunicarea la Primate (Gorila)”. Sprijinul financiar era acordat 
pentru susținerea unui aşa numit Proiect Amy. 

Îşi verifică ceasul. Era miezul nopţii la Houston, deci zece seara în California. Formă 
numărul de acasă, afişat pe ecran. 

— Alo! spuse o voce masculină neîncrezătoare. 

— Doctor Peter Elliot? 

— Da..., vocea era încă neîncrezătoare, ezitantă. Sunteţi ziaristă? 

— Nu, zise ea. Aici este doctor Karen Ross, din Houston. Sunt o parteneră a Earth 
Resources Wildlife Fund, care vă susţine cercetările. 

— A, da... 

Vocea se păstra în continuare neîncrezătoare. 

— Sigur nu sunteţi ziaristă? E corect din partea mea să vă spun că înregistrez convorbirea 
pentru a avea la nevoie un document legal. 

Karen Ross ezită. Un universitar paranoic, care să-i înregistreze convorbirile, era ultimul 
lucru de care avea nevoie ERTS. Nu spuse nimic. 

— Sunteţi americancă? întrebă el. 

— Bineînţeles. 

Karen Ross privi la ecranul computerului, pe care pâlpâia mesajul: IDENTIFICAREA VOCII 
CONFIRMATĂ: ELLIOT, PETER, 29 ANI. 

— Ce vă interesează? întrebă Elliot. 

— Păi, suntem pe punctul de a trimite o expediţie în regiunea Virunga din Congo şi... 

— Într-adevăr? Când plecaţi? 

Vocea sună deodată interesată copilăreşte. 

— Păi, de fapt plecăm peste două zile şi... 

— Vreau să merg şi eu, zise Elliot. 

Ross era aşa de surprinsă. Încât abia mai ştia ce să zică. 

— Bine, dr. Elliot, nu de asta v-am sunat, de fapt... 

— Oricum plănuiam să merg într-acolo, spuse Elliot. Cu Amy. 

— Cine-i Amy? 

— Amy este o gorilă, răspunse Peter Elliot. 


ZIUA 2: 
San Francisco 


14 iunie, 1979 


1. Proiectul Amy 


Ar fi necinstit să se sugereze, aşa cum au făcut mai târziu câţiva primatologi, că în iunie 
1979, Peter Elliot trebuia „să-şi ia talpasita din oraş”. Asupra motivelor, precum şi a 
intentiilor ascunse în spatele hotărârii sale de a pleca in Congo există dovezi. Profesorul Elliot 
se decisese împreună cu personalul său în privinţa unei călătorii în Africa, cei puţin cu două 
zile înainte ca Ross să-l fi sunat. 

Dar, este cât se poate de adevărat că Peter Elliot era ţinta unui atac venit din partea unor 
grupuri din afară, a presei, a colegilor universitari şi chiar a unor membri ai propriului lui 
departament din Berkeley. Într-un cuvânt, Elliot era acuzat a fi „criminal nazist”, implicat în 
torturarea unor animale mute (sic). Şi nu este nici o exagerare în a spune că, în vara lui 1979, 
Elliot se trezise luptând pentru propria-i existenţă profesională. 

Totuşi, cercetările lui începuseră liniştit, aproape din întâmplare. Peter Elliot era tânăr 
absolvent, de douăzeci şi trei de ani, al Departamentului de Antropologie al Universităţii din 
Berkeley, când citi pentru prima dată că o gorilă de un an, având dizenterie amoebică, fusese 
transportată de la Grădina Zoologică din Minneapolis la Şcoala de Medicină Veterinară din 
San Francisco, pentru tratament. Asta se întâmplase în 1973, pe vremea primelor cercetări 
pasionante asupra limbajului primatelor. 

Ideea că primatele ar putea fi învăţate să vorbească era foarte veche. În 1661, Samuel 
Pepys văzu un cimpanzeu în Londra şi scrise în jurnalul lui că acesta era „atât de asemănător 
cu omul în cele mai multe privinţe încât... cred că înţelege deja destul de bine engleza şi sunt 
de părere că ar putea fi învăţat să vorbească sau să facă semne”. Un alt scriitor din secolul al 
XVII-lea merse mai departe, spunând „maimuţele primate si babuinii... pot vorbi, dar nu o fac 
de frică să nu fie puse la muncă”. 

Cu toate acestea, încercările făcute în următoarele trei sute de ani în scopul de a învăţa 
maimutele să vorbească rămaseră fără nici un succes. Ele culminara cu eforturile unui cuplu 
ambițios din Florida. Keith şi Kathy Haves, care, timp de şase ani, la începutul anilor cincizeci 
au crescut un cimpanzeu numit Vicki, exact ca pe un copil. În tot acest timp. Vicki a învăţat 
patru cuvinte: „mama“, „tata“, „cap” şi „sus”. Dar pronunția era greoaie, iar progresele lente. 
Dificultăţile ei păreau să întărească convingerea, din ce în ce mai răspândită, printre oamenii 
de ştiinţă, că omul era singurul animal în stare să articuleze un limbaj. Tipică era poziţia lui 
George Gaylord Simpson: „Limbajul este cea mai distinctă trăsătură caracteristică a omului: 
toti oamenii normali sunt capabili de limbaj; spre deosebire de orice alt organism actual”. 

Aceasta părea a fi atât de evident, încât pentru următorii cincisprezece ani nimeni nu s-a 
mai străduit să facă vreo maimuţă să vorbească. Apoi, în 1966, la Reno, Nevada, soţii Beatrice 
şi Allen Gardner revăzură filmele cu Vicki vorbind. Li se păru că Vicki nu era atât de 
incapabilă de limbaj, cât mai ales de vorbire. Ei observară că în vreme ce mişcările buzelor îi 
erau neîndemânatice, gestica mâinilor ei era fluidă şi expresivă. Concluzia ce se impunea era 
să încerce limbajul semnelor. 

În iunie 1966, soţii Gardner începură să înveţe un pui de cimpanzeu, femelă, numită 
Washoe, limbajul standardizat al surzilor, American Sign Language (Ameslan) [5]. Progresele 
lui Washoe în învăţarea ASL erau rapide; până în 1971, ea avea deja un vocabular de o sută şi 
şaizeci de semne, pe care le folosea în conversaţie. Ea făcu şi câteva noi combinaţii de semne 
pentru lucruri pe care nu le mai văzuse niciodată: când i s-a arătat pentru prima dată un 
pepene verde, ea a semnalat „fruct de apă”[6]. 

Activitatea soţilor Gardner era foarte controversată; se dovedi că mulţi oameni de ştiinţă 
erau interesaţi să susţină ideea că maimutele erau incapabile de limbaj. (Cum spunea un 
cercetător, „Dumnezeule, gândeşte-te numai la toate numele alea eminente legate de toate 
lucrările alea ştiinţifice, timp de atâtea zeci de ani — şi toate de acord că doar omul posedă 
limbaj. Ce nebunie.”) 
predarea limbajului. Un cimpanzeu cu numele de Lucy a fost învăţat să comunice prin 
computer; un altul, Sarah, a fost învăţat să folosească indicatoare de plastic pe o tablă. Au fost 
studiate şi alte maimuțe primate. Un urangutan, pe nume Alfred, şi-a început instruirea in 
1971; o gorilă de câmpie numită Koko, în 1972; iar în 1973, Peter Elliot începu cu o gorilă de 
munte, Amy. 


Când se duse pentru prima dată la spital, să o vadă pe Amy, el găsi o creatură înduioşător 
de mică, îndopată cu sedative, cu cămaşa de forţă trecută peste membrele ei negre, fragile. O 
mângâie pe cap şi-i spuse cu blandete: 

— Salut, Amy, eu sunt Peter. 

Amy îl muşcă imediat de mână, până la sânge. 

Acest început, deloc promiţător, conduse către un program de cercetare cu un succes cu 
totul singular. În 1973, tehnica de bază pentru învăţare, denumită modelare, era bine pusă la 
punct. Animalului i se prezenta un obiect şi simultan, instructorul modela palma animalului, 
determinându-l să adopte semnul corect, până ce asociaţia era făcută ferm. Teste ulterioare au 
confirmat că animalul înţelegea semnificaţia semnului. 

Dar dacă metoda de bază era acceptată, aplicarea ei era foarte disputată. Cercetătorii se 
contraziceau asupra ratei de acumulare a semnelor sau a vocabularului. (în cazul oamenilor, 
vocabularul era considerat cea mai bună măsură a inteligenţei). 

Rata de achiziţie a semnelor putea fi luată ca măsură fie a îndemânării cercetătorului, (de 
a „preda”), fie a inteligenţei animalului. 

Deocamdată, se stabili limpede că maimutele aveau personalităţi diferite. După cum 
aprecia un cercetător, „studiul Pongidelor”[7] reprezintă probabil unicul domeniu în care 
bârfa academică îşi concentrează atenţia asupra studentului, nu asupra profesorului”. În 
lumea din ce în ce mai competitivă şi mai disputată a cercetării primatelor, se spunea că Lucy 
era betivana, Koko era un tanc prost crescut, Lana îşi luase nasul la purtare din cauza 
celebritatii („nu mai lucrează decât în prezenţa ziariştilor”), iar Nim era atât de tâmpit, încât 
ar fi trebuit să fie numit Dim[8]. 

La o primă vedere, ar putea părea straniu că Peter Elliot fusese atacat, deoarece acest 
bărbat arătos, mai degrabă timid — dintr-o familie, săracă — evitase controversele în timpul 
anilor de lucru cu Amy. Lucrările publicate de Elliot erau modeste şi temperate; progresele 
sale cu Amy erau solid documentate; nu prezenta nici un interes pentru publicitate şi nu se 
număra printre cercetătorii care se produceau cu maimutele lor în spectacole. 

Dar, felul neîncrezător de a fi al lui Elliot ascundea nu numai o inteligenţă ascuţită, ci, în 
acelaşi timp, şi o mare ambiţie. Dacă evita controversele, era doar pentru că nu avea timp 
pentru aşa ceva — lucrase nopţile şi în zilele libere timp de ani întregi, strunindu-si 
personalul şi pe Amy în acelaşi ritm obositor. Era toarte priceput în chestiuni de afaceri legate 
de ştiinţă, în obţinerea de fonduri; la toate conferințele legate de comportamentul animal, 
Elliot se prezenta în costum cu vestă. Dorea să fie socotit cel dintâi cercetător al primatelor, 
iar maimuța sa Amy, cea mai bună. 

Succesul lui Elliot în obţinerea fondurilor de cercetare era atât de mare, încât în 1975, el 
angajă patru persoane cu program complet de opt ore pentru a lucra cu Amy. În 1978, 
Proiectul Amy avea un buget anual de o sută şaizeci de mii de dolari şi un personal format din 
opt persoane, incluzând un psihiatru, un pediatru şi un programator pentru computere. Un 
membru al personalului de la Institutului Bergren a spus, mai târziu, că atracţia pe care o 
exercita Elliot rezida în faptul că el era „o investiţie bună; spre exemplu, Proiectul Amy a 
obţinut cu cincizeci la sută mai mult timp de computer la aceiaşi bani, deoarece, el folosea în 
sistem on-line terminalul computerului multiutilizator la care era racordat, în timpul nopţilor 
şi în week-end-uri, când totul era mai ieftin. Era foarte eficient în materie de cheltuieli. Si, 
desigur, foarte devotat: lui Elliot, în mod evident, nu-i păsa de nimic pe lume în afară de 
munca lui cu Amy. Asta îl făcea să fie un partener de discuţie extrem de plicticos, dar un 
pariu foarte bun, din punctul nostru de vedere. E greu să stabileşti cine-i cu adevărat strălucit; 
e mai lesne să constati cine face ceva, ceea ce, pe termen lung, poate fi mai important. Noi ne- 
am aşteptat la lucruri mari din partea lui Elliot”. 


Dificultăţile lui Peter Elliot începură în dimineaţa de 2 februarie 1979. Amy locuia într-o 
rulotă, în campusul universitar de la Berkeley; îşi petrecea nopţile singură şi, de obicei, a 
doua zi dădea dovadă de mare efuziune în saluturi. În orice caz, în acea dimineaţă, personalul 
Proiectului Amy o găsi într-o stare de iritare neobişnuită pentru ea; era nervoasă şi cu ochii în 
lacrimi, comportându-se ca şi cum ar fi fost nedreptatita în oarecare privinţă. 

Elliot simţi că ceva o supărase în timpul nopţii. Întrebată, ea se încăpăţână să facă semne 
pentru „cutie somn”, o alăturare de cuvinte nouă, pe care el nu o înţelese. Aceasta nu era în 
sine ceva neobişnuit; Amy construia mereu noi perechi de cuvinte, care adesea erau greu de 
descifrat. Chiar cu câteva zile înainte, surprinsese vorbind despre „lapte crocodil”. Realizaseră 
în cele din urmă că laptele lui Amy se acrise şi, de vreme ce ei nu-i plăceau crocodilii (pe care 


îi văzuse doar în cărţile cu poze), hotărâse cumva că laptele acrit era lapte crocodil”. 

Acum vorbea despre „cutie somn”. La început, crezură că s-ar putea referi la patul ei în 
formă de cuib. Se dovedi că folosea „cutie” în sensul ei obişnuit, pentru a se referi la televizor. 

Absolut toate lucrurile din rulota ei, inclusiv televizorul, erau controlate într-un ciclu de 
douăzeci şi patru de ore de către computer. Făcură o verificare, pentru a vedea dacă 
televizorul fusese aprins în timpul nopţii şi-i tulburase somnul. Pentru că lui Amy îi plăcea să 
se uite la televizor, era posibil ca ea să fi reuşit să-i dea drumul singură. Dar Amy arătă 
dispreţ, fata de verificarea stării curente a televizorului. La altceva se referea ea, in mod 
evident. 

În cele din urmă, descoperiră că prin „cutie somn” ea înţelege „poze somn”. Întrebată în 
legătură cu aceste „poze somn”, Amy făcu semne că erau „poze rău” şi „poze vechi” şi că ele 
„fac Amy plânge”. 

Amy visase. 

Faptul că Amy era prima maimuţă primată care raportase vise provocă printre membrii 
personalului lui Elliot un entuziasm extraordinar. Dar entuziasmul fu de scurtă durată. Cu 
toate că Amy continuă să viseze şi în nopţile următoare, ea refuza să vorbească despre ele; de 
fapt, părea că-i dezaprobă pe cercetători pentru această nouă şi stânjenitoare insinuare în 
viaţa ei mentală. Mai rău decât atât, comportamentul ei în stare de veghe se deterioră în mod 
alarmant. 

Rata ei de achiziţii verbale scăzu de la 2,7 cuvinte pe săptămână la 0,8, în vreme ce rata 
formării spontane de cuvinte scăzu de la 1,9 la 0,3. Durata menţinerii atenţiei se injumatati. 
Instabilitatea emoţională se accentuă, comportamentul neobişnuit şi nemotivat deveni 
aproape normal; puseurile de febră începură să apară zilnic. Amy era înaltă de patru picioare 
şi jumătate şi cântărea 130 punzi[9]. Era un animal extrem de puternic. Personalul începu sa 
se întrebe dacă ar putea-o stăpâni. 

Refuzul ei de a vorbi despre ceea ce visa îi făcea să se simtă frustrati. Încercară o mulţime 
de modalităţi de investigare: îi arătară imagini din cărţi şi reviste; lăsară deschise zi şi noapte 
monitoarele video montate în tavan, pentru cazul în care ea ar fi arătat ceva semnificativ în 
timpul cât rămânea singură (precum copiii mici, Amy „îşi vorbea” deseori); o supuseră până şi 
unui set de teste neurologice, inclusiv electroencefalogramă. 

În cele din urmă, o nimeriră folosind pictura cu degetele. 

Aceasta avu succes imediat. Amy era încântată să picteze cu degetele şi, după ce-i 
amestecară piper roşu în vopsele, încetă să-şi mai lingă degetele. Desenă cu repeziciune şi în 
mod repetat diferite imagini şi păru că devine ceva mai relaxată, mai cum era ea de fapt. 

David Bergman, psihologul pediatru, notă că „ceea ce desenează Amy, de fapt, reprezintă 
o clasă de imagini înrudite aparent: forme crescătoare inversate sau semicercuri, care sunt 
totdeauna asociate cu o zonă de dungi verticale de culoare verde. Amy spune că benzile verzi 
reprezintă «pădure» şi denumeşte semicercurile «case rău» sau «case vechi». În plus desenează 
frecvent cercuri negre, cărora le spune «găuri». 

Bergman atrase atenţia asupra concluziei evidente că ea desena construcţii vechi din 
junglă. „Privind-o cum face desene unul după altul, mereu şi mereu, mă conving de natura 
obsesivă şi intimă a imagisticii. Amy este tulburată de aceste imagini şi încearcă să scape de 
ele, să le surghiunească pe hârtie.” 

De fapt, natura imagisticii rămase ascunsă personalului Proiectului Amy. Pe la sfârşitul lui 
aprilie 1979, ei ajunseră la concluzia că visele lui Amy puteau fi explicate în patru feluri. În 
ordinea seriozitatii prezentate, acestea erau: 

1. Visele reprezintă o încercare de a rationa evenimente din viata ei cotidiană. Aceasta era 
explicaţia uzuală a viselor (umane), dar personalul se îndoia că era aplicabilă în cazul lui 
Amy. 

2. Visele reprezintă o manifestare trecătoare a adolescenţei. La vârsta de şapte ani, Amy 
era o gorilă adolescentă şi timp de aproape un an prezentase multe caracteristici tipic 
adolescentine, inclusiv stări de furie şi de tristeţe, cochetărie, un nou interes în legătură cu 
sexul opus. 

3. Visele sunt fenomene specifice speciei. Era posibil ca toate gorilele să aibă vise care să 
le deranjeze şi ca, în condiţii de libertate, stresurile rezultante să fie eliminate într-o manieră 
oarecare, prin comportament de grup. Deşi gorilele fuseseră studiate în mediul lor natural în 
ultimii douăzeci de ani, nu existau dovezi pentru aceasta. 

4. Visele sunt primul semn de nebunie. Aceasta era posibilitatea cea mai gravă. Pentru 
instruirea eficientă a unei maimuțe, trebuia început cu un pui; pe măsura trecerii anilor, 


cercetătorii aşteptau să vada dacă animalul lor va deveni deştept sau prost, recalcitrant sau 
ascultător, sănătos sau bolnăvicios. Sănătatea maimutelor era o grijă permanentă; multe 
programe se prăbuşiseră după ani de efort şi cheltuieli prin moartea maimutelor din cauza 
bolilor fizice sau psihice. Timothy, un cimpanzeu din Atlanta a devenit psihopat în 1976 şi s-a 
sinucis prin coprofagie, înecându-se cu propriile-i materii fecale. Maurice, un urangutan din 
Chicago, a devenit grav nevrotic, întrerupând experimentele, din pricina fobiilor. În 1977! Din 
fericire sau din nefericire, reala inteligenţă care a facut din maimutele primate un subiect 
demn de studiu, le-a făcut totodată şi la fel de instabile ca fiinţele umane. 

Cu toate acestea, personalul Proiectului Amy nu era în stare să mai facă vreun progres. În 
mai 1979, ei făcură ceva ce se transformă într-o hotărâre de o importanţă extremă: deciseră să 
publice desenele lui Amy şi să-i trimită fotografia la Journal of Behavioral Sciences (Revista 
de Stiinta Comportamentului). 


2. Întreruperea 


„Comportamentul gorilelor de munte în somn” nu a fost publicată niciodată. Înaintată în 
trei copii, conform procedurii uzuale, unui consiliu editorial format din oameni de ştiinţă, în 
vederea recenzării ei, lucrarea, într-un fel oarecare (încă nu s-a putut lămuri cum), căzu în 
mâinile celor de la Primate Preservation Agency, un grup din New York, format în 1975 cu 
scopul de preveni „exploatarea neautorizată şi ilegală a primatelor inteligente în cadrul 
cercetărilor inutile de laborator” [10]. 

În 3 iunie, PPA începu să-şi instaleze pichetele la Departamentul de Zoologie din Berkeley, 
cerând „eliberarea” lui Amy. Cea mai mare parte a demonstrantilor erau femei, printre care se 
strecuraseră şi mai mulţi copii; pe postul local de televiziune apăru o înregistrare video, în 
care un puşti de opt ani, purtând o pancartă cu fotografia lui Amy, striga: „Eliberati-o pe 
Amy! Eliberati-o pe Amy!”. 


Dintr-o greşeală tactică, echipa Proiectului Amy decise prin vot să nu protesteze, cu 
excepţia unui scurt comunicat de presă în care se declara că PPA era „greşit informat”. 
Comunicatul purta antetul Oficiului pentru Relaţii cu Publicul, de la Berkeley. 

Pe 5 iunie, PPA prezentă în presă comentarii asupra cercetărilor profesorului Elliot, 
aparţinând altor primatologi din ţară (mulţi dintre ei au negat ulterior paternitatea 
comentariilor sau au pretins că fuseseră citați greşit). Dr. Wayne Truman, de la Universitatea 
Oklahoma, Norman, fu citat spunând că cercetările lui Elliot erau „preţioase şi lipsite de spirit 
etic”. Dr. Felicity Hammond, de la Centrul de Cercetare a Primatelor Yerkes, din Atlanta, 
spuse că „nici Elliot şi nici lucrările lui nu erau de primă mână”. Dr. Richard Aronson de la 
Universitatea din Chicago numi cercetările „de natură fascistă evidentă”. 

Nici unul dintre aceşti oameni de ştiinţă nu citiseră lucrările lui Elliot înainte de a le 
comenta; dar răul produs, mai ales de Aronson, fu incalculabil. În 8 iunie, Eleanor Vries, 
purtătoarea de cuvânt a PPA, se referea la „cercetările criminale ale dr. Elliot şi ale echipei 
sale naziste”; ea pretinse că cercetările lui Elliot îi produseseră lui Amy coşmaruri şi că Amy 
fusese supusă torturilor, drogării şi tratamentelor prin electroşocuri. 

În cele din urmă, la 10 iunie, echipa Proiectului Amy pregăti un comunicat de presă 
detaliat, în care-şi explică pe larg poziţia, făcând referiri şi la lucrarea nepublicată. Dar Oficiul 
pentru Relaţii cu Publicul al Universităţii fu de astă dată „prea ocupat” pentru a-l transmite. 

În 11 iunie, Facultatea Berkeley programă o întâlnire pentru a lua în discuţie „probleme de 
comportament etic” apărute în Universitate. Eleanor Vries anunţă că PPA îl angajase pe 
celebrul avocat din San Francisco, Melvin Belli, „pentru a o elibera pe Amy din sclavie”. 
Biroul lui Belli refuză să comenteze. 

În aceeaşi zi, echipa Proiectului Amy avu brusc o revelaţie neașteptată în înţelegerea 
viselor lui Amy. 

În ciuda publicităţii şi zarvei stârnite, grupul continuă să lucreze în fiecare zi cu Amy, în 
vreme ce tulburările ei, care nu încetau deloc, împreună cu puseurile de febră, le aminteau 
permanent că nu rezolvaseră problema iniţială. Continuară să caute cheia, dar când, în sfârşit, 
„iluminarea” se produse, aceasta fu mai degrabă rodul întâmplării. 

Sarah Johnson, una dintre asistente, căuta să identifice locurile din Congo în care se 
făcuseră descoperiri arheologice. În speranţa că Amy se putea să fi văzut un asemenea loc 
(„construcţii vechi în junglă”) în copilărie, înainte să fie adusă la grădina zoologică din 
Minneapolis. Johnson descoperi repede elemente relevante în legătură cu Congo: regiunea nu 
fusese explorată de către observatori occidentali până în urmă cu o sută de ani; în timpurile 
mai recente, triburile ostile şi războiul civil făcuseră ca cercetarea ştiinţifică să fie periculoasă; 
şi, în sfârşit, umezeala mediului ambiant specific junglei nu era deloc propice conservării 
construcţiilor. 

Aceasta însemna că se ştia extrem de puţin despre istoria veche congoleză şi, într-adevăr, 
Johnson îşi termină studiul în câteva ore. Dar nu se împăcă deloc cu ideea de a-şi părăsi atât 
de repede însărcinarea şi continuă să se uite şi in alte cărţi din seria de antropologie — 
etnografie, istorie, memorialistică. Primii vizitatori în Congo au fost negustori de sclavi arabi 
şi comercianţi portughezi,iar unii dintre ei au lăsat relatări scrise ale călătoriilor lor. Pentru că 
Johnson nu ştia nici limba arabă şi nici portugheza, se uită numai la poze. 


Şi atunci, dădu peste o imagine care, zicea ea, îi „dădu un fior pe şira spinării”. 

Era o gravură portugheză, datată 1642 şi reprodusă într-un volum tipărit în 1842. Tuşul se 
îngălbenise pe hârtia aspră şi sfărâmicioasă, dar era perfect vizibilă imaginea unei cetăţi în 
ruine, în mijlocul junglei, împresurată de viţă căţărătoare sălbatică şi ferigi uriaşe. Uşile si 
ferestrele erau construite în arcade semicirculare, exact cum le desenase Amy. 

„A fost, spunea Elliot după aceea, genul de ocazie cu care un cercetător se întâlneşte o 
singură dată în viaţă, dacă este norocos. Bineînţeles că nu ştiam nimic despre imagine; 
explicaţia era scrisă în scriere cursivă şi includea un cuvânt care semăna cu „Zinj” şi data 
1642. Am angajat imediat traducători specializaţi în araba veche şi portugheza secolului al 
XVII-lea, dar nu aceasta era esentialul. Esenţial era că aveam şansa de a verifica o problema 
teoretică majoră. Desenele lui Amy păreau a fi un caz clar de memorie genetică specifică.” 

Memoria genetică a fost pentru prima dată propusă de Marais, în 1911, şi de atunci a fost 
dezbătută mereu cu patimă, în cea mai simplă formă a ei, teoria presupune că mecanismul 
moştenirii genetice, care guverna transmiterea tuturor caracteristicilor fizice, nu se limita 
doar la acestea. Comportamentul era determinat genetic în mod evident la organismele 
inferioare, care se năşteau cu mecanisme comportamentale complexe, ce nu trebuiau învăţate. 
Animalele superioare aveau însă un comportament mai flexibil, dependent de învăţare şi 
memorare. Întrebarea era dacă animalele superioare, în special maimutele primate şi oamenii, 
aveau vreo parte a aparatului lor psihic deja fixat la naştere, prin gene. 

Acum, simţea Elliot, ei aveau prin Amy dovada unei astfel de memorii. Amy fusese luată 
din Africa pe când avea doar şapte luni de zile. Dacă ea nu văzuse în copilărie ruinele acestui 
oraş, însemna că visele ei reprezentau memoria genetică specifică, ceea ce se putea verifica 
printr-o călătorie în Africa. În seara zilei de 11 iunie, personalul Proiectului Amy era de 
acord. Dacă reuşeau să aranjeze — şi să plătească — urmau s-o ducă pe Amy înapoi în Africa. 

În 12 iunie, echipa aştepta ca traducătorii să-şi termine lucrul la materialul documentar. 
Traduceri verificate urmau să fie gata în două zile. Dar o călătorie în Africa, pentru Amy şi 
doi membri ai personalului ar fi costat pe puţin treizeci de mii de dolari, o parte importantă a 
bugetului lor pe tot anul. Iar a transporta o gorilă în jurul a jumătate din glob presupune un 
balamuc de nedescris cu regulamentele vamale şi zelul birocratic. 

Era limpede că aveau nevoie de un ajutor calificat, dar nu ştiau încotro să se îndrepte. Şi 
atunci, în 13 iunie, o oarecare dr. Ross, de la una dintre instituţiile care-i finantau, Earth 
Resources Wildlife Fund, suna din Houston să spună că în două zile urma să plece în fruntea 
unei expediţii în Congo. Şi cu toate ca nu se arăta deloc interesată să-l ia cu ea pe Peter Elliot 
sau pe Amy, ea transmitea, cel putin prin telefon, o obisnuinta dătătoare de încredere in 
legătură cu organizarea şi conducerea expedițiilor în locuri îndepărtate ale lumii. 

Când ea întrebă dacă putea veni la San Francisco pentru a-l întâlni pe dr. Elliot, acesta îi 
răspunse că ar fi încântat s-o întâlnească, oriunde ar dori. 


3. Probleme oficiale 


Peter Elliot îşi amintea de data de 14 iunie 1979 ca de o zi a răsturnărilor de situaţie. Îşi 
începu ziua la ora opt dimineaţa, la firma de avocaţi Sutherland, Morton & O’Connell din San 
Francisco, din cauza procesului de încredințare în custodie cu care îi ameninţa PPA, un proces 
care devenea cel mai important lucru acum, când îşi propunea s-o scoată pe Amy din ţară. 

Se întâlni cu John Morton în biblioteca cu lambriuri a firmei, ale cărei ferestre dădeau 
către Grant Street. 

Morton lua notițe într-un carnet cu file galbene, purtând antetul firmei. 

— Cred că dumneavoastră aveţi dreptate, începu Morton, dar dati-mi câteva elemente. 
Amy este o gorilă? 

— O gorilă de munte femelă. 

— Vârsta? 

— Are şapte ani acum. 

— Deci este încă minoră? 

Elliot îl lămuri că gorilele se maturizează între şase şi opt ani, deci Amy era cam la ieşirea 
din adolescenţă, echivalentul vârstei de şaisprezece ani în cazul unei persoane umane de sex 
feminin. 

Morton mâzgălea notițe în carnet. 

— Am putea spune că-i încă minoră? 

— Vrem să susţinem asta? 

— Cred că da. 

— Da, e încă minoră, spuse Elliot. 

— De unde este? Vreau să spun, ca origine. 

— O turistă cu numele de Swenson a găsit-o în Africa, într-un sat numit Bagimindi. Mama 
lui Amy fusese ucisă de către localnici, pentru hrană. Doamna Swenson a cumpărat-o de pui. 

— Deci nu a fost crescută în captivitate, spuse Morton, scriind în carnetul lui. 

— Nu. Doamna Swenson s-a întors cu ea în Statele Unite şi a donat-o grădinii zoologice 
din Minneapolis. 

— Nu a mai interesat-o Amy? 

— Aşa presupun, spuse Elliot. Am încercat să dăm de doamna Swenson, s-o întrebăm în 
legătură cu prima parte a vieţii lui Amy, dar nu-i în ţară. Călătoreşte mereu; acum e în 
Borneo. Oricum, când Amy a fost trimisă la San Francisco, am telefonat la grădina zoologică 
din Minneapolis să întreb dacă o pot păstra pentru studii. Mi-au spus că da, pentru trei ani. 

— Aţi plătit vreo sumă de bani? 

— Nu. 

— A existat un contract scris? 

— Nu, doar l-am sunat pe directorul grădinii zoologice. 

Morton incuviinta din cap. 

— Aranjament verbal, spuse, notând. Şi când s-au împlinit cei trei ani? 

— Asta s-a întâmplat în primăvara lui 1976. Am cerut grădinii zoologice o prelungire de 
şase ani, şi mi-au dat-o. 

— Tot verbal? 

— Da, am telefonat. 

— N-ati purtat nici o corespondenţă? 

— Nu. N-au părut foarte interesaţi când i-am sunat. Ca să vă spun adevărul, cred că 
uitaseră de Amy. Oricum, grădina zoologică are patru gorile. 

Morton se încruntă: 

— Gorila este un animal destul de scump, nu-i aşa? Adică, dacă vrei să cumperi una ca 
animal de casă sau pentru un circ. 

— Gorilele sunt pe lista animalelor pe cale de dispariţie. Nu le poţi cumpăra ca animale de 
casă. Însă aşa este, ar fi destul de scumpe. 

— Cât de scumpe? 

— Păi, nu există un preţ pe piaţă, dar ar fi cam douăzeci-treizeci de mii de dolari. 

— Şi în toţi aceşti ani, ati invatat-o să vorbească? 

— Da, zise Peter. Limbajul american prin semne. Are un vocabular de şase sute douăzeci 


de cuvinte la ora actuala. 

— Asta e mult? 

— Mai mult decât oricare primata cunoscută. 

Morton dădu din cap, luându-și notițe. 

— Lucraţi zilnic cu ea în cercetările în curs? 

— Da. 

— Bun! spuse Morton. Asta a fost foarte important în procesele de încredințare a 
animalelor de până acum. 

Vreme de mai bine de o sută de ani, în ţările occidentale fuseseră organizate mişcări 
pentru oprirea experimentărilor pe animale. Acestea erau conduse de organizaţii care se 
opuneau executării operaţiilor pe viu. La origine, asemenea organizaţii erau un fel de 
grupulete lunatice de iubitori de animale, intentionand să oprească orice fel de cercetări pe 
animale. 

Cu timpul, oamenii de ştiinţă au elaborat un cadru pentru apărare legală, acceptabil în 
fata tribunalelor. Cercetătorii pretindeau că experimentele lor urmăreau îmbunătăţirea 
sănătăţii şi a bunăstării omenirii, prioritate mai înaltă decât bunăstarea animalelor. Ei scoteau 
în evidenţă faptul că nimeni nu avea nimic împotriva folosirii animalelor pentru povară sau 
pentru munci agricole — o robie cărora animalele îi fuseseră subiect timp de mii de ani. 
Folosirea animalelor în experimente ştiinţifice nu făcea decât să extindă ideea că ele erau 
servitorii întreprinderilor omeneşti. 

În plus, animalele erau, la modul literal, brute. Ele nu aveau conştiinţă de sine, nici o 
înţelegere a propriei lor existente in natură. Aceasta însemna, cu cuvintele filozofului George 
H. Mead, că „animalele nu au nici un drept. Avem toată libertatea de a le curma viaţa; nu se 
săvârşeşte nici un rău când este luată viaţa unui animal; nu se pierde nimic...” 

Multă lume era tulburată de asemenea vederi, dar încercările de a stabili modele de 
conduită conduseră repede la probleme de logică. Cea mai evidentă privea percepțiile 
animalelor mergând în jos pe scara filogenetică. Puţini cercetători făceam operaţii fără 
anestezice pe câini, pisici şi alte mamifere, dar ce se întâmpla cu viermii anelizi, racii, 
lipitorile si sepiile? Ignorarea acestor animale însemna „discriminare taxonomică”. Iar daca 
totuşi aceste animale meritau atenţie, nu era la fel de ilegal să arunci un homar viu în oala cu 
apă clocotită? 

Problema stabilirii a ce anume constituia cruzime la adresa animalelor fu încurcată de 
înseşi societăţile de ocrotire a animalelor. În unele tari, interziseră exterminarea şobolanilor, 
iar în 1968 avu loc straniul proces australian al farmaciei[11]. Pus in fata unor asemenea 
ironii, tribunalele ezitară să se amestece în experimentările pe animale. Din punct de vedere 
practic, cercetătorii se văzură liberi să acţioneze după cum voiau. Volumul cercetărilor asupra 
animalelor fu extraordinar: în timpul deceniului al optulea, şaizeci şi patru de milioane de 
animale au fost ucise în experimentele întreprinse în Statele Unite, în fiecare an. 

Dar atitudinea oamenilor se schimba încetul cu încetul. Studiile privind limbajul făcute 
asupra delfinilor lămuriră faptul că aceste animale nu erau doar inteligente, ci aveau şi 
conştiinţă de sine; se recunosteau în oglindă sau în fotografii. În 1974, înşişi oamenii de 
ştiinţă formară Liga Internaţională pentru Protejarea Primatelor, pentru a supraveghea 
cercetările în care erau antrenate maimuțe inferioare sau primate. În martie 1978, guvernul 
indian a interzis exportul maimutelor Prhesus pentru uzul laboratoarelor lumii. Şi se judecară 
procese care hotărâră că în anumite împrejurări animalele aveau, într-adevăr, drepturi. 

Vechiul fel de a vedea lucrurile era analog mentalitatii sclavagiste: animalul era 
proprietatea stăpânului lui, care-i putea face orice dorea. Acum, însă, proprietatea devenea 
secundară. În februarie 1977, se produse un caz în care era implicat un delfin pe nume Mary, 
eliberat de un laborant în ocean. Universitatea din Hawaii îl dădu în judecată pe laborant, 
învinuindu-l de pierderea unui valoros animal de studiu. Avură loc două deliberări ale 
juratilor; cazul a fost suspendat. 

În noiembrie 1978, se judecă un proces de încredințare în care era implicat un cimpanzeu 
numit Arthur; acesta era fluent în limbajul prin semne. Proprietarul, Universitatea John 
Hopkins, se hotărî să-l vândă si să finalizeze programul. Instructorul său, William Levine, se 
prezentă la tribunal şi obtinu să-i fie încredinţat cimpanzeul, pe motivul că Arthur ştia sa 
vorbească şi deci nu mai era un cimpanzeu. 

— Unul dintre aspectele relevante, spuse Morton, a fost acela că în timpul confruntării lui 
cu alţi cimpanzei, Arthur s-a referit la aceştia ca la „lucruri negre”. Iar când i s-a cerut a doua 
oară să sorteze fotografii ale unor oameni şi ale unor cimpanzei, el a executat sarcina corect, 


punând însă de fiecare dată propria-i poză în teancul cu pozele oamenilor. În mod evident nu 
se considera cimpanzeu, iar tribunalul a hotărât ca el să rămână cu instructorul lui, de vreme 
ce orice separare a celor doi i-ar fi provocat tulburări psihice serioase. 

— Amy plânge când o părăsesc, zise Elliot. 

— Când efectuaţi experimente, îi obţineţi permisiunea. 

— Întotdeauna, zâmbi Elliot. 

Era clar că Morton habar nu avea despre viaţa cotidiană a lui Amy. Era hotărâtor să-i 
obţină consimţământul în orice privinţă chiar şi pentru o plimbare cu maşina. Era un animal 
puternic, şi putea fi voluntară si încăpăţânată. 

— Mentineti o evidenţă a progreselor ei? 

— Benzi video. 

— Înţelege experimentele pe care i le propuneţi? 

Ridică din umeri: 

— Ea zice că da. 

— Aplicati un sistem de pedepse şi recompense? 

— Toţi oamenii de ştiinţă care cercetează comportamentul animalelor recurg la aşa ceva. 

Morton se încruntă: 

— Ce formă îmbracă pedepsele? 

— Păi, când e fetiţă rea, o pun la colţ, cu faţa la perete sau o trimit la culcare devreme, 
fără să-i dau sandvişurile cu unt de arahide şi dulceaţă. 

— Dar tortura şi tratamentele prin şoc? 

— Ridicol. 

— N-ati pedepsit niciodată fizic animalul? 

— E o afurisită de namilă. De obicei îmi fac griji să n-o ia razna şi să mă pedepsească ea 
pe mine. 

Morton zâmbi şi se ridică. 

— O să fie bine, zise. Orice tribunal va hotărî că Amy este în îngrijirea dumneavoastră si 
dumneavoastră trebuie să luaţi orice hotărâre definitivă în ceea ce o priveşte. 

Ezita. 

— Ştiu că sună ciudat, dar aţi putea-o prezenta pe Amy la bară, în proces? 

— Aşa cred, spuse Elliot. Credeţi că se va ajunge la asta? 

— Nu în cursul acestui proces, răspunse Morton, dar mai devreme sau mai târziu, da. Fiţi 
atent la ce vă spun: în zece ani de-acum înainte va avea loc un proces de încredințare in care 
va fi implicată o maimuţă primată care va şti să vorbească, iar această maimuţă se va afla în 
boxa martorilor. 

Elliot îi strânse mâna şi ieşi spunând: 

— Apropo, aş avea vreo problemă dacă aş scoate-o din ţară? 

— Dacă se află pe rol un proces de încredințare, ati putea avea necazuri trecând-o graniţa, 
spuse Morton. Aveţi de gând s-o scoateţi din fără? 

— Da. 

— Atunci vă sfătuiesc s-o faceţi repede şi nu spuneţi nimănui, zise Morton. 

Elliot intră în biroul lui de la cel de-al treilea etaj al clădirii Departamentului de Zoologie, 
puţin după ora nouă. Secretara lui, Carolyn, îi spuse: 

— A sunat o doamnă doctor Ross, de la Wildlife Fund, din Houston; e în drum spre San 
Francisco. Un domn Hakamichi a sunat de trei ori, zice că-i important. Şedinţa personalului 
Proiectului Amy este fixată pentru ora zece. lar Windy este în biroul dumneavoastră. 

— Într-adevăr? 

James Weldon era profesor cu state vechi în departament, un om slab, zgomotos. „Windy”, 
adică Weldon era de obicei prezentat în caricaturile care circulau prin departament, cu un 
deget umezit, înălțat în aer: era un maestru în aflarea direcţiei din care bătea vântul. În 
ultimele zile, evitase contactele cu Peter Elliot şi echipa acestuia. 

Elliot intră în birou. 

— Hei, Peter, băiatule, spuse Weldon repezindu-se să ofere o strângere puternică de mână, 
în versiune proprie. Ai venit devreme. 

Elliot se îngrijoră brusc. 

— Credeam c-o să iau lumea la bătaie, zise el. 

Cei care formau pichetele de protest nu se arătau până la ora zece, uneori până mai târziu, 
în funcţie de ora pe care o fixau pentru întâlnirile cu echipele televiziunii. Aşa mergea în 
zilele acelea: proteste la oră fixă. 


— Nu mai vine, zâmbi Weldon. 

fi intinse lui Elliot ultima editie din Chronicle, cu un articol incercuit cu creion negru, pe 
prima pagina. Eleanor Vries demisionase din functia ei de director regional al PPA, invocand 
suprasolicitarea şi probleme personale: o declaraţie a PPA din New York arăta ca ei 
interpretaseră greşit natura şi conţinutul cercetărilor lui Elliot. 

— Însemnând ce? întrebă Elliot. 

— Biroul lui Belli ţi-a revăzut lucrarea, precum şi declaraţiile publice ale lui Vries despre 
tortură, şi a decis că PPA era expus unui proces important de calomnie, zise Weldon. Oficiul 
din New York este înspăimântat. Îţi vor face în cursul zilei de azi propuneri. Personal, sper că 
vei fi intelegator. 

Elliot se lăsă să cadă în fotoliu. 

— Ce s-aude cu şedinţa facultăţii de săptămâna viitoare? 

— A, asta-i bună, spuse Weldon. Fără îndoială că facultatea va vrea să discute despre 
comportarea lipsită de etică, din partea presei; vor emite şi o declaraţie tare în sprijinul tău. 
La rândul meu, pregătesc acum o declaraţie, care să vină din partea biroului meu. 

Ironia situaţiei nu-i scapă lui Elliot. 

— Eşti convins că vrei să te prinzi de cracă? întrebă. 

— Sunt mie la sută cu tine, sper că ştii asta, spuse Weldon. Acesta nu avea astâmpăr, 
plimbându-se în jurul biroului, uitându-se pe pereţi, care erau acoperiţi cu picturi realizate de 
Amy cu degetele. Windy mai avea ceva în minte. 

— Mai face picturi de-astea? întrebă în cele din urmă. 

— Da, spuse Elliot. 

— Şi tot nu ai idee ce reprezintă? 

Elliot făcu o pauză; era, în cel mai bun caz, prematur să-i spună lui Weldon ce credeau ei 
că reprezintă desenele. 

— Nici una, zise. 

— Eşti sigur? întrebă Weldon încruntându-se. Cred că există cineva care ştie ce reprezintă. 

— De ce? 

— S-a întâmplat ceva foarte ciudat, spuse Weldon. S-a oferit cineva s-o cumpere pe Amy. 

— S-o cumpere? Ce tot spui, s-o cumpere? 

— Un avocat din Los Angeles m-a sunat ieri la birou şi s-a oferit s-o cumpere pentru o sută 
cincizeci de mii de dolari. 

— Trebuie să fie vreun binefăcător bogat, zise Elliot, care încearcă s-o salveze pe Amy de 
la tortură. 

— Nu cred, spuse Weldon. Din cauză că oferta vine din Japonia. Unul, numit Hakamichi 
— se ocupă cu electronica în Tokio. Am aflat asta când avocatul a sunat iar, în dimineaţa asta, 
ca să urce oferta la două sute cincizeci de mii de dolari. 

— Două sute cincizeci de mii de dolari? zise Elliot. Pentru Amy? 

Bineînţeles, era în afara oricărei discuţii. N-ar vinde-o niciodată. Dar de ce ar oferi cineva 
atât de mulţi bani? 

Weldon avea un răspuns: 

— Asemenea bani, un sfert de milion de dolari, pot veni doar din întreprinderi private. 
Industrie. E limpede că Hakamichi a citit despre lucrarea ta şi a găsit un mod de utilizare a 
primatelor vorbitoare într-un context industrial. 

Windy privea ţintă în tavan, semn sigur că era pe punctul de a deveni elocvent. 

— Cred că un nou domeniu s-ar putea să se deschidă aici, instruirea primatelor pentru 
aplicaţii industriale în lumea reală. 

Pe Peter Elliot îl trecură transpiratiile. El nu o învăţa pe Amy să vorbească pentru a-i pune 
o cască pe cap şi sufertaşul în mână, şi spuse asta. 

— Nu gândeşti în perspectivă, spuse Weldon. Dacă ne aflăm la graniţa unui nou domeniu 
al teoriei comportamentului aplicativ pentru marile maimuțe? Gândeşte-te ce înseamnă. Nu 
numai posibilitatea de finanţare pentru departament şi o ocazie pentru cercetarea aplicată. 
Mult mai important, ar fi un motiv pentru a menţine aceste animale în viaţă. Ştii că marile 
maimuțe sunt pe cale de dispariţie. Cimpanzeii şi-au redus mult efectivele în Africa. 
Urangutanii din Borneo îşi părăsesc habitatul natural în favoarea tăietorilor de cherestea şi 
vor dispărea cu desăvârşire în zece ani. Gorila a scăzut la abia trei mii în pădurile Africii 
centrale. Toate aceste animale nu vor mai fi în timpul vieţii noastre — dacă nu există un motiv 
să le păstrăm în viaţă ca specii. Tu ai putea oferi acest motiv, Peter băiete. Gândeşte-te la asta. 


Elliot se gândi la asta şi o discută cu personalul Proiectului Amy la întâlnirea de la ora 
zece. Luara in discutie posibilitatea ca maimutele sa fie folosite in industrie si eventualele 
avantaje ale patronilor, cum ar fi lipsa sindicatelor si a primelor. La sfarsitul secolului 
doužzeci, acestea constituiau considerente majore (in 1978, pentru fiecare nou automobil iesit 
de pe liniile de asamblare din Detroit, costurile primelor pentru sănătate depăşeau costul 
oţelului folosit la construirea maşinii). 

Dar ajunseră la concluzia că viziunea ,maimutei industrializate” era cu desăvârşire 
fantezistă. O maimuţă ca Amy nu era o versiune ieftină şi stupidă a unui muncitor uman. 
Dimpotrivă, Amy era o fiinţă foarte inteligentă şi complexă, scoasă din mediul ei natural şi 
pusă în lumea industrială modernă. Ea pretindea o supraveghere atentă; era capricioasă şi nu 
se putea pune bază pe ea; iar sănătatea îi era mereu pusă sub semnul întrebării. Pur şi simplu 
nu avea rost s-o foloseşti în industrie. Dacă Hakamichi avea viziunea maimutelor mânuind 
ciocane de lipit într-o linie de asamblare în industria microelectronică, construind televizoare 
şi staţii de amplificare, el era îngrozitor de neinformat. 

Singurul avertisment veni din partea lui Bergman, psihologul pediatru: 

— Un sfert de milion înseamnă o grămadă de bani, zise el, şi probabil că domnul 
Hakamichi nu este deloc nebun. Trebuie să fi aflat despre Amy prin intermediul desenelor ei, 
care dovedesc că este nevrotică şi dificilă. Dacă-i interesat de ea, aş paria că e din cauza 
desenelor ei. Dar nu-mi pot da seama de ce valorează desenele ei un sfert de milion de dolari. 

În continuare, discuţia se abătu asupra desenelor în sine şi asupra textelor abia traduse. 
Sarah Johnson, asistenta, începu cu un comentariu sec: 

— Am ştiri proaste despre Congo[12]. 

Pentru cea mai mare parte a istoriei scrise, explică ea, nu se ştia nimic despre Congo. 
Vechii egipteni de pe Nilul superior nu ştiau decât că fluviul lor îşi avea izvorul foarte departe 
spre sud, într-o regiune pe care ei o denumeau Ţara Copacilor. Aceasta era un loc misterios, 
cu păduri atât de dese, încât în miezul zilei erau întunecoase ca noaptea. Făpturi stranii 
locuiau aceste intunecimi veşnice, printre ele fiind şi nişte omuleti cu coadă şi nişte animale 
jumătate negre, jumătate albe. 

Timp de aproape patru mii de ani după aceea, nu se mai află nimic important despre 
interiorul Africii. Arabii sosiră în estul Africii în secolul al şaptelea după Hristos, căutând aur, 
fildeş, mirodenii şi sclavi. Dar arabii erau negustori marinari şi nu se aventurară în interiorul 
continentului. Ei denumiră interiorul Zinj, Tara Negrilor — o regiune de legendă şi mister. 
Existau poveşti despre păduri vaste şi omuleti cu coadă: poveşti despre munţi care scuipau foc 
şi înnegreau cerul; poveşti despre sate ale băştinaşilor cotropite de maimuțe care s-ar fi 
împerecheat cu femeile: poveşti despre giganţi formidabili cu nasuri plate şi corpuri păroase; 
poveşti despre creaturi jumătate panteră-jumătate om; poveşti despre târguri ale băştinaşilor, 
unde trupuri îngrăşate de om erau tranşate şi vândute ca delicatese. 

Asemenea poveşti erau suficient de înspăimântătoare pentru a-i ţine pe arabi pe coastele 
continentului, în ciuda altor poveşti ispititoare în aceeaşi măsură: munţi de aur sclipitor, râuri 
în ale căror albii luceau diamantele, animale care vorbeau limba oamenilor, civilizaţii 
grandioase în inima junglei, de o splendoare inimaginabilă. Şi mai ales o poveste revenea iar 
şi iar în relatările timpurii: povestea Oraşului Pierdut Zinj. 

Potrivit legendei, un oraş cunoscut încă evreilor din vremea lui Solomon, fusese sursa unei 
uriaşe bogății în diamante. Secretul drumului caravanelor către oraş fusese păzit cu străşnicie, 
trecut din tată în fiu, ca o credinţă sfântă, timp de generaţii. Dar minele de diamant fură 
golite şi oraşul însuşi zăcea prăbuşit în ruină, undeva în inima întunecată a Africii. Dificilele 
drumuri de caravane erau de mult inghitite de junglă, iar cel din urmă negutator care-şi mai 
amintea drumul dusese cu el în mormânt secretul, în urmă cu multe sute de ani. 

Acest loc misterios şi ispititor fu numit de arabi Zinj, Oraşul Pierdut[13]. Şi totuşi, în ciuda 
răbdării ei recunoscute, Johnson nu reuşi să găsească decât puţine descrieri detaliate ale 
oraşului. În 1187, Ibn Baratu, în arab din Mombasa, nota că „nativii din regiune vorbesc... 
despre un oraş pierdut departe în interior, numit Zinj. Localnicii negri trăiau cândva în 
bogăţie şi lux şi până şi sclavii se împodobeau cu giuvaeruri, mai cu seamă diamante albastre, 
fiindcă acolo se află un mare zăcământ de diamante.” 

În 1334, un alt arab, Ibn Mohammed, relata că „mulţi dintre noi au făcut pregătiri pentru 
a căuta oraşul Zinj, dar ne-am abandonat căutările aflând că oraşul era părăsit de mult şi 
foarte ruinat. Se spune că înfăţişarea oraşului este nefiresc de încântătoare, deoarece uşile şi 
ferestrele sunt construite în arc de semilună, iar locuinţele sunt acum stăpânite de o rasă 
agresivă de oameni păroşi, care vorbesc şoptit, într-o limbă necunoscută...” 


Apoi sosiră portughezii, acei neobositi exploratori. Prin 1544, ei se aventurară in interiorul 
continentului, venind dinspre ţărmul vestic. Luând-o în sus pe marele fluviu Congo, ei 
întâlniră curând toate acele obstacole care, pentru următoarele sute de ani, îi împiedicară să 
exploreze centrul Africii. Congo nu era navigabil dincolo de primele cascade, la două sute de 
mile spre interior (locul în care odată era Leopoldville, iar acum este Kinshasa). Băştinaşii 
erau ostili şi canibali. Iar jungla umedă şi fierbinte era o sursă de boli — malarie, boala 
somnului, bilharzia, febra neagră — care îi decimau pe intruşi. 

Portughezii nu au reuşit niciodată să pătrundă în Congo central. După cum n-au reuşit nici 
englezii, sub căpitanul Brenner, în 1644; întreaga sa expediţie fu pierdută. Congo rămase 
pentru încă două sute de ani ca o pată albă pe hărţile lumii civilizate. 

Iar exploratorii timpurii repetară legendele despre interior, inclusiv povestea oraşului Zinj. 
Un artist portughez, Juan Diego de Valdez, a realizat o foarte apreciată imagine a Oraşului 
Pierdut Zinj, în 1642. 

— Dar, spuse Sarah Johnson, el a mai desenat şi oameni cu coadă şi maimuțe 
împreunându-se cu femei băştinaşe. 

Cineva gemu. 

— Se pare că Valdez era ciung, continuă ea. A trăit toată viaţa în oraşul Setubal, bând cot 
la cot cu marinarii şi desenând pe baza discuţiilor cu aceştia. 

Africa nu a fost explorată complet decât spre mijlocul secolului al XIX-lea, de către Burton 
şi Speke, Baker şi Livingstone, dar mai ales de Stanley. Nici unul dintre ei nu dădu peste vreo 
urmă a Oraşului Pierdut Zinj. 

Tristetea ce se lăsă peste personalul Proiectului Amy era profundă. 

— V-am spus eu că sunt veşti proaste, spuse Sarah Johnson. 

— Vrei să spui, zise Peter Elliot, că desenul acesta se bazează pe o descriere, iar noi nici 
măcar nu ştim dacă oraşul a existat într-adevăr. 

— Cam aşa ceva, spuse Johnson. Nu există nici o dovadă că oraşul din imagine există de 
fapt. Nu-i decât o poveste. 


4. Hotararea 


Încrederea indiscutabila a lui Peter Elliot în datele solide ale secolului douăzeci — fapte, 
sale, să nu fie decât speculatia fantezistă a unui artist dezlantuit. Ştirea veni ca un şoc. 

Planurile lor de a o duce pe Amy în Congo apărură, dintr-o dată, ca fiind de o naivitate 
copilărească; asemănarea desenelor ei schematice, schitate, cu gravura din 1642 a lui Valdez 
era, în mod evident, accidentală. Cum îşi putuseră ei imagina vreo clipă că Zinj, Oraşul 
Pierdut, era altceva decât țesătura vechii legende? În spiritul lărgirii orizonturilor şi a 
minunilor secolului al XVII-lea, ideea unui asemenea oraş păruse perfect rezonabilă, se 
impusese chiar. Dar în computerizatul secol douăzeci, Zinj, Oraşul Pierdut, era la fel de 
improbabil ca şi Camelot sau Xanadu. Fuseseră cu totul nebun s-o ia în serios. 

— Oraşul Pierdut nu există, zise el. 

— Ba există foarte bine, spuse ea. În legătură cu asta nu încape îndoială. 

Elliot îşi înălţă iute privirile şi atunci văzu că Sarah Johnson nu-i răspunsese lui. O fata 
înaltă şi subţire, de vreo douăzeci şi ceva de ani, stătea în picioare în fundul încăperii. Ar fi 
putut fi considerată frumoasă, fără atitudinea rece, distantă pe care o afişa. Fata era îmbrăcată 
într-o ţinută sobră, ca de afaceri, şi purta o geantă diplomat, pe care acum şi-o punea pe masă 
şi-i pocnea închizătorile. 

— Sunt dr. Ross, anunţă ea, de la Wildlife Fund, şi v-aş solicita opinia în legătură cu aceste 
imagini. 

Făcu să treacă pe la toţi câteva fotografii, pe care personalul le văzu cu un acompaniament 
de fluierături şi oftaturi. În capătul mesei, Elliot aştepta cu nerăbdare ca fotografia să ajungă 
până la el. 

Erau imagini alb-negru cu granulaţie mare, având linii orizontale de ecran mai deschise la 
culoare, obţinute prin fotografierea unui ecran video. Dar imaginea era inconfundabilă: 
ruinele unui oraş din junglă, cu uşi şi ferestre curioase, în formă de semilună răsturnată. 


5. Amy 


— Prin satelit? repeta Elliot, constient de tensiunea din vocea lui. 

— Întocmai, imaginile au fost transmise prin satelit, din Africa, in urma cu doua zile. 

— Atunci cunoasteti localizarea acestor ruine? 

— Bineinteles! 

— Si expediţia dumneavoastră, pleacă peste câteva ore? 

— Şase ore şi douăzeci şi trei de minute, pentru a fi exactă, spuse Ross, privindu-si ceasul 
cu afişaj digital. 

Elliot amână şedinţa şi stătu de vorbă cu Ross, între patru ochi, mai bine de o oră. Elliot 
pretinse mai târziu că Ross îl „înşelase” asupra scopului expediției şi pericolelor pe care le 
aveau de înfruntat. Dar Elliot era nerăbdător să plece şi, probabil, lipsit de intenţia de a fi 
prea curios în legătură cu motivele ascunse ale expediției lui Ross sau cu pericolele implicate. 
Ca un stilist al obţinerii fondurilor de cercetare ce se afla, el se deprinsese îndelung cu 
situaţiile în care banii altora şi propriile convingeri nu coincideau perfect. Aceasta era fateta 
cinică a vieţii academice: in ce măsură cercetarea pură fusese finanțată doar pentru că ea ar fi 
putut să vindece cancerul? Un cercetător promitea orice pentru a obţine banii. 

Evident că Elliot nu şi-a imaginat niciodată că Ross s-ar putea folosi de el, cu acelaşi sânge 
rece cu care el se folosea de ea. Încă de la început, Ross nu fu deloc în întregime sinceră; ea 
fusese instruită de Travis să prezinte misiunea în Congo a ERTS „sărind peste unele mici 
detalii”. A sări peste detalii era pentru ea a doua natură; toti cei de la ERTS învăţaseră să 
spună doar ceea ce era necesar. Elliot o trata ca şi cum ea ar fi fost o agenţie finantatoare 
obişnuită, ceea ce constituia o greşeală serioasă. În ultimă instanţă, Ross şi Elliot se înşelară 
reciproc unul asupra celuilalt, pentru că fiecare prezentă o aparenţă înşelătoare în acelaşi fel. 
Elliot păru atât de timid şi reţinut, încât un membru al Facultăţii Berkeley comentase: „Nu-i 
nici o mirare că şi-a dedicat viata maimutelor; nu e în stare să-şi tina firea pentru a vorbi cu 
oamenii.” Dar Elliot fusese un fundaş central foarte dur în timpul colegiului, iar atitudinea lui 
academică neîncrezătoare ascundea o ambiţie devastatoare. 

La rândul ei, Karen Ross, în ciuda molaticului, amuzantului şi seducătorului ei accent 
texan, avea o mare inteligenţă şi o profundă asprime interioară. (Ea se maturizase de timpuriu 
şi un profesor de liceu o apreciase. Într-o ocazie, ca pe „adevărata floare a feminitatii 
bărbătescului Texas”). Ross se simţea responsabilă pentru expediţia anterioară a ERTS şi era 
hotărâtă să repare greşelile trecutului. Era măcar posibil ca Elliot şi Amy să o poată ajuta în 
teren; era un motiv suficient pentru a-i lua cu ea. În afară de asta, Ross era îngrijorată în 
legătură cu consorțiul, care era limpede că-l caută pe Elliot, de vreme ce suna Hakamichi. 
Dacă îi lua cu ea pe Elliot şi pe Amy, înlătura posibilitatea unui avantaj pentru consorțiu — 
iarăşi un motiv suficient. Şi, în cele din urmă, avea nevoie de o acoperire pentru cazul în care 
expediţia ei ar fi fost oprită la vreuna dintre graniţe, iar un primatolog şi o maimuţă ofereau o 
acoperire perfectă. 

În final însă, Karen Ross avea nevoie doar de diamantele din Congo, şi era gata să spună 
orice, să facă orice, să sacrifice orice pentru a le obţine. 

În fotografiile luate la aeroportul din San Francisco, Elliot şi Ross apăreau ca doi 
universitari tineri, zâmbitori, îmbarcându-se pentru o expediţie de plăcere în Africa. Dar de 
fapt, motivațiile lor erau diferite şi luate cu îndârjire. Elliot se ferea să-i spună cât erau de 
teoretice şi academice scopurile lui, iar Ross nu era deloc dispusă să recunoască în ce măsură 
ale ei erau practice. 

În orice caz, în 14 iunie, la prânz, Karen Ross călătorea cu Peter Elliot în Fiatul lui turtit, 
de patru locuri, pe Hallowell Road; trecură pe lângă terenul de sport al universităţii. Avea 
unele presimtiri: mergeau să o întâlnească pe Amy. 

Elliot descuie uşa cu inscripţia cu litere roşii: „NU DERANJATI. SE FAC EXPERIMENTE CU 
ANIMALE”. În spatele uşii. Amy scâncea şi râcâia lemnul cu nerăbdare. Elliot se opri. 

— Când faci cunoştinţă cu ea, spuse, nu uita că este o gorilă, nu o fiinţă umană. Gorilele 
au propria lor etichetă. Nu vorbi tare şi nu face mişcări bruşte, până nu se obişnuieşte cu tine. 
Dacă zambesti, nu-ţi arăta dinţii, pentru că dinţii dezgoliti sunt o ameninţare. Şi ţineţi ochii 
plecaţi, fiindcă privirile directe ale străinilor sunt luate ca ostile. Nu sta prea aproape de mine 
şi nici nu mă atinge, pentru că e foarte geloasă. Dacă îi vorbeşti nu o minţi. Chiar dacă ea 


foloseste limbajul semnelor, intelege cea mai mare parte din ceea ce se spune si noi de obicei 
îi vorbim pur şi simplu. Este in stare să-ţi spună cand minti si asta nu-i place. 

— Nu-i place? 

— Te expediaza, nu mai vrea să-ţi vorbească şi se bosumflă. 

— Altceva mai este? 

— Nu, totul va fi în ordine. 

Zâmbi încurajator. 

— Avem acest salut tradiţional, cu toate că s-a făcut un pic cam mare pentru asta. 

Deschise uşa, se învioră şi spuse: 

— Bună dimineaţa, Amy! 

O formă întunecată uriaşă păşi prin uşa deschidă şi i se aruncă în braţe. Elliot se clătină 
sub impact. Ross era uimită de mărimea animalului. Ea îşi imaginase ceva mai mic şi mai 
drăguţ. Amy era la fel de mare ca o femeie adultă. 

Amy îl sărută pe Elliot cu buzele ei mari, capul ei negru părând enorm pe lângă al lui. fi 
aburi ochelarii cu răsuflarea. Ross simţi un miros dulceag şi o privi cum îşi descolăcea cu 
blandete braţele lungi din jurul umerilor lui. 

— Amy bucuroasă dimineaţa asta? întrebă el. 

Degetele lui Amy se mişcară rapid pe lângă obraz, ca şi cum ar fi gonit o muscă. 

— Aşa e, astăzi am întârziat, spuse Elliot. 

Amy îşi mişcă iarăşi degetele şi Ross realiză că ea vorbea prin semne. Viteza cu care făcea 
asta era uimitoare, Ross se aşteptase la ceva mult mai lent şi mai îndelung gândit înainte de a 
fi exprimat: remarcă faptul că Amy nu-şi lua ochii de pe faţa lui Elliot. Era extraordinar de 
atentă, concentrându-se asupra lui cu toată fiinţa, ca un animal la pândă. Părea că-l soarbe cu 
totul: atitudinea corporală, expresia feţei, tonul vocii, nu numai cuvintele. 

— Am avut de lucru, spuse Elliot. 

Amy suspină de două ori, rapid, ca şi cum l-ar fi iertat. 

— Da, asta este, oamenii muncesc. 

O conduse înapoi pe Amy în rulotă şi-i făcu semn lui Ross să-l urmeze. Înăuntru, spuse: 

— Amy, aceasta este dr. Ross. Salut-o pe dr. Ross. 

Amy o privi pe Ross cu neîncredere. 

— Bună, Amy, spuse Karen Ross, zâmbind către podea. 

Se simţi un pic ridicolă comportându-se astfel, dar Amy era destui de mare pentru a o 
înfricoşa. 

Amy se uită cu atenţie la Karen Ross, timp de câteva clipe, apoi se îndepărtă, trecând de 
cealaltă parte a rulotei, la şevaletul ei. Fusese întreruptă din pictat, iar acum, ignorându-i, îşi 
reîncepu activitatea. 

— Ce-nseamnă asta? întrebă Ross. 

Simtea clar că fusese tratată jignitor. 

— Vom vedea, spuse Elliot. 

După câteva momente, Amy se dădu încet înapoi, sprijinindu-se pe încheieturile degetelor. 
Apoi se duse direct la Karen Ross, o adulmecă între coapse şi o examină cu atenţie. Părea 
interesată mai ales de geanta din piele pe care o purta Ross, care avea o închizătoare 
strălucitoare de alamă. Ross povesti mai târziu că „era exact ca la orice petrecere din 
Houston. Eram cântărită de către o altă femeie. Aveam sentimentul în orice clipă că mă va 
întreba de unde mi-am cumpărat lucrurile.” 

Totuşi, nu asa se întâmplă. Amy se inalta şi o stropi, in mod intenţionat, pe Ross cu vopsea 
verde pe fustă. 

— Nu prea cred că totul merge atât de bine, spuse Karen Ross. 


Elliot urmărise evoluţia acestei prime întâlniri cu mai multă teamă decât era dispus să 
admită. A-i prezenta lui Amy persoane necunoscute era adeseori dificil, mai ales dacă acestea 
erau femei. 

În timp, Elliot ajunsese să sesizeze la Amy multe trăsături specific „feminine”. Ea putea fi 
timidă, răspundea la linguşiri, era preocupată de felul în care arăta. Îi plăcea să se fardeze şi 
era foarte preocupată de culoarea puloverelor pe care le purta iama. Prefera bărbaţii femeilor 
şi era geloasă pe fata pe prietenele lui Elliot. Acesta le aducea rareori cu el, dar uneori, 
dimineaţa, îl adulmeca de parfum şi avea de fiecare dată de comentat când nu-şi schimba 
îmbrăcămintea purtată peste noapte. 

Această situaţie ar fi putut fi amuzantă dacă Amy n-ar fi întreprins uneori atacuri 


nejustificate asupra femeilor străine. Iar atacurile lui Amy nu erau niciodată amuzante. 

Amy se întoarse la şevalet şi semnaliză prin intermediul semnelor făcute cu degetele: 

— Nu place femeie nu place Amy nu place pleacă departe departe. 

— Haide, Amy, fii o gorilă cuminte, spuse Peter. 

— Ce a spus? întrebă Ross. Îndreptându-se către chiuvetă pentru a-şi spăla petele de 
vopsea de pe rochie. Peter observă că ea nu făcuse mutre si nici nu tipase, aşa cum făceau 
multe vizitatoare când se alegeau cu o întâmpinare neprietenoasă din partea lui Amy. 

— A spus că-i place rochia ta, spuse el. 

Amy îi aruncă o privire, aşa cum făcea de fiecare dată când Elliot nu-i traducea corect 
spusele: 

— Amy nu minte. Peter nu minte. 

— Fii drăguță, Amy, spuse el. Karen este o persoană drăguță. 

Amy mormăi şi se întoarse la lucrul ei, începând să picteze cu repeziciune. 

— Ce se întâmplă? întrebă Karen Ross. 

— Nu o grăbi, zâmbi el încurajator. Are nevoie de timp pentru a se acomoda. 

Nu se obosi să-i explice că-i şi mai rău cu cimpanzeii. Cimpanzeii aruncau cu fecale în 
vizitatori şi chiar în lucrătorii pe care-i ştiau bine; uneori atacau pentru a-şi impune 
dominaţia. Cimpanzeii aveau mare nevoie să ştie cine era mai mare. Din fericire, gorilele se 
formalizau mult mai puţin în legătură cu ierarhiile lor şi erau mai puţin violente. 

În acel moment, Amy smulse hârtia de pe şevalet şi o rupse cu mare zgomot în bucăţi, pe 
care le aruncă prin încăpere. 

— Asta face parte din acomodare? întrebă Karen Ross. 

Părea mai mult amuzată decât speriată. 

— Amy. Încetează! spuse Peter, lăsând să se vadă iritare în ton. Amy... 

Amy şedea în mijlocul podelei înconjurată de hârtii. Continua să le sfâşie furioasă şi 
semnală: 

— Femeie asta. Femeie asta. 

Era un exemplu clasic de comportament de înlocuire. Ori de câte ori gorilele nu se simțeau 
în stare de agresiune directă, ele făceau un gest simbolic. În termeni simbolici, ea o sfâşia 
acum în bucăţi pe Karen Ross. 

Şi era pe sfârşite, intrând în ceea ce personalul Proiectului Amy numea „derulare”. După 
cum oamenii deveneau mai întâi roşii la faţă, apoi îşi încordau corpurile, apoi tipau şi 
aruncau cu lucruri, înainte de a trece. În final, la agresiunea fizică directă, la fel şi gorilele 
treceau printr-o succesiune stereotipă de comportamente îndreptându-se spre agresiunea 
fizică. Sfâşierea hârtiei sau a ierbii avea să fie urmată de o deplasare ca mersul crabului, în 
lateral, însoţită de mormăituri. Apoi, ea avea să izbească în podea, făcând cât mai mult 
zgomot cu putinţă. 

Apoi, Amy urma să atace, dacă el nu făcea nimic să întrerupă derularea secventei. 

— Amy, spuse el cu severitate. Karen femeie buton. 

Amy se opri din sfâşiat. În universul ei, „buton” era termenul prin care erau desemnate 
persoanele cu rang înalt. 

Amy era extrem de sensibilă la atitudinea indivizilor şi la comportament şi nu-i era deloc 
greu să observe personalul şi să decidă cine era superior cui. Dar în privinţa străinilor, Amy 
era total refractară la indicaţiile aparente ale statutului social uman; principalele indicii- 
îmbrăcăminte, purtare şi adresare — nu aveau pentru ea nici o semnificaţie. 

Pe când era tânără, ea atacase în mod inexplicabil un poliţist. După mai multe episoade cu 
muşcături şi ameninţări de chemare în judecată, sfârşiră prin a înţelege că Amy găsea 
uniforma de poliţist, cu butonii ei lucitori, amuzantă şi ridicolă: ea îşi închipui că orice 
persoană îmbrăcată atât de prosteşte trebuia să fie de rang inferior şi putea fi atacată fără 
grijă. După ce o învăţară conceptul de „buton”, ea trata orice persoană în uniformă cu 
deferentă. 

Acum, Amy privi la Ross „buton” cu un alt respect, înconjurată de hârtia făcută bucăţi, ea 
păru deodată stânjenită, ca şi cum ar fi săvârşit o greşeală socială. Fără să i se fi spus, se duse 
şi se aşeză la colt, cu fata la perete. 

— Asta ce mai e? întrebă Ross. 

— Ştie că a fost rea. 

— O pui să stea la colt ca pe un copil? Nu a vrut să facă nici un rău. 

Înainte ca Elliot să o poată preveni, se îndreptă către Amy. Amy privea în colţ neclintită. 

Ross îşi dădu jos de pe umăr poşeta şi o puse pe duşumea, la îndemâna lui Amy. Preţ de o 


clipă, nu se întâmplă nimic. Apoi, Amy luă poseta si se uită la Karen, apoi la Peter. 

Peter spuse: 

— O să facă praf tot ce-i înăuntru. 

— Nu-i nimic. 

Amy desfăcu imediat închizătoarea de alamă şi vărsă conţinutul poşetei pe duşumea. 
Începu să răscolească, semnalizând: 

— Ruj ruj, Amy place Amy vrea ruj vrea. 

— Vrea rujul. 

Ross se aplecă şi i-l găsi. Amy îşi scoase pălăria şi desenă pe faţa lui Ross un cerc roşu. 
Apoi zâmbi şi mormăi fericită şi traversă încăperea până la oglinda ei, care se alia montată pe 
duşumea. Începu să-şi dea cu ruj. 

— Cred că-i ceva mai bine, zise Karen Ross. 

De cealaltă parte a încăperii. Amy stătea pe vine deasupra oglinzii, făcându-şi faţa totuna 
de ruj. Rânji la propria-i imagine inteligentă, apoi îşi dădu cu ruj pe dinţi. Părea un moment 
potrivit pentru a-i pune o întrebare. 

— Vrea Amy plimbare? întrebă Peter. 

Amy adora plimbările şi le privea ca pe nişte favoruri. După câte o zi mai bună, Elliot o 
lua adesea la o, plimbare cu maşina până la un cinematograf în aer liber, unde puteau urmări 
spectacolul stând în maşină. Acolo Amy primea o băutură de portocale pe care o sorbea cu 
paiul, savurând tulburarea pe care o provoca prezenţa ei printre ceilalți spectatori. Rujul şi 
oferirea unei plimbări erau aproape prea mult pentru o singură dimineaţă. Ea semnaliză: 

— Plimbare maşina? 

— Nu, nu cu maşina. O plimbare lungă. Multe zile. 

— Părăseşte casa? 

— Da, părăsim casa. Multe zile. 

Asta o făcu suspicioasă. Singurele ocazii când trebuise să părăsească locuinţa fuseseră 
spitalizările pentru pneumonie şi infecţii urinare; nu fuseseră călătorii plăcute. Semnaliză: 

— Unde merge plimbare? 

— În junglă, Amy. 

Fu o pauză lungă. La început Elliot se gândi că Amy nu intelesese, dar ea ştia cuvântul 
„junglă” şi trebuia să fie în stare să pună totul la un loc. Amy semnaliză gânditoare, pentru ea 
însăşi, repetând aşa cum tăcea întotdeauna când cântărea lucrurile: 

— Junglă plimbare, plimbare junglă merge plimbare junglă merge. 

Puse rujul deoparte. Se uită la bucatelele de hârtie de pe podea si se apucă să le culeagă şi 
să le pună la coş. 

— Ce înseamnă asta? întrebă Karen Ross. 

— Înseamnă că Amy vrea să meargă la plimbare, răspunse Peter Elliot. 


6. Plecarea 


Botul rabatabil al Boeing-ului 747 pentru transportul de mărfuri era deschis ca o falcă, 
lăsând să se vada interiorul luminat puternic. Avionul zburase de la Houston la San Francisco 
în după-amiaza aceea: era acum ora nouă seara şi muncitorii uimiti, încărcau cuşca cea mare 
din aluminiu pentru călătorie, cutii cu vitamine, o oală de noapte şi cutii cu jucării. Unul 
dintre muncitori trase afară o ceaşcă de lapte pe care era pictat Micky-Mouse şi se uită lung la 
ea, clătinând din cap. 

Afară, pe pistă, Elliot stătea cu Amy, care-şi acoperea urechile din pricina şuieratului 
motoarelor cu reacţie. Îi semnală lui Peter: 

— Păsări gălăgioase. 

— Zburăm cu pasărea, Amy, zise el. 

Amy nu mai zburase niciodată şi nu mai văzuse un avion de aproape. 

— Mergem maşină, hotărî ea privind la avion. 

— Nu putem merge cu maşina. Zburăm. 

— Zburăm unde zburăm? semnaliză Amy. 

— Zburăm junglă. 

Asta păru s-o năucească, dar Peter nu voia să-i explice mai departe. Ca toate gorilele, Amy 
avea aversiune pentru apă, refuzând să traverseze până şi pâraiele mici. El ştia că ar fi fost 
tulburată să audă că aveau să zboare pe deasupra unor ape întinse. Schimbând subiectul, el îi 
propuse să urce şi să arunce o privire în jur. Urcând rampa avionului, Amy semnaliză: 

— Unde femeia buton? 

Elliot nu o văzuse pe Ross în ultimele cinci ore şi fu surprins să constate că ea era deja la 
bord, vorbind la telefonul montat pe un perete al compartimentului de marfă, ţinând o mână 
peste urechea liberă pentru a mai atenua zgomotul. Elliot o auzi spunând: 

— Păi, Irving pare să considere că-i deştept... Da, avem patru nouă zero şapte 
unităţi doze şi suntem pregătiţi să primim şi mai mult. Două micro HUD-uri, asta-i tot... Da, 
de ce nu? 

Ross termină convorbirea şi se întoarse către Elliot şi Amy. 

— E totul în regulă? întrebă el. 

— Perfect. Hai să vă arăt. 

il conduse mai adânc în interiorul compartimentului de marfă, cu Amy alături. Elliot se 
uită în urmă şi-l văzu pe şofer urcând rampa cu nişte cutii metalice numerotate, marcate 
INTEC, Inc. 

— Ăsta, spuse Karen Ross, este compartimentul principal de, marfă. A fost umplut cu 
vehicule amfibii. Land Cruiser, cu tracţiune pe patru roţi, cu bărci gonflabile, cu plase pentru 
bagaje, echipament, hrană — toate etichetate cu coduri pentru computer, toate încărcate în 
module. Ross îi explică faptul că ERTS putea să pregătească expediţii pentru orice condiţii 
geografice şi climatice în câteva ore. Ea sublinie viteza permisă de asamblarea cu ajutorul 
computerelor. 

— De ce atâta grabă? întrebă Elliot. 

— E vorba de afaceri, spuse Karen Ross. Acum patru ani nu existau companii ca ERTS. 
Astăzi sunt nouă în toată lumea şi ceea ce vând toate este avantaj competitionai, adică viteză. 
În anii şaizeci, o companie — să zicem o companie petrolieră — putea irosi luni sau ani 
pentru investigarea unui obiectiv posibil. Dar asta nu mai este competitiv; deciziile în afaceri 
se iau în săptămâni sau zile. Ritmul tuturor lucrurilor s-a accelerat. Ne îndreptăm deja către 
anii optzeci, când vom furniza răspunsuri în ore. La ora actuală media contractelor ERTS este 
un pic sub trei săptămâni sau cinci sute de ore. Dar prin 1990 vor exista date „la terminarea 
programului” — un director de companie ne poate suna dimineaţa, pentru informaţii, de 
oriunde din lume şi poate primi un raport complet transmis prin computer, la biroul propriu, 
înainte de terminarea programului în aceeaşi seară, să spunem în zece până la douăsprezece 
ore. 

Continuându-şi turul, Elliot observă că, deşi camioanele şi amfibiile atrăgeau privirile 
primele, cea mai mare parte a spaţiului de depozitare a avionului era rezervat unor module de 
aluminiu marcate C31. 

— Aşa este, spuse Ross. Comunicaţii Control-Comandă şi Inteligență. Sunt componente 


micronice. Articolele cele mai costisitoare pe care le transportăm. Când am început sa 
pregatim expeditii, doisprezece la suta din costuri erau pentru electronica. Acum a urcat la 
treizeci si unu la suta si urca in fiecare an. E vorba despre comunicatii de teren, inregistrari la 
distanta, protectie si asa mai departe. 

Îi conduse către partea dinapoi a avionului, unde se afla o zonă compartimentată de locuit, 
plăcut mobilată, cu o consolă de computer voluminoasă şi paturi supraetajate. 

Amy semnaliză: 

— Casă frumoasă. 

— Într-adevăr, este frumoasă. 

Fură prezentaţi lui Jensen, un geolog tânăr, bărbos şi lui Irving Levine, care îi anunţă că el 
era „triplul E”. Cei doi bărbaţi rulau pe calculator un fel de studiu de probabilitate, dar se 
întrerupseră pentru a da mâna cu Amy. Aceasta îi privi cu gravitate, apoi îşi întoarse atenţia 
către ecran. Era captivată de imaginile în culori ce se succedau şi de LED-urile strălucitoare şi 
se strădui să apese de una singură pe butoane. Semnaliză: 

— Amy joacă cutie. 

— Nu acum. Amy, spuse Elliot şi-i dădu mâinile la o parte. 

Jensen întrebă: 

— Aşa se comportă întotdeauna? 

— Cam aşa, spuse Elliot. Îi plac computerele. S-a învârtit printre ele de când era micuță şi 
le consideră ca şi cum ar fi ale ei. 

Apoi adăugă: 

— Ce-i un „triplu E”? 

— Expertul electronist ai expediției, spuse cu voioşie Irving, care era un omulet cu un 
zâmbet fugar, ştrengăresc. Fac şi eu tot ce pot. Am ciupit şi noi ceva scule de la INTEC, cam 
asta-i. Dumnezeu ştie cu ce vor arunca în noi nemţii şi japonezii. 

— La naiba, da-i zice bine, spuse Jensen, amuzându-se de felul în care apăsa Amy pe 
butoane. 

Elliot strigă: 

— Nu, Amy! 

— E doar un joc. Probabil că nu-i interesant pentru maimuțe, spuse Jensen. 

Şi adăugă: 

— Nu poate să strice nimic. 

Amy semnaliză: 

— Amy gorilă cuminte. Şi continuă să apese pe butoane. 

Părea destinsă si Elliot fu recunoscător pentru distracţia oferită de computere. Era 
întotdeauna amuzat la vederea formei greoaie şi întunecate a lui Amy în faţa consolei 
computerului. Amy îşi atingea gânditoare buza de jos înainte de a apăsa butoanele, într-un 
gest ce aducea cu parodierea comportamentului uman. 

Ross, ca întotdeauna practică. Îi aduse cu picioarele înapoi pe pământ. 

— Amy va dormi într-unui dintre paturile astea? 

Elliot scutură din cap. 

— Nu, gorilele obişnuiesc să-şi facă în fiecare noapte alt loc de culcare. Dă-i câteva pături 
pe care să le răsucească într-un culcuş pe podea şi în care să doarmă. 

Ross dădu afirmativ din cap. 

— Şi ce-i cu vitaminele şi medicamentele ei? O să înghită pastile? 

— De obicei trebuie să o mituieşti sau să-i ascunzi pastilele într-o bucată de banană. Are 
tendinţa să înghită banana fără s-o mestece. 

— Fără s-o mestece. 

Rosa incuviinta din cap ca şi cum ar fi fost ceva important. 

— Avem doar produse obişnuite, spuse ea. O să vedem dacă le acceptă. 

— la aceleaşi vitamine ca toată lumea, numai că ea are nevoie de o grămadă de acid 
ascorbic. 

— Îi vom scoate trei mii de unităţi pe zi. E destul? Bun. Şi va tolera antimalarice? Trebuie 
să le începem de-acum. 

— În generai vorbind, spuse Elliot, are aceleaşi reacţii la medicatie ca şi oamenii. 

Ross dădu din cap. 

— O va deranja presurizarea cabinei? Este fixată la cinci mii de picioare. 

Elliot scutură din cap. 

— Este gorilă de munte, iar ele trăiesc de la cinci mii la nouă mii de picioare înălţime, deci 


este adaptată pentru înălțime. Dar este aclimatizată la un climat umed si se deshidrateaza 
repede; va trebui să-i pompam lichide. 

— Poate să se sprijine cu capul de scaun? 

— Probabil că fotoliul e prea înalt pentru ea, spuse Elliot, dar i-am adus olita. 

— O va folosi? 

— Sigur! 

— Am o zgardă nouă pentru ea; are s-o poarte? 

— Dacă i-o oferi în dar. 

Pe măsură ce treceau în revistă alte detalii ale necesităţilor lui Amy, Elliot îşi dădu seama 
că ceva se întâmplase pe parcursul ultimelor câtorva ore, aproape fără ca el să ştie; 
comportamentul visător, nevrotic al lui Amy, imprevizibil dispăruse. Era ca şi cum 
comportamentul de mai înainte ar fi fost nesemnificativ; acum, că pleca la drum, nu mai era 
capricioasă şi retrasă în sine, interesând-o tot ce o înconjoară; era iarăşi o tânără gorilă 
femelă. Se trezi întrebându-se dacă nu cumva visele ei, depresiile — pictura cu degetul, totul 
— nu erau decât rezultatul mediului de laborator în care fusese închisă timp de atâţia ani. 

La început laboratorul fusese plăcut, ca o căsuţă pentru copii. Dar probabil că în ultimii 
ani o apăsaseră. Poate că Amy, gândi el, avea nevoie doar de puţină schimbare. 

Schimbarea plutea în aer: în vreme ce vorbea cu Ross, Elliot simţea că ceva important 
urma să se întâmple. Această expediţie cu Amy era primul exemplu al unui eveniment pe care 
cercetătorii primatologi îl prevăzusem cu ani înainte — teoria lui Pearl. 

Frederick Pearl era un teoretician al comportamentului animal. La o întâlnire a Societăţii 
Etnologice Americane din New York, ţinută în 1972, el spusese: „Acum că primatele au 
învăţat limbajul semnelor, nu mai este decât o chestiune de timp ca cineva să ia un animal în 
teren pentru a-i fi de ajutor în studiul vieţii în libertate al respectivei specii. Ne putem 
imagina maimuțe antrenate în folosirea limbajului prin semne acţionând ca interpreţi sau 
poate chiar ca ambasadori ai omului, în contact cu sălbăticiunile.” 

Teoria lui Pearl atrase în mod considerabil atenţia, precum şi finanţarea din partea U.S. 
Air Force, care sustinuse cercetările lingvistice încă din anii şaizeci. Potrivit unei relatări, Air 
Force avea un proiect secret, numit CONTUR, care avea în vedere eventualele contacte cu 
forme de viata străine. Poziţia oficială a militarilor era că O.Z.N-urile aveau origine naturală, 
fără însă a-şi dezvălui atuurile. În cazul producerii contactelor cu extratereștrii, 
fundamentările lingvistice erau evident de o importanţă majoră. Iar a lua primate în teren era 
privit ca un exemplu de contact cu ,,inteligente străine”; de unde şi finanţarea din partea Air 
Force. 

Pearl prezise că activitatea de teren, cu animale, va fi întreprinsă înainte de 1976, dar de 
fapt, nimeni nu o făcuse încă. Motivul era că la o examinare mai atentă, nimeni nu era în 
stare să-şi imagineze exact care erau avantajele — cele mai multe primate în stare să 
folosească limbajul semnelor erau respinse de către cele trăind în stare naturală, la fel cum 
erau respinşi oamenii înşişi. Unele, precum cimpanzeul Arthur, refuzau orice asociere cu 
propria specie, referindu-se la reprezentanţii acesteia drept ca la „lucruri negre”. (Amy, care 
fusese dusă la grădina zoologică pentru a vedea alte gorile, le recunoscuse, dar fusese 
arogantă, numindu-le „gorile proaste”, odată ce constatase că atunci când le vorbea prin 
semne, acestea nu-i raspundeau.) 

Asemenea observaţii îl făcură pe un alt cercetător, John Bates, să spună în 1977 că: 
„producem o elită animală educată care demonstrează aceeaşi distanţă snoabă pe care o 
afişează un doctor în ştiinţe faţă de un şofer de camion... Este greu de crezut că generaţia de 
primate ce stăpânesc limbajul semnelor vor fi ambasadori pricepuţi în teren. Sunt pur şi 
simplu prea dispretuitori.” 

Adevărul era însă că nimeni nu ştia cu adevărat ce s-ar întâmpla dacă o asemenea primată 
ar fi fost dusă în teren. Pentru că nimeni nu o tăcuse: Amy avea să fie prima. 

La ora unsprezece, avionul de transport mărfuri al ERTS rulă pe pista aeroportului San 
Francisco International, se înălță greoi în aer şi se îndreptă către est, prin întuneric, spre 
Africa. 


ZIUA 3: 
Tanger 
15 iunie, 1979 


1. Adevărul pământului 


Peter Elliot o ştia pe Amy de când aceasta era copil. Se mândrea cu priceperea lui în a-i 
anticipa reacţiile, cu toate că o cunoscuse doar în condiţii de laborator, Acum, când era 
confruntată cu situaţii noi, comportamentul ei îl surprindea. 

Elliot prevăzuse că Amy va fi înspăimântată la decolare şi pregătise o seringă cu ser 
tranchilizant. Dar se dovedi că injectia nu era necesară. Amy privi cum Jensen si Levine îşi 
încheiau centurile de siguranţă şi imediat şi-o încheie şi ea pe-a sa; părea ca priveşte 
procedura ca pe un joc amuzant, dacă nu prostesc. Şi, deşi ochii i se deschiseră larg când auzi 
motoarele mergând în plin, cum oamenii din jur nu păreau a fi deranjati. Amy imită 
indiferența lor plictisită, ridicându-şi sprâncenele şi oftand a plictiseală cumplită. 

Totuşi, odată aflată în aer. Amy privi pe fereastră şi intră imediat în panică. Îşi desfăcu 
centura de siguranţă şi începu să alerge încoace şi încolo prin compartimentul pasagerilor, 
mergând de la o fereastră la alta, îmbrâncind pe toată lumea şi scâncind înspăimântată în 
vreme ce semnaliza: 

— Unde pământ pământ unde pământ? 

Afară, pământul era întunecat şi fără formă. 

— Unde pământ? 

Elliot îi făcu o injecție calmantă. Apoi începu să-şi treacă degetele prin blana ei şi o lăsă 
încet jos, continuând s-o mângâie prin păr. 

În libertate, maimutele primate îşi petreceau ore întregi în fiecare zi puricându-se reciproc, 
scotandu-si căpuşele şi păduchii. Comportamentul de puricare era important în ierarhizarea 
structurii de dominare în interiorul grupului social — exista o schemă comportamentală 
conform căreia animalele se puricau unul pe altul, această acţiune părând a avea un efect 
linistitor, calmant. În câteva minute, Amy se relaxase suficient pentru a observa că ceilalţi 
beau câte ceva şi ceru cu promptitudine o „băutură strop verde” — termenul ei pentru un 
martini cu o măslină şi o ţigară. I se permitea asta în ocazii speciale, precum receptiile 
facultăţii, şi Elliot îi dădu acum băutura cerută şi o ţigară. 

Dar se dovedi că fusese prea mult pentru ea: o oră mai târziu, se uita liniştită pe fereastră 
şi îşi semnaliza singură: 

— Privelişte frumoasă! 

Atunci vomită. Îşi ceru iertare cu umilinţă: 

— Amy pare rău Amy mizerie Amy Amy pare rău. 

— Nu-i nimic, Amy, o asigură Elliot dându-i după ceafă. 

Curând după aceea, semnală: 

— Amy doarme acum! şi-şi făcu un culcuş din pături pe podea. 

Adormi imediat, sforăind zgomotos prin nările ei largi, întinzându-se alături de ea, Elliot 
se întrebă cum s-or culca alte gorile într-o asemenea zarvă? 


Elliot avu propria sa reacţie la călătorie. Când o întâlnise prima oară pe Karen Ross, îşi 
închipuise că şi ea este universitar, ca şi el. Dar acest avion enorm, plin cu echipament 
computerizat, complexitatea acronimică a întregii operaţii sugerau că Earth Researches 
Technology avea, în spatele său puternice resurse, probabil chiar o asociaţie militară. 

Karen Ross râse: 

— Suntem mult prea organizaţi pentru a fi militari. 

Îi vorbi apoi despre fondul intereselor ERTS în Virunga. Ca şi personalul Proiectului Amy, 
Karen Ross dăduse şi ea din întâmplare peste legenda Oraşului Pierdut Zinj. Dar ea trăsese din 
povestire concluzii complet diferite. 

În timpul ultimelor trei sute de ani, avuseseră loc mai multe încercări de a ajunge la 
Oraşul Pierdut. În 1692, John Marley, un aventurier englez, conduse o expediţie de două sute 
de persoane în Congo; nu se mai auzise niciodată despre el. În 1744, o expediţie olandeză îi 
urmă; în 1804 un alt grup, condus de un nobil scoţian, sir James Toggart, se apropie de 
Virunga dinspre nord ajungând până la cotul Rawana al râului Ubangi. El trimise spre sud o 
avangardă a expediției, care nu se mai întoarse niciodată. 

În 1872, Stanley trecu pe lângă regiunea Virunga dar nu pătrunse în ea; în 1899, o 
expediţie germană intră, pierzându-şi mai bine de jumătate din efective. O expediţie italiană, 


finanțată de un particular dispăru cu totul in 1911. Alte cercetări mai recente nu se mai 
făcuseră pentru a regăsi Oraşul Pierdut Zinj. 

— Deci nimeni nu l-a găsit vreodată, spuse Elliot. 

Ross scutură din cap. 

— Cred că mai multe expediţii l-au găsit, spuse ea. Dar nu s-a mai întors nimeni înapoi. 


Un asemenea rezultat nu era neapărat misterios. 

Începuturile explorării Africii fuseseră incredibil de periculoase. Chiar şi expedițiile atent 
organizate şi conduse îşi pierduseră jumătate, sau mai mult, din efective. Cei care nu muriseră 
din cauza malariei, a bolii somnului şi a febrei negre, înfruntaseră râuri mişunând de crocodili 
şi hipopotami, jungle cu leoparzi şi băştinaşi bănuitori sau chiar canibali. Şi, în ciuda creşterii 
ei luxuriante, pădurea ecuatorială oferea puţină hrană; multe expediţii muriseră de foame. 

— Am pornit, îi spuse Ross lui Elliot, de la ideea că oraşul, oricum există. Presupunând că 
există, unde l-aş fi putut găsi? 

Oraşul Pierdut Zinj era asociat cu mine de diamante, iar diamantele se găseau împreună cu 
vulcanii. Aceasta o conduse pe Ross să privească în lungul Văii Marelui Rift — o falie 
geologică enormă, cu lăţime de treizeci de mile, care despica vertical din trupul continentului 
treimea lui estică, pe o distanţă de cincisprezece mii de mile. Valea Marelui Rift era atât de 
mare încât existenţa ei nu fusese recunoscută până în anii optzeci, când un geolog, pe nume 
Gregory, observă că pereţii stâncoşi, aflaţi la o depărtare de treizeci de mile unul de altul, 
erau compuşi din aceleaşi roci. În termeni moderni. Marele Rift era de fapt o încercare 
nereuşită de formare a unui ocean, deoarece, partea estică a continentului începuse să se 
desprindă de restul masei terestre africane în urmă cu două sute de milioane de ani; din 
oarecare motive, se oprise înainte ca ruptura să fie completă. 

Pe hartă, depresiunea Marelui Rift era marcată prin două aspecte; o serie de lacuri înguste 
şi adânci — Malawi, Tanganyka, Kivu şi Mobutu — şi o serie de vulcani, inclusiv singurii 
vulcani activi din Africa, din Virunga. Trei vulcani din lanţul vulcanic Virunga erau activi; 
Mukenko, Mubuti şi Kanagarawi. Aceştia se ridică la unsprezece-cincisprezece mii de picioare 
deasupra Văii Riftului la est şi a Bazinului Congo la vest. Astfel că Virunga părea un loc bun 
pentru a căuta acolo diamante. Următorul ei pas era să investigheze adevărul pământului. 

— Ce înseamnă adevărul pământului? întrebă Peter. 

— La ERTS, noi lucrăm mai ales cu înregistrări de la distanţă, explică ea. Fotografii din 
satelit, aerofotogrametrie, scanare laterală prin radar. Avem milioane de imagini de la 
distanţă, dar nu există nimic să poată înlocui adevărul pământului, experienţa unei echipe 
aflate în teren, văzând ce-i acolo. Am început cu expediţia preliminară pe care am trimis-o să 
caute aur. Au găsit şi diamante. 

Apăsă câteva butoane de pe consolă şi imaginile de pe ecran se schimbară, licărind cu zeci 
de puncte luminoase clipitoare. 

— Asta arată poziţiile depozitelor aluvionare de diamant din albiile râurilor din Virunga. 
Vezi că depozitele formează semicercuri concentrice, care duc înapoi către vulcani. Concluzia 
evidentă este că diamantele au fost erodate din pantele vulcanilor din Virunga şi purtate de 
pâraie către locurile unde se află în prezent. 

— Deci aţi trimis într-acolo o expediţie să caute sursa? 

— Da, şi arătă înspre ecran. Dar nu te lăsa înşelat de ceea ce vezi aici. Această imagine de 
satelit acoperă cincizeci de mii de kilometri pătraţi de junglă. Cea mai mare parte a lor nu a 
fost niciodată văzută de albi. Este teren dificil, cu vizibilitate redusă la câţiva metri în fiecare 
direcţie. O expediţie ar putea căuta în zona aia ani de zile, trecând la două sute de metri de 
oraş fără să-l vadă. Deci a trebuit să restrâng zona de căutare. Am hotărât să văd dacă nu aş 
putea găsi oraşul. 

— Să găseşti oraşul? Cu ajutorul fotografiilor din satelit? 

— Da, spuse ea. Şi l-am găsit. 


Pădurile tropicale ale lumii zădărniciseră în mod tradiţional tehnologia de înregistrare la 
distanță. Copacii uriaşi din junglă îşi răsfirau frunzişul impenetrabil, ascunzând vederii tot 
ceea ce se afla dedesubt. În imaginile aeriene sau din satelit, pădurile ecuatoriale din Congo 
apăreau ca un covor vast. Ondulat, de un verde fără diferenţe de nuanţă, monoton. Chiar şi 
marile aspecte geografice, râuri de cincizeci sau o sută de picioare lăţime, erau ascunse de 
aceste bolți din frunze, rămânând invizibile din aer. 

Aşa că părea improbabil ca ea să găsească vreo urmă a unui oraş pierdut, pe fotografiile 


aeriene. Dar Ross avea o idee diferită: să utilizeze tocmai vegetaţia care-i acoperea vederea 
asupra pământului. 

Studiul vegetației era obişnuit în regiunile temperate, unde frunzişul suferea modificări 
sezoniere. Dar pădurea ecuatorială era neschimbătoare: iarnă sau vară, frunzişul rămânea la 
fel. Ross îşi întoarse privirea asupra unui alt aspect, diferenţele in albedo-ul vegetației. 

Albedo-ul era definit din punct de vedere tehnic ca raportul dintre cantitatea de energie 
electromagnetică reflectată de o suprafaţă şi cantitatea totală de energie incidenţă. În termenii 
spectrului vizibil era o măsură a „strălucirii” unei suprafeţe. Un râu avea un albedo înalt, de 
vreme ce apa reflecta cea mai mare parte a razelor de soare de pe suprafaţa ei. Vegetaţia 
absorbea lumina, prin urmare avea un albedo scăzut. Începând din 1977, ERTS dezvoltă 
programe de computer care măsurau precis albedo-ul, făcând distincţii foarte tine. 

Ross îşi puse întrebarea: dacă există un oraş pierdut, ce semnătură ar putea apărea pe 
fotografii? Exista un răspuns evident: jungla secundară târzie. 

Pădurea ecuatorială neatinsă sau virgină era denumită junglă primară. Jungla primară era 
aceea la care cei mai mulţi oameni se gândeau vorbind despre pădurea ecuatorială: copaci 
uriaşi de esenţă tare, mahon, tek si abanos, iar dedesubt un nivel inferior de ferigi şi palmieri. 
Jungla primară era întunecată şi amenințătoare, dar de fapt uşor de străbătut. Totuşi, dacă 
jungla primară era defrişată şi apoi abandonată, o altă vegetaţie, secundară, total diferită, îi 
lua locul. Plantele dominante erau copaci de esență moale şi cu creştere rapidă, bambusi şi 
viţă sălbatică spinoasă, care formau o barieră densă, de netrecut. 

Dar Ross nu era interesată de nici un aspect ai junglei, cu excepţia albedo-ului acesteia. 
Deoarece plantele secundare erau diferite, jungla secundară avea un albedo diferit de cel al 
junglei primare. Şi se putea face o ierarhizare după vârstă: spre deosebire de copacii de esență 
tare ai junglei primare, care trăiau sute de ani, cei de esenţă moale ai junglei secundare trăiau 
doar în jur de douăzeci de ani. Astfel încât cu trecerea timpului, jungla secundară era 
înlocuită de o altă formă de junglă secundară, iar mai apoi de încă una. 

Prin cercetarea regiunilor în care era formată jungla secundară, precum malurile marilor 
râuri, unde nenumărate aşezări omeneşti fuseseră amenajate şi apoi abandonate — Ross 
obtinu confirmarea faptului că, într-adevăr, computerele ERTS puteau măsura mica diferenţă 
necesară în capacitatea de reflexie. 

Apoi, ea programă scanerele ERTS pentru a detecta diferenţe de albedo în valoare de 0.3 
sau mai mari, cu o mărime unitară a semnăturii de o sută de metri, sau mai mică, pe o 
suprafaţă de cincizeci de mii de kilometri pătraţi de pădure ecuatorială de pe pantele vestice 
ale vulcanilor din lanţul Virunga. Această operaţie ar fi ocupat o echipă de cincizeci de 
persoane, angajate în aerofotogrametrie timp de treizeci şi unu de ani. Computerul cercetă o 
sută douăzeci şi nouă de mii de imagini de satelit şi aerofotograme în mai puţin de nouă ore. 

Şi-i găsi oraşul. 

În mai 1979, Ross avea o imagine de computer arătând un contur de junglă secundară 
foarte bătrână, de formă geometrică, ca un grătar. Conturul era localizat la două grade nord 
fata de Ecuator şi trei grade longitudine, pe pantele vestice ale vulcanului activ Mukenko. 
Computerul estimă vârsta junglei secundare între cinci şi opt sute de ani. 

— Si ai trimis acolo-o expediţie? întrebă Elliot, Ross incuviinta din cap. 

— În urmă cu trei săptămâni, condusă de un sud-african numit Kruger. Expediția a 
confirmat existenţa zăcămintelor de placesuri sedimentare, a pornit să caute locul lor de 
origine şi a dat peste ruinele oraşului. 

— Şi apoi ce-a urmat? întrebă Elliot. 


Rulă banda video încă o dată. 

Apărură pe ecran imagini alb-negru ale taberei distruse, fumegând. Se puteau vedea mai 
multe cadavre, cu craniile sfărâmate. Cum se uitau, o umbră trecu peste trupurile moarte şi 
camera transfocă înapoi pentru a arăta conturul umbrei greoaie. Elliot fu de acord că semăna 
cu umbra unei gorile, dar insistă: 

— Gorilele n-ar putea face una ca asta. Gorilele sunt animale paşnice, animale vegetariene. 

Priviră cum se sfârşea banda. Apoi revăzură imaginea finală reconstituită de computer, 
care arăta clar capul unui mascul de gorilă. 

— Asta este adevărul pământului, spuse Ross. 

Elliot nu era atât de sigur. El rulă iar ultimele trei secunde ale benzii video, privind cu 
atenţie la capul gorilei. Imaginea trecu repede, lăsând o dâră fantomatică, dar ceva era în 
neregulă în ea. Nu-şi putea da seama ce anume. Cert, era un comportament atipic pentru 


gorile, dar mai era încă ceva... El apăsă butonul pentru inghetarea imaginii şi privi cu atenţie 
la imaginea nemişcată. Faţa şi blana erau amândouă cenuşii: fără îndoială, cenuşii. 

— Putem mări contrastul? o întrebă pe Ross. Imaginea asta este spălăcită. 

— Nu ştiu, spuse Ross umblând la comenzi. Eu sunt de părere că-i o imagine destul de 
bună. 

Ross nu reusea s-o intunece. 

— Este foarte cenuşie, spuse el. Gorilele sunt mult mai întunecate. 

— Păi, contrastul ăsta este bun pentru video. 

Elliot era sigur că această creatură era prea deschisă la culoare pentru a fi o gorilă de 
munte. Priveau fie o nouă rasă de animal, fie o nouă specie. O nouă specie de maimuţă mare, 
cenuşie, cu comportament agresiv, descoperită în Congo de est... 


Venise în această expediţie pentru a verifica visele lui Amy — de o semnificaţie 
psihologică fascinantă — dar acum, deodată, miza era mult mai mare. 
Ross spuse: 


— Nu crezi că asta este o gorilă? 

— Există posibilităţi de a verifica, spuse el. 
Privi la ecran, încruntându-se. 

Avionul îşi continua drumul prin noapte. 


2. Probleme de tip B-8. 


— Ce vrei de la mine? spuse Tom Seamans, sprijinindu-si receptorul pe umăr si 
rostogolindu-se pe cealalta parte pentru a se uita la ceasul de pe noptiera. 

Era ora trei a.m. 

— Du-te la gradina zoologica, repeta Elliot. 

Vocea ii suna distorsionata, ca venind de sub apa. 

— Peter, de unde suni? 

— Suntem undeva deasupra Atlanticului acum, spuse Elliot, in drum spre Africa. 

— Este totul in regula? 

— Totul e perfect, spuse Elliot. Dar vreau să mergi la grădina zoologică, primul lucru 
mâine dimineaţă. 

— Ca să fac ce? 

— Înregistrări video cu gorile. Încearcă să le prinzi în mişcare. Asta este foarte important 
pentru funcţia discriminantă, să fie în mişcare. 

— Mai bine notez asta, spuse Seamans. 

Seamans se ocupa de programarea pe computer pentru nevoile personalului Proiectului 
Amy şi era învăţat cu cereri neobişnuite, dar nu la miezul nopţii. 

— Care funcţie discriminantă? 

— Cât eşti acolo, rulează toate filmele pe care le avem în bibliotecă cu gorile — orice fel 
de gorile, sălbatice sau de la grădina zoologică sau de oriunde. Cu cât mai multe, cu atât mai 
bine, câtă vreme se mişcă. Şi ca un reper foloseşte cimpanzei. Orice avem cu cimpanzei. 
Transferă totul pe bandă şi verifică prin funcţie. 

— Care funcţie? căscă Seamans. 

— Funcţia pe care ai s-o defineşti, spuse Elliot. Am nevoie de o funcţie discriminantă 
multivariabilă bazată pe întreaga imagistică. 

— Adică o funcţie de recunoaştere a modelului? 

Seamans definise funcţii de recunoaştere a modelului pentru folosirea limbajului de către 
Amy, ajutându-i să o supravegheze cum semnalizează douăzeci şi patru de ore pe zi. Seamans 
era mândru de acel program; în propriul lui fel, era foarte inventiv. 

— Oricum îl structurezi, spuse Elliot, vreau o funcţie care să-mi deosebească gorilele de 
alte primate, ca cimpanzeii. O funcţie care să-mi diferentieze speciile. 

— Glumeşti? spuse Seamans. Asta-i o problemă de tip B-8. 

În domeniul în evoluţie al programelor de computer pentru recunoaşterea modelelor, aşa- 
numitele probleme de tip B-8 erau cele mai dificile; echipe întregi de cercetători îşi dedicaseră 
ani pentru a încerca să distingă între „B” şi „8” — tocmai pentru că diferenţa era atât de 
evidentă. Dar ceea ce era evident pentru ochiul uman nu era evident pentru scanerul 
computerului. Scanerului trebuia să i se spună, iar instrucţiunile specifice se dovediră a fi 
mult mai dificile decât anticipase cineva, mai ales în cazul caracterelor scrisului de mână. 

Acum Elliot dorea un program care să distingă între imagini similare vizual ale gorilelor şi 
cimpanzeilor. Lui Seamans nu-i fu de nici un folos să întrebe: 

— De ce? Este foarte evident. O gorilă e o gorilă, iar un cimpanzeu e un cimpanzeu. 

— Tu fă-o numai! spuse Elliot. 

— Pot să mă folosesc de talie? 

Gorilele şi cimpanzeii puteau fi deosebiți precis, doar pe baza taliei. Dar funcţiile vizuale 
nu puteau determina mărimea, decât dacă distanţa dintre instrumentul de înregistrare şi 
subiect era cunoscută, precum şi distanţa focală a obiectivului de înregistrare. 

— Nu, nu ai voie să foloseşti talia, spuse Elliot. Doar elemente morfologice. 

Seamans oftă: 

— Îţi foarte mulțumesc. Ce rezoluţie? 

— Am nevoie de o limită de nouăzeci şi cinci la sută încredere pentru încadrarea speciei, 
care să se bazeze pe mai puţin de trei secunde de imagine alb-negru. 

Seamans oftă. Evident, Elliot avea trei secunde de bandă video cu imaginea unui animal şi 
nu era sigur dacă e gorilă sau cimpanzeu. Elliot văzuse destule gorile ca să cunoască diferenţa: 
gorilele şi cimpanzeii erau animale total diferite ca talie, aspect, mişcări, comportament. Erau 
la fel de diferite precum mamiferele oceanice inteligente — să zicem balenele şi delfinii. La 


asemenea diferentieri, ochiul omenesc era de departe superior oricărui program de computer 
care putea fi proiectat. Şi totuşi, aparent, Elliot nu-şi credea ochilor. La ce se gândea? 

— Am să-ncerc, spuse Seamans, dar o să ia ceva timp. Nu se scrie peste noapte un 
asemenea program. 

— Îmi trebuie peste noapte, Tom, spuse Elliot. Te sun iar în douăzeci şi patru de ore. 


3. În cosciug 


Într-un colt al compartimentului de locuit din interiorul Boeing-ului 747 se afla o cuşcă 
din fibră de sticlă, izolată fonic, cu un capac rabatabil şi un mic ecran CRT; era denumită 
„coşciugul”, din cauza sentimentului de claustrofobie pe care-l provoca şederea înăuntru. 
Când avionul era cam pe la jumătatea traversării Atlanticului. Ross intră înăuntrul 
coşciugului. Aruncă o privire către Elliot şi Amy — amândoi adormiti, amândoi sforăind 
zgomotos — şi către Jensen şi Levine, care jucau pe computer „războiul submarinelor”, şi 
cobori capacul. 

Ross era obosită, dar nu se aştepta să doarmă prea mult în următoarele două săptămâni, 
cam cât gândea ea că va dura expediţia. În paisprezece zile — 336 de ore — echipa ei avea fie 
să învingă consorțiul euro-japonez, fie să fie învinsă, pierzând pentru totdeauna drepturile de 
explorare pentru minerale în Virunga, Zair. 

Cursa deja începuse şi Karen Ross nu avea de gând să o piardă. 

Formă coordonatele Houstonului, inclusiv propriul ei indicativ, şi aşteptă să se 
interconecteze decodoarele de frecvenţă. Din acel moment, urma să se creeze o amânare a 
semnalului de câte cinci secunde la fiecare capăt, pentru că, atât ea cât şi Houstonul aveau să 
transmită codificat, astfel încât să poată înşela vigilenta eventualilor ascultători neautorizati. 

Ecranul clipi: TRAVIS. 

Ea tastă la rândul ei: ROSS. Ridică receptorul telefonului. 

— E o porcărie! spuse Travis, deşi nu era vocea lui Travis, ci un semnal audio lipsit de 
intonatie, generat de computer. 

— Spuneti! zise Ross. 

— Versantii alunecă, spuse surogatul de voce a lui Travis. 

Ross cunoştea jargonul lui Travis; acesta numea concurenţa „versanţi”; în cele mai multe 
cazuri din ultimii patru ani, concurenţa fusese japoneză. (Lui Travis îi plăcea să zică: „În anii 
optzeci, japonezoii. În anii nouăzeci, vor fi chinezoii. Oricum ai da-o ai versanţi; şi toti 
lucrează şi duminicile, aşa că la dracu’ cu meciurile de fotbal! Trebuie să ne ţinem după ei.”) 

— Detalii, spuse Ross şi aşteptă să treacă cele cinci secunde de întârziere. 

Şi-l putea imagina pe Travis în CCC din Houston, ascultând la rândul lui vocea ei generată 
de computer. Vocea aceea plată impunea anumite modificări în felul de a vorbi: ceea ce în 
mod normal era transmis prin frazare şi accent, trebuia să fie explicitat. 

— Ei ştiu că eşti pe drum, scheună vocea lui Travis. La rândul lor, îşi forţează programul. 
Îi au in spate pe nemți — prietenul tău, Richter. În câteva minute, aranjez o hrănire. Astea-s 
vestile bune. 

— Şi cele rele? 

— În Congo s-a dezlantuit iadul în ultimele zece ore, spuse Travis. Avem nişte AGP-uri 
mizerabile. 

— Tipariti-le, spuse ea. 

Pe ecran apăru tipărit ACTUALIZĂRI GEOPOLITICE, urmat de un paragraf dens. Ea începu 
să citească: 


AMBASADA ZAIR WASHINGTON STATELE FRONTIERE ESTICE VIA RWANDA INCHISE/ 
PRESUPUNERE TRUPE ID1 AMIN FUG INVAZIE TANZANIANĂ UGANDA ÎN ZAIR EST/ 
URMARE FARAMITARE/ DAR REALITĂŢI DIFERA/ TRIBURI LOCALE (KIGANI) 
DEZLANTUITE/ RAPORTATE ATROCITĂȚI CANIBALISM ETC/ PIGMEN DIN PĂDURI 
NESIGURI/ OMOARĂ TOŢI VIZITATORII PĂDURE ECUATORIALĂ/ GUVERNUL ZAIR UCIS 
GENERAL MUGURU (CALAUL AKA DIN STANLEYVILLE)/ ÎNĂBUŞĂ REBELIUNEA KIGANI 
„CU ORICE PRET”/ SITUAŢIE FOARTE INSTABILĂ/ SINGURA INTRARE LEGALĂ ÎN ZAIR 
ACUM VEST PRIN KINSHASA/ ESTI PE CONT PROPRIU/ ACHIZIŢIONAREA VÂNĂTOR ALB 
MUNRO ACUM IMPORTANŢĂ CAPITALĂ ORICE PRET/ FEREŞTE DE CONSORȚIU VA PLĂTI 
ORICÂT/ SITUAŢIA TA PERICOL EXTREM/ TREBUIE AI MUNRO SUPRAVIETUIESTI/ 


Ross se uită lung la ecran. Erau vestile cele mai proaste cu putinţă, spuse: 
— Ştiţi cum stăm cu timpul? 
CONSORTIUL EURO-JAPONEZ ACUM CUPRINDE HAKAMICHI (JAPONIA) GERLICH 


(GERMANIA)/ VOORSTER (AMSTERDAM)/ DIN NEFERICIRE. REZOLVAT DIFERENDUL 
ACUM ACORD COMPLET/ NE ASCULTA NU POT ANTICIPA TRANSMISII SIGURE ORICAND 
CONTINUARE/ ANTICIPEZ CONTRAMASUR1 ELECTRONICE si TACTICI DE RAZBOI PENTRU 
ATINGERE SCOP DOI-B/ VOR INTRA (SURSA SIGURA) IN 48 ORE ACUM CAUTA MUNRO/. 

— Când vor ajunge în Tanger? întrebă ea. 

— fn sase ore. Tu? 

— Sapte ore. Dar Munro? 

— Nu ştiu ce-i cu Munro, spuse Travis. Poti să-l prinzi cu ceva? 

— Absolut, spuse Ross. Aranjez acum surpriza. Dacă Munro nu vede lucrurile cum le 
vedem noi, vă promit că va mai avea doar şaptezeci şi două de ore de stat in tara. 

— Ce-ai în mânecă? întrebă Travis. 

— Armament uşor de provenienţă cehă. Găsite la locul faptei, cu inscripţia lui pe ele, 
aplicată cu atenţie. O să meargă. 

— O să meargă, fu Travis de acord. Şi cu pasagerii tăi, ce mai e? 

— Sunt bine, spuse Ross. Nu ştiu nimic. 

— Tine-i aşa, spuse Travis şi puse receptorul în furcă. 


4. Ora de alimentare 


— E ora de alimentare, telefonă Travis vesel. Cine-i la troacă? 

— Avem cinci dansatori cu plachiuri pe liniile Beta, spuse Rogers. 

Rogers era expertul în supravegheri electronice, detectorul de plosnite. 

— Cineva cunoscut? 

— Îi stim pe toti, spuse Rogers, un pic plictisit. Liniile Beta sunt magistrala noastră internă 
principală, aşa că oricine vrea să ne asculte trebuie să cupleze acolo. În felul ăsta obţii mai 
multe firimituri[ 14] şi bucăţi. Bineînţeles că nu mai folosim liniile Beta decât pentru gunoaie 
necodificate, de rutină — impozite, ştate de plată, chestii de-astea. 

— Trebuie să aranjăm o alimentare, spuse Travis. 

O alimentare însemna transmiterea de date false pe o linie ascultată, pentru ca acestea să 
fie interceptate. Era o operaţie delicată. 

— Ai versanţii pe linie? 

— Normal. Cu ce vrei să-i hrănim? 

— Coordonatele Oraşului Pierdut, spuse Travis. 

Rogers dădu afirmativ din cap, tamponându-şi sprâncenele. Era un om corpolent, care 
transpira abundent. 

— Cât de bune le vrei? 

— Afurisit de bune, spuse Travis. N-o să-i prostesti pe versanţi cu paraziți. 

— N-ai vrea să le dai coordonatele reale? 

— Dumnezeule, nu! spuse Travis. Dar le vreau destul de apropiate. Să zicem, cam la două 
sute de kilometri. 

— Se poate, spuse Rogers. 

— Codificate? întrebă Travis. 

— Bineînţeles. 

— Ai un cod pe care să-l poată sparge în douăsprezece — cincisprezece ore? 

Rogers incuviinta din cap. 

— Splendid. Arată ca dracu’, dar când il muncesti, crapă. l-am strecurat o slăbiciune 
internă în frecvenţa de generare a literelor. La capătul celălalt arată ca şi cum am fi făcut o 
greşeală, dar e foarte descifrabil. 

— Să nu fie prea uşor, avertiză Travis. 

— Nu, îşi vor merita yenii. Nu vor bănui niciodată alimentarea. L-am folosit cu armata şi 
s-au întors numai zâmbet, dându-ne lecţii. N-au ştiut niciodată că a fost un aranjament. 

— O.K., spuse Travis, scoate datele şi hai să-i hrănim. Vreau ceva care să le dea încredere 
pentru următoarele patruzeci şi opt de ore, sau mai mult — până ce-şi vor da seama că i-am 
fentat. 

— Încântat, spuse Rogers, şi se mută la terminalul Beta. 

Travis oftă. Alimentarea urma să înceapă în curând şi spera că îi va proteja echipa din 
teren suficient timp pentru a ajunge primii la diamante. 


5. Semnaturi periculoase 


Murmurul bland al vocilor il trezi. 

— Cat de autentică este semnătura aia? 

— Afurisit de autentică. Uite pişălăul este de-acum de nouă zile şi nici măcar nu este 
epicentrat. 

— Aia-i o cuvertură de nori? 

— Nu, nu-i cuvertură de nori, e prea neagră. Este ejectia semnăturii. 

— La dracu’. 

Elliot deschise ochii la timp ca sa vada prin fereastra compartimentului de pasageri 
răsăritul, ivindu-se ca o linie subţire, roşie, pe un fond negru-albastru. Ceasul lui arăta ora 
cinci şi unsprezece minute dimineaţa. Ora San Francisco. Dormise doar două ore de când îl 
sunase pe Seamans. Căscă şi se uită în jos, la Amy, care dormea pe podea, făcută colac în 
culcuşul ei din pături. Amy sforăia zgomotos. Celelalte cuşete erau neocupate. 

Auzi iarăşi voci slabe şi se uită către consola computerului. Jensen şi Levine se uitau la 
ecran şi discutau liniştit. 

— Periculoasă semnătură. Avem pe computer vreo proiecţie cu asta? 

— Se face. Durează ceva. Am cerut o înregistrare pe ultimii cinci ani, precum şi celelalte 
pişălăuri. 

Elliot se strecură afară din pat şi se uită la ecran. 

— Ce-i un pişălău? 

— Pişălăul este trecerea orbitală deosebit de semnificativă[15] a unui satelit, explică 
Jensen. Li se spune pişălău pentru că de obicei le solicităm când deja ne pişăm împotriva 
vântului. 

— Ne uitam la această semnătură vulcanică de aici, spuse Jensen arătând spre ecran. Nu e 
prea promițătoare. 

— Ce semnătură vulcanică? întrebă Elliot. 

Îi arătară vălătucii de fum — verde-închis. În culorile artificiale generate prin computer — 
care erau exhalati de coşul lui Mukenko, unul dintre vulcanii activi ai lanţului Virunga. 

— Mukenko erupe în medie cam la trei ani o dată, spuse Levine. Ultima erupție a avut loc 
în martie 1977, dar se pare că se pregăteşte de o erupție, cam într-o săptămână. Aşteptăm 
acum prognoza. 

— Ross ştie despre asta? 

Ridicară din umeri: 

— Ştie, dar nu pare îngrijorată. A primit un AGP — actualizare geopolitică — de la 
Houston, acum vreo două ore şi s-a dus direct în compartimentul de mărfuri. N-am mai văzut- 
o de-atunci. 

Elliot trecu în compartimentul de mărfuri prost luminat al avionului. Acesta nu era izolat 
termic şi înăuntru era răcoare: cuferele aveau un strat subţire de brumă pe părţile metalice şi 
din sticlă. O găsi pe Karen Ross lucrând la o masă, la lumina unei lămpi slabe. Era cu spatele 
la el, dar când Elliot se apropie, lăsă deoparte ceea ce făcea şi se întoarse către el. 

— Credeam că dormi, spuse ea. 

— Mi-a sărit somnul. Ce se întâmplă? 

— Tocmai verificam rezervele. Asta este unitatea noastră de tehnologie avansată, spuse ea, 
ridicând în sus un mic rucsac. Am pus la punct un bagaj miniaturizat pentru expediţii; 
douăzeci de livre de echipament conţin tot ce are nevoie un om timp de două săptămâni: 
hrană, apă, îmbrăcăminte, totul. 

— Până şi apă? întrebă Elliot. 

Apa era grea: şapte zecimi din greutatea corpului uman erau apă şi cea mai mare parte a 
greutăţii hranei era tot apă; de aceea hrana deshidratată era atât de uşoară. Oamenii ar putea 
supravieţui timp de săptămâni fără hrană, dar fără apă ar muri în câteva ore. lar apa era grea. 

Ross zâmbi: 

— În medie, oamenii consumă între patru şi şase litri pe zi, adică între opt şi treisprezece 
livre, ca greutate. Pentru o expediţie de două săptămâni într-o regiune deşertică, ar trebui să 
asigurăm două sute de livre de apă pentru fiecare om. Dar noi avem o instalaţie de reciclare 
care purifică toate excretiile, inclusiv urina. Cântăreşte şase uncii. Aşa facem. 


Vazandu-i expresia spuse: 

— Nu-i rău deloc. Apa noastră purificată este mai curată decât cea de la robinet. 

— Te cred pe cuvânt. 

Elliot luă de pe masă o pereche de ochelari de soare care arătau ciudat. Erau foarte închişi 
la culoare şi groşi şi aveau o lentilă specială montată deasupra barei de la frunte. 

— Ochelari holografici, pentru văzul de noapte, spuse Ross. Folosesc optica difracției 
straturilor subţiri. 

Apoi îi arătă un aparat fotografic fără vibrații, cu sisteme optice care compensau mişcarea, 
cu blitz cu raze infraroşii şi lasere miniaturizate de supraveghere, nu mai mari decât o gumă 
de creion. Erau, de asemenea, o serie de trepieduri cu motoare rapide de cuplare montate în 
vârf şi clame pentru fixare, dar nu-i prezentă aceste instrumente mai în detaliu; nu-i spuse 
decât că erau „defensive”. 

Elliot se abătu pe la o masă mai îndepărtată, pe care găsi şase arme de foc semiautomate, 
aranjate sub lumina unei lămpi. Luă una: era grea şi plină de unsoare. Încărcătoarele erau 
stivuite alături. Elliot nu observă inscripţia de pe patul armei; era armament rusesc AK-47 
fabricat sub licenţă, în Cehoslovacia. 

Privi către Ross. 

— Pentru orice eventualitate, spuse Ross. Le luăm cu noi în toate expedițiile. N-au nici o 
semnificaţie. 

Elliot dădu din cap. 

— Spune-mi despre AGP-ul primit de la Houston, zise. 

— Nu mă îngrijorează, spuse ea. 

— Pe mine, da, spuse Elliot. 


După cum îi explică Ross, AGP-ul era doar un raport tehnic. Guvernul Zairului îşi închisese 
graniţele estice în timpul celor douăzeci şi patru de ore anterioare; nici un trafic turistic sau 
comercial nu era permis dinspre Rwanda sau Uganda; toată lumea trebuia să intre în ţară 
dinspre vest, prin Kinshasa. 

Închiderea graniţelor estice nu fusese motivată oficial, deşi surse din Washington făceau 
speculaţii asupra faptului că trupele lui Idi Amin, refugiindu-se peste graniţă, în Zair, în urma 
invaziei tanzaniene în Uganda, ar putea provoca „dificultăţi locale”. În Africa Centrală, 
dificultăţi locale însemnând de obicei canibalism şi alte atrocități. 

— Crezi asta? întrebă Elliot. Canibalism şi atrocități? 

— Nu, spuse Ross. Nu-s decât minciuni. Probabil olandezii, nemţii şi japonezii — probabil 
prietenul dumitale, Hakamichi. Consorţiul de electronică euro-japonez ştie că ERTS este pe 
punctul de a descoperi importante rezerve de diamante în Virunga. Vor să ne încetinească pe 
cât posibil. Au aranjat lucrurile pe undeva, probabil în Kinshasa, şi au închis graniţele estice. 
Nimic mai mult. 

— Dacă nu-i nici un pericol, armele pentru ce sunt? 

— Doar din prevedere, spuse ea iarăşi. Nu vom folosi deloc armele în călătoria asta, crede- 
mă. Acum, de ce nu te duci să dormi un pic? Mai avem putin şi aterizăm în Tanger. 

— Tanger? 

— Acolo se află căpitanul Munro. 


6. Munro 


Numele „căpitanului” Munro nu putea fi găsit pe lista conducătorilor de expediţii angajaţi 
de nici unul dintre grupurile obişnuite. Existau pentru aceasta câteva motive, între care cel 
mai important era reputaţia lui deosebit de proastă. 

Munro fusese crescut în provincia nordică, de frontieră a Keniei, ca fiu nelegitim al unui 
fermier scoţian şi al chipeşei sale menajere. Tatăl lui Munro avu ghinionul să fie ucis de către 
gherilele Mau-Mau, in 1956[16]. Putin după aceea, mama lui Munro muri de tuberculoză, iar 
Munro se duse la Nairobi, unde spre sfârşitul anilor cincizeci lucra ca vânător alb, conducând 
grupuri de turişti în savană. În această perioadă, Munro se autointitulă „căpitan”, cu toate că 
nu făcuse serviciul militar. 

Se pare că Munro, căpitanul, găsea că a-i amuza pe turişti este nepotrivit pentru unul ca el; 
prin 1960, fu semnalat făcând contrabandă cu arme între Uganda şi noul stat independent 
Congo. După plecarea în exil a lui Moise Cshombe, în 1963, activitatea lui Munro deveni 
supărătoare din punct de vedere politic, pentru ca, în cele din urmă, sa fie forţat să dispară 
din Africa de Est la sfârşitul lui 1963. 

Reapăru în Congo în 1964, ca mercenar alb al generalului Mobutu, sub conducerea 
colonelului „Mike nebunul”, Hoare. Hoare îl aprecia pe Munro ca „un dur, un client mortal, 
care cunoştea jungla şi era extrem de eficient, când putea fi ţinut departe de doamne”. După 
căderea Stanleyville-ului, în cursul Operațiunii Dragonul Roşu, numele lui Munro fusese 
asociat cu atrocitățile săvârşite de mercenari într-un sat, numit Avakabi. Munro dispăru iar 
pentru câţiva ani. 

În 1968, el reapăru în Tanger, unde trăia în lux şi era un obişnuit al locului. Sursele 
venitului, evident substanţial, al lui Munro erau neclare, dar se spunea că furnizase rebelilor 
comunişti sudanezi arme uşoare de provenienţă est-germană, în 1971, că-i ajutase pe regaliştii 
etiopieni în timpul rebeliunii acestora din 1974-1975 şi că se făcuse util trupelor franceze de 
desant, paraşutate în provincia Shaba, din Zair. În 1978. 

Activităţile lui diverse făcură din Munro un caz special în Africa, în anii şaptezeci. Cu 
toate că era declarat persona non-grata într-o jumătate de duzină de state africane, el călătorea 
nestingherit de-a lungul şi de-a latul continentului, folosind paşapoarte false. Era o viclenie 
transparentă: toti vamesii îl recunosteau de la prima vedere, dar se temeau şi să-l lase să intre 
în ţară şi să-i interzică aceasta. 

Companiile străine miniere sau de explorări, sensibile la sentimentele locale, se fereau să-l 
angajeze pe Munro pe post de conducător al grupurilor lor. Era, de asemenea, adevărat că 
Munro era de departe cel mai scump dintre ghizii de teren. Totuşi, el avea reputaţia de a duce 
la bun sfârşit sarcinile dure, dificile. Sub nume de împrumut, el dusese două grupuri miniere 
germane pentru cositor în Camerun în 1974, şi condusese o expediţie anterioară ERTS în 
Angola în timpul escaladării conflictului armat din 1977. Părăsise un alt grup de teren al 
ERTS, pornit spre Zambia în anul următor, după ce Houstonul refuzase să-i accepte preţul; 
Houstonul anulase expediţia. 

Pe scurt, Munro era recunoscut drept cel mai potrivit om pentru călătorii periculoase. De 
aceea, avionul ERTS ateriză în Tanger. 


La aeroportul din Tanger, avionul ERTS cu întregul său conţinut fu sigilat, dar tot 
personalul de la bord, cu excepţia lui Amy, trecu prin vamă purtându-şi obiectele personale. 
Jensen şi Levine fură luaţi deoparte, pentru cercetări: în bagajele lor de mână fură descoperite 
urme de heroină. 

Acest eveniment ciudat se înscria într-o serie de coincidente remarcabile. in 1977, vamesii 
americani începuseră să folosească aparate de dispersie neutronică, precum şi detectori 
chimici de vapori sau „adulmecători”. Acestea amândouă erau aparate portabile electronice, 
fabricate sub contract de către Hakamichi Electronics din Tokyo. În 1978, apărură întrebări în 
legătură cu acurateţea dozărilor efectuate: Hakamichi propuse ca aparatele să fie supuse 
testelor în alte porţi de intrare din lume, incluzând Singapore. Bangkok, New Delhi, Miinchen 
şi Tanger. 

Astfel, Hakamichi Electronics cunoşteau performanţele detectorilor folosiţi pe aeroportul 
din Tanger şi mai ştiau şi că o întreagă varietate de substanţe, inclusiv seminţele de păpădie şi 


guliile tocate mărunt, produceau o reacţie fals pozitivă din partea senzorilor de pe aeroport. 
Iar „capcana fals pozitivă” reclama patruzeci şi opt de ore pentru a fi rezolvată. (A fost 
demonstrat ulterior că cei doi se aleseseră cu ceva praf de gulie pe geamantane.) 

Atât Irving cât şi Jensen, negara cu vehementa că ar avea cunoştinţă despre vreun material 
transportat ilegal şi făcură apel la oficiul consular local al Statelor Unite. Dar cazul nu putu fi 
rezolvat timp de mai multe zile; Ross îi telefonă lui Travis la Houston, care decise că la mijloc 
era o „buruiană de versant” şi un „hering olandez”. Nu era nimic de făcut decât să meargă 
mai departe şi să continue expediţia cum puteau mai bine. 

— Îşi închipuie că asta ne va opri în loc, spuse Travis, dar se înşală. 

— Cine o să se ocupe de geologie? întrebă Ross. 

— Tu! spuse Travis. 

— Şi electronica? 

— Tu eşti geniul certificat, spuse Travis. Asigură-te doar că-l ai pe Munro. EI este cheia 
operaţiunii. 


Cântecul muezinului plutea, în amurg pe deasupra aglomerației de case din cartierul 
Casbah din Tanger, chemându-i pe credincioşi la rugăciunea de seară. Pe vremuri, muezinul 
însuşi se arăta în minaretele moscheii, dar acum era doar o înregistrare, amplificată prin 
difuzoare: o chemare mecanică la ritualul musulman al supunerii. 

Karen Ross stătea pe terasa locuinţei căpitanului Munro, care domina Casbah-ul, aşteptând 
să fie primită în audienţă la Munro însuşi. Alături de ea, Peter Elliot stătea într-un scaun şi 
sforăia zgomotos, epuizat de zborul îndelungat. 

Asteptau de aproape trei ore şi Ross era îngrijorată. Locuinta lui Munro avea o arhitectură 
maură şi era deschisă către exterior. Din interior se puteau auzi, purtate de briză, voci care 
vorbeau o limbă orientală. 

Una dintre gratioasele servitoare marocane, din care Munro părea să aibă în număr 
nelimitat, ieşi pe terasă, aducând un telefon. Se înclină politicos. Ross văzu că fata avea ochii 
violeti; era extrem de frumoasă şi nu putea să aibă mai mult de şaisprezece ani. Într-o engleză 
îngrijită, iată spuse: 

— Este telefonul dumneavoastră, cu Houstonul. Negocierea începe acum. 

Karen îl înghionti pe Peter, care se trezi ametit. 

— Negocierea începe acum, spuse ea. 


Peter Elliot fu surprins din primul moment când intră în casa lui Munro. Anticipase o 
aşezare cazonă severă şi fu uimit să vadă arcade marocane delicat sculptate şi fântâni 
susurând blând, în apa cărora juca soarele. 

Apoi îi văzu pe japonezi şi pe germani în camera alăturată, privind-i cu atenţie, pe el şi pe 
Ross. Privirile erau vizibil neprietenoase, dar Ross se ridică în picioare şi spuse: 

— lartă-mă o clipă! 

Se duse şi-l îmbrăţişă cu căldură pe unul dintre germani, un tânăr blond. Se sărutară, 
sporovăiră bucuroşi şi, în general, păreau a fi prieteni apropiaţi. 

Lui Elliot nu-i plăcu această întorsătură a lucrurilor, dar se îmbărbătă văzând că japonezii 
— îmbrăcaţi toţi la fel, în costume negre — erau deopotrivă nemulţumiţi. Observând asta, 
Elliot zâmbi voios, pentru a crea impresia că aprobă întâlnirea. 

Dar când Ross reveni, o întrebă: 

— Cine-i ăla? 

— E Richter, spuse ea. Cel mai strălucitor topolog al Europei Occidentale: domeniul lui de 
cercetare este extinderea spaţiului n-dimensionai. Lucrarea lui este extrem de elegantă. 

Ross zâmbi. 

— Aproape la fel de elegantă ca a mea. 

— Dar lucrează pentru consorțiu? 

— Natural. E german. 

— Şi tu stai de vorbă cu el? 

— Am fost încântată că mi s-a oferit ocazia, spuse ea. Karl are o limitare fatală. Nu poare 
lucra decât cu date preexistente. Foloseşte ceea ce i se dă şi execută roata ca un acrobat în 
spaţiu n-dimensionai. Dar nu-şi poate imagina nimic nou. Am avut la MIT[17] un profesor 
care era exact la fel. Legat de fapte, un prizonier al realităţii. 

Ross îşi scutură capul. 

— A întrebat despre Amy? 


— Bineinteles. 

— Si ce i-ai spus? 

— I-am spus că e bolnavă şi probabil va muri. 

— Şi-a crezut? 

— Vom vedea. Uite-l pe Munro. 

Căpitanul Munro apăru în camera alăturată, în uniformă kaki, fumând o ţigară de foi. Era 
un bărbat înalt, colturos, cu mustață şi nişte ochi cenusii, atenţi, cărora nu le scăpa nimic. 
Stătu de vorbă cu germanii şi cu japonezii, care erau in mod evident nefericiti din pricina a 
ceea ce le spunea. După câteva momente, Munro intră în camera în care se aflau ei, zâmbind 
larg. 

— Deci, mergeţi în Congo, dr. Ross! 

— Mergem, căpitane Munro, spuse ea. 

Munro zâmbi: 

— S-ar părea că toată lumea merge. 

Urmă un schimb rapid de cuvinte, pe care Elliot îl găsi de neînțeles. Karen Ross spuse: 

— Cincizeci de mii de dolari americani în franci elveţieni sau zero virgulă zero doi din 
venitul redus al primului an, pe extracţie. 

Munro dădu din cap: 

— O sută în franci elveţieni şi zero virgulă zero şase din venitul primului an pe depozitele 
primare, calculat brut, fără nici o reducere. 

— O sută în dolari americani sau zero virgulă zero unu din venitul primului an pe toate 
depozitele, cu reducere integrală din punctul de plecare. 

— Punctul de plecare? În mijlocul afurisitului de Congo? Mi-ar trebui trei ani din punctul 
de plecare: şi dacă sunteţi lichidati? 

— Cine nu riscă, nu câştigă. Mobutu-i deştept. 

— Mobutu abia stăpâneşte situaţia, iar eu sunt încă în viata pentru că nu sunt un jucător, 
spuse Munro. O sută sau zero virgulă patru din primul an pe primar cu reducere doar pe 
prima tranşă. Sau iau zero virgulă zero doi din al vostru. 

— Dacă nu esti un jucător, am să-ţi dau un control cinstit pentru două sute. 

Munro clătină din cap. 

— Aţi plătit voi mai mult decât atât în Kinshasa, pentru DEM-uri. 

Toate preţurile sunt afectate de inflaţie în Kinshasa, inclusiv drepturile de explorare pentru 
minerale. Iar limita de explorare curentă. LEC-ul pe computer, merge bine sub o mie. 

— Dacă zici tu... 

Munro zâmbi şi se îndreptă către cealaltă cameră, unde japonezii şi germanii îi aşteptau 
întoarcerea. 

Ross spuse repede: 

— Asta nu trebuie s-o ştie ei. 

— O, sunt sigur că oricum o ştiu, zise Munro şi intră alături. 

— Ticălosul! sopti Ross în urma lui. 

Vorbi pe ton coborât la telefon: 

— N-o să accepte asta niciodată... Nu, nu, n-o va căuta... Il vor cu orice pret... 

Elliot spuse: 

— Licitezi foarte mult pentru serviciile lui. 

— Este cel mai bun, spuse Ross şi continuă să şoptească la telefon. În camera cealaltă, 
Munro îşi clătina capul cu tristeţe, refuzând o ofertă. Elliot observă că Richter era foarte roşu 
la faţă. 

Munro reveni la Karen Ross. 

— Care era LEC-ul vostru proiectat? 

— Sub o mie. 

— Aşa, care va să zică. Şi cu toate astea ştii că s-a interceptat un zăcământ? 

— Nu ştiu că s-a interceptat un zăcământ. 

— Atunci sunteţi nebuni să cheltuiţi toţi aceşti bani ca să mergeţi în Congo, spuse el. Nu-i 
aşa? 

Karen Ross nu răspunse. Se uită la tavanul ornamentat al încăperii. 

— Virunga nu-i tocmai un parc de distracţii la ora actuală, continuă Munro. Kigani-ii sunt 
agitati şi sunt canibali. Pigmeii nu mai sunt nici ei prietenoşi. S-ar putea să te alegi cu o 
săgeată in spate. Vulcanii ameninţă întruna să erupă. Musca tete zboară. Vreme rea. 
Oficialitati corupte. Nu-i tocmai un loc în care să te duci fără motive serioase, hmm? Poate ar 


trebui să vă mai amanati călătoria până se mai limpezesc lucrurile. 

Acestea erau exact şi sentimentele lui Elliot, care o şi spuse. 

— Intelept om, spuse Munro, cu un zâmbet larg care o enervă pe Karen Ross. 

— Evident, spuse ea, nu ne vom putea respecta termenele. 

— Asta pare clar, încuviinţă Munro. 

Elliot înţelese că negocierile se sfârşiseră. Se ridică să dea mâna cu Munro şi să plece, dar 
înainte ca el să poată face asta, Munro trecu în camera alăturată şi stătu iar de vorbă cu 
japonezii şi germanii. 

— Situaţia pare să se îmbunătăţească, spuse Ross. 

— De ce? întrebă Elliot. Pentru că el crede că te-a doborât? 

— Nu! Pentru că îşi închipuie că ştim mai multe decât ei în legătură cu amplasarea locului 
şi deci este mai probabil ca noi să dăm peste un zăcământ şi să putem plăti. 

În cealaltă cameră, japonezii şi germanii se ridicară brusc şi se îndreptară către ieşire. În 
uşă, Munro dădu mâna cu germanii şi se înclină adânc în faţa japonezilor. 

— Cred că ai dreptate, îi spuse Elliot lui Ross. Îi trimite la plimbare. 

Dar Ross era încruntată, cu faţa întunecată: 

— Nu pot face asta! spuse ea. Nu se poate să plece chiar aşa. Elliot fu iarăşi dezorientat. 

— Credeam ca-ti doreai să plece! 

— La dracu’, spuse Ross. Am fost trasi pe sfoară. 

Şopti în telefon, vorbind cu Houstonul. 

Elliot nu mai pricepea nimic. Iar confuzia din capul lui nu încetă nici când Munro incuie 
uşa în urma ultimului plecat şi veni înapoi la ei să le spună că cina era servită. 


Mâncară în stil marocan, aşezaţi pe duşumea şi folosind degetele pentru a duce la gură. 
Primul fel fu plăcintă de porumbel, urmat de un sos de carne înăbuşit. 

— Deci i-ai trimis acasă pe japonezi, spuse Ross. Le-ai spus nu? 

— O, nu, spuse Munro. Ar fi fost nepoliticos. Le-am spus că am să mă mai gândesc. Ceea 
ce voi şi face. 

— Atunci, de ce au plecat? 

Munro ridică din umeri: 

— Nu din cauza mea, vă asigur. Cred că au auzit la telefon ceva care le-a schimbat 
complet planurile. 

Karen Ross privi la ceas. 

— Foarte bun sosul, spuse ea, făcând tot posibilul să fie agreabilă. 

— Mă bucur ca-ti place. Este tajin. Carne de cămilă. 

Karen Ross se înecă. Peter Elliot îşi dădu seama că propria-i poftă de mâncare se mai 
diminuase. Munro se întoarse către el: 

— Deci, profesore Elliot, ai gorila? 

— Cum ai aflat asta? 

— Mi-au spus japonezii. Japonezii sunt fascinati de gorila dumitale. Nu pot pricepe ce-i cu 
asta, îi înnebuneşte. Un bărbat tânăr cu o gorilă şi o femeie tânără care caută... 

— Diamante industriale, spuse Karen Ross. 

— A, diamante industriale. 

Se-ntoarse către Elliot: 

— Îmi plac conversațiile deschise. Diamante, fascinatie. 

Felul în care vorbea sugera că nu spusese nimic important. 

Ross spuse: 

— Trebuie să ne duci, căpitane Munro. 

— Lumea-i plină de diamante industriale, spuse Munro. Le puteţi găsi în Africa. India, 
Rusia. Brazilia. Canada, până şi în America — Arkansas, New York, Kentucky — ori încotro 
priveşti. Dar voi mergeţi în Congo. 

Întrebarea evidentă plutea în aer. 

— Căutăm diamante albastre de tip IIb, acoperite cu bor, spuse Karen Ross, cu proprietăţi 
semiconductoare importante în aplicaţiile microelectronice. 

Munro îşi muşcă mustata: 

— Diamante albastre, spuse el incuviintand din cap. Este rezonabil. 

Ross spuse că, bineînţeles, avea rost. 

— Nu le puteţi prepara artificial? întrebă Munro. 

— Nu, s-a încercat. Exista un procedeu comercial, dar era prea nesigur. Americanii aveau 


unul, după cum aveau şi japonezii. Fiecare l-a părăsit ca fiind nesatisfăcător. 

— Aşa că a trebuit să găsiţi o sursă naturală. 

— Exact. Vreau să ajung acolo cât mai repede, spuse Ross, cu o voce plată, uitându-se ţintă 
la el. 

— Sunt convins, spuse Munro. Nimic altceva decât afaceri, în ce-o priveşte pe dr. Ross a 
noastră, ai? 

Străbătu camera şi, sprijinindu-se de o coloană, privi afară în noaptea care cuprinsese 
Tangerul. 

— Nu mă surprinde câtuşi de puţin, spuse el. În ceea ce priveşte... 

La prima rafală de armă automată. Munro plonjă la adăpost; paharele de pe masă zburară 
în tandari, una dintre fete ţipă, iar Elliot şi Ross se aruncară pe podeaua de marmură, în 
vreme ce gloantele tiuiau în jurul lor, muşcând tencuiala şi făcând să cadă peste ei o ploaie de 
ipsos fin. Rafalele tinura cam treizeci de secunde şi în urma lor se lăsă o linişte profundă. 

Când totul se termină, se ridicară şovăind, privind unii la alţii. 

— Consorţiul joacă tare, rânji Munro. Exact genul meu de oameni. 

Ross îşi scutură tencuiala de pe haine. Se întoarse către Munro: 

— Cinci virgulă doi pentru primele două sute, fără reduceri, în franci elveţieni, la cursul 
zilei. 

— Cinci virgulă şapte şi sunt al vostru. 

— Cinci virgulă şapte. S-a făcut. 

Îşi strânseră mâinile, apoi Munro îi anunţă că are nevoie de câteva minute să-şi strângă 
lucrurile înainte de a pleca la Nairobi. 

— Aşa? întrebă Ross. 

Brusc, păru preocupată, privindu-şi iar ceasul. 

— Care-i problema? întrebă Munro. 

— AK-47 ceheşti, spuse ea. În antrepozitul tău. 

Munro nu se arătă surprins. 

— Mai bine le-am scoate afară, spuse el. Consorţiul are cu siguranţă ceva similar în plan şi 
avem o grămadă de lucruri de făcut în următoarele câteva ore. 

În timp ce vorbeau se auziră sirenele poliţiei apropiindu-se din depărtare. Munro spuse: 

— O luăm pe scara din spate. 

O oră mai târziu decolau, îndreptându-se către Nairobi. 


ZIUA 4: 
Nairobi 
16 iunie, 1979 


1. Linia de timp 


Drumul de la Tanger la Nairobi, traversând Africa, era mai lung decât cel peste Oceanul 
Atlantic, dintre New York si Londra — 3.600 de mile, opt ore de zbor. Ross petrecu acest timp 
in fata computerului, realizând ceea ce ea numea „linii de probabilitate in hiperspatiu”. 

Ecranul infatisa o hartă a Africii, traversată de linii multicolore foarte vizibile. 

— Toate acestea sunt Linii de timp, spuse Ross. Le putem cântări în funcţie de durată şi de 
factorii de întârziere. 

Sub imagine, pe ecran, un ceas cu afişaj digital schimba întruna cifrele. 

— Ce-nseamnă asta? întrebă Elliot. 

— Computerul alege drumul cel mai rapid. Vezi, tocmai a identificat o linie de timp care 
ne va duce la locul stabilit în şase zile. Optsprezece ore şi cincizeci şi unu de minute. Acum 
încearcă să depăşească timpul ăsta. 

Lui Elliot îi veni să râdă. Ideea unui computer care să prezică la minut când vor ajunge ei 
la punctul vizat din Congo, îi părea ridicolă. Ross însă era extrem de serioasă. 

În timp ce se uitau, ceasul computerului afişă: cinci zile, douăzeci şi două de ore şi 
douăzeci şi patru de minute. 

— Mai bine, spuse Ross incuviintand din cap. Dar tot nu este foarte bine. 

Apăsă un buton şi liniile se schimbară, întinzându-se peste continentul african ca nişte 
benzi de cauciuc. 

— Astea sunt rutele consortiului, spuse ea, pe care le-am trasat bazându-mă pe 
presupunerile noastre asupra expediției lor. Se deplasează în grup mare — treizeci sau chiar 
mai multe persoane, o întreprindere la scară mare. Şi nu cunosc localizarea exactă a oraşului; 
cel puţin noi nu credem că o ştiu. Dar au un avans substanţial faţă de noi, cel puţin 
douăsprezece ore, de vreme ce avionul lor este deja în pregătire în Nairobi. 

Ceasul înregistră timpul total scurs: cinci zile, nouă ore, nouăsprezece minute. Apoi ea 
apăsă un alt buton, marcat DATA şi pe ecran apăru: 06.21.79.08.14. 

— Conform acestei estimări, consorțiul va ajunge in Congo, la locul stabilit, putin dupa 
ora opt, în dimineaţa de douăzeci şi unu iunie. 

Computerul prelucra liniştit datele; liniile continuau să se întindă şi să se retragă iar ceasul 
indică o nouă dată: 06.21.79.12.24. 

— Bun! spuse Ross. Aici ne aflăm noi. Admitand si pentru ei şi pentru noi mişcările cele 
mai favorabile, consorțiul va ajunge la destinaţie cu ceva mai mult de patru ore înaintea 
noastră, în cinci zile de acum. 

Munro se plimba, muşcând dintr-un sandviş. 

— Mai bine fixezi un alt drum, spuse el. Sau aplică o soluţie radicală. 

— Nu-mi prea vine să fiu radicală cu maimuța. 

Munro ridică din umeri. 

— Trebuie făcut ceva, cu o asemenea linie de timp. 

Elliot îi asculta având un vag sentiment de irealitate: discutau o diferenţă de ore, cu cinci 
zile înainte. 

— Dar e sigur, spuse Elliot, că peste câteva zile, cu toate aranjamentele din Nairobi şi 
intrând apoi în junglă, nu puteţi pune prea multă bază în cifrele astea. 

— Acum explorarea Africii nu mai este ca pe vremuri, spuse Ross, când expedițiile 
dispăreau în sălbăticie cu lunile. Computerul poate greşi cel mult cu minute — să zicem, 
rotunjind, o jumătate de oră — pentru o proiectare totală de cinci zile. 

Dădu din cap. 

— Nu. Avem o problemă aici şi trebuie să facem ceva în legătură cu ea. Miza e prea mare. 

— Adică diamantele. 

Ea încuviinţă din cap şi arătă în josul ecranului, unde apăruse mesajul: CONTRACTUL 
ALBASTRU. Elliot o întrebă ce înseamnă. 

— Un iad cu o grămadă de bani, spuse ea. 

Şi adăugă: 

— Aşa cred... 

Pentru că, într-adevăr, chiar nu ştia. 


Fiecare contract la ERTS primea un nume. Numele companiei care cumpăra un contract nu 
era cunoscut decât de Travis şi de computer; toţi ceilalţi din ERTS, de la programatori la 
personalul din teren, cunoşteau proiectele doar după numele lor de cod: Contractul Roşu, 
Contractul Galben, Contractul Alb. Aceasta era o protecţie în afaceri a firmei implicate. Dar 
matematicienii de la ERTS nu puteau rezista unui joc antrenant de ghicire a surselor 
contractelor, ceea ce constituia materia primă a conversatiilor zilnice la cantina companiei. 

Contractul Albastru sosise la ERTS în decembrie 1978. El cerea ca ERTS să localizeze o 
sursă naturală de diamante industriale într-o ţară prietenă sau neutră. Diamantele trebuiau să 
fie de tip IIb, cristale „sărace în azot”. Nu erau specificate dimensiuni, deci nu conta mărimea 
cristalelor, nici nu erau specificate cantităţile de rezerve recuperabile: beneficiarul urma să 
primească ceea ce era disponibil. Şi, ceea ce era cel mai neobişnuit, nu era vorba despre nici 
un CLUE. 

Aproape toate contractele veneau cu un Cost Limită pe Unitatea de Extractie. Nu era 
destul să găseşti o sursă minerală; mineralele trebuiau să poată fi extrase la un cost unitar 
specificat. Acest cost unitar reflecta în schimb bogăţia zăcământului, izolarea, disponibilitatea 
mâinii de lucru locale, condiţiile politice, nevoile probabile de construcţii ca piste de 
aterizare, drumuri, spitale, mine sau uzine de tratare. 

Pentru ca un contract să intre fără CLUE, asta însemna un singur lucru: că cineva avea 
atâta nevoie de diamante albastre, încât nu se uita la cât costă. 

În patruzeci şi opt de ore, banca de date ERTS lămurise ce era cu Contractul Albastru. Se 
dovedi că diamantele tip IIb erau albastre din cauza cantităților de bor conţinute, ceea ce le 
făcea să fie lipsite de valoare ca pietre preţioase, dar modifica proprietăţile lor electronice, 
transformându-le în semiconductori cu o rezistivitate de ordinul a o sută de ohmi centimetri. 
De asemenea, aveau proprietăţi luminiscente. 

Careva găsi atunci un articol în Electronic News din 7 noiembrie 1978: „Tratamentul 
McPhee abandonat”. Se explica abandonarea de către Waltham, Massachusetts, o firmă a 
Silec, Inc., a tehnologiei experimentale de tratare artificială a diamantelor prin acoperire cu 
un monostrat protector de bor. Procesul McPhee fusese abandonat ca fiind prea scump şi prea 
nesigur pentru a produce „proprietăţile semiconductoare dorite”. Articolul concluziona că 
„alte firme subestimaseră problemele acoperirii cu bor în monostrat; Hakamichi (Tokyo) a 
abandonat procedeul Nagaura în septembrie, anul acesta”. Mergând pe fir înapoi, cantina 
ERTS adăuga şi alte piese puzzle-ului. 

Încă din 1971, Intec, firma de produse microelectronice din Santa Clara, fusese prima care 
prezisese că semiconductorii din diamante vor fi importanţi pentru o generaţie viitoare de 
computere „superconductoare”, prin anii optzeci. 

Prima generaţie de computere electronice, ENIAC şi UNIVAC, construite în secret, în 
timpul războiului, în anii patruzeci, foloseau tuburi electronice. Aceste lămpi aveau o durată 
medie de viata de douăzeci de ore, dar, cu mii de tuburi încinse într-o singură maşină, unele 
computere se stricau la fiecare şapte până la douăsprezece minute. Tehnologia lămpilor 
electronice impusese o limită dimensiunilor şi puterii plănuitei generaţii a doua de 
computere. 

Dar a doua generaţie nu a mai folosit tuburi electronice. În 1947, inventarea tranzistorului 
— un sandviş mare cât o unghie, din material solid, care îndeplinea toate funcţiile unui tub 
electronic — permise pătrunderea într-o epocă de dispozitive electronice „în stare solidă”, 
care consumau puţină putere, generau puţină căldură şi erau mai mici şi mai sigure decât 
tuburile pe care le înlocuiau. Tehnologia siliciului asigură bazele a trei generaţii de computere 
din ce în ce mai compacte, sigure şi ieftine, pentru următorii douăzeci de ani. 

Prin anii şaptezeci, proiectantii de computere începură să se confrunte cu limitele inerente 
ale tehnologiei siliciului. Deşi circuitele fuseseră reduse la dimensiuni microscopice, viteza de 
calcul era încă dependentă de lungimea circuitelor. Pentru a miniaturiza şi mai mult circuitele 
in care distanţele erau deja de ordinul a milionimilor de inch [18], a fost readusă în discuţie o 
veche problemă: căldura. Circuitele mai mici s-ar fi topit literalmente din cauza căldurii 
produse. Era nevoie de o metodă de a elimina căldura şi de a reduce, în acelaşi timp, 
rezistenţa. 

Se ştia din anii cincizeci că multe metale, răcite la temperaturi extrem de coborâte, 
deveneau „superconductoare”, permiţând trecerea nestânjenită a unui curent de electroni prin 
ele. În 1977, IBM anunţă că avea în proiectare un computer ultrarapid de mărimea unei 
portocale, răcit cu azot lichid. Computerul supraconductor reclama o tehnologie cu totul nouă 
şi o nouă categorie de materiale de construcţie, de temperaturi scăzute. 


Diamantele prelucrate erau folosite pe scara larga pretutindeni. 

Cateva zile mai tarziu, banca de date ERTS veni cu o explicatie alternativa. Potrivit noii 
teorii, anii şaptezeci fuseseră o etapă de evoluţie fara precedent pentru computere. Cu toate 
că primii constructori de computere din anii patruzeci preziseseră că patru maşini vor fi 
suficiente pentru a executa calculele necesare lumii întregi pentru viitorul previzibil, experţii 
anticipară că până în 1990 vor exista un miliard de computere, cele mai multe dintre ele 
legate în reţele de comunicaţie cu alte computere. Asemenea reţele nu existau şi puteau fi 
chiar imposibile din punct de vedere teoretic. (Un studiu din 1975, elaborat de Hanover 
Institute, concluziona că nu era în crusta terestră suficient metal pentru a se construi liniile de 
comunicaţie pentru computere). 

Potrivit lui Harvey Rumbangh, anii optzeci aveau să fie caracterizați de un deficit critic al 
transmisiunilor de date între sistemele de computere: „Exact cum criza de combustibil fosil a 
luat prin surprindere lumea industrializată în anii şaptezeci, tot aşa o va lua prin surprindere 
şi deficitul transmisiunilor de date în următorii zece ani. În anii şaptezeci, oamenilor li se 
interzicea deplasarea, dar în anii optzeci li se va interzice informarea, şi rămâne de văzut care 
criză se va dovedi mai frustrantă.” 

Laserele reprezentau singura speranţă pentru rezolvarea acestor cerințe masive de date, de 
vreme ce canalele laser puteau transmite de douăzeci de mii de ori mai multă informaţie 
decât un cablu coaxial metalic obişnuit. Transmisiile laser reclamau o cu totul altă tehnologie 
— inclusiv fibre optice subţiri şi diamante semiconductoare artificial, despre care Rumbangh 
prezicea că vor fi „mai preţioase decât petrolul” în anii următori. 

Mai mult decât atât, Rumbangh anticipa că în zece ani electricitatea însăşi va deveni 
desuetă. Computerele viitorului vor utiliza doar circuite luminoase şi interfeţe cu sisteme de 
transmitere a datelor pe cale luminoasă. Rațiunea de a fi a acestora era viteza. „Lumina, 
spunea Rumbangh, se deplasează — cu viteza luminii. Electricitatea, nu. Trăim în ultimii ani 
ai tehnologiei microelectronice”. 

Cert era că microelectronica nu arăta ca o tehnologie muribundă. În 1979, 
microelectronica era o tehnologie importantă pretutindeni în lumea industrializată, cu cifre de 
afaceri de optzeci de miliarde de dolari anual numai în Statele Unite; şase dintre primele 
douăzeci de corporaţii cuprinse în clasamentele lui Fortune 500 erau puternic implicate în 
microelectronică. Aceste companii aveau o istorie de o extraordinară competiţie şi evoluţie, 
de-a lungul unei perioade de mai puţin de treizeci de ani. 

În 1958, un lucrător putea fixa zece componente electronice pe un singur cip de siliciu. 
Prin 1970, era posibilă fixarea a o sută de unităţi pe un cip de aceleaşi dimensiuni — o 
creştere înzecită în ceva mai mult de un deceniu. 

Dar prin 1972 era posibil să se fixeze o mie de unităţi pe un cip, iar prin 1974, zece mii. 
Era de aşteptat ca prin 1980 să fie un milion de componente pe un singur cip de mărimea 
unghiei de la degetul mare, însă folosirea fotoproiectării electronice a permis realizarea 
acestui scop în 1978. Prin primăvara lui 1979, noul obiectiv era de a fixa zece milioane de 
unităţi — sau mai bine un miliard — pe un singur cip din siliciu, pentru anul 1980. Dar 
nimeni nu se aştepta să treacă iunie sau iulie 1979, pentru această dezvoltare. 

Asemenea evoluţii într-o industrie nu aveau precedent. Comparatia cu mai vechile 
tehnologii de fabricaţie lămureşte asta. Detroit era mulţumit să realizeze schimbări 
neînsemnate în proiectarea produselor la câte trei ani, dar industria electronică se aştepta în 
mod obişnuit ca, în acelaşi interval, să avanseze cu un ordin de mărime [19]. Pentru a egala o 
asemenea creştere, Detroit ar fi trebuit să sporească distanţa parcursă cu un galon[20] de 
combustibil de la opt mile în 1970 la optzeci de milioane de mile în 1979. În loc de aceasta 
însă, Detroit a crescut de la opt la şaisprezece mile la un galon în acest interval, o altă dovadă 
a viitorului deces al industriei automobilului, ca punct central al economiei americane. 

Cu o asemenea piaţă competitivă, toată lumea era îngrijorată în privinţa puterilor străine, 
mai ales Japonia, care din 1973 intretinuse un Schimb Cultural Japonez în Santa Clara — 
actualmente o organizaţie de acoperire pentru spionajul industrial, vădit şi bine finanţat. 

Contractul Albastru nu putea fi înțeles decât în lumina unei industrii care avansa în mod 
semnificativ, la interval de câteva luni. Travis spusese că acest Contract Albastru era „cel mai 
mare lucru pe care-l voi vedea în următorii zece ani. Cei care vor găsi acele diamante vor face 
un salt tehnologic de cel puţin cinci ani. Cinci ani. Vă daţi seama ce înseamnă asta?” 

Ross ştia ce înseamnă. Într-o industrie în care mereu alte produse competitive apăreau la 
interval de câteva luni, companiile se imbogatisera numai prin devansarea concurenţei, cu 
termene de ordinul săptămânilor, în prezentarea pe pieţe a noilor tehnici sau masini; Syntel 


din California fusese prima care construise cipuri de 256K de memorie, in vreme ce toti 
ceilalţi fabricau încă cipuri de 16K si visau la cele de 64K. Syntel îşi păstrase avantajul doar 
pentru şaisprezece săptămâni, dar realizase un profit de mai bine de o sută treizeci de 
milioane de dolari. 

„Iar noi vorbim despre cinci ani, spunea Travis. Asta este un avantaj măsurabil în miliarde 
de dolari, poate zeci de miliarde. Dacă putem ajunge la diamantele alea.” 

Acestea erau motivele pentru care Ross simţea o presiune psihică teribilă, pe măsură ce 
continua să lucreze la computer. La douăzeci şi patru de ani, ea era şef de echipă într-o cursă 
a tehnologiilor înalte, în care erau implicate o jumătate de duzină de naţiuni din întreaga 
lume, cu toate săpându-şi una alteia, pe ascuns, afacerile şi resursele industriale. 

Miza făcea ca orice cursă convenţională să pară ridicolă. Travis îi spusese înainte să plece: 

— Nu-ţi fie frică dacă presiunea te va aduce la nebunie. Duci în cârcă miliarde de dolari. 
Fă doar cum poţi mai bine. 

Făcând cum putea ea mai bine, reuşi să reducă linia de timp a expediției cu alte trei ore şi 
treizeci şi şapte de minute — dar tot erau putin în urma proiecției consortiului. Nu prea 
departe pentru a nu putea recupera timpul, mai ales cu sângele rece al lui Munro, în găsirea 
soluţiilor la orice fel de probleme, dar totuşi în urmă — ceea ce putea însemna dezastru total 
într-o cursă de tip învingătorul-ia-tot. 

Şi atunci primi ştiri rele. 

Ecranul afişă: FURATE DATELE/TOATE PARIURILE PIERDUTE. 

— La dracu”, zise Ross. Se simţi deodată obosită. Pentru că în cazul în care, într-adevăr, le 
fuseseră furate datele, şansele lor de a câştiga cursa se evaporaseră încă înainte ca vreunul 
dintre ei să pună piciorul în pădurea ecuatorială a Africii centrale. 


2. Pirateria 


Travis se simtea ca un idiot. 

Se uita la textul afişat de ecranul computerului, text primit de la Centrul de Zboruri 
Spațiale Goddard din Greenbelt, Maryland. 

ERTS DE CE NE TRIMITEŢI TOATE ACESTE DATE DESPRE MUKENKO DE CARE NU 
AVEM NEVOIE MULTUMIRI ORICUM INCETATI CU DISTRACTIA. 

Aceasta sosise cu o oră în urmă de la CZSG/Maryland, dar era deja prea târziu, de mai 
bine de cinci ore. 

— Drace!, spuse Travis uitandu-se la telex. 

Primul indiciu pe care-l avu Travis că ceva era în neregulă fu când japonezii şi germanii 
întrerupseseră negocierile cu Munro, în Tanger. Un minut fuseseră dispuşi să plătească oricât, 
pentru ca în minutul următor să nu ştie cum să plece mai repede, întreruperea venise abrupt, 
pe neaşteptate; însemna că în fişierele computerului consortiului intraseră brusc nişte date 
noi. 

Date noi de unde? 

Nu putea exista decât o explicaţie — iar acum ea era confirmată de telexul sosit din 
Greenbelt, de la CZSG. 

ERTS DE CE NE TRIMITEŢI TOATE ACESTE DATE DESPRE MUKENKO 

La aceasta exista un răspuns simplu: ERTS nu trimitea nici un fel de date. Cel puţin, nu 
voit. ERTS şi CZSG aveau un aranjament pentru schimb de informaţii de ultimă oră Travis 
realizase înţelegerea în 1978 pentru a obţine mai ieftin imagini de satelit de la reţeaua 
Landsat. Imaginile de satelit erau singura cheltuială foarte importantă a companiei sale. În 
schimbul accesului la datele obţinute de ERTS, CZSG era de acord să furnizeze imagini de 
satelit, în circuit închis, la un preţ global redus cu treizeci la sută. 

Pe moment păruse a fi un târg bun, şi în contract fuseseră precizate codurile de transmisie. 

Acum însă inconvenientele i se infatisau lui Travis la adevăratele lor dimensiuni; cele mai 
rele temeri îi fură confirmate. Odată ce ai întins o linie de peste două mii de mile între 
Houston şi Greenbelt, practic ai creat condiţii pentru furtul de date din reţea. Undeva între 
Texas şi Maryland cineva îşi inserase în circuit un terminal — probabil în tabloul de 
distribuţie a liniilor telefonice — şi începuse să înghită date. Aceasta era forma de spionaj 
industrial de care se temeau cel mai mult. 

Un terminal pirat prelua informaţiile schimbate între două terminale legitime, 
supraveghind transmisiile în ambele sensuri. După un timp, operatorul pirat afla destule 
pentru a începe să facă el însuşi transmisii pe circuit, preluând date de la ambele capete, 
pretinzând a fi CZSG la Houston şi ERTS la Greenbelt. Terminalul pirat putea continua să 
funcţioneze până când unul sau ambele terminale legitime realizau că erau tapate de 
informaţii. 

Acum, întrebarea era ce volum de date fusese furat în ultimele şaptezeci şi două de ore? 

Ceruse verificări pentru ultimele douăzeci şi patru de ore, dar acestea erau descurajante. 
Arăta ca şi cum computerul ERTS furnizase nu numai elemente originale din banca de date, ci 
şi istoricul transformărilor suferite de date — succesiunea operaţiilor executate asupra datelor 
de către ERTS — în ultimele patru săptămâni. 

Dacă asta era adevărat, însemna că piratul, consorțiul euro-japonez, cunoştea ce 
transformări adusese ERTS datelor din Mukenko şi, prin urmare, consorțiul cunoştea 
localizarea Oraşului Pierdut, cu precizie de un vârf de ac. Cunoşteau acum poziţia Oraşului 
Pierdut la fel de precis ca şi Ross. 

Liniile de timp trebuiau ajustate, în defavoarea echipei ERTS. Iar proiecţiile actualizate ale 
computerului, erau lipsite de orice echivoc — cu Ross sau fără Ross, probabilitatea ca echipa 
ERTS să ajungă pe poziţie înaintea japonezilor şi a germanilor era aproape nulă. 

Din punctul de vedere al lui Travis, întreaga expediţie ERTS era acum un exerciţiu steril şi 
o pierdere de timp. Nu exista nici o nădejde de succes. Singurul element necuantificabil era 
gorila Amy, iar instinctul lui Travis îi spunea acestuia că o gorilă cu numele de Amy nu se va 
dovedi un factor hotărâtor pentru descoperirea depozitelor minerale din nord-estul Congo- 
ului. 

Era lipsit de orice speranţă. 


Trebuia să cheme din teren echipa ERTS? Se uită la consola de lângă biroul său. 

— Costul chemării funcţie de timp, spuse el. 

Computerul clipi: COSTUL FUNCŢIE DE TIMP LA DISPOZIŢIE. 

— Expediția Congo, spuse el iar. 

Ecranul afişă cifre pentru Expediția Congo: cheltuieli până la zi, costuri cumulate, costuri 
prevăzute pentru viitor, reduceri, renuntari la puncte de ramificaţie următoare... Proiectul era 
acum chiar în apropiere de Nairobi şi continua la un cost cumulat puţin peste o sută optzeci şi 
nouă de mii de dolari. 

Anularea ar fi costat două sute douăzeci şi şapte de mii de dolari. 

— Factorul BF, spuse Travis. 

Ecranul schimbă mesajul: BF. Văzu acum o serie de probabilitati. „Factorul BF” era bona 
fortuna, norocul — necuantificabil pentru vreo expediţie, mai ales cele depărtate, periculoase. 

MOMENT GÂNDIRE, afişă computerul. 

Travis aşteptă. Ştia că maşina avea nevoie de câteva secunde pentru a executa calculul, 
pentru a atribui pondere fiecărui factor aleator care putea influenţa expediţia, la distanţă de 
cinci zile, sau mai multe, de atingerea punctului ţintă. 

Telefonul bâzâi. Rogers, dansatorul cu plachiuri, spuse: 

— Am trasat furtul de date. Îşi are originea în Norman, Oklahoma, mai exact, în 
Corporaţia de Asigurări Central-Nordică a Americii. CACNA este deţinută în proporţie de 
cincizeci şi unu la sută de o companie-holding din Hawaii, Halekuli. Inc., la rândul ei 
dominată de interese japoneze. Ce doreşti? 

— Vreau o salvă distrugătoare, spuse Travis. 

— O ai, spuse Rosjers şi închise. 

Ecranul afişă: FACTORUL FB APRECIAT, împreună cu o probabilitate: 0,449. Travis fu 
surprins: cifra însemna că ERTS avea aproape şansă egală să atingă poziţiile ţintă înaintea 
consortiului. Travis nu punea matematica la îndoială: 0,449 era o probabilitate suficient de 
bună. 

Expediția ERTS avea să continue in Congo, cel putin deocamdată. Iar între timp, el avea să 
facă tot ce-i va sta în putinţă pentru a încetini consorțiul. Concentrându-se, Travis găsi una 
sau două idei pentru a realiza acest lucru. 


3. Date suplimentare 


Avionul se deplasa spre sud, pe deasupra Lacului Rudolph din nordul Kenyei, cand Tom 
Seamans îl sună pe Elliot. 

Seamans terminase analiza lui pe computer pentru a distinge gorilele de alte maimute, in 
principal de cimpanzei. El obtinuse apoi de la Houston o banda video, de trei secunde, a unei 
transmisii video distorsionate, care părea să prezinte o gorilă izbind o antenă parabolică si 
privind în cameră. 

— Ei? întrebă Elliot privind la ecranul computerului. 

Informaţiile sosiră: 

FUNCŢIA DISCRIMINANTĂ GORILA/CIMPANZEU 

GRUPĂRI FUNCŢIONALE DISTRIBUITE DUPĂ: 

GORILĂ: 0,9934 

CIMPANZEU: 0,1132 

BANDA VIDEO (HOUSTON): 0,3349 

— La dracu”, spuse Elliot. La asemenea cifre, studiul a fost echivoc, inutil. 

— Îmi pare rău, spuse Seamans în telefon. Dar parte din necaz vine de la materialul 
testului în sine. A trebuit să ponderăm derivata făcută de computer imaginii aceleia. Imaginea 
a fost curățată, ceea ce înseamnă că a fost regularizată; partea critică a fost pierdută. Aş vrea 
să lucrez pe matricea originală digitalizată. Poţi să mi-o obţii? 

Karen Ross dădu din cap în semn că da. 

— Bineînţeles, spuse Elliot. 

— Am să fac încă o rulare cu ea, spuse Seamans. Dar dacă vrei să-mi ştii convingerea 
intimă, n-o să meargă niciodată. Adevărul este că gorilele prezintă o variaţie a structurii 
faciale considerabilă, exact ca şi oamenii. Dacă sporim baza eşantionului nostru de lucru, vom 
obţine o variaţie mai mare şi un interval de frecvenţă mai larg. Cred că te-ai blocat. Nu vei 
putea dovedi niciodată că nu-i o gorilă — dar după aprecierea mea, nu e. 

— Asta înseamnă că...? întrebă Elliot. 

— E ceva nou, spuse Seamans. Îţi spun, dacă ar fi fost într-adevăr gorilă, ar fi arătat 0,89 
sau 0,94, undeva între, în funcţia asta, dar imaginea iese la 0,39. Asta nu-i destul. Nu-i o 
gorilă, Peter. 

— Dar atunci ce e? 

— E o formă intermediară. Am calculat o funcţie pentru a vedea unde era variaţia. Ştii 
care era diferenţierea majoră? Culoarea pielii. Chiar şi în alb-negru, nu-i destul de închisă ca 
să fie gorilă, Peter. Asta este un animal cu totul nou, te asigur. 

Elliot privi la Ross. 

— Cum îţi influenţează asta linia de timp? 

— Pentru moment, cu nimic, spuse ea. Alte elemente sunt mult mai importante, iar asta nu 
este cuantificabil. 

Pilotul cuplă intercomul: 

— Începem aterizarea la Nairobi, spuse el. 


4. Nairobi 


La numai cinci mile depărtare de Nairobi, se poate găsi vânatul mare al savanei est 
africane. Iar potrivit amintirilor multora dintre locuitorii oraşului, putea fi găsit încă mai in 
apropiere — gazele, bivoli negri şi girafe, rătăcind prin curţile din spate ale caselor, iar când 
şi când un leopard atipit în dormitorul vreunuia. În zilele acelea, Nairobi încă mai păstra 
caracterul de oraş colonial sălbatic; în vremea lui de glorie, era într-adevăr un loc unde viaţa 
se derula rapid: „Eşti căsătorit sau trăieşti în Kenya?” devenise întrebarea standard. Bărbaţii 
beau zdravăn şi erau grosolani, femeile frumoase şi lipsite de prejudecăţi, iar modul de viata 
nu mai previzibil decât vânătorile de vulpi care se desfăşurau în câmp liber, dincolo de 
locurile accidentate ale regiunii, la fiecare sfârşit de săptămână. 

Însă, comparat cu cel ce era în timpul acelor zile coloniale fericite, Nairobi modem este 
aproape de nerecunoscut. Puținele clădiri in stil victorian rămase de atunci par eşuate în 
modernul oraş cu jumătate de milion de locuitori, cu trafic aglomerat, stopuri, zgârie-nori, 
supermagazine, spălătorii rapide, restaurante frantuzesti şi poluare. 

Avionul ERTS ateriză pe Aeroportul Internaţional Nairobi în zorii zilei de 16 iunie şi 
Munro angajă imediat hamali şi însoțitori pentru expediţie. Intentionau să părăsească Nairobi 
în două ore — până în momentul în care Sună Travis din Houston ca să le spună că Peterson, 
unul dintre geologii primei expediţii în Congo, se întorsese cumva în Nairobi. 

Ross fu entuziasmată de ştire. 

— Unde se află în momentul ăsta? întrebă ea. 

— La morgă, răspunse Travis. 


Apropiindu-se, Elliot tresări: corpul întins pe masa de oţel era al unui tânăr blond, cam de 
vârsta lui. Bratele omului fuseseră zdrobite; pielea era umflată, palidă la culoare. Elliot se uită 
la Ross. Aceasta părea perfect calmă fără să clipească sau să-şi întoarcă faţa. Medicul legist 
apăsă pe o pedală de picior, punând în funcţiune un microfon suspendat deasupra capului: 

— Numele dumneavoastră, vă rog! 

— Karen Ellen Ross. 

— Naţionalitatea şi numărul paşaportului? 

— Americană, F 1413649. 

— Puteţi identifica persoana din faţa dumneavoastră, domnişoară Ross? 

— Da, spuse ea. Este James Robert Peterson. 

— Care este relaţia dintre dumneavoastră şi persoana decedată James Robert Peterson? 

— Am lucrat cu el, spuse ea plat. 

Părea că examinează un eşantion geologic, cercetându-l fără pic de emoție. Pe fata ei nu se 
citea nici o reacţie. 

Legistul reveni la microfon: 

— Identitate confirmată ca James Robert Peterson, bărbat, caucazian, douăzeci şi nouă de 
ani, naţionalitate americană. 

Se întoarse către Ross: 

— Când l-aţi văzut ultima oară pe domnul Peterson? 

— În mai, anul acesta. Pleca în Congo. 

— Nu l-aţi văzut în ultima lună? 

— Nu, spuse ea. Ce s-a întâmplat? 

Legistul atinse umflăturile purpurii de pe braţul mortului. Vârfurile degetelor se 
cufundară, lăsând în carne adâncituri ca nişte urme de dinti. 

— Afurisit de ciudată povestea! spuse el. 

În ziua precedentă, 15 iunie, Peterson fusese adus la aeroportul Nairobi, la bordul unui 
mic avion de mărfuri tip cursă, în stare finală de şoc. Murise câteva ore mai târziu, fără să-şi 
recapete cunoştinţa. 

— A fost extraordinar ce-a făcut. Se pare că avionul a făcut o escală neprogramată pentru 
a rezolva o problemă mecanică, la Garona, o pistă de curse din Zair. Atunci, a apărut tipul 
ăsta din pădure, împleticindu-se şi li s-a prăbuşit la picioare. 

Legistul le arătă că oasele ambelor braţe fuseseră zdrobite. Rănile, le explică el, nu erau 
noi; fuseseră provocate cu cel puţin patru zile înainte, poate mai multe. 


— Trebuie sa fi avut dureri incredibile. 

Elliot spuse: 

— Ce ar fi putut produce asemenea rani? 

Legistul nu mai vazuse niciodata asemenea lucru. 

— La o primă vedere, pare a fi o traumă mecanică, o izbitură de maşină. Vedem o 
grămadă de-astea pe-aici; dar izbiturile mecanice nu sunt niciodată bilaterale, cum sunt în 
cazul ăsta. 

— Deci, n-a fost o rănire mecanică? întrebă Ross. 

— Nu ştiu ce-a fost. E un caz unic în experiența mea profesională, spuse legistul dintr-o 
suflare. I-am găsit şi urme de sânge sub unghii şi câteva fire de par cenusiu. Le supunem unui 
test în momentul de faţă. 

De cealaltă parte a încăperii, un alt medic îşi ridică privirea din microscop: 

— Este sigur că părul nu-i uman. Secţiunea transversală nu se potriveşte. Părul este al unui 
animal, apropiat de cel uman. 

— Secţiunea transversală? întrebă Ross. 

— Este cel mai bun index pe care-l avem pentru originea părului, spuse legistul. Spre 
exemplu, părul uman din regiunea pubiană este mai eliptic în secţiune transversală decât 
oricare alt fir de păr de pe corp sau de pe fata. Este foarte caracteristic, admisibil ca probă de 
tribunal. Dar mai ales în acest laborator, avem de-a face cu multe tipuri de păr de animal şi 
suntem experţi şi în asta. 

Un analizor voluminos, din tablă inoxidabilă, începu să sune. 

— E gata şi sângele, spuse legistul. 

Pe un ecran video, văzură perechi de picături pastelat colorate. 

— Aceasta este electroforeza, explică legistul. Pentru verificarea proteinelor serului. În 
stânga este sânge obişnuit uman. În dreapta un eşantion din sângele de sub unghii. Se poate 
vedea clar că nu-i sânge uman. 

— Nu-i sânge uman? întrebă Ross privind spre Elliot. 

— Este apropiat de sângele uman, spuse legistul privind cu atenţie la ecran, dar nu este 
uman. Ar putea fi un animal domestic, sau de fermă, poate un porc. Sau o maimuţă 
antropoidă. Maimutele şi maimutele antropoide se aseamănă foarte mult cu oamenii sub 
aspect serologic. Într-un minut, vom avea analiza pe computer. 

Pe ecran, apăru tipărit: GLOBULINELE ALFA ŞI BETA ALE SERULUI IDENTICE: SÂNGE DE 
GORILĂ. 

Legistul spuse: 

— Asta vă este răspunsul la ceea ce avea sub unghii: sânge de gorilă. 


5. Examinarea 


— Nu-ţi face nimic, îi spuse Elliot infirmierului înspăimântat. Se aflau în compartimentul 
pasagerilor de la bordul avionului de marfă Boeing 747. 

— iti zâmbeşte. 

Într-adevăr, Amy îşi oferea cel mai cuceritor zâmbet, atentă să nu-şi arate dinţii. Dar 
infirmierul de la clinica particulară din Nairobi nu era obişnuit cu asemenea subtilitati ale 
etichetei gorilelor. Mâna în care ţinea seringa îi tremura. 

Nairobi era ultima ocazie pentru ca lui Amy să-i fie făcut un control complet. Corpul ei 
mare, puternic dezmintea o fragilitate constituţională, după cum fata ei radioasă, cu arcade 
masive ascundea o natură mai degrabă supusă, decât tandră. În San Francisco, personalul 
Proiectului Amy o supunea unui regim medical total — examenul urinei la două zile, 
examenul scaunului săptămânal, analiza completă a sângelui lunar şi un examen stomatologic 
trimestrial pentru înlăturarea tartrului acumulat pe dinţi din cauza regimului vegetarian. 

Amy lua totul în joacă, dar infirmierul îngrozit nu ştia asta. Se apropie de gorilă ţinând 
înainte seringa ca pe o armă. 

— Sunteţi sigur că nu muşcă? 

Amy, încercând să fie de folos, semnaliză: 

— Amy promite nu muşca. 

Semnaliză în mod deliberat încet, aşa cum făcea de fiecare dată când avea de a face cu 
cineva care nu-i cunoştea limbajul. 

— Promite să nu vă muşte, spuse Elliot. 

— Deci aşa spuneţi, zise infirmierul. Elliot nu se mai osteni să-i precizeze că nu el, ci Amy 
spusese. 

După ce sângele fu prelevat, infirmierul se mai linişti, împachetându-şi instrumentele, 
spuse: 

— Ce mai brută urâtă! 

— O jigniti, spuse Elliot. 

Si, intr-adevar, Amy semnaliza cu vigoare: 

— Ce urâtă? 

— Nimic, Amy, spuse Elliot. Pur si simplu nu a mai văzut o gorilă. 

Infirmierul zise: 

— Mă rog? 

— Aţi jignit-o. Mai bine v-aţi cere scuze. 

Infirmierul închise trusa cu o pocnitură. Se uită la Elliot, apoi la Amy: 

— Să-mi cer scuze de la el? 

— Ea, zise Elliot. Da. V-ar plăcea să vi se spună că sunteţi urât? 

Elliot era foarte conştient de asta. După ani, el ajunsese să simtă acut nedreptatea făcută 
de oameni maimutelor antropoide, considerându-i pe cimpanzei ca pe nişte copii nostimi, pe 
urangutani ca pe nişte bătrâni înţelepţi, iar pe gorile ca pe nişte brute periculoase. Oamenii 
greşeau în fiecare caz. 

Fiecare animal era unic şi nu se potrivea deloc stereotipurilor umane. Cimpanzeii, spre 
exemplu, erau mult mai nemiloşi decât gorilele vreodată. Pentru că cimpanzeii erau 
extravertiti, iar un cimpanzeu furios era mult mai periculos decât o gorilă furioasă: la grădina 
zoologică, Elliot putuse privi uimit cum mame îşi împingeau copii mai aproape de cuştile 
cimpanzeilor pentru a-i privi, dar îi trăgeau înapoi, protector la vederea gorilelor. Aceste 
mame era evident că nu ştiau că cimpanzeii sălbatici prindeau şi mâncau copii de om — ceea 
de gorilele nu făceau niciodată. 

Elliot fusese de nenumărate ori martor la manifestarea prejudecatilor oamenilor cu privire 
la gorile şi îşi putea da seama de efectul lor asupra lui Amy. Amy nu putea schimba faptul că 
era uriaşă şi neagră şi cu arcade puternice şi cu fata incretita, în spatele feţei pe care oamenii 
o considerau atât de respingătoare, se afla o conştiinţă sensibilă şi inteligentă, prietenoasă fata 
de lumea din jurul ei. Suferea când oamenii o luau la fugă sau tipau de frică sau tăceau 
observaţii pline de cruzime. 

Infirmierul ridică din umeri: 

— Vreţi să spuneţi că ei înţelege engleza? 


— Da! Ea! 

Schimbarea genului era încă ceva care nu-i plăcea lui Elliot. Oamenii înspăimântați de 
Amy erau întotdeauna incredintati că ea este mascul. 

Infirmierul dădu din cap: 

— Nu pot să cred. 

— Amy, arătă-i omului ieşirea. 

Amy şonticăi până la uşa pe care o deschise pentru infirmier, ai cărui ochi se lărgiră. Amy 
închise uşa în urma lui. 

— Bărbat nu prost! semnaliză Amy. 

— Nu-i nimic, spuse Elliot. Hai, Peter scarpină Amy. 

Şi în următorul sfert de oră o scărpină, în vreme ce ea se rostogolea pe duşumea gemând 
de plăcere. Elliot nu-şi dădu seama nici că uşa se deschise în spatele lui, nici că o umbră căzu 
pe duşumea, până când fu prea târziu; îşi întoarse capul să vadă ce este, şi văzu cilindrul 
întunecat repezindu-se în jos, iar capul îi explodă în durere albă, orbitoare, şi totul deveni 
negru. 


6. Răpită 


fl trezi un semnal electronic patrunzator. 

— Nu va miscati, domnule, spuse 0 voce. 

Elliot deschise ochii şi văzu o lumină puternică, revărsându-se asupra lui. Încă zăcea pe 
spate în avion; cineva era aplecat asupra lui. 

— Priviţi spre dreapta... acum spre stânga... Puteţi îndoi degetele? 

Urmă instrucţiunile. Lumina fu îndepărtată şi văzu un negru îmbrăcat în costum alb, stând 
pe vine alături de el. Omul îl atinse pe Elliot pe cap; degetele i se înroşiră de sânge. 

— Nu-i nimic grav, spuse omul. Este ceva superficial. 

Privi alături: 

— Cam cât timp credeţi că a fost inconştient? 

— Vreo două minute, nu mai mult, spuse Munro. 

Sunetul înalt se auzi iarăşi. Elliot o văzu pe Ross umblând de jur-împrejurul 
compartimentului pentru, pasageri, purtând o cutie în spate şi ţinând înainte-i o vergea. Se 
auzi un alt tiuit. 

— Drace, spuse ea şi extrase ceva din rama ferestrei. Cu asta sunt cinci. Au făcut o treabă 
bună, nu glumă. 

Munro privi în jos la Elliot. 

— Cum te simţi? întrebă el. 

— Ar trebui ţinut sub observaţie douăzeci şi patru de ore, spuse negrul. Ca o precauţie. 

— Douăzeci şi patru de ore, spuse Ross, umblând prin compartiment. 

Elliot întrebă: 

— Ea unde-i? 

— Au luat-o, spuse Munro. Au deschis uşa din spate, au umflat toboganul de salvare şi 
duşi au fost, înainte ca cineva să-şi dea seama ce se întâmplă. Am găsit asta lângă tine. 

Munro îi dădu o sticluta cu inscripţia în japoneză. Pereţii, sticlutei erau zgariatii; la un 
capăt avea un dop din cauciuc, iar la celălalt un ac de seringă, rupt. 

Elliot se ridică în capul oaselor. 

— Uşurel, spuse doctorul. 

— Mi-e bine, zise Elliot, cu toate că îşi simţea capul vuind. 

Răsuci sticluta în mână. 

— Era brumată când aţi găsit-o? 

Munro incuviinta din cap: 

— Foarte rece. 

— Bioxid de carbon, spuse Elliot. 

Era o săgeată dintr-o armă cu gaz. Dădu din cap: 

— Au rupt acul in ea. 

Îşi imagină urletele de furie ale lui Amy. Nu era obişnuită decât cu un tratament blând. 
Poate aceasta fusese una dintre slăbiciunile muncii lui cu Amy: nu o pregătise destul pentru 
lumea reală. Mirosi sticluta — un miros intepator. 

— Lobaxin, somnifer cu acţiune rapidă; îşi face efectul în cincisprezece secunde. Asta au 
folosit. 

Elliot era furios. Lobaxinul nu era folosit des, pentru că provoca tulburări ale ficatului. Şi 
mai rupseseră şi acul... 

Se ridică în picioare şi se sprijini de Munro, care-l înconjură cu braţul. Medicul protestă. 

— Mi-e bine, spuse Elliot. 

Din cealaltă parte a camerei se auzi un alt tiuit, de această dată puternic şi prelungit. Ross 
îşi plimba vergeaua peste trusa medicală, peste sticlele cu pastile şi rezerve. Sunetul părea s-o 
îngrijoreze; brusc, se îndepărtă, închizând usita. 

Traversă compartimentul pasagerilor şi iarăşi se auzi un tiuit. Ross scoase un mic 
dispozitiv negru de sub husa unui scaun. 

— Ia uitati-va la asta. Trebuie să fi adus pe cineva special pentru a planta plosnitele. Va 
dura ore până să sterilizez avionul. Nu putem aştepta. 

Se duse imediat la consola computerului şi începu să tasteze. 

Elliot spuse: 


— Ei unde sunt acum? Consortiul? 

— Grosul a plecat din Kubala, un aeroport afară din Nairobi, acum şase ore, spuse Munro. 

— Atunci n-au luat-o pe Amy cu ei. 

— Bineînţeles că n-au luat-o, spuse Ross, cu o voce plictisită. Nu le e de nici un folos. 

— Au omorât-o? întrebă Elliot. 

— Poate, zise Munro liniştit. 

— lisuse... 

— Dar ma indoiesc, continua Munro. N-au nevoie de publicitate, iar Amy este celebra — 
la fel de celebră in anumite cercuri ca un ambasador sau ca un şef de stat. Este o gorilă care 
vorbeşte şi de-astea nu sunt multe. A apărut la T.V. la stiri, are poza in ziare... Te-ar fi omorât 
pe tine mai degrabă decât pe ea. 

— Deci n-au s-o omoare, spuse Elliot. 

— Nu, spuse Ross cu hotărâre. Consorţiul nu este interesat de Amy. Nici măcar nu ştiu de 
ce am adus-o. Încearcă doar să ne lungească linia de timp, dar nu vor reuşi. 

Ceva în tonul ei sugera că aveau de gând s-o părăsească pe Amy. Ideea îl îngrozi pe Elliot. 

— Trebuie s-o aducem înapoi, spuse el. Amy este în responsabilitatea mea, nici nu poate fi 
vorba s-o abandonez aici... 

— Şaptezeci şi două de minute, spuse Ross arătând spre ecran. Avem exact o oră şi 
douăsprezece minute, până ni se spulberă linia de timp. 

Se întoarse către Munro: 

— Şi trebuie să trecem la cealaltă alternativă. 

— Perfect, spuse Munro. Am să pun omul să se ocupe de asta. 

— Cu un alt avion, spuse Ross. Nu-l putem lua pe ăsta, e contaminat. 

Ross tasta la consola computerului; degetele-i alergau pe clape. 

— Ne vom îndrepta direct spre punctul M, spuse ea. O.K.? 

— Bineînţeles, spuse Munro, Elliot zise: 

— N-am s-o părăsesc pe Amy. Dacă o veţi lăsa în urmă, va trebui să mă lăsaţi şi pe mine... 

Elliot se opri. Pe ecran era tipărit mesajul: LAS A GORILA TRECEM URMĂTORUL PUNCT 
DE CONTROL URGENT MAIMUTA NU IMPORTANTA LINIA DE TIMP REZULTATA 
VERIFICARE COMPUTER REPET PORNIM FARA AMY. 

— Nu o poţi părăsi, spuse Elliot. Rămân si eu. 

— Dă-mi voie să-ţi spun ceva, zise Ross. N-am crezut nici o clipă că Amy ar fi importantă 
pentru expediţia asta, sau tu, de altfel. Încă de la început, n-a fost decât o diversiune. Când 
am venit la San Francisco, am fost urmărită. Tu şi Amy mi-ati furnizat acoperirea. Ai atras 
consorțiul pe o pistă falsă. A meritat. Acum nu mai are nici o valoare. Vă vom părăsi, dacă va 
trebui, pe amândoi. Nu-mi pasă câtuşi de puţin. 


7. Plosnitele 


— Deci, la dracu, începu Elliot, vrei să spui că... 

— Exact, spuse Ross cu răceală. Eşti nefolositor. 

Dar chiar în vreme ce vorbea, îi strânse mâna cu putere şi-l trase afară din avion, ducându- 
şi degetul la buze. 

Elliot îşi dădu seama că ea avea de gând să-l împace fără martori; Amy era în grija lui şi la 
dracu cu toate diamantele şi intrigile internaţionale. Afară, pe pista de beton, el repetă cu 
încăpățânare: 

— Nu plec fără Amy. 

— Nici eu. 

Ross traversă repede pista, îndreptându-se către un elicopter al politiei. Elliot se grăbi s-o 
prindă din urmă. 

— Ce? 

— Tu nu înţelegi nimic? zise Ross. Avionul ăla nu este curat. E plin de plosnite si 
consorțiul ascultă ce se întâmplă înăuntru. Am vorbit aşa doar ca să mă audă ei. 

— Dar cine te-a urmărit în San Francisco? 

— Nimeni. Va pierde însă ore bune încercând să-şi dea seama cine a fost. 

— Amy şi cu mine n-am fost doar o diversiune? 

— Deloc, spuse ea. Uite ce-i: noi nu ştim ce s-a întâmplat cu prima echipă ERTS în Congo, 
dar indiferent ce-ai spune tu sau Travis, sau oricine altcineva, eu cred că sunt implicate 
gorilele. Şi cred că Amy ne va ajuta când vom ajunge acolo. 

— Ca ambasador? 

— Avem nevoie de informaţii, spuse Ross. Iar ea ştie despre gorile mai multe decât stim 
noi. 

— Dar eşti în stare s-o găseşti într-o oră şi zece minute? 

— La naiba, nu, zise Ross uitându-se la ceas. Asta nu va dura mai mult de douăzeci de 
minute. 


— Mai jos, mai jos! 

Ross striga în microfonul cuplat la căştile pe care le purtau la urechi atât ea, cât şi pilotul 
elicopterului de poliţie, lângă care era aşezată. Elicopterul se rotea în jurul turnului clădirii 
guvernului, făcând bucle alungite spre nord, către Hilton. 

— Asta nu este permis, doamnă, spuse pilotul politicos. Zburăm sub limitele stabilite de 
reglementările aerospatiale. 

— Eşti afurisit de sus, spuse Ross uitându-se la cutia pe care o ţinea pe genunchi, şi care 
afişa digital cele patru puncte cardinale. Ea mânuia repede comutatoarele, în vreme ce turnul 
de control de pe aeroportul Nairobi cârâia plângeri furioase. 

— Acum est, exact est, indică ea şi elicopterul se înclină şi o luă spre est, către cartierele 
sărace ale oraşului. 

În spate, Elliot îşi simţea stomacul răsucindu-i-se la fiecare schimbare de direcţie a 
elicopterului, când acesta se balansa de pe o parte pa alta. Capul îi pulsa şi se simţea 
mizerabil, dar insistase să meargă. Era singurul în stare să-i asigure lui Amy, în cazul în care 
aceasta ar fi avut nevoie, îngrijirile medicale necesare. 

Acum, de pe locul ei de lângă pilot, Ross spuse: 

— Fă o inspecţie, şi arătă către nord-est. 

Elicopterul se abătu asupra barăcilor grosolane, maşinilor vechi şi drumurilor prăfuite. 

— Mai încet acum, mai încet... 

Afişajele instrumentului lui Ross clipeau, cifrele se schimbau. Elliot le văzu pe toate pe 
zero, deodată. 

— Jos! strigă Ross, iar elicopterul cobori în mijlocul unui depozit uriaş de gunoaie. 

Pilotul rămase în elicopter; ultimele lui vorbe erau neliniştitoare. 

— Unde-i gunoi, sunt şi şobolani, spuse el. 

— Şobolanii nu mă deranjează, spuse Ross, coborând cu aparatul ei în mână. 

— Unde sunt şobolani, sunt şi cobre, zise pilotul. 

— Aha, spuse Ross. 


Traversa depozitul împreună cu Elliot. Era un vant taricel. Hârtii şi gunoaie le fluturau pe 
la picioare. Cu durerea lui de cap, la care se adăuga mirosul gunoaielor, Elliot simţea că-i ia 
greata. 

— Nu-i departe de-aici, zise Ross privind la ecran. Era nerăbdătoare, privindu-si ceasul. 

— Aici? 

Se aplecă şi începu să scurme în gunoi, făcând cercuri cu mâna, din ce în ce mai 
nemulțumită, cu mâna până la cot în gunoi. 

În cele din urmă, o scoase afară cu un colier — cel pe care ea i-l dăduse lui Amy la urcarea 
în avion, în San Francisco, îl întoarse pe dos, examinând eticheta de plastic cu numele de pe 
el, care, Elliot observă, era neobişnuit de groasă. Avea pe spate zgârieturi proaspete. 

— La dracu, zise Ross. Şaisprezece minute pierdute. 

Şi se grăbi spre elicopterul care aştepta. 

Elliot fu dintr-un pas lângă ea. 

— Şi cum ai s-o găseşti dacă s-au descotorosit de colierul plosnita? 

— Nimeni, spuse Ross, nu plantează o singură plosnita. Asta a fost doar o nada pe care ma 
aşteptam s-o găsească. 

Arătă la zgârieturile de pe spate. 

— Dar sunt deştepţi, au schimbat frecvențele. 

— Poate au scăpat şi de cea de-a doua plosnita, spuse Elliot. 

— N-au scăpat, zise Ross. 

Elicopterul se inalta în rafala elicei, învârtindu-se cu forţă, iar hârtiile şi zgomotul se 
învolburară dedesubt. Ross îşi apropie de buze microfonul şi-i transmise pilotului: 

— Du-mă la cea mai mare sursă de fier vechi din Nairobi. 

În nouă minute, prinseră un alt semnal, foarte slab, localizat într-un cimitir de maşini. 
Elicopterul ateriză în afară, în mijlocul străzii, atrăgând zeci de copii. Ross intră în curte cu 
Elliot, mergând de-a lungul grămezilor de automobile şi camioane ce zăceau ruginind. 

— Eşti sigură că-i aici? întrebă Elliot? 

— Fără discuţie. Trebuia s-o înconjoare cu metal, este singurul lucru pe care-l puteau face. 

— De ce? 

— Ecranare. 

Ross îşi alegea drumul ocolind maşini distruse, oprindu-se des pentru a-şi consulta 
aparatul. 

Deodată, Elliot auzi un geamăt. 

Venea din interiorul unui vechi autobuz Mercedes, roşu de rugină. Elliot pătrunse în 
interior prin uşile rupte, cu garniturile din cauciuc sfărâmându-i-se în mână. O găsi pe Amy 
zăcând pe spate, legată cu bandă adezivă. Era ametita, dar se văita în gura mare când îi 
dezlipea banda adezivă din păr. 

Elliot îi găsi acul rupt în sânul drept şi-l extrase cu un clestisor; Amy ţipă, apoi îl 
imbratisa. Elliot auzi din depărtare o sirenă a poliţiei. 

— Este bine, Amy, totul este bine, spuse el. 

O aşeză şi o examină mai cu atenţie. Părea să fie bine. 

Apoi, întrebă: 

— Unde este a doua plosnita? 

— Ross îşi arătă dantura într-un zâmbet larg: 

— A inghitit-o! 

Acum, că Amy era în siguranţă, Elliot simţi un vai de furie: 

— Ai făcut-o s-o înghită? O plosnita electronică? Nu-ţi dai seama că este un animal foarte 
delicat, cu sănătatea extrem de precară... 

— Nu te ambala, spuse Ross. Tii minte vitamina pe care ţi-am dat-o? Şi tu ai înghiţit una. 

Se uită la ceas: 

— Treizeci şi două de minute, zise. Nu-i rău deloc. Mai avem încă patruzeci de minute 
până să părăsim Nairobi. 


8. Punctul actual 


Munro stătea in B-747, lucrând la computer. Urmărea liniile străbătând harta, bifand linii 
de date, linii de timp, coordonate. 

Computerul parcurgea rapid rutele posibile ale expediției, verificând câte una la fiecare 
zece secunde. După fiecare stabilire a datelor de intrare, erau tipărite rezultatele — costuri, 
dificultăţi logistice, probleme de aprovizionare, timpul total scurs de la Houston, de la 
Punctul actual (Nairobi), unde se aflau acum. 

Căuta o soluţie. 

Nu mai era ca pe timpuri, gândea Munro. Chiar şi cu cinci ani în urmă, expedițiile încă 
mai mergeau la modul văzând şi făcând, la noroc. Dar la ora actuală, toate expedițiile 
foloseau planificarea pe computer, în timp real: Munro fusese obligat de mult să înveţe BASIC 
şi TW/GESHUND şi alte limbaje interactive importante. Nimeni n-o mai făcea cu picioarele. 
Afacerile se schimbaseră. 

Munro se hotărâse să se alăture expediției ERTS exact din cauza acestor schimbări şi nu 
din cauza lui Karen Ross, care era incapatanata şi lipsită de experienţă. ERTS avea cea mai 
elaborată bancă de dare şi cele mai sofisticate programe de planificare. Pe termen lung, se 
aştepta ca aceste programe să realizeze deosebirea crucială. Şi apoi, îi plăcea o echipă mai 
mică; odată aflată în teren, echipa de treizeci de persoane a consortiului urma să fie 
nemanevrabilă. 

Dar Munro trebuia să găsească o linie de timp mai rapidă pentru a-i duce la ţintă. Apăsă 
pe butoane, urmărind clipirea datelor. Fixa traiectorii, intersecţii, jonctiuni. Apoi, cu un ochi 
experimentat începu să elimine din variante. Închise rute, elimină câmpuri de aterizare, tăie 
drumuri de acces, evită treceri de râuri. 

Computerul continua să revină cu timpi reduşi, dar din Punctul actual (Nairobi), timpii 
totali scurşi erau mereu prea lungi. Cea mai bună proiecţie depăşea consorțiul cu doar treizeci 
şi şapte de minute — pe care nu te puteai bizui. Ridică din umeri şi-şi aprinse o ţigară. Dar 
dacă ar traversa râul Liko pe la Mugana... 

Apăsă butoanele. 

Nu ajută la nimic. Traversarea lui Liko încetinea. Încercă traversarea extrem de dificilă a 
văii Goroba, deşi era poate prea riscant de efectuat. 

RUTA PROPUSĂ EXCESIV PERICULOASĂ. 

„Marile minţi gândesc asemănător” îşi spuse Munro, trăgând din ţigară. Dar începu să se 
întrebe: nu existau alte modalităţi, neortodoxe, de abordare, pe care le trecuseră cu vederea? 
Şi atunci îi veni o idee. 

Celorlalti s-ar putea să nu le placă, dar s-ar putea să meargă... 

Munro ceru listarea echipamentului logistic. Da, erau echipați pentru ea. Introduse ruta, 
zâmbind la vederea liniei ce traversa Africa, până la câteva mile de destinaţia lor. Ceru 
rezultatele. 

RUTA PROPUSĂ INACCEPTABILĂ. 

Apăsă butonul de începere a prelucrării datelor si obtinu, oricum, rezultatele. Era exact 
cum se gândise — puteau depăşi consorțiul cu patruzeci de ore în cap. Aproape două zile 
întregi! 

Computerul reveni la mesajul anterior: 

RUTA PROPUSĂ INACCEPTABILĂ / 

FACTORI DE ALTITUDINE / 

PERICOLE EXCESIVE PENTRU PERSONAL / 

PROBABILITATE SUCCES SUB LIMITĂ / 

Munro nu credea că este adevărat. Era sigur că puteau s-o scoată la capăt, mai ales dacă 
vremea era bună. Altitudinea nu era o problemă, iar terenul, deşi dificil, putea fi învins în 
mod rezonabil. 


9. Plecarea 


Micul Fokker S-144 cu elice a fost tras alături de uriaşul cargou B-747, ca un bebeluş 
adăstând la sânul mamei. Pe două rampe pentru mărfuri, oamenii transportând echipamentul 
din avionul cel mare în cel mic se aflau într-o mişcare continuă, întorcându-se la aeroport. 
Ross îi explică lui Elliot că vor lua aparatul mai mic, deoarece Boeing-ul trebuia „deparazitat” 
şi, oricum, acesta era „prea mare” pentru nevoile lor de acum. 

— Dar Boeing-ul trebuie să fie mai rapid, zise Elliot. 

— Nu neapărat, răspunse Ross, fără să dea explicaţii mai amănunțite. 

În orice caz, lucrurile se petreceau acum foarte rapid, iar Elliot avea alte griji. O ajută pe 
Amy să se îmbarce pe Fokker şi o cercetă din cap până-n picioare. Părea a fi plină de contuzii 
pe corp — cel puţin ea se plângea că o dureau toate când o atingea Elliot — dar avea oasele 
întregi şi era într-o dispoziţie excelentă. 

Câţiva lucrători negri încărcau echipamentul în avion, râzând şi dându-şi unul altuia 
palme peste spate, în joacă. Amy fu intrigată de comportamentul lor, dorind să afle: 

— Ce joc? 

Dar ei nu o băgară în seamă, văzându-şi de treabă. De altfel, Amy era încă ametita în urma 
medicamentelor administrate. Curând adormi. 

Ross supraveghea operaţiunea de încărcare şi Elliot se duse către coada avionului, unde ea 
discuta cu un negru plăcut la înfăţişare, care se prezentă drept Kahega. 

— A, spuse Kahega strângându-i mâna. Doctor Elliot. Doctor Ross şi doctor Elliot, doi 
doctori, foarte excelent. 

Elliot nu prea înţelegea de ce era excelent. 

Kahega râdea molipsitor: 

— Foarte bună acoperire, anunţă el. Nu ca pe vremuri, cu căpitanul Munro. Acum doi 
doctori-o misiune medicală, da? Foarte excelent. Unde sunt „ajutoarele medicale”? 

Făcu cu ochiul. 

— Nu avem nici un fel de „ajutoare medicale”, oftă Ross. 

— O, foarte excelent, doctore, îmi place stilul dumitale, spuse Kahega. Sunteţi americancă, 
da? Luăm ce: M-16-uri? Carabină foarte bună, M-16. Şi eu o prefer. 

— Kahega crede că facem contrabandă cu arme, spuse Ross. Pur şi simplu nu poate crede 
că nu. 

Kahega râse. 

— Doar sunteţi cu căpitanul Munro! spuse el, ca şi cum asta explica totul. 

Apoi se duse să vadă de ceilalţi lucrători. 

— Eşti sigură că nu facem contrabandă cu arme? întrebă Elliot când râmaseră singuri. 

— Suntem pe urmele a ceva mai valoros decât armele, spuse Ross. 

Reîmpacheta echipamentul, lucrând cu repeziciune. Elliot întrebă dacă putea fi de folos cu 
ceva, dar ea dădu din cap. 

— Trebuie să fac asta cu mâna mea. Trebuie să coborâm la patruzeci de livre de persoană. 

— Patruzeci de livre? Pentru fiecare? 

— Asta este ceea ce permite proiectarea făcută la calculator. Munro l-a adus pe Kahega, 
împreună cu alte şapte ajutoare din tribul Kikuyu. Plus voi trei. Înseamnă unsprezece 
persoane cu totul; plus Amy — îşi va primi şi ea portia de patruzeci de livre. Ceea ce 
înseamnă un total de patru sute optzeci de livre. 

Ross continuă să cântărească pachetele şi portiile de hrană. 

Ştirile îi dădură lui Elliot presimtiri sumbre. Expediția lua deja o altă turnură, încă si mai 
periculoasă. Impulsul lui spontan de a se întoarce din drum fu însă contracarat de amintirea 
imaginii de pe ecran şi de creatura cenuşie, cu înfăţişare de gorilă, pe care el o bănuia a fi un 
animal mare, necunoscut. Era o descoperire care merita riscul asumat. Se uită prin fereastră, 
la lucrătorii de afară. 

— Sunt Kikuyu? 

— Da, răspunse Ross. Sunt hamali buni, chiar dacă nu tac din gură nici o clipă. Membrilor 
tribului Kikuyu le place foarte mult să vorbească. Sunt toti fraţi, că veni vorba, aşa că ai grijă 
la ceea ce spui. Sper doar că Munro nu a trebuit să le spună prea multe. 

— Kikuyuşilor? 


— Nu, celor de la ASCN. 

— Celor de la ASCN, repeta Elliot. 

— Chinezilor. Chinezii sunt foarte interesati de tehnologia electronica si de computere, 
spuse Ross. Munro trebuie să le spună ceva în schimbul sfaturilor pe care i le dau. 

Arătă către fereastră şi Elliot privi afară. Destul de sigur pe el, Munro stătea sub umbra 
lăsată de aripa Boeing-ului 747, vorbind cu patru chinezi. 

— Aici, spuse Ross, puneţi astea în colţul de colo. 

Ross arătă către trei cutii mari de carton care, purtau inscripţia SCUFUNDĂTORII 
SPORTIVI AMERICANI. LACUL ELSIMORE, CALIFORNIA. 

— Facem scufundări? întrebă Elliot, nedumerit. 

Dar Ross nu-i dădu atenţie. 

— Tare aş vrea să ştiu ce le tot spune, spuse ea. Dar, după cum reieşi, Ross nu avea de ce 
să fie îngrijorată: Munro plătise chinezilor în ceva mai valoros pentru ei decât informaţiile în 
domeniul electronicii. 

Fokkerul decolă de pe pista aeroportului din Nairobi, la ora paisprezece şi douăzeci şi 
patru de minute, cu trei minute mai devreme decât prevedea noul lor program. 


În timpul celor şaisprezece ore care au urmat recuperării lui Amy, expediţia ERTS călători 
cinci sute douăzeci de mile, traversând frontierele a patru ţări — Kenya, Tanzania, Rwanda şi 
Zair — în drumul lor de la Nairobi până la Pădurea Barawana, de la limita pădurii ecuatoriale 
congoleze. Logistica acestei mişcări complexe ar fi fost imposibilă în lipsa unui aliat din afară. 
Munro susţinea că are „prieteni plasați în posturi modeste”, iar în acest caz, el se referise la 
Serviciile Secrete Chineze din Tanzania. 

Chinezii erau activi în Africa de la începutul anilor şaizeci, când reţelele lor de spionaj 
încercaseră să influenţeze cursul războiului civil din Congo, deoarece China voia să aibă acces 
la bogatele resurse de uraniu de acolo. Oameni de intervenţie în teren erau trimişi de Banca 
Chineză sau, mai des, de Agenţia de Ştiri China Nouă. Munro negociase cu un număr de 
corespondenţi de război ai ASCN pe vremea când făcea trafic de arme, între 1963 şi 1968, şi 
nu întrerupsese legăturile cu aceştia nici un moment. 

Angajarea financiară chineză în Africa era considerabilă. Către sfârşitul anilor şaizeci, mai 
bine de jumătate din cele două miliarde de dolari reprezentând ajutorul chinez pentru 
străinătate mergeau către naţiunile africane. O sumă egală cu aceasta era cheltuită în secret; 
în 1973, Mao Tsetung se plângea public în legătură cu banii pe care-i irosise în încercarea de 
a susţine guvernul zairez al preşedintelui Mobutu. Misiunea chineză în Africa îşi propunea să 
contracareze influenţa rusească, dar după cel de-al doilea război mondial, chinezii nu mai 
nutreau nici o dragoste fata de japonezi, aşa că dorinţa lui Munro de a depăşi consorțiul euro- 
japonez găsi teren fertil. Pentru a sărbători alianţa, Munro adusese trei cutii de carton cernite, 
provenite din Hong Kong. 

Cei doi şefi operationali chinezi din Africa, Li Tao şi Liu Shumen, erau amândoi din 
provincia Htinan. Considerau că situaţia lor în Africa era plicticoasă din pricina mâncării 
africane lipsite de gust, aşa că acceptară plini de recunoştinţă darul lui Munro, constând dintr- 
o ladita de ciuperci şi andive, o cutie cu sos condimentat de fasole şi una cu pastă, de chili cu 
usturoi. Faptul că aceste bunatati veneau din Hong Kong-ul neutru şi nu erau condimente de 
calitate inferioară produse în Taiwan, era un aspect sensibil; în orice caz, darul atinse exact 
nota potrivită într-un asemenea schimb neoficial. 

Lucrătorii ASCN îi furnizară lui Munro anumite obiecte artizanale efectuate din hârtie, 
ceva echipament dificil de obţinut şi informaţii. Chinezii dispuneau de hărți excelente şi 
informaţii remarcabil de detaliate asupra condiţiilor existente în lungul frontierei nord-estice 
a Zairului — de vreme ce ei ajutau trupele tanzaniene care invadau Uganda. Chinezii îi 
spuseseră lui Munro că râurile din junglă se umflaseră şi-l sfătuiseră să-şi procure un balon 
pentru traversarea lor. Dar Munro nu se ostenise să le ia sfatul în seamă; într-adevăr, el părea 
să aibă un anumit plan, pentru a-şi atinge punctul de destinaţie, fără să mai traverseze vreun 
râu. Deşi chinezii nu-şi putură imagina cum anume. 


La ora zece seara, în 16 iunie, Fokker-ul se opri pentru realimentare pe aeroportul 
Rawamagena, din apropierea oraşului Kigali, în Rwanda. Ofiţerul de la controlul traficului 
local veni la bord cu nişte formulare, interesându-se de următoarea destinaţie. Munro declară 
că aceasta era aeroportul Rawamagena, însemnând că avionul urma să facă un ocol şi apoi să 
se întoarcă. 


Elliot se incrunta. 

— Dar vom ateriza undeva in... 

— Ş-ş-ş, făcu Ross, clătinând din cap. Las-o baltă. 

În mod cert, controlorul de trafic păru mulţumit de ideea acestui zbor; plecă îndată după 
ce pilotul semnă pe formularul înmânat. Ross explică faptul că pe aeroportul din Rwanda 
controlorii de zbor erau obişnuiţi ca echipajele avioanelor să nu-şi declare complet intenţiile 
de zbor. 

— Vrea să ştie doar când se va întoarce avionul înapoi pe aeroport. Restul nu-l priveşte. 

Aeroportul Rawamagena era adormit: trebuiră să aştepte două ore ca să li se aducă 
combustibilul şi totuşi Ross, care de obicei era nerăbdătoare, aşteptă liniştită. Iar Munro atipi, 
la fel de indiferent faţă de întârziere. 

— Cum stăm cu limita de timp? întrebă Elliot. 

— Nu-s probleme, zise ea. Oricum, nu putem pleca mai curând de trei ore. Avem nevoie 
de lumină deasupra lui Mukenko. 

— Acolo este pista de aterizare? întrebă Elliot. 

— Dacă o poţi numi pistă de aterizare, zise Munro, şi-şi trase pe ochi pălăria de safari, 
întorcându-se la somn. 

Aceasta îl îngrijoră pe Elliot, până ce Ross îl lămuri că cele mai multe aeroporturi africane 
izolate nu erau decât fâşii murdare de savană defrişată. Piloții nu puteau ateriza noaptea sau 
în diminetile cetoase, din cauza animalelor aflate adesea pe pistă, a triburilor nomade care-şi 
aşezau tabăra în zona defrişată, sau din cauza câte unui avion aterizat înainte şi incapabil de 
a-şi mai lua zborul. 

— Avem nevoie de lumină, explică ea. De asta aşteptăm. Nu te impacienta: toate acestea 
sunt luate în calcul. 

Elliot îi acceptă explicaţia şi se întoarse să o controleze pe Amy. Ross oftă. 

— Nu crezi că mai bine i-am spune? Întrebă ea. 

— De ce? zise Munro, fără să-şi ridice pălăria. 

— Poate e vreo problemă cu Amy. 

— O să am eu grijă de Amy, răspunse Munro. 

— Elliot o să se supere când o să afle, spuse Ross. 

— De bună seamă că se va supăra, zise Munro. Dar n-are nici un rost să-l necăjim câtă 
vreme încă nu trebuie. 

— În definitiv ce valoare are pentru voi saltul ăsta? 

— Patruzeci de ore, cel puţin. Este periculos, dar ne va da o cu totul altă linie de timp. 
Încă îi mai putem întrece. 

— Păi ăsta-ţi este răspunsul, zise Munro. Acum tine-ti gura închisă şi odihneste-te un pic. 


ZIUA 5: 
Moruti 
17 iunie, 1979 


1. Zair 


La departare de cinci ore de Rawamagena peisajul se schimba. Odata trecuti de Goma, 
lângă frontiera Zairului, se aflau zburând deasupra celor mai estice prelungiri ale pădurii 
ecuatoriale congoleze. Elliot privea fascinat prin fereastră. 

Ici-acolo, în lumina slabă a dimineţii, câte o suvita diafană de ceață se mai agata ca 
bumbacul, de coroanele copacilor. Din vreme în vreme, traversau albia, şerpuind întunecată, 
a câte unui râu mâlos sau tăietura dreaptă, roşietică a câte unui drum. Dar, cea mai mare 
parte a timpului, puteau vedea dedesubt numai întinderea neîntreruptă a pădurii dense, cât 
putea cuprinde privirea. 

Priveliştea era monotonă şi în acelaşi timp înfricoşătoare — era înfricoşător să te confrunti 
cu ceea ce Stanley numise „imensitatea indiferentă a lumii naturale”. De pe scaunul 
confortabil al avionului cu aer condiţionat, era imposibil ca cineva să nu recunoască în 
această uriaşă, monotonă pădure o creaţie a naturii, depăşind până la ridiculizare 
dimensiunile celor mai mari oraşe sau ale altor creaţii omeneşti. Fiecare coroană de copac în 
parte avea un trunchi de patruzeci de picioare în diametru, înălţat în aer la două sute de 
picioare; un spaţiu de mărimea unei catedrale gotice era adăpostit sub frunzişul unduitor al 
fiecăruia dintre aceşti giganţi. Şi Elliot ştia că pădurea se întindea spre vest pe aproape două 
mii de mile până ce se oprea, în sfârşit, la Oceanul Atlantic, pe coasta apuseană a Zairului. 

Elliot anticipase reacţia lui Amy la această primă vedere a junglei, mediul ei natural. Se 
uita prin fereastră cu o privire fixă. 

Semnaliză: 

— Aici junglă. 

O făcu cu aceeaşi neutralitate emoţională cu care desemna culorile pe cartonaşe sau 
obiectele imprastiate pe podeaua rulotei ei din San Francisco. Identifica jungla, dând un nume 
pentru ceea ce vedea, dar nu mergea cu recunoaşterea mai departe. 

Elliot îi spuse: 

— Îi place jungla lui Amy? 

— Jungla aici, semnaliză ea. Junglă este. 

El insistă, dorind să dovedească, pentru contextul emotional, că exact asta voia să spună: îi 
place jungla lui Amy? 

— Junglă aici. Junglă este. Locul junglă aici Amy vezi junglă aici. 

Elliot încercă altfel. 

— Amy trăieşte în jungla asta? 

— Nu. 

Fără nici o expresie. 

— Unde trăieşte Amy? 

— Amy trăieşte casa Amy. Se referea la rulota ei din San Francisco. 

Apoi îşi slăbi centura de siguranţă a scaunului, îşi luă capul în palme şi începu să privească 
leneş afară, prin fereastră. Semnaliză: 

— Amy vrea ţigară. 

il observase pe Munro fumând. 

— Mai târziu, Amy, spuse Elliot. 


La ora şapte dimineaţa, trecură pe deasupra acoperişului din tablă lucitoare al complexului 
minier pentru exploatarea cositorului şi a tantalului de la Masisi. Munro, Kahega şi ceilalţi 
hamali trecură în partea din spate a avionului, pregătind echipamentul şi conversau aprins în 
swahili. 

Amy îi văzu ridicându-se şi semnaliza: 

— Ingrijorati. 

— ingrijorati de ce, Amy? 

— Ei oameni îngrijoraţi. Ingrijorati ei probleme îngrijoraţi. 

După câtva timp, Elliot se duse si el în partea din spate a avionului, unde îi găsi pe 
oamenii lui Munro pe jumătate îngropaţi sub mormane de sfoară. Înghesuind echipament în 
nişte saci alungiti din pânză, pe care-i înfăşurau apoi cu sfoară. 

Elliot arătă către sacii lunguieti ca nişte torpile. 


— Ce sunt astia? 

— Se numesc conteinere Crosslin, spuse Munro. Foarte de incredere. 

— N-am văzut niciodată să se împacheteze echipamentul în felul ăsta, spuse Elliot privind 
la rezultatul activităţii lor. Par a ne proteja proviziile cu foarte mare grijă. 

— Asta şi este ideea, zise Munro, pornind spre botul avionului, să stea de vorbă cu pilotul. 

Amy semnaliză. 

— Om părnas minte Peter. 

„Părnas” era termenul ei pentru Munro, dar Elliot n-o băgă în seamă. Se întoarse către 
Kahega: 

— Cât de departe este aeroportul? 

Kahega îşi ridică privirile: 

— Aeroportul? 

— De la Mukenko. 

Kahega se opri puţin, gândindu-se. 

— Două ore, spuse. 

Apoi chicoti, spuse ceva în swahili si toti fraţii izbucniră în ras. 

— Ce-i aşa de amuzant? întrebă Elliot. 

— O, doctore, zise Kahega dându-i o palmă peste spate. Eşti hazos din fire. 

Avionul se înclină, executând un cerc larg în aer. Kahega şi fraţii lui se repeziră la ferestre; 
Elliot li se alătură. Văzu numai junglă neîntreruptă... apoi o coloană de jeep-uri verzi, 
deplasându-se în lungul unei albii de râu secate, noroioasă, undeva departe dedesubt; arăta ca 
o formaţie militară. Auzi cuvântul „Muguru”, repetat de mai multe ori. 

— Despre ce-i vorba, întrebă Elliot. Aceasta este Muguru? 

Kahega dădu energic din cap. 

— Nu, la dracu”. Afurisitul ăsta de pilot, l-am avertizat pe căpitanul Munro, afurisitul ăsta 
de pilot, pierdut. 

— Pierdut? repetă Elliot. 

Cuvântul însuşi îi dădea fiori. 

Kahega râse. 

— Căpitanul Munro le-a pus la punct, dat blesteme. 

Avionul zbura acum spre est, depărtându-se de junglă, către o zonă de înălțimi împădurite, 
cu vârfuri rotunjite şi pâlcuri de copaci cu frunze căzătoare. Fraţii lui Kahega sporovăiau cu 
insufletire, râdeau şi-şi cărau la palme peste spate; păreau a se simţi foarte bine. 

Atunci Ross se întoarse, mergând repede pe culoar, cu faţa crispată. Scoase din cutii câteva 
suluri, de mărimea unei mingi de baschet, cu folie metalică strâns înfăşurată. 

Lui Elliot, foliile îi amintiră de beteala pentru pomul de Crăciun. 

— Pentru ce sunt astea? întrebă el. 

Atunci auzi prima explozie, şi Fokker-ul se zgudui în aer. 


Alergând la fereastră, Elliot văzu o dâră albă, subţire de abur alb terminată într-un nor 
negru de fum tasnind în dreapta lor. Fokker-ul se înclină, începând să coboare către junglă. În 
vreme ce privea, o a doua dara se inalta spre ei, din verdele pădurii de dedesubt. 

Îşi dădu seama că era un proiectil. O rachetă teleghidată. 

— Ross! strigă Munro. 

— Gata! strigă la rândul ei Ross. 

O explozie roşie izbucni, şi vederea prin fereastră îi fu acoperită de un fum dens. Avionul 
se zgudui sub şoc, dar îşi continuă drumul. Lui Elliot nu-i venea să creadă: cineva trăgea cu 
rachete în ei. 

— Radar! strigă Munro. Nu optic! Radar! 

Ross inhata sulurile argintii şi o luă pe culoar către coada avionului. Kahega deschise uşa 
din spate, lăsând vântul să năvălească în interior. 

— Ce dracu! se întâmplă? întrebă Elliot. 

— Nu te îngrijora, îi zise Ross peste umăr. Vom recupera timpul. 

Se auzi un şuierat puternic, urmat de o a treia explozie. Avionul încă era puternic înclinat, 
dar Ross, rupând foaia desfăcută din suluri, o aruncă afară, în aer. 

Cu motoarele mugind, Fokker-ul se abătu opt mile către sud şi urcă la douăsprezece mii de 
picioare, apoi începu să înconjoare pădurea în cercuri tot mai strânse. La fiecare revenire, 
Elliot putea să vadă fâşiile de foiţă metalică atârnând în aer ca un nor metalic uriaş, 
scânteietor. Alte două rachete explodară în interiorul norului. Chiar şi de la distanţă, 


zgomotul şi şocul exploziilor o tulburau pe Amy. Se legăna înainte si înapoi in scaunul ei, 
mormăind încetişor. 

— Asta-i pentru derutare, îl lămuri Ross pe Elliot, aşezându-se în faţa consolei portabile a 
computerului şi începând să apese pe butoane. Zăpăceşte armele cu sistem radar. SAM[21]- 
urile astea, ghidate prin radar, ne interpretează ca fiind undeva în interiorul norului. 

Elliot îi auzea vorbele de departe, ca în vis. I se păreau de neînțeles. 

— Dar cine trage în noi? 

— Probabil că FAZ, zise Munro. Forţele Armate Zaireze, armata Zairului. 

— Armata Zairului? De ce? 

— Este o greşeală, zise Ross, apăsând în continuare pe butoane, fără să-şi ridice privirile. 

— O greşeală? Lansează asupra noastră rachete sol-aer şi este o greşeală? Nu crezi că mai 
bine le-ai telefona să le spui că-i greşeală? 

— N-am cum, zise Ross. 

— De ce nu? 

— Pentru că, interveni Munro, nu am vrut să ne declarăm itinerarul de zbor la 
Rawamagena. Ceea ce, din punct de vedere tehnic, înseamnă că violăm spaţiul aerian zairez. 

— Iisuse Hristoase! exclamă Elliot. 

Ross nu zicea nimic. Continua să lucreze la computer, încercând să scape de paraziți 
pentru a limpezi ecranul, drept pentru care apăsa buton după buton. 

— Cand am acceptat să mă alătur acestei expediţii, începu Elliot să tipe, nu m-am aşteptat 
să nimerim într-un război adevărat. 

— Nici eu, zise Ross. Se pare că amândoi am căpătat mai mult decât pentru cât ne-am 
tocmit. 

Înainte ca Elliot să aibă vreme să răspundă, Munro îi puse braţul pe după umeri, şi-l luă 
deoparte: 

— Totul va fi bine, îi spuse el lui Elliot. Sunt SAM-uri învechite, din anii şaizeci, şi cele 
mai multe dintre ele explodează din cauză că materialul solid, de propulsie, a crăpat cu 
timpul. Nu este nici un pericol. Ai doar grijă de Amy, ea are acum nevoie de ajutorul tău. Iar 
pe mine, lasă-mă să lucrez cu Ross. 

Ross era într-o mare tensiune. În vreme ce avionul încă se mai învârtea în cerc la opt mile 
de norul metalic, ea trebuia să ia rapid o decizie. Dar tocmai se confruntase cu o devastatoare 
şi total neaşteptată încercare. 

Consorţiul euro-japonez îi devansase încă de la început, cu aproximativ optsprezece ore şi 
douăzeci de minute. La sol, în Nairobi, Munro elaborase împreună cu ea un plan care ar fi 
anulat diferenţa şi ar fi plasat expediţia ERTS cu patruzeci de ore în avans faţă de echipa 
consortiului. Acest plan, pe care din motive evidente nu-l dezvăluise lui Elliot, prevedea ca ei 
să se paraşuteze pe pantele sudice golaşe ale Muntelui Mukenko. 

De la Mukenko, Munro estimase că mai erau doar treizeci şi şase de ore de marş până la 
ruinele oraşului; Ross se aşteptase să se lanseze la orele două, în după-amiaza aceea. În 
funcţie de acoperişul de nori de deasupra lui Mukenko şi de raza de cădere, puteau atinge 
oraşul în ziua de 19 iunie, pe la mijlocul zilei. 

Planul era deosebit de periculos. Ar fi urmat să lanseze persoane neantrenate într-o zonă 
sălbatică, la mai bine de trei zile depărtare de cel mai apropiat oraş. Dacă vreunul dintre ei ar 
fi suferit un accident serios, şansele de supravieţuire erau minime. Mai era şi problema 
echipamentului: la altitudini de opt-zece mii de picioare, pe pantele vulcanice, rezistenţa 
aerului era redusă şi conteinerele Crosslin ar fi putut să nu asigure suficientă protecţie. 

La început, Ross respinsese planul lui Munro ca fiind prea riscant, dar ei o convinsese că 
este realizabil. El accentuase asupra faptului că paraşutele erau echipate cu dispozitive 
automate de deschidere, că grohotişul vulcanic din partea superioară a pantelor era la fel de 
moale ca nisipul de pe plajă; că se puteau împacheta conteinerele Crosslin în încă ceva: şi că 
putea să coboare el însuşi cu Amy. 

Ross verificase de două ori probabilitățile calculate de computerul de la Houston şi 
rezultatele fuseseră lipsite de orice echivoc. Probabilitatea unui salt reuşit era de zero virgulă 
şapte sute nouăzeci şi opt, însemnând că era doar o şansă la cinci ca cineva să fie rănit grav. 
Oricum, în cazul unei lansări încununate de succes, probabilitatea de succes a expediției era de 
zero virgulă nouă sute nouăzeci şi trei, făcând practic sigură înfrângerea consortiului. 

Nici un alt plan nu înregistra un asemenea punctaj înalt. Ross se uitase la date şi spusese: 

— Cred că vom sări. 

— Cred că o vom face, spuse şi Munro. 


Parasutarea rezolva multe probleme, deoarece actualizarile geopolitice erau din ce in ce 
mai nefavorabile. Kigani se aflau in plina rebeliune: pe pigmei nu se puteau bizui; armata 
zaireza trimisese unitati blindate in zona de est a granitei pentru a-i linisti pe kigani — iar 
trupele infanteriei africane erau vestite pentru plăcerea cu care apăsau pe tragaci. 
Paraşutându-se la Mukenko, ei aveau în vedere evitarea tuturor acestor pericole. 

Dar asta fusese înainte ca armata zaireză să-şi trimită SAM-urile să explodeze în jurul lor. 
Se aflau încă la optzeci de mile sud faţă de zona in care intenționau să se lanseze, zburând în 
cerc deasupra aceluiaşi teritoriu, pierzând timp şi combustibil. Se părea ca planul lor 
îndrăzneţ, atât de atent întocmit, şi confirmat de computer, rămânea dintr-o dată lipsit de 
orice bază. 

Şi, ca şi cum atâta n-ar fi fost de ajuns. Ross nu reuşea nici să vorbească cu Houstonul; 
computerul refuza să-i stabilească legătura prin satelit. Pierdu cincisprezece minute 
muncindu-se cu instalaţia portabilă, sporindu-i alimentarea cu energie şi schimbând codurile, 
până când, în sfârşit, îşi dădu seama că transmisia îi era bruiată electronic. 

Pentru prima oară în viaţă, Karen Ross simţi că-i vine să plângă. 


— Linişteşte-te, spuse Munro calm, luându-i mâna de pe butoane. Să luăm lucrurile pe 
rând, câte unul, nu-i cazul să ne necăjim. 

Ross apăsa pe butoane iar şi iar, în neştire. 

Munro era conştient de deteriorarea stării psihice atât a lui Ross, cât şi a lui Elliot. Se 
întâlnise cu asemenea situaţii în timpul expedițiilor anterioare, mai ales când erau implicaţi 
oameni de ştiinţă sau personal tehnic. Cercetătorii lucrau toată ziua în laboratoare, unde 
condiţiile puteau fi stabilite şi supravegheate riguros. Mai devreme sau mai târziu, ajungeau 
să creadă că lumea din afară era la fel de controlabilă ca cea din laboratoarele lor. Chiar dacă 
o ştiau prea bine, şocul descoperirii că lumea naturală îşi urma propriile legi şi era indiferentă 
fata de ei, reprezenta o lovitură psihică deosebit de puternică. Munro putea citi semnele. 

— Dar ăsta, spuse Ross, este în mod evident un avion civil, cum pot să facă una ca asta? 

Munro o privi lung. În timpul războiului civil din Congo, avioane civile fuseseră doborâte 
cu regularitate, de ambele parti. 

— Se întâmplă şi asemenea lucruri, zise el. 

— Si bruiajul?! Ticăloşii ăştia n-ar fi în stare să ne bruieze. Suntem bruiati între emiţător si 
receptorul vostru prin satelit. Pentru a putea face asta este nevoie de un alt satelit, undeva şi... 

Se întrerupse, încruntându-se. 

— Doar nu crezi că-i mâna consortiului aici? zise Munro. Întrebarea este: poţi s-o aranjezi? 
Ai contramăsuri? 

— Bineînţeles că am contramăsuri, spuse Ross. Pot să codific o explozie, pot transmite 
optic unui receptor IR, pot conecta un cablu la pământ — dar nu pot face nimic în 
următoarele câteva minute, iar noi avem nevoie de informaţii. Planul nostru a căzut. 

— Pe rând, repetă Munro liniştit. 

Văzu pe faţa ei tensiunea în care se afla şi îşi dădu seama că nu este în stare să gândească 
limpede. Şi mai ştia că el nu poate gândi în locul ei; trebuie s-o readucă la o stare de calm. 

După părerea lui Munro, expediţia ERTS era deja terminată — probabil că nu mai puteau 
obţine amplasamentul din Congo în defavoarea consortiului. Dar nu avea deloc de gând să 
dea bir cu fugiţii; condusese destule expediţii ca să ştie că orice se putea întâmpla, aşa că zise: 

— Încă mai putem recupera timpul pierdut. 

— Să-l recuperăm? Cum? 

Munro spuse primul lucru care-i veni îh cap: 

— O luăm către nord, pe Ragora. Râu foarte rapid, nici o problemă. 

— Ragora-i prea periculos. 

— Vom vedea, zise Munro, deşi ştia că ea are dreptate. Ragora era mult prea periculos, 
mai ales în iunie. Cu toate astea, îşi păstră vocea calmă, argumentând liniştitor. 

— Să le spun şi celorlalţi? întrebă în cele din urmă. 

— Da, zise Ross. 

În depărtare se auzi explodând o altă rachetă. 

— Hai să ieşim de-aici. 

Munro, se duse repede în partea din spate a avionului şi-i spuse lui Kahega: 

— Pregăteşte oamenii. 

— Bine şef, spuse Kahega. 

O sticlă de whisky fu trecută de la unul la altul şi fiecare sorbi câte o inghititura lungă. 


Elliot intreba: 

— Ce vorba mai este si asta? 

— Oamenii se pregătesc, zise Munro. 

— Se pregătesc pentru ce? întrebă Elliot. 

În acel moment apăru Ross, cu o figură întunecată. 

— De aici o luăm pe jos, anunţă ea. 

Elliot se uită pe fereastră: 

— Unde-i aeroportul? 

— Nu-i nici un aeroport. 

— Cum adică? 

— Adică nu-i nici un aeroport. 

— Şi avionul o să aterizeze în pădure? întrebă Elliot. 

— Nu, răspunse Ross. Avionul nu va ateriza deloc. 

— Şi atunci noi cum coborâm? întrebă Elliot, dar chiar când punea întrebarea, stomacul i 
se crispă, pentru că ştiu răspunsul. 


* * 


— Amy nu va pati nimic, spuse Munro cu dulceaţă in glas, strângându-i bine lui Elliot 
curelele în jurul pieptului. I-am dat o doză din calmantul tău, aşa ca va fi foarte liniştită. Nu-i 
nici o problemă, am s-o ţin bine. 

— S-o ţii bine? întrebă Elliot. 

— E prea mică pentru a-i putea fixa un ham, spuse Munro. Va trebui s-o duc eu jos. 

Amy sforăia zgomotos lăsând să i se prelingă saliva pe umărul lui Munro. Acesta o puse 
jos; Amy zăcea pe spate, sforăind în continuare. 

— Acum, deci, zise Munro. Paraşuta ti se va deschide automat. Ai să vezi că ai sfori în 
fiecare parte, dreapta şi stânga. Trage de dreapta ca să o iei la dreapta, stânga pentru stânga 
si... 

— Cu ea ce se va întâmpla? întrebă Elliot arătând spre Amy. 

— Am s-o iau eu. Acum fii atent. Dacă ceva nu e în regulă, ai paraşuta de rezervă le piept. 

Ciocăni uşor cu degetului într-o cutiuţă neagră legată în pânză, cu afişaj digital, care 
indica 4757. 

— Asta-ti este altimetrul de coborâre. Declanşează automat parasuta de siguranţă dacă ai 
atins trei mii şase sute de picioare şi totuşi cazi cu viteză mai mare de două picioare pe 
secundă. N-ai de ce să-ţi faci griji; totul e automat. 

Elliot simţea că-l trec răcori, scăldat în sudoare cum era. 

— Şi cum aterizez? 

— Nu-i nici o scofală, zâmbi larg Munro. Vei ateriza tot automat. Stai liniştit, relaxează-te, 
preiei şocul cu picioarele. Este echivalent cu o săritură de la zece picioare, de la o fereastră. 
Ai făcut-o de mii de ori. 

În spatele lui, Elliot văzu uşa deschisă, prin care lumina strălucitoare a soarelui se revărsa 
în avion. Vântul şuiera şi vuia. Oamenii lui Kahega săriră într-o succesiune rapidă, unul după 
altui. Elliot privi la Ross, care era cenusie la faţă, cu buza de jos tremurându-i, ţinându-se 
strâns de cadrul uşii. 

— Karen, doar n-ai să iei cu tine... 

Ea sări, dispărând în lumina orbitoare a soarelui. Munro zise: 

— E rândul tău. 

— N-am mai sărit niciodată, zise Elliot. 

— Aşa-i cel mai bine. N-o să-ţi fie frică. 

— Dar îmi este frică. 

— Cu asta te pot ajuta eu, spuse Munro, şi îl împinse pe Elliot afară din avion. 

Munro privi cum cade, fără să mai zâmbească. Adoptase o înfăţişare plină de entuziasm 
numai în folosul lui Elliot. „Dacă cineva trebuie să facă ceva periculos, zicea el mai târziu, îl 
ajută să fie furios. Este pentru propria lui protecţie. Într-adevăr. Este mai bine să urască pe 
cineva decât să fie apatic. Mi-am dorit ca Elliot să mă urască tot drumul, până jos”. 

Munro era conştient de riscuri. Odată cu avionul părăseau şi civilizaţia, cu tot ceea ce 
presupunea ea. Nu săreau doar prin aer, ci şi prin timp, înapoi către un mod de viaţă mai 
primitiv şi mai periculos — realităţile eterne ale vieţii din Congo. „Acelea erau realităţile 


vietii, zicea Munro, dar nu vedeam nici un motiv de a-i ingrijora si pe ceilalti inainte de a 
sări. Eu trebuia să-i duc pe oamenii aceia în Congo, nu să-i sperii de moarte. Rămânea destul 
timp şi pentru asta”. 

Elliot cădea, speriat de moarte. 

Stomacul îi ajunsese în gâtlej şi simţea amar în gură: vântul îi urla pe la urechi şi-i 
smulgea părul: iar aerul era atât de rece încât îngheţă imediat şi începu să tremure. 
Dedesubtul lui. Pădurea Barawana se întindea peste culmile rotunjite. Nu era în stare să 
aprecieze frumuseţea dinaintea lui şi de fapt închise ochii, pentru că se repezea, cu o viteză 
oribilă, către pământ. Dar ţinând ochii închişi, deveni şi mai conştient de vuietul vântului. 

Trecuse prea mult timp. Era clar că paraşuta mare (orice ar fi fost aceea) nu se va 
deschide. Viaţa îi atârna de paraşuta prinsă la piept. O apucă — o legăturică lângă stomacul 
care i se zbătea violent. Apoi îşi trase mâinile în lături: nu voia să o împiedice să se deschidă. 
Îşi aminti vag despre oameni care muriseră într-un asemenea mod, din cauză că împiedicaseră 
deschiderea paraşutei. 

Vântul continua să şuiere: corpul se grăbea înnebunitor în jos. Nimic nu se întâmpla. 
Simtea vântul puternic trăgându-l de picioare, făcându-i pantalonii să şuiere, lipindu-i cămaşa 
de braţe. Nimic nu se întâmpla. Trecuseră cel puţin trei minute de când sărise din avion. Nu 
îndrăznea să deschidă ochii, de frică să nu vadă copacii repezindu-se în sus, în vreme ce 
trupul lui se prăbuşea spre ei. În ultimele lui secunde de viata conştientă... 

Îi veni să vomite. 

Stropi de fiere i se scurgeau din gură, dar cum el cădea cu capul în jos, lichidul i se 
prelingea în sus pe bărbie spre gât, apoi îi intră sub cămaşă. Era extrem de rece. Nu mai reuşi 
să-şi stăpânească tremuratul. 

Se răsuci brusc în sus, cu o smucitură care-i dislocă oasele. 

Preţ de o clipă, se gândi că se izbise de pământ, apoi realiză că încă mai cobora prin aer, 
deşi mult mai încet. Deschise ochii şi privi la cerul azuriu. 

Se uită în jos şi fu surprins să constate că mai avea câteva mii de picioare până la pământ. 
Era evident că nu căzuse decât de câteva secunde din avionul de deasupra... 

Privind în sus, nu reuşi să vadă avionul. Exact deasupra lui era o formă dreptunghiulară 
uriaşă, cu dungi strălucitoare, roşii albe şi albastre: paraşuta. Dându-şi seama că era mai lejer 
să privească în sus decât în jos. Începu să studieze cu atenţie paraşuta. Partea dinainte era 
curbată, flască; marginea dinspre spate era umflată puternic şi flutura în vânt. Paraşuta 
semăna bine cu o aripă de avion, cu fire coborând până la corpul lui. 

Respiră adânc şi privi în jos. Era încă la foarte mare înălţime deasupra pământului. Era un 
oarecare confort în încetineala cu care cobora acum. 

Era, într-adevăr, mai mult decât liniştitor. 

Apoi îşi dădu seama că nu cobora drept în jos; se deplasa lateral. Putu să vadă celelalte 
paraşute dedesubt: Kahega cu oamenii lui şi Ross; încercă să-i numere şi gândi că erau şase, 
dar îi era dificil să se concentreze. I se paru că se deplasează lateral şi fata de ei. 

Smuci de firele din stânga şi-şi simţi corpul răsucindu-i-se o dată cu mişcarea paraşutei, 
care-l ducea spre stânga. 

Nu-i rău, gândi. 

Trase cu mai multă putere de corzile din stânga, fără să ia în seamă că asta părea să-l facă 
să se mişte mai repede. Încercă să rămână alături de dreptunghiurile ce coborau înaintea lui. 
Auzi şuieratul vântului pe la urechi. Privi în sus, sperând să-l poată vedea pe Munro, dar tot 
ce reuşi să vadă erau benzile colorate ale propriei lui paraşute. 

Privi iarăşi în jos şi fu uimit să constate că pământul era mult mai aproape. De fapt, părea 
că se apropie de el în mare viteză. Se întrebă cum de-i venise ideea că pluteşte încetişor. Nu 
era nimic domol în coborârea asta. Văzu prima dintre paraşute mototolindu-se, când Kahega 
atinse pământul, apoi a doua şi a treia. 

Nu mai era mult până să aterizeze şi el. Se apropia de nivelul copacilor, dar deplasarea pe 
laterală era foarte rapidă. Îşi dădu seama că mâna lui stângă strângea corzile. Înţepenită. Slabi 
strânsoarea şi mişcarea laterală încetă. Lunecă înainte. 

Alte două paraşute se mototoliră la impactul cu solul. Se uită înapoi şi-l văzu pe Kahega cu 
oamenii lui, care îşi adunau pânzele. Erau teferi, ceea ce îi dădu curaj. 

Luneca drept către un pâlc de copaci. Trase de sfori şi se răsuci spre dreapta, înclinat cu 
întreg corpul. 

Se mişca foarte rapid. Nu mai putu evita copacii. Urma să se izbească de ei. Ramurile 
păreau a se întinde ca nişte degete, gata să-l inhate. 


Închise ochii si simţi crengile zgâriindu-i fata si corpul în timp ce se prăbuşea, ştiind că in 
următoarea secundă avea să se izbească de pământ şi să se rostogolească... 

Nu se izbi deloc. 

Totul se linişti. Simti cum se balansează în sus şi în jos. Deschise ochii şi văzu că se legăna 
la patru picioare deasupra pământului. În timp ce se descurca din legături. Kahega şi Ross se 
apropiată în fugă, să-l întrebe dacă este teafăr. 

— Sunt bine, spuse Elliot şi, într-adevăr, se simţea nemaipomenit de bine, mai vioi decât 
îşi putea aminti că se simtise vreodată. În secunda următoare îşi simţi picioarele din cauciuc 
şi, imediat, vomită. 

Kahega râse: 

— Bun venit în Congo. 

Elliot îşi şterse bărbia şi întrebă: 

— Unde este Amy? 

Un moment mai târziu, ateriză şi Munro, cu o ureche însângerată: Amy, terorizată de frică, 
îl muşcase. Dar Amy nu se alesese cu nimic rău de pe urma acestei experienţe şi veni în fugă 
la Elliot, sprijinindu-se pe degetele mâinilor, ca să se asigure că acesta nu păţise nimic. Apoi 
semnaliză: 

— Amy zbor nu place. 


— Păzea! 

Primul dintre conteinerele Crosslin, în formă de torpilă, se izbi de pământ; explodă ca o 
bombă la impactul cu solul, răspândind echipament şi sfoară în toate direcţiile. 

— Încă una! 

Elliot se făcu mic. Următoarea bombă lovi doar la câţiva metri depărtare de el: îl împroşcă 
o ploaie de conserve. Deasupra capetelor se auzi zumzetul Fokker-ului care continuă să se 
rotească. Elliot se ridică în picioare, tocmai la timp pentru a vedea prăbuşindu-se ultimele 
două conteinere Crosslin. În vreme ce oamenii lui Kahega fugeau să se pună la adăpost, iar 
Ross strigă: 

— Atenţie! Acestea conţin laserii! 

Era ca un atac concentrat, care se sfârşi la fel de repede cum începuse. Fokker-ul se 
îndepărtă şi cerul rămase liniştit: oamenii începură să împacheteze la loc echipamentul şi să 
îngroape paraşutele. În vreme ce Munro striga ordine în swahili. 

Douăzeci de minute mai târziu, se deplasau în şir indian prin pădure. Începând un marş 
dificil de două sute de mile, care avea să-i ducă în întinderile neexplorate din Congo de est, 
către o recompensă fabuloasă. 

Dacă reuşeau să ajungă la timp. 


2. Kigani 


Odata trecut de socul initial al sariturii. Elliot se bucur de mersul prin Padurea Barawana. 
Maimute sporovăiau in copaci, iar păsările cântau în aerul răcoros: hamalii kikuyu erau 
insiruiti în urma lor, fumând şi glumind între ei într-o limbă exotică. Elliot găsea toate aceste 
emoţii plăcute — sentimentul unei eliberări de sub tirania civilizaţiei; gustul aventurii, al 
întâmplărilor neaşteptate, care se puteau ivi în orice clipă; şi, în sfârşit, sentimentul romantic 
al căutării unui trecut răscolitor, în timp ce pericolul omniprezent menținea senzaţia la o 
intensitate ridicată. În asemenea stare de spirit înălțătoare, el asculta zgomotele tăcute de 
animalele pădurii ecuatoriale care-l înconjura, vedea jocul razelor de soare şi al umbrelor prin 
frunziş, simţea solul mustind de umezeală sub tălpile cizmelor şi o privea pe Karen Ross, pe 
care o găsea frumoasă şi plină de graţie, într-un mod cu totul neaşteptat. 

Karen Ross nu se uita la el. 

Mergând, ea învârtea comutatorii uneia dintre cutiile sale electronice, de culoare neagră, 
încercând să prindă un semnal. Un alt aparat îi atârna de umăr, într-o curea şi, de vreme ce ea 
nu se întorcea să-l privească. Elliot avea timp să observe că pe umăr se formase deja o urmă 
întunecată de transpiratie şi că o alta i se întindea in jos pe spatele cămăşii. Părul ei blond- 
închis era ud, atârnându-i deloc atrăgător la ceafă. Şi mai observă că pantalonii îi erau 
mototoliti, manjiti cu noroi, în urma căderii. Ea tot nu se uita înapoi. 

— Bucură-te de pădure, îl sfătui Munro. Asta este ultima ocazie de a te mai simţi răcoros şi 
uscat, pentru o bună perioadă de timp de-acum încolo. 

Elliot fu de acord că pădurea era plăcută. 

— Da, foarte plăcută, încuviinţă Munro, cu o expresie ciudată pe fata. 

Barawana nu era o pădure virgină. Din când în când, dădeau peste câmpuri defrişate şi 
alte semne de activitate umană, deşi nu întâlniră niciodată fermieri. Când Elliot remarcă 
faptul, Munro dădu numai din cap. Pe măsură ce se adânceau în pădure. Munro devenea tot 
mai închis în sine, refuzând să vorbească. Cu toate acestea, se arăta interesat de fauna pădurii, 
oprindu-se des să asculte strigătele păsărilor, înainte de a da semnalul pentru continuarea 
drumului. 

În timpul acestor opriri, Elliot se uita înapoi în lungul şirului de cărăuşi cu încărcătura 
echilibrată pe cap şi trăia sentimentul acut ai înrudirii cu Livingstone şi cu Stanley şi cu 
ceilalți exploratori, care se aventuraseră prin Africa un secol înainte. Şi sub acest aspect, 
asociaţiile lui romantice erau exacte. Viaţa Africii Centrale se schimbase puţin de când Stanley 
explorase Congo în anii şaptezeci ai secolului al XIX-lea, ca şi natura expedițiilor în regiune. 
Explorări serioase erau încă întreprinse cu pasul; hamalii erau încă necesari; cheltuielile erau 
încă teribile — şi tot la fel şi pericolele. 


Pe la amiază, pe Elliot începură să-l bată cizmele şi descoperi că este mai mult decât 
obosit. În mod vădit, hamalii erau şi ei obosiţi, deoarece tăcuseră, renunțând să mai fumeze şi 
să-şi mai strige glume unul altuia, peste umăr. Expediția continuă să înainteze în tăcere, pana 
când Elliot îl întrebă pe Munro dacă nu se opresc pentru masa de prânz. 

— Nu, spuse Munro. 

— Bun! zise Karen Ross, privindu-şi ceasul. 

Putin după ora unu, auziră duduitul elicopterelor. Reacţia lui Munro şi a hamalilor fu 
imediată — se ascunseră sub un pâlc de copaci mari şi aşteptară, privind în sus. Câteva clipe 
mai târziu, două elicoptere mari, vopsite în verde, trecură pe deasupra lor; Elliot citi clar 
literele albe de tipar: FAZ. 

Munro se uită strâmb în urma lor. Erau aparate, de construcţie americană; nu reuşise să le 
zărească armamentul. 

— Este armata, zise el. Îi caută pe kigani. 

O oră mai târziu, ajunseră la un luminiş, unde era cultivat manioc. O căsuţă de fermă, din 
lemn, se afla în mijloc; un fir alburiu de fum se înălța din horn; pe o funie erau întinse la 
uscat nişte rufe ce se legănau în adierea uşoară a vântului. Nu văzură însă pe nimeni. 

Expediția ocolise fermele pe care le întâlnise până atunci, dar de această dată, Munro 
ridică mâna, semnalizând oprirea. Hamalii îşi aruncară încărcăturile şi se aşezară şi ei în 
iarbă, fără vorbă. 


Atmosfera era încordată, dar Elliot nu putea înţelege de ce. Munro se lăsă pe vine la 
marginea luminişului. Împreună cu Kahega, supraveghind cu atenţie casa si împrejurimile. 
După douăzeci de minute, timp în care nu se văzuse nici o mişcare, Ross, care se ghemui se 
lângă Munro, deveni nerăbdătoare. 

— Nu văd de ce... 

Munro îi astupă gura cu mâna. Arata către luminis şi-şi mişcă buzele, rostind fără sunet un 
singur cuvânt: kigani. 

Ochii lui Ross se făcură mari. Munro îi luă mâna de la gură. Se uitau cu toţii la casa din 
lemn. Încă nu se zărea nici un semn de viaţă. Ross făcu o mişcare circulară cu braţul, 
sugerând să ocolească luminişul şi să-şi continue drumul. Munro dădu din cap şi arătă în jos, 
indicându-i să se aşeze. Munro îl privi întrebător pe Elliot şi arătă către Amy, care începuse să 
mestece frunze prin iarba înaltă, mai departe. Părea preocupat de faptul că aceasta ar putea 
face zgomot. Elliot îi semnaliză lui Amy să fie liniştită, desi nu era necesar. Amy simtise 
încordarea generală şi arunca, din când în când priviri îngrijorate către casă. 

În următoarele câteva minute, nu se întâmplă nimic: ascultară ţârâitul lăcustelor în soarele 
arzător de amiază şi aşteptară. Urmăriră fluturarea rufelor în bătaia vântului. 

Apoi, suvita subţire de fum albastru care ieşea prin horn se intrerupse. 

Munro schimbă priviri rapide cu Kahega. Acesta din urmă se strecură până la locul unde 
stăteau hamalii, deschise o ladă şi trase afară o puşcă. Acoperi închizătorul armei cu mâna şi 
băgă un glonţ pe ţeavă, încercând să nu scoată nici un zgomot. În luminis era o linişte 
incredibilă. Kahega îşi reluă locul lângă Munro şi-i dădu acestuia arma. Munro verifică 
piedica, apoi puse arma alături, pe pământ. Mai aşteptară câteva minute. Elliot se uită la Ross, 
dar aceasta nu-l privea. 

Se auzi un scartait uşor, şi uşa casei se deschise. Munro luă arma de jos. 

Nu se arătă nimeni. Priveau toţi către uşa deschisă, aşteptând. Apoi, în sfârşit, kiganii 
păşiră în lumina soarelui, Elliot numără doisprezece bărbaţi înalţi, musculoşi, înarmaţi cu 
arcuri şi săgeți şi purtând în mâini lungi pangas. Aveau piepturile şi picioarele stropite cu alb; 
fețele le erau vopsite în alb complet, ceea ce dădea capetelor lor un aer amenintator de craniu 
descărnat. Cum se îndepărtau prin maniocul înalt, li se vedeau doar capetele, căutând în jur, 
cu încordare. 

Chiar şi după plecarea kiganilor, Munro continuă să supravegheze atent luminişul, timp de 
încă zece minute. În cele din urmă, se ridică în picioare şi oftă. Când vorbi, vocea îi sună 
neaşteptat de tare: 

— Erau kigani, spuse Munro. 

— Ce făceau? întrebă Ross. 

— Mâncau, răspunse Munro. I-au omorât pe cei din casă, apoi i-au mâncat. Cei mai multi 
fermieri şi-au părăsit locuinţele de când s-au ridicat kiganii la luptă. 

Îi făcu semn lui Kahega să-şi pună oamenii în mişcare; aceştia se ridicară şi înconjurară 
luminişul. Elliot se uita încă la casa din lemn, întrebându-se ce ar vedea dacă ar pătrunde 
înăuntru. Munro spusese ca în treacăt: i-au omorât pe cei din casă... şi apoi i-au mâncat. 

— Presupun, spuse Ross. privind peste umăr, că trebuie să ne considerăm norocoşi. 
Suntem, probabil, printre ultimii oameni din lume care au văzut asemenea lucruri. 

Munro dădu din cap. 

— Mă îndoiesc, zise el. Obiceiurile vechi mor greu. 


În timpul războiului din Congo din anii şaizeci, rapoartele asupra răspândirii 
canibalismului şi a altor atrocități şocaseră lumea occidentală. Dar, în realitate, canibalismul 
fusese practicat dintotdeauna, în mod deschis, în Africa Centrală. 

În 1897, Sidney Hinde scria că aproape toate triburile din Bazinul Congo fie sunt, fie au 
fost canibale; iar printre unele dintre ele practica este din ce în ce mai răspândită. Hinde era 
impresionat de natura nediferentiata a canibalismului congolez: „căpitanii vapoarelor m-au 
asigurat adesea că ori de câte ori încercau să cumpere capre de la localnici, li se cereau în 
schimb sclavi; băştinaşii veneau deseori la bord cu colti de elefant ca să cumpere sclavi, 
plângându-se că nu se mai găseşte carne în împrejurimi.” 

În Congo, canibalismul nu era asociat cu vreun ritual sau cu religia sau cu războiul: era 
pur şi simplu o preferinţă gastronomică. Reverendul Holman Bentley, care petrecuse douăzeci 
de ani în regiune, cita pe un localnic spunând: „voi albii, consideraţi că porcul are carnea cea 
mai gustoasă, dar porcul nu poate fi comparat cu carnea de om”. Bentley avea impresia că 
băştinaşii „nu pot înţelege obiecțiile ridicate faţă de această practică”. „Voi mâncaţi păsări şi 


capre; noi mâncăm oameni; de ce nu? Care este diferenţa?” 

Această atitudine deschisă i-a uluit pe observatori şi a condus la obiceiuri bizare. În 1910, 
Herbert Ward scria despre pieţe unde sclavii erau vânduți „pe bucăţi, fiind încă in viata. 
Oricât ar părea de incredibil, captivii erau duşi din loc în loc pentru ca muşterii să poată 
indica, prin semne făcute pe piele, porţiunea pe care doreau s-o achiziţioneze. Semnele 
distinctive se fac de obicei cu argilă colorată sau fire de iarbă legate într-un anumit fel. 
Stoicismul uluitor al victimelor, care sunt martore la negocierea propriilor membre ca bucăţi 
de carne nu este egalat decât de nepăsarea cu care îşi înfruntă soarta”. 

Asemenea relatări nu pot fi expediate ca isterii ale sfârşitului de epocă victoriană, 
deoarece toţi observatorii i-au găsit pe canibali placuti şi simpatici. Ward scria „canibalii nu 
sunt rigizi şi nu sunt nici dezgustători. Confruntati cu orice împrejurare firească, se situează 
printre cele mai bune tipuri de oameni”. Bentley îi descrie ca „veseli, gata să facă noi 
cunoştinţe, prietenosi în conversaţie şi foarte deschişi în arătarea afecțiunii pe care o nutresc 


fata de ceilalţi”. 
Sub administraţia colonială belgiană, canibalismul a devenit mult mai rar — prin anii 
cincizeci s-au descoperit chiar câteva cimitire — dar nimeni nu îşi închipuie că fusese 


eradicat. În 1956, H.C. Engert scria: „Canibalismul este departe de a fi dispărut din Africa... 
Am trăit eu însumi într-un sat de canibali câtva timp şi am găsit câteva oase (de om). 
Localnicii... erau oameni destui de placuti. E pur şi simplu un obicei vechi care moare greu”. 


Munro considera că revolta din 1979 a kiganilor era o insurecție politică. Triburile se 
răzvrăteau împotriva cererii guvernului zairez ca kiganii să-şi schimbe modul de viata, 
trecând de la vânătoare la agricultură, ca şi cum asta ar fi fost o chestiune atât de simplă. 
Kiganii erau un popor sărac şi tropical; cunoştinţele lor de igienă erau rudimentare, 
obiceiurile lor alimentare sufereau prin lipsa aportului de proteine şi vitamine, iar ei erau o 
pradă uşoară pentru malarie, viermi intestinali, bilharzie şi boala somnului. Un copil din 
patru mureau la naştere, iar dintre adulţi puţini depăşeau vârsta de douăzeci şi cinci de ani. 
Greutățile vieţii lor aveau nevoie de o explicaţie, pe care le-o furnizau Angawa, sau vrăjitorii. 
Kiganii credeau că cele mai multe morţi erau supranaturale: victima fie că era sub puterea 
unei vrăji, fie că încălcase vreun tabu, fie că era ucisă de spiritele răzbunătoare ale morţilor. 
Vânătoarea avea şi ea un aspect supranatural: vânatul era puternic influenţat de lumea 
spiritelor. De fapt, kiganii considerau lumea supranaturală cu mult mai reală decât pe cea de 
zi cu zi, pe care o simțeau a fi un „vis în stare de veghe”, şi încercau să controleze 
supranaturalul prin incantatii şi băuturi magice, pregătite de către Angawa. De asemenea, 
practicau ritualuri de transformare a trupului, ca pictarea feţei şi a mâinilor în alb pentru a 
deveni mai puternici în luptă. Kiganii mai credeau că forţele magice sălăşluiau şi în trupurile 
adversarilor lor, aşa că, pentru a învinge vrăjile făcute de alti Angawa mâncau trupurile 
duşmanilor: puterile magice cu care erau investiti aceştia, deveneau astfel ale lor, inselandu-i 
pe vrăjitorii ostili. 

Aceste credinţe erau foarte vechi. Kiganii stabiliseră de foarte mult timp modalitatea prin 
care să răspundă la ameninţare, şi anume, prin a-i mânca pe ceilalţi oameni. În 1890, ei se 
răsculaseră, în zona nordică, imediat după primele vizite ale străinilor ce aduseseră cu ei arme 
de foc, care le speriaseră vânatul. În timpul războiului civil din 1961, suferind de foame, 
atacaseră şi mâncaseră triburile vecine. 

— Şi acum de ce mănâncă oameni? îl întrebă Elliot pe Munro. 

— Îşi reclamă dreptul de a vâna, spuse Munro, în ciuda birocratilor de la Kinshasa. 


Pe la începutul după-amiezii, expediţia urcă un deal, de pe care se puteau vedea văile ce 
se formau în spatele lor, spre sud. În depărtare, văzură nori unduitori de fum şi flăcări 
izbucnind în interiorul lor: erau exploziile, al căror zgomot era estompat de distanţă, ale 
rachetelor aer-sol, lansate de elicopterele ce se roteau ca nişte vulturi mecanici deasupra 
prăzii. 

— Acolo sunt satele kigani, spuse Munro, privind înapoi, clătinând din cap. N-au nici o 
pretenţie mai ales că cei din elicopterele alea şi trupele de teren sunt cu toţii din tribul 
Abawe, duşmanul dintotdeauna al kiganilor. 

Lumea secolului douăzeci nu accepta obiceiurile şi credinţele legate de canibalism; într- 
adevăr, guvernul de la Kinshasa, aflat la două mii de mile depărtare, decisese deja să 
„stârpească necazul” pricinuit de canibali în interiorul frontierelor sale. În iunie, guvernul 
Zairului dislocase cinci mii de militari, şase elicoptere americane UH-2 cu lansatoare de 


rachete si zece blindate de transport trupe pentru a linisti rebeliunea kigani. Generalul Ngo 
Muguru, şeful militar însărcinat cu această operaţiune, nu-şi făcea nici-o iluzie în legătură cu 
ordinele primite. El ştia că guvernul dorea eliminarea kiganilor ca trib. Şi era hotărât să facă 
exact aşa. 


Tot restul zilei auziră în depărtare explozii de mortiere şi rachete. Era imposibil să nu 
compare modernitatea acestui echipament cu arcurile şi săgețile kiganilor pe care-i văzuseră. 
Ross zise că era păcat, dar Munro îi răspunse că lucrul era inevitabil. 

— Scopul vieţii, zise Munro, este să te mentii în viaţă. Priveşte orice animal din natură — 
tot ceea ce încearcă el să facă este să-şi păstreze viaţa. Lui nu-i pasă de filozofii sau credinţe. 
Ori de câte ori un animal pierde contactul cu realităţile existenţei lui, piere. Kiganii nu au 
observat că timpurile s-au schimbat şi credinţele lor nu mai tin pasul. Aşa că vor dispărea. 

— Poate există un adevăr mai presus decât doar acela de a rămâne în viaţă, spuse Ross. 

— Nu există, răspunse Munro. 

Mai văzură şi alte grupuri de kigani, de obicei la depărtare de mai multe mile. La sfârşitul 
zilei, după ce traversaseră podul de lemn suspendat peste Valea Moruti, Munro îi anunţă că 
de-acum se aflau în afara teritoriului kigani şi că, cel puţin deocamdată, erau în siguranță. 


3. Tabara Moruti 


Într-o poiană de deasupra văii Moruti, „locul vânturilor blânde”, Munro începu să strige 
ordine în swahili şi hamalii lui Kahega se apucară să-şi despacheteze încărcăturile. Karen Ross 
îşi privi ceasul. 

— Ne oprim? 

— Da, spuse Munro. 

— Dar este abia ora cinci. Mai sunt încă două ore de lumină. 

— Ne oprim aici, spuse Munro. 

Moruti era la o mie cinci sute de picioare înălţime; încă două ore de mers i-ar fi putut duce 
în pădurea virgină de dedesubt. 

— Este mult mai răcoare şi mai plăcut aici. 

Ross spuse că ei nu-i ardea de plăcere. 

— O să-ţi ardă, zise Munro. 

Pentru a obţine cel mai bun timp. Munro avea de gând să evite pădurea ecuatorială, pe cât 
posibil. Înaintarea prin junglă era anevoioasă; urmau să aibă mai mult decât destul de-a face 
cu noroiul, lipitorile şi febra. 

Kahega îi strigă în swahili; Munro se întoarse spre Ross şi-i spuse: 

— Kahega vrea să ştie cum să ridice corturile. 

Kahega tinea în braţe un sul argintiu de pânză; ceilalţi hamali erau la fel de nedumeriti, 
cotrobăind prin bagajele pe care le căraseră, căutând familiarele prăjini şi tepuse şi negăsind 
nimic din aşa ceva. 

Tabăra ERTS fusese proiectată printr-un contract, de o echipă de la NASA. În 1977, ţinând 
cont de faptul că expedițiile în zone sălbatice nu-şi modificaseră fundamental echipamentul 
din secolul al XVIII-lea încoace. „Proiectele pentru expedițiile moderne sunt demult necesare”, 
spuse ERTS şi ceruse îmbunătăţiri substanţiale în privinţa adaptării greutăţii, confortului şi 
eficacităţii echipamentului. NASA reproiectase absolut totul, de la îmbrăcăminte si 
încălțăminte, la corturi şi dispozitive pentru pregătirea hranei, de la hrană şi meniu la trusele 
de prim-ajutor şi sistemele de comunicaţii ale echipelor din zonele sălbatice. 

Corturile reproiectate erau tipice pentru modul de abordare ai celor de la NASA. Aceştia 
ajunseseră la concluzia că greutatea corturilor stătea mai ales în structura de susţinere. În 
plus, corturile simple erau dificil de impregnat, pentru a le face impermeabile. Dacă era 
posibilă impermeabilizarea corturilor, putea fi scăzută greutatea îmbrăcămintei şi a sacilor de 
dormit, după cum urmau să scadă şi necesităţile calorice zilnice ale membrilor expediției. De 
vreme ce aerul era un izolator excelent, soluţia evidentă era cortul pneumatic fără susţinere. 
NASA proiectă un asemenea cort care cântărea şase uncii. 

Folosind o mică pompă de picior, Ross umflă primul cort. Era făcut dintr-un strat dublu de 
Mylar argintiu, de douăzeci de milimetri grosime, şi arăta ca o colibă de indieni Quonset, cu 
nervuri paralele, strălucitoare. Hamalii bătură din palme cu încântare: Munro clătina din cap 
amuzat: Kahega dădu la iveală un mic dispozitiv argintiu, de mărimea unei cutii de pantofi. 

— Şi asta, doctore? Asta ce mai e? 

— Nu avem nevoie de asta la noapte. Este un dispozitiv pentru producerea aerului 
condiţionat. 

— Niciodată să nu te duci undeva fără unul dintr-ăsta! zise Munro, încă amuzat. 

Ross îi aruncă o privire fioroasă: 

— Studiile făcute arată că singurul factor important care limitează randamentul muncii 
este temperatura mediului ambiant, iar pe al doilea loc este lipsa de somn. 

— Într-adevăr! 

Munro râse şi se uită la Elliot, care examina cu seriozitate priveliştea pădurii tropicale în 
amurg. Amy veni şi începu să-l tragă de mânecă. 

— Femeia şi omul naspar se ceartă, semnaliza ea. 

Amy îl plăcuse pe Munro încă de la început, iar sentimentul era reciproc. În loc s-o 
mângâie pe creştet şi să o trateze ca pe un copil, cum făceau cei mai mulţi dintre cei care 
intrau în contact cu ea, Munro, în mod instinctiv, o trata ca pe o femeie. De altfel, el avusese 
destul de-a face cu gorilele, pentru a avea simţul comportamentului acestora. Cu roate că nu 
cunoştea Limbajul American al Semnelor, când Amy ridica braţele el înţelegea că aceasta 


doreşte să fie scărpinată şi că ar indatora-o pentru câteva momente, timp in care ea se 
rostogolea pe jos, mormăind de plăcere. 

Dar Amy se simţea întotdeauna deranjată de conflicte şi acum era încruntată. 

— Nu fac decât să stea de vorbă, o asigură Elliot. 

Ea semnaliza: 

— Amy vrea mâncare. 

— Imediat. 

Întorcându-se, Elliot o văzu pe Ross pregătindu-şi echipamentul de transmisie: acesta avea 
să fie un ritual zilnic pentru restul expediției, şi unul care o fascina întotdeauna pe Amy. 
Întregul echipament pentru transmisia prin satelit, la zece mii de mile, cântărea şase livre, iar 
dispozitivele de contramăsuri electronice, adică CME, cântăreau alte trei livre. 

Mai întâi, Ross desfăcu umbrela rabatabilă a antenei parabolice argintii, de cinci picioare 
în diametru. (Lui Amy asta îi plăcea în mod deosebit; pe măsura trecerii zilelor, ea o întreba 
pe Ross când va „deschide floarea de metal”). Apoi Ross conectă cutia emitatorului, cu celule 
de alimentare de crylon-cadmiu. În continuare, legă în circuit modulele antibruiaj, pentru ca, 
în sfârşit, să ataşeze şi micul terminal de computer, cu micuța lui claviatură şi ecranul video 
de trei inch. 

Acest echipament miniatural era extrem de sofisticat. Computerul lui Ross avea o memorie 
de o sută optzeci şi nouă de kiloocteti de memorie şi toate circuitele interne redundante; 
carcasele erau ermetic sigilate şi protejate împotriva socurilor; chiar şi tastatura era protejată 
contra şocurilor electrice şi nu avea nici o parte care să fie neasigurată cu cauciuc sau în care 
să poată pătrunde apa sau praful. 

Şi era incredibil de robust. Ross îşi aminti de „testele de teren”. În parcarea ERTS 
tehnicienii dădeau cu noul echipament de pereţi, îl izbeau de beton şi-l lăsau într-o găleată de 
noroi peste noapte. Tot ceea ce era găsit a doua zi în funcţiune era certificat ca „demn de 
teren”. 

Acum, în amurg, la Moruti, ea tastă coordonatele codificate pentru a stabili legătura cu 
Houstonul, verifică amplitudinea semnalului şi aşteptă cele şase minute necesare ca 
transponderii să se sincronizeze. Dar micul ecran continua să arate doar paraziți cenusii, cu 
impulsuri intermitente de culoare. Ceea ce însemna că cineva îi bruia cu o „simfonie”. 

În jargonul ERTS, cel mai simplu rival de bruiaj electronic era denumit „tubă”. Ca un copil 
care exersează în vecini la respectivul instrument de suflat, acest bruiaj nu era decât 
plictisitor; el apărea în situaţia frecvenţelor limitate şi era fie întâmplător, fie artificial, dar, în 
general, transmisiile îl puteau străbate. La un nivel superior se situa „cvartetul de corzi”. În 
cazul căruia frecvenţe multiple erau deviate într-o manieră ordonată; urma „big band-ul”, în 
care muzica electronică acoperea o gamă mai largă de frecvenţe; şi, în sfârşit, „simfonia”, 
unde teoretic era blocată întreaga gamă de frecvenţe de transmisie. 

Ross se izbea acum de o „simfonie”. Pentru a o străbate era necesară coordonarea cu 
Houstonul — pe care îi era cu neputinţă s-o realizeze — dar ERTS dispunea de mai multe 
scheme prestabilite. Le încercă pe rând şi reuşi în cele din urmă să străbată bruiajul, printr-o 
tehnică denumită, codificare interstiţială. (Codificarea interstiţială — se folosea de faptul că 
până şi muzica densă avea perioade de linişte, sau interstitii, cu durate de microsecunde. Era 
posibilă urmărirea semnalelor de bruiaj, identificarea regularitatilor interstitiilor şi apoi 
transmiterea în rafale pe durata perioadelor de linişte). 

Ross fu răsplătită când micul ecran se lumină într-o imagine multicoloră — harta zonei în 
care se aflau ei, în Congo. Ea introduse coordonatele poziţiei şi o luminita începu să clipească 
pe ecran. Apărură cuvinte în „prescurtare”, limbajul comprimat proiectat pentru prezentarea 
pe ecrane mici. VERIF TMP-POZ TEREN: RG CONFRM TMP LOCL OR 18:04 17/06/79. Ea 
confirmă că într-adevăr, era puţin peste ora şase p.m. 

Imediat, nişte lumini suprapuse produseră o învălmăşeală pe ecran, în vreme ce 
coordonatele lor temporale şi geografice erau comparate cu cele obţinute prin simularea 
efectuată la Houston, înainte de plecarea lor. Ross era pregătită pentru veşti proaste. Potrivit 
calculelor ei mintale, căzuseră cam cu şaptezeci de ore în urma liniei lor de timp proiectate şi 
cam cu douăzeci în urma consortiului. 

Planul lor iniţial fusese să se paraşuteze pe pantele vulcanului Mukenko — la orele două 
după amiază, în 17 iunie şi să ajungă la Zinj după aproximativ treizeci şi şase de ore, în jurul 
amiezii zilei de 19 iunie. Aceasta i-ar fi plasat pe poziţie cam cu două zile înaintea 
consortiului. 

Oricum, atacul cu SAM-uri îi obligase să sară la optzeci de mile mai la sud de zona in care 


intentionasera. Terenul de jungla care li se intindea inainte era variat, si se puteau astepta sa 
mai câştige ceva timp folosind plute pe râuri, dar tot le-ar fi luat cel putin trei zile să parcurgă 
optzeci de mile. 

Aceasta însemna că nu se mai puteau aştepta să ajungă la obiectiv înaintea consortiului. În 
loc să ajungă cu patruzeci şi opt de ore înainte, ei ar fi fost norocoşi să ajungă cu doar 
douăzeci şi patru de ore mai târziu. 

Spre surpriza ei, ecranul clipi: VERIF TMP-POZ TEREN: — 09:04 ORE BN JUCAT. Erau cu 
doar nouă ore în urma liniei de timp simulate pentru ei. 

— Ce înseamnă asta? întrebă Munro, privind la ecran. 

— Nu era posibilă decât o singură concluzie. 

— Ceva a încetinit deplasarea consortiului, spuse Ross. 

Pe ecran apăru: CONSRIM EUR/JAPN PROBLM OFICLE AERPRT GOMA ZAIR AVNUL 
LOR GSIT RADACTV. 

— Travis a lucrat şi el în Houston, spuse Ross. 

Îşi putu imagina cât trebuise să plătească ERTS pentru a face aranjamentul la aeroportul 
rural din Goma. 

— Dar asta înseamnă că încă o mai putem face, dacă recuperăm cele nouă ore. 

— Putem s-o facem, zise Munro. 


În lumina soarelui ecuatorial ce stătea să apună, tabăra Moruti lucea ca un colier de 
nestemate — o antenă parabolică argintie şi cinci corturi cu cupole argintii, toate reflectând 
soarele puternic. Peter Elliot stătea cu Amy pe culmea dealului şi privea la pădurea 
ecuatorială ce se întindea la picioarele lor. O dată cu căderea nopţii, apărură şi primele fâşii 
de ceaţă vaporoasă; pe măsură ce întunericul devenea mai dens şi aburii pădurii se condensau 
în aerul ce se răcea, jungla se înfăşură într-o ceaţă groasă, întunecând-o. 


Ziua 6: 
Liko 
18 iunie, 1979 


1. Padurea ecuatoriala 


Dimineaţa următoare, intrară in întunecimea perpetuă a umedei păduri ecuatoriale. 

Munro simţi cum îl încearcă un vechi sentiment apăsător, un amestec între claustrofobie şi 
o ciudată, atotputernică îngrijorare. Ca mercenar în Congo, în anii şaizeci, evitase jungla cât îi 
stătuse în putinţă. Cele mai multe confruntări militare aveau loc în spaţii deschise — în 
oraşele coloniale belgiene, de-a lungul râurilor, de-o parte sau de alta a drumurilor roşii, 
murdare. Nimeni nu voia să lupte în junglă: mercenarii o urau, iar superstitiosii simbas se 
temeau de ea. Când avansau mercenarii, rebelii se refugiau adesea în tufişuri, dar niciodată 
nu se depărtau prea mult, iar oamenii lui Munro nu-i urmăreau niciodată. Doar îi aşteptau, să 
iasă iarăşi la iveală. 

Chiar şi în anii şaizeci, jungla rămase terra incognita, un spaţiu necunoscut, cu puterea de a 
tine în afara graniţelor sale tehnologia războiului mecanizat. Şi pe bună dreptate, gândi 
Munro. Oamenii pur şi simplu nu-i aparţineau. Iar lui personal nu-i făcea nici o plăcere să 
revină. 

Elliot, care nu se mai aflase niciodată într-o pădure ecuatorială, era fascinat. Jungla era 
diferită de felul în care-şi imaginase el că trebuie să fie. Elliot era total nepregătit pentru 
asemenea scară — copacii uriaşi înălțându-se deasupra capului, trunchiurile groase cat casa, 
rădăcinile umflate şerpuind, acoperite de muşchi. A te mişca în spaţiul vast de sub aceşti 
copaci era la fel cu a te afla într-o catedrală foarte întunecoasă: soarele era complet blocat şi 
nu se putea stabili o cifră de expunere pentru aparatul de fotografiat. 

Se aşteptase, de asemenea, ca jungla să fie mult mai deasă decât era de fapt. Echipa lor se 
deplasa lejer prin ea, într-un mod surprinzător; părea pustie şi tăcută — se auzeau când şi 
când păsări tipand şi maimuțe strigând, dar altfel, era stăpânită de o linişte profundă. Si era 
supărător de monoton: cu toate că vedea toate nuanțele de verde, în frunziş şi în vita 
cataratoare, erau puţine flori. Chiar şi rarele orhidee păreau palide şi inexpresive. 

Se aşteptase la putreziciuni şi materie în descompunere la tot pasul, dar nici asta nu era 
adevărat. Terenul era adesea ferm sub picioare, iar aerul avea un miros neutru. Dar era 
incredibil de cald şi părea că totul este umed — frunzele, pământul, trunchiurile copacilor, 
însuşi aerul apăsător de liniştit, ţinut în capcana copacilor ce se închideau deasupra. 

Elliot ar fi fost de acord cu descrierea lui Stanley, din urmă cu un secol: „Deasupra 
capului, ramurile larg răsfirate blocau total lumina zilei... Mărşăluia într-un uşor crepuscul... 
Roua picura şi se scurgea peste noi fără încetare... Hainele ne erau saturate cu ea... 
Transpiratia tasnea din fiecare por, pentru că atmosfera era înăbuşitoare... Ce aspect 
amenintator avea Necunoscutul întunecat care ni se opunea!” 

Pentru că aşteptase cu nerăbdare prima sa întâlnire cu pădurea ecuatorială africană, Elliot 
fu surprins să constate cât de repede începu să se simtă apăsat — şi cât de curând începu să-i 
dea târcoale? gândul de a da bir cu fugiţii. Şi totuşi, pădurea tropicală dăduse la iveală cele 
mai multe noi forme de viata, inclusiv omul. Jungla nu era un singur mediu uniform, ci o 
multitudine de micromedii diferite, aranjate pe verticală, ca straturile într-un tort. Fiecare 
micromediu oferea suport unei uimitoare abundente de viata vegetală şi animală, dar erau de 
obicei puţini exponenti ai fiecărei specii. Jungla tropicală adăpostea de patru ori mai multe 
specii animale, în comparaţie cu pădurile din zonele temperate. Mergând prin pădure, Elliot 
se trezi asemuind-o cu un pântec matern uriaş şi întunecat, un loc în care noi specii erau 
hrănite în condiţii neschimbate până în momentul în care erau în stare să migreze către 
zonele temperate, mai aspre şi cu condiţii mai variate. Aşa se întâmpla de milioane de ani. 


Comportamentul lui Amy se transformă imediat ce intră în vastele întunecimi umede ale 
căminului ei originar. Elliot crezuse că reuşise să-i prevadă reacţiile, că i le gândise cu 
limpezime. 

Amy nu se mai ţinea de grup. 

Se hrănise îndelung pe parcursul drumului cu vegetale, oprindu-se să mestece lăstari şi 
ierburi. Nu putea fi urnită din loc sau grăbită, şi nu mai lua în seamă cererile lui Elliot de a 
rămâne cu ei. Mânca leneş, cu o expresie de plăcere sau mai degrabă absentă. Se întindea pe 
spate sub razele de soare, care răzbăteau prin frunziş căsca şi ofta mulţumită. 

— Ce naiba este cu toate astea? întrebă Ross agasată. 


Nu recuperau deloc in felul asta. 

— A devenit iarăşi gorilă, răspunse Elliot. Gorilele sunt vegetariene si îşi petrec mai toată 
ziua mâncând; sunt animale mari, au nevoie de multă hrană. 

Amy revenise imediat la aceste caracteristici. 

— Bine, dar nu o poţi face să ţină pasul cu noi? 

— Încerc. Dar nu mă bagă în seamă. 

Şi Elliot ştia de ce — Amy era iarăşi în lumea în care Peter Elliot era neimportant, în care 
ea îşi putea găsi hrana de una singură, şi adăpost şi orice altceva şi-ar fi dorit. 

— Şcoala s-a sfârşit, spuse Munro, rezumând situaţia. 

Dar el avea o soluţie. 

— Las-o! spuse cu voce tare, şi conduse grupul mai departe. 

Îl prinse cu putere de cot pe Elliot. 

— Nu te uita înapoi, spuse el. Mergi înainte. N-o băga în seamă. Continuară în linişte, 
câteva minute. 

Elliot spuse: 

— Poate nu vine după noi. 

— Haide, haide, profesore, spuse Munro. Credeam că te pricepi la gorile. 

— Mă pricep, zise Elliot. 

— Atunci ştii că nu-i nici una în această parte a pădurii ecuatoriale. 

Elliot incuviinta din cap; nu văzuse nici un culcuş sau vreo urmă. 

— Dar are aici tot ce-i trebuie. 

— Nu tot, zise Munro. Nu fără alte gorile în preajmă. 

Ca toate marile primate, gorilele erau animale sociale. Trăiau în grup şi nu se simțeau bine 
— sau în siguranță — izolate. De fapt, cei mai mulţi primatologi presupuneau că ele aveau 
nevoie de contact social la fel de mult ca şi de hrană, apă şi odihnă. 

— Noi suntem grupul ei, zise Munro. Nu ne va lăsa să ne îndepărtăm. 

Câteva minute mai târziu. Amy sosi trosnind prin tufişuri la vreo cincizeci de iarzi înaintea 
lor. Privi către grup şi-l fixă fioros pe Peter. 

— Acum vino aici, Amy, zise Munro, şi-am să te scarpin. 

Amy făcu câteva salturi şi se trânti pe spate înaintea lui. 

Munro o scărpină. 

— Vezi, profesore? Nu s-a întâmplat nimic. 

Amy nu se mai distanţă de grup. 


În vreme ce Elliot privea, cu un sentiment de inconfort, pădurea ecuatorială ca pe 
domeniul originar al propriei naturi animale, Karen Ross o vedea sub aspectul resurselor sale 
geologice în care era săracă. Karen nu era înnebunită de vegetaţia luxuriantă, 
supradimensionată, despre care ştia că reprezintă un ecosistem extraordinar de eficient 
construit pe un teren practic arid[22]. Naţiunile în curs de dezvoltare ale lumii nu înțelegeau 
acest lucru: odată defrişată, solul junglei furniza recolte sub aşteptări. Şi cu toate astea, jungla 
continua să fie defrişată într-un ritm incredibil, de cincizeci de acri [23] pe minut, zi şi noapte. 
Pădurile ecuatoriale ale lumii înconjuraseră Ecuatorul într-un brâu verde pe timp de mai bine 
de şaizeci de milioane de ani, dar omul avea să le distrugă în douăzeci de ani. 

Extinderea distrugerii provocase unele îngrijorări pe care Ross nu le împărtăşea. Ea se 
îndoia că avea să se modifice însăşi clima planetei sau că rezerva de oxigen atmosferic urma 
să se reducă. Ross nu era alarmată şi nu se lăsa impresionată de calculele celor care gândeau 
astfel. Singurul său motiv de îngrijorare era acela că pădurea era atât de puţin înţeleasă. Un 
ritm de defrişare de cincizeci de acri pe minut însemna că speciile de plante şi de animale 
urmau să dispară într-un ritm de o specie pe oră. Forme de viata care evoluaseră milioane de 
ani erau eliminate la fiecare câteva minute, fără ca cineva să poată prezice consecinţele 
acestei stupefiante rate a distrugerii. Dispariţia speciilor se petrecea mult mai rapid decât 
putea cineva să-şi dea seama, iar listele care se publicau cu specii „ameninţate” cu dispariţia 
nu spuneau decât o mică parte din adevăr; dezastrul se întindea în jos, cuprinzând 
încrengătura animală, apoi pe cea a insectelor, a viermilor şi a muschilor. 

Adevărul era că toate ecosistemele erau distruse de om cu nepăsare, fără să se mai 
privească înapoi. Şi aceste ecosisteme erau în cea mai mare parte misterioase, puţin înţelese. 
Karen Ross se simţea cufundată într-o lume în întregime diferită de cea exploatabilă, a 
resurselor minerale, acesta era mediul în care viaţa vegetală domnea absolut. Nu era de 
mirare, gândea ea, că egiptenii denumiseră acest loc „Ţinutul Copacilor”. Pădurea ecuatorială 


se vădea a fi ca o seră pentru viata vegetală, un mediu în care plantele uriaşe erau mult 
superioare — şi mult mai favorizate decât ele — mamiferelor, inclusiv insignifiantele 
mamifere umane, care îşi croiau acum drum prin întunecimea ei veşnică. 


Hamalii kikuyu reacționară imediat în fata pădurii: începură să râdă şi să glumească si să 
facă cât mai mult zgomot cu putinţă. Ross îi spuse lui Kahega: 

— Sunt cu siguranţă, foarte voioşi. 

— O nu, zise Kahega. Sunt prevăzători. 

— Prevăzători? 

Kahega o lămuri că oamenii făceau zgomot pentru a îndepărta bivolii şi leoparzii. Şi tembo, 
adăugă el, arătând o urmă. 

— Asta este o urmă de tembo? întrebă ea. 

Kahega dădu din cap. 

— Tembo trăiesc în apropiere? 

Kahega râse. 

— Sper că nu, spuse el. Tembo. Elefant. 

— Deci asta este o urmă de vânat. Vom vedea elefanţi? 

— Poate da, poate nu, zise Kahega. Sper că nu. Sunt foarte mari elefanții. 

Nu era nimic de neacceptat în această logică. Ross spuse: 

— Mi-au spus că-s fraţii tăi, şi arătă cu capul în lungul şirului hamalilor. 

— Da, sunt fraţii mei. 

— Aha. 

— Dar tu înţelegi că fraţii mei, noi avem aceeaşi mamă? 

— Da, aveţi aceeaşi mamă. 

— Nu, zise Kahega. 

Ross era nedumerită. 

— Nu sunteţi fraţi adevăraţi? 

— Ba da, suntem fraţi adevăraţi, dar nu avem aceeaşi mamă. 

— Atunci de ce sunteţi fraţi? 

— Pentru că trăim în acelaşi sat. 

— Împreună cu mama şi tatăl vostru? 

Kahega păru surprins. 

— Nu, spuse el apăsat. Nu acelaşi sat. 

— Un alt sat, atunci? 

— Da, desigur — noi suntem kikuyu. 

Ross era uluită. Kahega râdea. 


Kahega se oferi să care echipamentul electronic pe care Ross şi-i aruncase peste umăr, dar 
Ross îl refuză. Ross era obligată să încerce şi să ia legătura cu Houstonul la intervale anumite 
pe parcursul zilei, iar pe la prânz găsi o fereastră liberă, probabil pentru că operatorul de 
bruiaj al consortiului luase o pauză de masă. Reusi să stabilească legătura şi să înregistreze o 
nouă coordonată timp-pozitie în teren. 

Consola afişă: VERIF POZ TMP-POZ TEREN — 10:03 ORE. 

Pierduseră aproape o oră de la cealaltă verificare, din noaptea trecută. 

— Va trebui să mergem mai repede, îi spuse ea lui Munro. 

— Poate preferi să alergi, zise Munro. Este un exerciţiu foarte bun. 

Apoi, deoarece îşi dădu seama că fusese prea dur cu ea, adăugă: 

— Se mai pot întâmpla o mulţime de lucruri până la Virunga. 

Auziră mormăitul unui tunet în depărtare, iar peste câteva minute fură făcuţi leoarcă de o 
ploaie torențială, cu stropi atât de deşi şi grei încât dureau efectiv. Ploaia continuă să cadă, 
compactă, o oră întreagă, apoi se opri la fel de brusc precum începuse. Erau cu toţii uzi 
fleaşcă şi nenorociti, aşa încât, când Munro comandă oprirea pentru masă, Ross nu protestă. 

Amy se duse imediat în pădure, să se hrănească cu plante: hamalii pregătiră orez cu carne 
în zeamă, peste care adăugară din belşug condimente; Munro. Ross şi Elliot îşi arseră cu 
tigarile lipitorile prinse de picioarele lor. Lipitorile erau pline de sânge. 

— Nici măcar nu le-am observat, zise Ross. 

— Ploaia le întărâtă, spuse Munro. 

Apoi îşi ridică brusc ochii, aruncând priviri rapide către junglă. 

— Ceva în neregulă? 


— Nu, nimic, zise Munro, şi se lansă într-o explicaţie asupra motivelor pentru care 
lipitorile trebuiau arse; dacă ar îi fost smulse, o porţiune din capul lor ar fi rămas înfiptă în 
carne, provocând infecţii. 

Kahega le aduse mâncarea, iar Munro întrebă cu voce scăzută: 

— Oamenii sunt în regulă? 

— Da, spuse Kahega. Oamenii sunt în regulă. Nu se vor înspăimânta. 

— Înspăimânta? De ce? întrebă Elliot. 

— Mănâncă în continuare. Comportă-te firesc, spuse Munro. 

Elliot privi neliniştit de jur-împrejurul luminişului. 

— Mănâncă! şopti Munro. Nu-i jigni. Nu trebuie să ştii că sunt aici. 

Grupul mâncă în linişte timp de câteva minute. Apoi, tufişul din apropiere foşni şi un 
pigmeu păşi înaintea lor. 


2. Dansatorii zeilor 


Era un bărbat cu pielea deschisă la culoare, cam de patru picioare si jumătate înălțime, cu 
pieptul gros şi rotund ca un butoi, purtând doar un sort, cu un arc cu săgeți atârnat de umăr. 
Privi în jurul taberei, ca pentru a-şi da seama cine era conducătorul. 

Munro se ridică în picioare şi spuse repede ceva într-o limbă care nu era swahili. Pigmeul 
îi răspunse. Munro îi dădu una dintre tigarile pe care le folosiseră la arderea lipitorilor. 
Pigmeul nu o voia aprinsă; o lăsă să cadă într-o punguta de piele atârnată la cingătoare. Urmă 
o scurtă conversaţie. Pigmeul arătă de mai multe ori înspre junglă. 

— Spune că un om alb a murit în satul lor, zise Munro. 

Îşi luă legătura în care se afla trusa de prim-ajutor. 

— Va trebui să mă grăbesc. 

Ross zise: 

— Nu ne putem permite sa pierdem timpul. 

Munro se încruntă la ea. 

— Şi oricum, omul a murit deja. 

— Nu este complet mort, zise Munro. Nu-i mort de-a binelea. 

Pigmeul dădu din cap aprobator. Munro îi lămuri că pigmeii gradau boala în mai multe 
stadii. Mai întâi o persoană era fierbinte, apoi avea febră, apoi boală, apoi era moartă, apoi 
moartă complet şi, în final, moartă de-a binelea. 

Din tufişuri mai apărură trei pigmei. Munro dădu din cap. 

— Ştiam că nu-i singur. Tipii ăştia nu-s niciodată de unii singuri. Nu le place să 
călătorească câte unul. Ceilalţi ne supravegheau; dacă făceam o mişcare greşită, ne alegeam 
cu câte o săgeată, să ne liniştească. Vedeţi vârfurile astea maronii? Otravă! 

Pigmeii păreau mai relaxaţi acum — cel puţin până în momentul în care se întoarse Amy, 
sfărâmând crengutele de sub tufişurile pe sub care trecea. Atunci fură ceva strigăte şi arcuri 
pregătite rapid; Amy se înspăimântă şi fugi către Peter, sărind pe el şi strângându-se la pieptul 
lui — şi umplându-l de noroi. 

Pigmeii începură o discuţie vie între ei, încercând să stabilească ce însemna această sosire 
a lui Amy. Îi puseră mai multe întrebări lui Munro. În cele din urmă, Elliot o aşeză pe Amy 
înapoi pe pământ şi-i spuse lui Munro: 

— Ce le-ai spus? 

— Voiau să ştie dacă gorila este a ta şi le-am spus că da. Voiau să mai ştie dacă este femelă 
şi le-am spus că da. Voiau să ştie şi dacă intretii relaţii intime cu gorila; am spus nu. Au zis că 
aşa e bine, că nu trebuie să te ataşezi de gorilă, pentru că te-ar face să suferi. 

— De ce să sufăr? 

Spun că atunci cand gorila se va face mare, fie va fugi în pădure şi-ţi va frânge inima, fie 
te va omori. 

Ross încă se mai opunea unui ocol până la satul pigmeilor, care se afla la mai multe mile 
depărtare, pe malul lacului Liko. 

— Suntem în urmă fata de linia noastră de timp, spuse ea, şi ne îndepărtăm de ea cu 
fiecare minut. 

Pentru prima şi ultima oară în timpul expediției, Munro îşi ieşi din fire. 

— Ascultă, doctore, zise el, aici nu ne aflăm în centrul Houstonului, aici suntem în inima 
afurisitului de Congo şi nu-i locul cel mai potrivit să fii rănit. Noi avem medicamente. Omul 
ăla are nevoie de ele. N-ai să-l părăseşti aşa. Pur şi simplu n-ai s-o faci. 

— Dacă mergem în satul aceia, spuse Ross, se duce tot restul zilei. Ne mai întârzie cu încă 
nouă sau zece ore. În momentul ăsta încă mai putem recupera. Cu încă o întârziere, n-o să 
mai avem chiar nici o şansă. 

Unul dintre pigmei începu să-i spună repede ceva lui Munro. El dădu din cap, aruncându- 
şi câteva priviri către Ross. Apoi se întoarse către ceilalți. 

— Spune că bolnavul are scris ceva pe buzunarul cămăşii. Vrea să ne deseneze. 

Pigmeul culese de pe jos un bat şi trase amplu câteva litere pe pământul mâlos, la 
picioarele lor. Desena cu atenţie, încruntându-se concentrat, pe măsură ce reproducea 
simbolurile străine: ERTS. 

— Dumnezeule, spuse Ross moale. 


Pigmeii nu mergeau prin pădure: alergau într-un ritm rapid, alunecând printre vita 
sălbatică şi crengi, evitând băltoacele de apă şi rădăcinile noduroase ale copacilor cu o 
uşurinţă uluitoare. Din când în când, aruncau câte o privire peste umăr, chicotind pe seama 
dificultăţilor celor trei albi care veneau în urma lor. 

Pentru Elliot, era un ritm dificil — câteva rădăcini de sărit, trei crengi de care să se 
izbească cu capul, câteva curmeie spinoase de vita care îl intepau, îşi pierdea suflul, încercând 
să se tina de omuletii care alergau fără nici un efort înaintea lui. 

Ross nu se descurca nici ea mai bine decât el: până şi Munro, deşi surprinzător de agil, 
dădea semne de oboseală. 

În cele din urmă ajunseră la un pârâiaş care îi conduse într-o poiană însorită. Pigmeii se 
opriră pe pietre, stând pe vine cu feţele ridicate către soare. Albii se prăbuşiră gâfâind şi 
icnind. Pigmeilor, asta li se părea extrem de amuzant, dovadă fiind hohotele lor nestăpânite 
de râs. 

Pigmeii erau cei mai vechi locuitori ai pădurii ecuatoriale congoleze. Talia scundă, felul 
lor de a fi şi abilitatea lor vioaie îi făcuseră celebri cu secole înainte. Cu mai bine de patru mii 
de ani în urmă, un comandant egiptean, pe nume Herkouf. pătrunsese în pădurea uriaşă de la 
vest de Munţii Lunii; acolo dăduse peste o rasă de oameni micuti, care cântau şi dansau zeului 
lor. Relatarea uimitoare a lui Herkouf purta amprenta realităţii şi Herodot, iar mai apoi 
Aristotel, accentuasera faptul că poveştile despre omuleti erau adevărate, nu simple născociri. 
Dansatorii zeilor căpătară, în mod inevitabil, trăsături legendare, odată cu scurgerea timpului. 

Prin secolul al XVII-lea, europenii nu mai erau siguri dacă omuletii cu coadă, care aveau 
puterea să zboare prin copaci, să devină invizibili şi să omoare elefanții, existau în realitate. 
Faptul că uneori schelete de cimpanzei erau în mod greşit atribuite pigmeilor sporea confuzia. 
Colin Turnbull nota că multe dintre elementele poveştilor erau adevăruri curate: sorturile 
grele din scoarță de copac atârnau arătând ca nişte cozi; pigmeii se puteau mistui în pădure si 
deveni practic invizibili; şi, de asemenea, vânaseră şi omorâseră dintotdeauna elefanţi. 

Pigmeii râdeau acum, ridicându-se în picioare şi pornind iarăşi goana. Oftând, albii se 
străduiau să-i urmeze, şchiopătând. Alergară încă o jumătate de oră, fără să se oprească sau să 
ezite vreo clipă, după care Elliot simţi miros de fum şi intrară cu toţii într-o poiană aşezată 
lângă un râu, unde se afla satul. 

Elliot văzu zece colibe rotunde, joase, de mai puţin de patru picioare înălțime, dispuse 
într-un semicerc. Sătenii erau toţi pe afară, în lumina după-amiezii, femeile spălând ciuperci 
şi fructe de pădure culese în timpul zilei, sau prăjind larve de insecte si broaşte țestoase, la 
focuri care trosneau, copiii rătăceau prin preajmă, necăjindu-i pe bărbaţii ce stăteau şi fumau 
în faţa caselor, privind la femeile care munceau. 

La semnul făcut de Munro, aşteptară la marginea taberei până ce fură bagati în seamă, 
apoi fură conduşi în interior. Sosirea lor provocă un mare interes; copiii chicoteau şi-i arătau 
cu degetul; bărbaţii cerură tutun de la Munro şi de la Elliot: femeile atinseră, părul blond al 
lui Ross, certându-se din pricina lui. O fetiţă se strecură între picioarele lui Ross, cercetându-i 
pantalonii. Munro îi bănui că femeile nu erau de acord în privinţa faptului dacă Ross îşi 
vopsise sau nu părul, iar fetiţa luase pe contul ei stabilirea artificiului. 

— Spune-le că este natural, spuse Ross îmbujorându-se. 

Munro le spuse femeilor câteva cuvinte. 

— Le-am zis că este culoarea părului tatălui tău, îi spuse el lui Ross. Dar nu sunt sigur că 
au crezut. 

Munro îi dădu apoi ţigări lui Elliot, să înmâneze câte una fiecărui bărbat; fură primite cu 
zâmbete largi şi chicoteli ciudate, femeieşti. 

Începutul fiind făcut, pigmeii îi conduseră către o casă nou construită la marginea satului, 
unde spuneau că se află albul cel mort. Dădură peste un om murdar, cu barbă crescută, de 
vreo treizeci de ani, care şedea cu picioarele încrucişate în dreptul uşii, privind afară. După 
primul moment, Elliot realiză că omul era în stare de şoc — nu făcea nici o mişcare. 

— Doamne, spuse Ross. Este Bob Driscoll. 

— Îl cunoşti? întrebă Munro. 

— El era geologul primei expediţii. 

Se aşeză jos alături de el şi-i flutură mâna prin faţa ochilor. 

— Bobby, sunt eu. Karen. Bobby, ce-ai patit? 

Driscoll nu răspunse, nici măcar nu clipi din ochi. Privea în continuare în gol. 

Unul dintre pigmei îi explică ceva lui Munro. 

— A venit în tabăra lor acum patru zile, spuse Munro. Era sălbatic, aşa că au fost nevoiţi 


să-l imobilizeze. Credeau că are febră neagră de apă, aşa că i-au făcut o casă şi i-au dat nişte 
leacuri, de s-a liniştit. Acum îi lasă să-l hrănească, dar nu vorbeşte deloc. Ei sunt de părere că 
a fost capturat de oamenii generalului Muguru şi torturat, dacă nu cumva e mut — agudu. 

Ross se trase înapoi, îngrozită. 

— Nu văd ce-am putea face pentru el, spuse Munro. Nu în starea în care se află. Din punct 
de vedere fizic, e O.K., dar... 

Munro îşi clătină capul. 

— Am să comunic poziţia la Houston, spuse Ross, iar ei îi vor trimite ajutor din Kinshasa. 

În tot acest timp, Driscoll nu se clinti. Elliot se aşeză în faţa lui, ca să-i examineze ochii 
când se apropie, Driscoll îşi increti nasul. Capul i se încordă. Explodă într-un scâncet ascuţit 
— „a-a-a-a” — ca un om pe punctul de a începe să plângă. 

Îngrozit, Elliot se dădu înapoi, iar Driscoll se relaxă, căzând iarăşi în mutenie. 

— Ce naiba e cu toate astea? 

Unul dintre pigmei îi şopti ceva lui Munro. 

— Spune, îi zise Munro lui Elliot, că miroşi ca gorila ta. 


3. Ragora 


Două ore mai târziu erau iarăşi împreună cu Kahega si cu ceilalţi, conduşi de către un 
pigmeu prin pădurea ecuatorială, la sud de Gabutu. Erau cu toţii supăraţi, fără chef de vorbă 
— şi chinuiti de dizenterie. 

Pigmeii insistaseră să rămână la ei pentru a lua mai devreme o masă de seară, iar Munro 
simtise că nu aveau de ales. Masa fusese compusă dintr-un fel de terci din cartofi sălbatici 
numiţi Kusombe, care semănau cu un sparanghel zbârcit, ceapă de pădure numită otsa şi 
modoke — frunze de manioc sălbatic, precum şi mai multe feluri de ciuperci. Mai fuseseră şi 
câteva bucăţi de carne tare şi acră de testoasa, precum şi ceva greieri, omizi, viermi, broaşte şi 
melci. 

Acest regim alimentar conţinea de fapt cam de două ori mai multe proteine decât carnea 
de vită la grătar, dar nu se aşezase prea bine în stomacurile lor neacomodate cu aşa ceva. Şi 
nici ştirile sosite de pe câmpul de luptă nu erau de natură să le îmbunătăţească starea de 
spirit. 

Potrivit celor spuse de pigmei, trupele generalului Muguru stabiliseră o tabără de 
aprovizionare sus pe pantele Makran, spre care se îndrepta şi Munro. Părea înţelept ca trupele 
să fie evitate. Munro le explică cum că nu exista în swahili un cuvânt pentru „cavalerism” sau 
pentru „sportivitate” şi că asta era valabil şi pentru dialectul congolez, lingale. 

— În partea asta de lume ori ucizi, ori eşti ucis. Mai bine ne ţinem deoparte. 

Singurul drum care le rămânea cotea spre vest, către râul Ragora. Munro se încruntă 
privindu-şi harta, în vreme ce Ross se încrunta privindu-şi consola computerului. 

— Care este problema cu râul Ragora? întrebă Elliot. 

— Poate nu-i nici una, spuse Munro. Depinde de cât de rău o să plouă. 

Ross îşi privi ceasul. 

— Suntem în urmă cu douăsprezece ore acum, spuse ea. Singurul lucru pe care-l avem de 
făcut este să mergem şi noaptea pe râu. 

— Oricum aş fi făcut asta, spuse Munro. 

Ross nu mai auzise ca un ghid să-şi conducă expediţia noaptea printr-o zonă sălbatică. 

— Ai fi făcut-o? De ce? 

— Pentru că, spuse Munro, piedicile din josul râului vor fi mult mai uşoare noaptea. 

— Ce piedici? 

— Vom vorbi despre ele când se vor ivi, spuse Munro. 

Cu o milă înainte de a ajunge la Ragora, auziră murmurul depărtat al unei ape puternice. 
Amy deveni imediat neliniştită, semnalizând iar şi iar: ce apă! Elliot încercă să o liniştească, 
dar fără să se străduiască prea tare: Amy trebuia să se obişnuiască cu râul, oricât i-ar fi fost de 
frica. 

Dar când ajunseră la Ragora îşi dădură seama că zgomotul venea dinspre cascadele situate 
undeva în amonte: înaintea lor, râul avea o lăţime de cincizeci de picioare şi o culoare 
maronie, mâloasă. 

— Nu arată prea rău, zise Elliot. 

— Nu, fu de acord Munro. Nu prea. 

Dar Munro ştia multe despre Congo. Al patrulea râu al lumii (după Nil, Amazon, Yang- 
Tze), Congo era unic în multe privinţe. El şerpuia ca o reptilă uriaşă peste întinderea Africii, 
traversând Ecuatorul de două ori — prima dată mergând spre nord, către Kisangani, iar apoi 
spre sud, la Mbandaka. Această întindere era atât de uriaşă încât nici acum o sută de ani 
geografii tot nu credeau că era adevărat. Din cauza curgerii sale atât spre nord cât şi spre sud, 
de-a lungul râului, era mereu un sezon ploios undeva; astfel, nu era niciodată supus 
fluctuatiilor periodice specifice altor cursuri mari de apă — ca Nilul. Congo curgea cu un 
debit fix de 75.000 m3 pe secundă, vărsându-se în Oceanul Atlantic, debit care nu era depăşit 
decât de Amazon. 

Dar cursul său sinuos făcea din Congo, în acelaşi timp, şi râul cel mai puţin navigabil 
dintre marile ape. Întreruperi serioase în mersul său se iveau odată cu cataractele de la 
Stanley Post, la trei sute de mile de la Oceanul Atlantic. La două mii de mile în interior, la 
Kisangani, unde râul are încă lăţimea de o milă, Cataracta Wogenia intrerupea total navigația. 
Şi pe măsură ce se urca în amonte, în lungul evantaiului de afluenţi, greutăţile sporeau 


deoarece, deasupra punctului Kisangani, afluentii coborau rapid in jungla din vale, dinspre 
izvoarele lor — situate la sud, in savane inalte sau la est, in Muntii Rowenzi, ale caror varfuri, 
înalte de peste 5.000 m erau acoperite de zăpezi veşnice. 

Afluenții formau o serie de canioane, cel mai impresionant dintre acestea fiind Portes 
d'Enfer — Porţile Iadului — la Kongolo. Aici, liniştitul râu Lualaba se strecura prin nişte chei 
adânci de jumătate de milă şi late de o sută de iarzi. 

Ragora era un afluent minor al Lualabei, în care se vărsa în apropiere de Kisangani. 
Triburile ce-şi duceau viaţa pe malurile lui îl numeau baratawani, „drumul înşelător”, 
deoarece Ragora era extrem de schimbător. Cel mai important punct al său era Ragora Gorge, 
un calcar tăiat pe două sute de picioare în adâncime şi, pe alocuri, lat de numai zece picioare. 
În funcţie de ploile recente, Ragora Gorge era fie un spectacol scenic plăcut, fie un coşmar 
clocotitor de ape inspumate. 

La Abutu se aflau cu inca cincisprezece mile mai sus de chei, iar aspectul raului nu le 
spunea nimic despre conditiile din aval. Munro stia toate acestea, dar nu simtea nevoia sa-i 
dea explicaţii lui Elliot, mai ales că acesta, era ocupat până peste cap cu Amy. 

Amy îi urmărise cu neliniste crescândă pe oamenii lui Kahega umflând cele două plute 
zodiac. Îl trase pe Elliot de mânecă şi vru să ştie ce baloane? 

— Sunt bărci, Amy, îi spuse Elliot, cu toate că ştia că ea îşi dăduse seama deja şi era 
eufemistic. 

„Barcă” fusese un cuvânt pe care ea îl învățase cu greutate; de vreme ce nu-i plăcea apa, 
nu avea nici un fel de interes faţă de vreun lucru cu care se putea călători pe ea. 

— De ce barca? întrebă ea. 

— Vom călători cu barca acum, spuse Elliot. 

Într-adevăr, oamenii lui Kahega împinseseră bărcile la marginea apei şi încărcau 
echipamentul, ancorându-l de prinzătorile de cauciuc de pe laturile ambarcatiunilor. 

— Cine călătoreşte? întrebă Amy. 

— Noi toţi, spuse Elliot. 

Amy mai privi un moment. Din nefericire, toată lumea era nervoasă. Munro striga ordine, 
oamenii munceau în grabă. După cum dovedise adesea, Amy era sensibilă la starea celor din 
jurul ei. Elliot îşi aducea mereu aminte cum insistase ea că ceva era în neregulă cu Sarah 
Johnson cu zile înainte ca Sarah să spună membrilor Proiectului Amy că se despartise de soțul 
ei. Acum Elliot era sigur că Amy le simtise starea de nervozitate. 

— Trece apa cu barca? întrebă ea. 

— Nu, Amy, spuse el. Nu trecem. Mergem cu barca. 

— Nu! semnaliză Amy, încordându-şi spinarea şi strângând din umeri. 

— Amy, spuse Elliot, nu te putem lăsa aici. 

Dar ea avea o altă soluţie la aceasta. 

— Alţi oameni pleacă. Peter stă Amy. 

— Îmi pare rău Amy, zise el. Trebuie să merg. Şi tu trebuie să mergi. 

— Nu! semnalizează ea. Amy nu mergi. 

— Ba da, Amy. 

Elliot se duse la bagajul lui şi-şi luă seringa şi o fiolă cu Thorelen. 

Cu corpul încordat, furioasă, ea se lovi de câteva ori sub bărbie cu pumnul închis. 

— Ai grijă cum vorbeşti, Amy, o avertiză el. 

Ross se apropie cu câte o vestă portocalie de salvare pentru el şi pentru Amy. 

— S-a întâmplat ceva? 

— S-a pus pe înjurat, zise Elliot. Mai bine ne-ai lăsa singuri. 

Ross aruncă o privire la trupul încordat, rigid al lui Amy şi se depărtă în grabă. 


Amy semnaliză numele lui Peter, apoi se bătu iar sub bărbie. Acest semn din Limbajul 
American al Semnelor se traducea politicos în lucrările de specialitate prin „murdar”, deşi era 
mai des folosit de către maimutele primate, când acestea doreau să se folosească de oala de 
noapte. Cercetătorii primatologi nu-şi făceau nici o iluzie în legătură cu ceea ce voiau 
maimutele să exprime. Amy spunea: Peter căcăcios. 

Aproape toate maimutele care foloseau limbajul semnelor înjurau. Şi foloseau diferite 
cuvinte pentru a înjura. Uneori, peiorativul părea că este ales la întâmplare, „alună” sau 
„pasăre” sau „rufă”. Dar cel puţin opt primate în laboratoare diferite stabiliseră în mod 
independent semnul cu pumnul închis ca expresie a maximei neplăceri. Singurul motiv pentru 
care această remarcabilă coincidenţă nu făcuse obiectul unei comunicări ştiinţifice era că nici 


un cercetător nu dorea să încerce s-o explice. Părea a fi dovada că maimutele mari, ca si 
oamenii, găseau că excreţiile corporale reprezentau termenii potriviti pentru a exprima 
disprețul şi furia. 

— Peter căcăcios, semnaliză ea din nou. 

— Amy... 

Elliot dublă doza de calmant din seringă. 

— Peter căcăcios barcă căcăcios oameni căcăcios. 

— Amy încetează! 

Elliot îşi încordă propriul trup şi se cocoşă, imitând atitudinea de furie a gorilelor, ceea ce 
o făcea adesea să dea înapoi, dar de data aceasta nu avu nici un efect. 

— Perer nu iubeşte Amy. 

Acum Amy pur şi simplu bombănea, întoarsă cu spatele la el, semnalizând nimănui. 

— Nu te prosti, spuse Elliot, apropiindu-se de ea cu seringa pregătită. Peter o iubeşte pe 
Amy. 

Ea îi întoarse iar spatele, fără să-l lase să se apropie de ea. În cele din urmă, Elliot fu 
obligat să-şi încarce arma cu gaz şi să-i trimită o săgeată în piept. Făcuse asta doar de trei sau 
patru ori în toţi anii petrecuţi împreună. Ea îşi smulse săgeata cu o expresie tristă pe figură. 

— Peter nu iubeşte Amy. 

— lartă-mă, spuse Peter Elliot şi alergă s-o prindă, tocmai la timp; Amy îşi dădu ochii 
peste cap şi i se prăbuşi în braţe. 

Amy zăcea pe spate în cea de-a doua barcă, la picioarele lui Elliot, respirând superficial. În 
fata lui, Elliot îl vedea pe Munro. În prima barcă, alegând drumul urmat de cele două zodiace 
care lunecau în linişte, purtate de curent. 

Munro impartise expediţia în două grupe de câte şase; Munro mergea in prima plută, iar 
Elliot, Ross şi Amy în cea de-a doua, sub comanda lui Kahega. După cum spunea Munro, 
barca a doua avea să „înveţe din greşelile noastre”. 

Dar în primele două ore pe Ragora, nu se întâmplară nici un fel de greşeli. Era un 
simtamant extraordinar de liniştitor să stea aşezaţi în partea din fata a bărcii şi să privească 
jungla de cele două părţi ale râului, alunecând înapoia lor într-o linişte hipnotică, atemporală. 
Era idilic şi foarte cald: Ross îşi lăsă mâna în apă, trăgând o urmă prin unda tulbure, dar 
Kahega o opri. 

— Acolo unde este apă, este şi mamba, spuse el. 

Kahega arătă înspre malurile noroioase, pe care crocodilii se prăjeau la soare, indiferenți 
la apropierea lor. Din vreme în vreme, câte o reptilă uriaşă căsca. Înălţându-şi fălcile ascuţite 
în aer, dar în cea mai mare parte a timpului, păreau greoi, abia observând trecerea bărcilor. 

Elliot era dezamăgit în sinea lui. Crescuse cu filme despre junglă, unde crocodilii se 
scufundau amenintatori în apă la prima vedere a bărcilor. 

— N-au să ne deranjeze? întrebă el. 

— Prea cald, zise Kahega. Mamba somnoroşi când nu e răcoare, mănâncă dimineaţa şi 
noaptea, nu acum. Ziua. Kikuyu spun că mamba fac militărie, un-doi-trei-patru. 

Kahega izbucni în râs. 

Dură ceva până ce se lămuri că oamenii din tribul Kikuyu observaseră că în timpul zilei 
crocodilii se ridicau, inaltandu-si periodic de la pământ corpurile greoaie pe picioarele lor 
strâmbe, într-o mişcare ce-i amintea lui Kahega de mânuirea armei pe vremea când fusese 
recrut în armată. 

— De ce este Munro atât de îngrijorat? întrebă Elliot. Crocodilii? 

— Nu, zise Kahega. 

— Ragora Gorge? 

— Nu, răspunse Kahega. 

— Atunci de ce? 

— După chei, spuse Kahega. 

Atunci, Ragora îşi schimbă direcţia şi ei o luară în lungul cotului; auziră murmurul care 
creştea al apei. Elliot simţi cum viteza bărcii sporeşte; valuri începură să izbească în marginile 
de cauciuc. Kahega strigă: 

— Tineti-va bine, doctorilor! 

Şi se treziră în chei. 

După aceea, Elliot nu mai avu decât impresii disparate: apa mâloasă răscolită, clocotind 
înspumată în lumina soarelui; smuciturile neaşteptate ale propriei bărci şi felul în care barca 
lui Munro, dinaintea lui, părea că dansează şi se răstoarnă pentru ca, în mod miraculos, să 


rămână în poziţie de plutire. 

Se mişcau atât de repede, încât era greu să-şi concentreze atenţia asupra pereţilor 
canionului, cu colţuri estompate de trecerea rapidă, stâncă goală, punctată de verdele câte 
unui arbust agatator; aerul încins şi fierbinte şi apa murdară, surprinzător de rece, ce-i izbea 
udându-i până la piele, iar şi iar, izbucnind in jurul pietrelor negre, ce se iteau din clocotul 
general, ca nişte capete rase ale unor înecați. 

Totul se întâmpla extrem de repede. 

În faţă, barca lui Munro le dispăru din vedere pentru câteva minute, ascunsă de valurile 
uriaşe de apă mâloasă ce cădea mugind în trepte. Mugetul se izbea de pereţii de stâncă, 
întorcându-se reverberat, devenind o permanenţă a acelei lumi; în adâncimile canionului, 
unde razele soarelui de după-amiază nu ajungeau până la fâşia îngustă de apă întunecată, 
bărcile lunecară printr-un infern răscolitor, repezindu-se la vale pe lângă pereţii stâncoși, 
răsucindu-se în toate direcţiile, în vreme ce ocupanţii lor strigau şi blestemau şi încercau să se 
tina spre mijlocul curentului, ajutându-se cu vâslele. 

Amy zăcea pe spate, legată de marginea bărcii, iar Elliot se temea întruna să nu fie smulsă 
de valurile murdare, care se spărgeau peste pereţii de cauciuc. Nici Ross nu era mult mai bine; 
repeta întruna „Doamne Dumnezeule, Doamne Dumnezeule, Doamne Dumnezeule”, iar şi iar, 
pe un ton scăzut, monoton, în vreme ce apa se repezea asupra lor în valuri succesive, udându- 
i pana la piele. 

Natura le rezervase şi alte mizerii. Până şi în fierberea şi vâltoarea din inima canionului, 
nori negri de țânțari atârnau în aer, intepandu-i fără încetare. Părea oarecum imposibil să fie 
țânțari în mijlocul haosului tunător din Ragora Gorge, dar aceştia erau acolo. Bărcile se 
deplasau cu o furie care le răscolea măruntaiele; printre malurile puternice, şi în întunericul 
ce se adâncea, pasagerii scoteau apa din bărci şi se plesneau peste locurile de unde îi muşcau 
tantarii, cu gesturi la fel de rapide. 

Apoi, râul se lărgi deodată, apa mâloasă isi încetini curgerea si pereţii canionului se 
depărtară. Râul redeveni liniştit. Elliot îşi dădu drumul pe spate pe fundul bărcii epuizat, 
simțind pe fata razele soarelui ce pălea şi, dedesubt, sub cauciucul bărcii, alunecarea apei. 

— Am reuşit, spuse el. 

— Deocamdată, spuse Kahega. Dar noi, Kikuyu, spunem că nimeni nu scapă cu viaţă din 
viaţă. Nici o relaxare, doctorilor! 

— Oarecum, spuse Ross cu îngrijorare, îi dau dreptate. 


Alunecară încetişor, purtaţi de curent, timp de încă o oră, şi pereţii din piatră se retraseră 
tot mai mult, de ambele părţi, până ce se regăsiră în întinsa pădure ecuatorială africană. Era 
ca şi cum Ragora Gorge n-ar fi existat niciodată; râul era lat şi se târa leneş, aurit de soarele 
ce cobora. 

Elliot îşi dădu jos cămaşa udă şi-şi puse un pulover, pentru că aerul serii era răcoros. Amy 
sforăia la picioarele lui, acoperită cu un prosop, ca să nu-i fie frig. Ross îşi verifică aparatura 
de transmisie, asigurându-se că funcţiona. Când termină, soarele apusese deja şi întunericul 
cădea cu repeziciune. Kahega slobozi un foc de armă şi introduse în încărcător gloanţe oarbe. 

— Astea pentru ce sunt? întrebă Elliot. 

— Kiboko, spuse Kahega. Nu ştiu cuvântul în englezeşte. 

Strigă: 

— Mzee! Nini maana kiboko? 

Din barca din faţă, Munro privi înapoi. 

— Hipopotami, zise el. 

— Hipo, spuse şi Kahega. 

— Sunt periculoşi? 

— Să sperăm că noaptea nu, zise Kahega. Dar eu cred că da. 


Secolul douăzeci era o perioadă în care viaţa sălbatică era intens studiată şi care 
răsturnase multe concepţii incetatenite puternic, cu privire la animale. Se ştia acum că 
blândul cerb cu ochi catifelati trăia de fapt în cadrul unei societăţi necruțătoare, 
respingătoare, în vreme ce presupus urâciosul lup era devotat familiei şi progeniturii, într-un 
mod exemplar. Cât despre leul african, mândrul rege al animalelor, acesta fu coborât la 
statutul de gunoier de ocazie, în vreme ce nesuferita hiena obținuse o nouă demnitate. (Timp 
de zeci de ani observatorii sosiseră în zori ca să vadă lei hrănindu-se cu vânatul răpus, în 
vreme ce hienele, gunoierii, se învârteau în jur aşteptându-şi norocul. Doar după ce oamenii 


de ştiinţă au început urmăririle de noapte asupra animalelor, a apărut o nouă interpretare: de 
fapt, hienele vânau prada, iar leneşul şi oportunistul leu nu făcea decât să le gonească apoi; 
de unde şi tradiționala scenă din zori. Aceasta a coincis cu descoperirea faptului că leii erau, 
în multe privinţe, ciudati si meschini, în vreme ce hienele aveau o structură socială foarte 
dezvoltată — încă un exemplu de prejudecată omenească, îndelung exercitată faţă de lumea 
naturală a animalelor). 

Dar hipopotamii erau încă animale puţin înţelese. „Calul de râu” al lui Herodot era cel mai 
mare mamifer african, după elefant, dar obiceiul lui de a zace în apă doar cu ochii şi narile 
afară, l-au făcut dificil de studiat. Hipopotamii se organizau în jurul câte unui mascul. Un 
mascul matur era înconjurat de un harem de femele şi de progenitura lor, formând un grup de 
opt până la paisprezece animale, 

În ciuda aspectului lor rubicond, bonom, hipopotamii erau capabili de o violenţă ieşită din 
comun. Taurul hipopotam era o creatură formidabilă, de paisprezece picioare lungime, 
cântărind aproape zece mii de livre, în atac, avea o viteză extraordinară pentru un animal atât 
de mare, iar cei patru dinţi bonti erau de fapt ascuţiţi ca briciul, pe laturi. Hipopotamul ataca 
prin mişcări de cosire, mai degrabă decât prin muscare, legănându-şi gura cavernoasa dintr-o 
parte într-alta. Şi, spre deosebire de cele mai multe animale, lupta între doi masculi sfârşea 
adesea prin moartea unuia dintre animale, cauzată de rănile adânci căpătate prin mişcările de 
cosire. Nu exista nimic simbolic în lupta hipopotamilor. 

Animalul era periculos şi pentru om. În zonele cu râuri, unde ei hălăduiau în turme, 
jumătate din mortile băştinaşilor se datorau hipopotamilor: elefanții şi felinele de pradă erau 
răspunzătoare de restul. Hipopotamii erau vegetarieni şi noaptea ieşeau pe uscat, unde 
consumau cantităţi imense de iarbă pentru a-şi umple burtile uriaşe. Un hipopotam aflat 
departe de apă era periculos, în mod special; aproape nimeni, aflat între un hipopotam pe 
uscat si râul spre care acesta se grăbea să se întoarcă, nu supravietuise experienţei. 

Dar hipopotamul era foarte important pentru ecologia râurilor Africii. Materiile lui fecale, 
produse în cantităţi impresionante, fertilizau ierburile de râu, care la rândul lor îngăduiau 
peştii şi altor creaturi să trăiască. Fără hipopotami, râurile africane ar fi sterile, iar dacă ei ar 
fi goniti, râurile ar muri. 

Pe lângă toate acestea, se mai ştia un lucru. Hipopotamul avea un îngrozitor simţ al 
teritoriului. Fără nici o excepţie, masculul îşi apăra teritoriul împotriva oricărui intrus şi, cum 
se relatase de multe ori, intruşii includeau alti hipopotami, crocodili şi bărci aflate în trecere. 
Precum şi ocupanţii lor. 


ZIUA 7: 
Mukenko 
19 iunie, 1979 


1. Kiboko 


Intentia lui Munro de a continua drumul noaptea avea douž aspecte. in primul rand, el 
spera sa recupereze un timp preţios, deoarece toate proiectările pe computer porneau de la 
ideea că se vor opri în fiecare noapte. Dar nu era nici un efort să călătorească noaptea in 
barcă, la lumina lunii; cei mai multi membri ai echipei puteau să doarmă, şi puteau înainta 
încă cincizeci sau şaizeci de mile până în zori. 

Dar, mult mai important, spera să evite hipopotamii de pe Ragora, care puteau distruge cu 
uşurinţă bărcile lor fragile, din cauciuc. În timpul zilei, hipopotamii stăteau în ochiurile de 
apă din apropierea malurilor râului şi taurii ar fi atacat cu siguranţă orice barcă aflată în 
trecere. Noaptea, când animalele se duceau pe tarm, la păscut, expediţia putea luneca în jos 
pe râu şi evita în întregime confruntările. 

Era un plan deştept, dar problema apăru dintr-un motiv neaşteptat — înaintarea lor pe 
Ragora era prea rapidă. Avea să fie abia ora nouă seara când urmau să ajungă la prima zonă 
populată de hipopotami, prea devreme pentru ca aceştia să fie la păscut. Hipopotamii puteau 
ataca bărcile, şi aceasta pe întuneric. 


Râul şerpuia şi se întorcea într-o serie de curbe. La fiecare cotitură era câte o zonă cu apă 
liniştită, pe care Kahega o indica drept genul de apă în care hipopotamilor le plăcea să se 
scalde. El arătă şi către ierburile de pe tarmuri, tăiate scurt de parcă ar fi fost cosite. 

— În curând, spuse Kahega. 

Auziră un mormăit gros: „Hm-hm-hm-hm”. Semăna cu zgomotul făcut de un bătrân 
încercând să-şi curețe gâtlejul de flegmă. Munro era încordat în barca din fata. Mai lunecara 
în lungul încă unui cot, purtaţi fără zgomot de curent. Cele două bărci se aflau acum la 
aproape zece iarzi depărtare una de alta. Munro îşi ţinea arma pregătită. 

Sunetul se auzi iar, de data aceasta formând un cor: „Hm-hm-hm-hm”. 

Kahega îşi cufundă vâsla în apă. Atinse fundul imediat. O trase afară: doar trei picioare din 
lungimea vâslei se udaseră. 

— Nu adâncă, spuse el, clătinând din cap. 

— Asta e rău? întrebă Ross. 

— Da, cred că-i rău. 

Pătrunseră în cotitura următoare; Elliot văzu jumătate de duzină de stânci negre ieşite pe 
jumătate din apă, în apropierea țărmului, strălucind in lumina lunii. Atunci, una dintre 
„stânci” se urni în sus şi Elliot văzu cum o creatură enormă iese în întregime afară din apa 
puţin adâncă, astfel încât i se distingeau cele patru picioare boante, şi hipopotamul se azvârli 
în direcţia bărcii în care se afla Munro. 

Munro trase o rachetă de semnalizare cu magneziu, în momentul în care animalul atacă; în 
lumina albă, orbitoare. Elliot văzu o gură imensă, patru colti uriaşi bonti, scânteietori, capul 
înălţat drept în sus al animalului care răgea. Şi atunci, hipopotamul fu înghiţit într-un nor de 
gaz gălbui. Gazul se împrăştie şi asupra lor, intepandu-le ochii. 

— Foloseşte gaze lacrimogene, spuse Ross. 

Barca lui Munro se deplasase deja. Cu un răget de durere, hipopotamul mascul plonjase 
sub apă, dispărând. Cei din barca a doua, clipind des ca să-şi stăpânească lacrimile, se uitau 
după el, apropiindu-se de zona cu apă mică de unde apăruse. Deasupra capetelor, racheta de 
magneziu cobora sfârâind, lungind umbrele ascuţite, făcând apa să lucească. 

— Poate că a renunţat, zise Elliot. 

Hipopotamul nu se zărea nicăieri. Alunecau în tăcere. 

Şi deodată, botul bărcii se inalta şi hipopotamul mugi, iar Ross începu să scâncească. 
Kahega se prăbuşi pe spate, descărcându-şi arma în aer. Barca căzu înapoi pe suprafaţa apei, 
cu o plescăitură, împroşcând în lături un jet de apă. Elliot bâjbâia cu mâna pe la picioare, 
căutând-o pe Amy, când se trezi privind într-o gură adâncă, uriaşă, rozie şi o respiraţie 
fierbinte îl izbi pe faţă. Gura se abătu cu o mişcare laterală asupra marginii de cauciuc a 
bărcii, şi aerul începu să fâsâie şi să sfârâie, ieşind sub apă. 

Gura se deschise iar şi hipopotamul grohăi, dar în acei moment Kahega reuşi să se ridice în 
picioare şi declanşă un nou nor intepator de gaz. Hipopotamul se retrase şi se cufundă într-un 
vârtej de apă, clătinând barca şi propulsând-o în josul râului. 


Toată partea dreaptă a bărcii se dezumfla, rapid pe măsură ce aerul se prelingea afară prin 
tăieturile lungi din peretele de cauciuc. Elliot încercă să le astupe cu mâna, dar fâsâitul 
continua fără încetare. Aveau să se scufunde într-un minut. 

În urma lor, taurul de hipopotam ataca în forță, gonind prin apa putin adâncă. În josul 
râului, ca o barcă cu motor, răscolind-o şi lăsând de ambele părţi ale corpului său ca un siaj, 
mugind de furie. 

— Stai aşa, stai aşa! strigă Kahega şi trase din nou. 

Hipopotamul dispăru într-un nor de gaz, iar barca se angaja într-o altă curbă. Când gazul 
se împrăştie, animalul dispăruse. Racheta de magneziu atinse bolborosind apa, iar ei se 
cufundară iarăşi în întuneric. În timp ce barca se scufunda, Elliot o înhăţă pe Amy si se treziră 
cu toţii stând până la genunchi în apa mâloasă. 

Reuşiră să tragă zodiacul pe ţărmul râului, unde întunericul domnea. Din cealaltă 
ambarcatiune, Munro constată stricăciunile şi anunţă că trebuie să umfle o altă barcă, pentru 
a-şi continua drumul. Hotărî o pauză pentru refacerea forţelor şi se întinseră cu toţii la 
marginea apei; sub lumina lunii, se apărau cum puteau de muşcăturile ţânţarilor. 


Visarea le fu întreruptă de şuieratul prelung al rachetelor sol-aer, înflorind explozii pe cer, 
deasupra capetelor lor. La fiecare explozie, malul râului se lumina puternic în roşu, trasând 
umbre lungi, după care totul se topea în întuneric. 

— Oamenii lui Muguru trag de la sol, spuse Munro, scotandu-si binoclul de teren. 

— În ce trag? întrebă Elliot uitându-se pe cer. 

— Mă depăşeşte, zise Munro. 

Amy îl atinse pe Elliot pe braţ şi semnaliză: Vine pasăre. Dar nu auziră nici un zgomot de 
avion ci doar exploziile rachetelor, în înălțime. 

Munro întrebă: 

— Crezi că aude ceva? 

— Are auzul foarte fin. 

Şi atunci, auziră zumzetul unui avion în depărtare, apropiindu-se dinspre sud. Când ajunse 
în câmpul lor vizual, îl putură urmări manevrând printre exploziile strălucitoare galben- 
roşcate, care izbucneau în lumina lunii, făcând să-i lucească trupul metalic. 

— Ticăloşii ăştia nenorociti încearcă să câştige timp, spuse Munro, cercetând avionul prin 
binoclu. Este un C-130 de transport mărfuri, cu însemnele japoneze pe coadă. Un avion cu 
materiale pentru tabăra de bază a consortiului — dacă reuşesc să treacă. 

În vreme ce ei îl urmăreau, avionul de transport se răsucea la stânga şi la dreapta, într-un 
mers în zig-zag printre mingile de foc ale exploziilor. 

— Ruperea pisicii, spuse Munro. Echipajul trebuie să fie îngrozit; nu s-au aşteptat la aşa 
ceva. 

Elliot simţea o simpatie bruscă faţă de echipaj; şi-i imagină privind prin ferestre la 
exploziile izbucnind în raze strălucitoare, luminând interiorul avionului. Sporovăiau oare în 
japoneză? îşi doreau să nu fi venit niciodată? 

Un moment mai târziu, avionul se îndreptă bâzâind către nord, ieşind din câmpul lor 
vizual; o ultimă rachetă, cu coadă roşu-aprins se luă după el, dar trecuse peste copaci şi el 
auzi doar zgomotul depărtat al exploziei. 

— Poate au reuşit să răzbească, spuse Munro, ridicându-se în picioare. Mai bine am lua-o 
din loc. 

Şi strigă in swahili la Kahega, să-şi îmbarce încă o dată oamenii. 


2. Mukenko 


Elliot tremura. Îşi trase fermoarul canadienei până sus şi aşteptă ca grindina să înceteze. 
Erau ingramaditi cu toţii sub un pâlc de brazi, la opt mii de picioare, pe pantele alpine ale 
Muntelui Mukenko. Ora zece dimineaţa şi temperatura aerului era de trei grade Celsius. Cu 
cinci ore înainte, părăsiseră râul şi-şi începuseră urcuşul dinaintea ivirii zorilor, prin jungla 
care fierbea, la patruzeci de grade. 

Alături de el, Amy urmărea salturile bucatilor de gheață mari cât mingea de golf, prin 
ramurile brazilor şi printre firele de iarbă. Amy nu mai văzuse grindină. 

Semnaliză: 

— Ce nume? 

— Grindină, îi spuse Elliot. 

— Peter face opreşte. 

— Aş vrea să pot, Amy. 

Mai privi o vreme, apoi semnaliză: 

— Amy vrea merge acasă. 

Începuse să vorbească despre mersul acasă încă din seara precedentă. Deşi efectul 
Thorelenului trecuse, ea rămăsese deprimată şi retrasă. Elliot îi oferise ceva de mâncare ca s-o 
mai învioreze. Semnaliză că vrea lapte. Când îi spusese că nu au nici un pic (ceea ce ea ştia 
perfect), semnaliză că vrea o banană. Kahega dăduse la iveală un mănunchi de banane mici 
de junglă, uşor acrişoare. Amy mancase din ele în zilele anterioare fără să facă obiectiuni, dar 
de data aceasta le aruncase în apă nemulțumită, semnalizând că vrea „banane adevărate”. 

Când Elliot îi spusese că nu au banane adevărate, ea semnalizase: 

— Amy vrea merge acasă. 

— Nu putem merge acasă acum, Amy. 

— Amy gorilă bună Peter duce Amy acasă. 

Ea îl cunoştea doar ca responsabilul, arbitrul final al vieţii ei cotidiene, în condiţiile 
experimentale ale Proiectului Amy. Peter nu-şi dădea seama cum ar fi putut să-i explice că nu 
mai era vorba despre acelaşi lucru şi că, tinand-o aici, nu o pedepsea. 

De fapt, erau cu toţii descurajati. Fiecare membru al expediției se aşteptase să scape de 
căldura apăsătoare a pădurii ecuatoriale, dar acum, urcând pe Munkenko, entuziasmul li se 
topise cu repeziciune. 

— Hristoase, spuse Ross. De la hipopotami la grindină. 

Ca la comandă, grindina se opri. 

— În regulă, spuse Munro, hai s-o luăm din loc. 


* * 


Mukenko nu fusese escaladat până în 1933. În 1908, un grup german, sub conducerea lui 
von Ranke, fu surprins de furtună şi trebui să renunţe; e echipă belgiană ajunse în 1913, până 
la zece mii de picioare, dar nu reuşi să găsească o cale de a merge până în vârf; o altă 
expediţie germană fu obligată în 1919 să renunţe după ce, ajunşi cam pe la douăsprezece mii 
de picioare, doi membri ai săi se prăbuşiră şi muriră. Totuşi Mukenko era clasificat ca traseu 
alpin extrem de uşor netehnic de către cei mai multi cataratori, care, in general, aveau nevoie 
de o singură zi pentru ascensiune; după 1943, fu găsit un nou traseu, prin versantul sudic, 
care era exasperant de încet, dar deloc periculos, şi aceasta era ruta urmată de cei mai mulţi 
cataratori. 

Deasupra nivelului de nouă mii de picioare, pădurea de pini dispăru şi începură 
traversarea păşunilor cu iarbă săracă, învăluite în ceața rece; aerul era mai rarefiat şi aveau 
nevoie de popasuri mai dese. Munro nu avea nici o înţelegere pentru asemenea plângeri. 

— La ce v-aţi aşteptat? întrebă el. E munte. Munţii sunt înalți. 

Era necruţător mai ales cu Ross, care părea că oboseşte cel mai uşor. 

— Cum stai cu linia de timp? o tot întreba el. Nici măcar nu suntem în porţiunea cea mai 
grea. Nici măcar nu-i interesant, până la unsprezece mii de picioare. Dacă nu te tii tare acum, 
nu reuşim să atingem vârful până la căderea nopţii şi asta înseamnă să pierdem o zi întreagă. 


— Nu-mi pasă, spuse Ross in cele din urmă, aruncându-se la pământ, fără suflu. 

— Exact ca o femeie, zise Munro dispretuitor, zâmbind însă când Ross îi aruncă o privire 
tăioasă. 

Munro îi umilea, îi ocăra, îi încuraja — şi cumva reuşea să-i facă să se miste în continuare. 

După zece mii de picioare, iarba dispăru, lăsând loc unei cuverturi de muşchi; dădură 
peste singuraticul Cobelia, cu frunzele lui groase, de formă particulară, care răsărea ici şi colo 
din ceața cenuşie, îngheţată. Între zece şi unsprezece mii de picioare nu exista nici un 
adăpost, şi acesta era motivul pentru care Munro îi zorea: nu voia să-i prindă vreo furtună pe 
pantele superioare golaşe. 

Soarele răsări când ei se aflau la unsprezece mii de picioare; se opriră să pozitioneze al 
doilea laser directional al sistemului ERTS de laser-fix. Ross pregătise deja primul laser, 
câteva mile mai la sud, în aceeaşi dimineaţă, ceea ce îi luase treizeci de minute. 

Cel de-al doilea laser era mai delicat, deoarece trebuia potrivit în funcţie de primul. Cu tot 
bruiajul electronic, echipamentul de transmisie trebuia conectat cu Houstonul pentru ca micul 
laser — avea dimensiunile unei gume de creion, montat pe un trepied micut din oţel — să fie 
orientat cu precizie. Cele două lasere de pe panta vulcanului erau astfel poziţionate, încât, 
razele lor să se intersecteze undeva, deasupra junglei. Şi dacă Ross calculase corect, punctul 
de intersecţie se afla exact deasupra oraşului Zinj. 


Elliot se întreba dacă nu cumva îi ajutau fără să vrea pe cei de la consorţiu, dar Ross era 
de părere că nu. 

— Numai noaptea, zise ea, când stau pe loc. În timpul zilei, n-au cum să localizeze farurile 
noastre — asta-i frumuseţea sistemului. 

Curând începură să simtă miros de sulf, provenind de la emanatiile ce alunecau pe pantă 
din craterul aflat la numai o mie cinci sute de picioare deasupra lor. Aici sus, nu mai era nici 
un fel de vegetaţie, doar stâncă golaşă şi petice de zăpadă îngălbenită din cauza sulfului. 
Cerul era limpede, de un albastru închis; spre sud se vedea panorama lanţului vulcanic 
Virunga, cu marele con al Niragongo, înălțându-se drept, din oceanul verde al pădurii 
ecuatoriale congoleze, iar în partea cealaltă Mukenko, învăluit în ceturi. 

Ultima mie de picioare fu cea mai dificilă, mai ales pentru Amy, care trebuia să-şi croiască 
drum cu tălpile ei goale printre pietrele ascuţite. După douăsprezece mii de picioare 
altitudine, solul era alcătuit din grohotiş vulcanic. Atinseră vârful la orele cinci după-amiază 
şi aruncară o privire în jur, asupra lacului de lavă de opt mile în lăţime şi asupra craterului 
fumegând al vulcanului. Elliot fu dezamăgit de aspectul pietrelor negre şi de norii de abur 
cenuşiu. 

— Aşteaptă să se facă noapte, zise Munro. 

În noaptea aceea lava licărea într-o reţea roşiatică ce străbătea crusta întunecată; aburul 
roşu se înălța şuierând spre cer, pierzându-şi treptat culoarea. Pe buza craterului, micile lor 
corturi reflectau licărirea roşiatică a lavei. Spre vest, nori zdrentuiti se argintau în lumina 
lunii, iar sub ei, jungla congoleză se întindea pe mile întregi. Putură vedea razele drepte, 
verzui ale laserelor, intersectându-se deasupra pădurii întunecate. Cu ceva noroc, aveau să 
ajungă la acea intersecţie a doua zi. 

Ross îşi conectă aparatura pentru a transmite către Houston raportul de seară. După cele 
şase minute de întârziere, semnalul se stabili cu Houstonul direct, fără a mai fi nevoie de 
codificare interstitiala sau de alte tehnici de protecţie. 

— La naiba, spuse Munro. 

— Ce înseamnă asta? întrebă Elliot. 

— Înseamnă, spuse Munro întunecat, că cei de la consorţiu au încetat să ne mai bruieze. 

— Şi nu-i bine? 

— Nu, spuse Ross. E rău. Trebuie să fi ajuns deja pe locaţie şi au găsit diamantele. 

Dădu din cap şi reglă ecranul video: 

HOUSTN CONFRMA CONSRTUM AJUNS ZINJ. PROBABLTATE 1.000. NU MAI RISCATI 
NMIC. STUATIE DSPRATA. 

— Nu-mi vine sa cred, spuse Ross. S-a sfarsit. 

Elliot ofta: 

— Ma dor picioarele, spuse ei. 

— Sunt obosit, zise si Munro. 

— La dracw’ cu toate, zise Ross. 

Extenuati, se duseră cu toţii să se culce. 


ZIUA 8: 
Kanyamagufa 
20 iunie, 1979 


1. Coborarea 


Dormiră cu toti până târziu in dimineaţa de 20 iunie. Luara o masă aleasă, permitandu-si 
să pregătească mâncare caldă. Se întinseră la soare, se jucară cu Amy, care era încântată de 
atenţia neaşteptată care i se acorda. Trecuse de ora zece când începură coborârea, către 
junglă. 

Deoarece pantele vestice ale vulcanului Mukenko erau perfect netede, impracticabile, 
coborâră înăuntrul craterului vulcanic fumegând cam jumătate de milă, conduşi de Munro. 
Acesta purta pe cap o încărcătură a hamalilor. Asari, cel mai puternic dintre aceştia, o ducea 
pe Amy, pentru care pietrele pe care păşeau erau prea fierbinţi. 

Amy era înspăimântată şi privea la oamenii care păşeau în şir indian, pe panta abruptă a 
conului interior, ca la nişte nebuni. Elliot nu era sigur că ea nu greşea: căldura era intensă: pe 
măsură ce se apropiau de lacul de lavă, fumul usturător le umplea ochii de lacrimi şi le ardea 
nările; auzeau lava bolborosind sub crusta neagră, întărită. 

Apoi ajunseră la formațiunea denumită Maragema — Ochiul Diavolului. Era o arcadă 
naturală de aproape 48 de metri înălţime şi atât de netedă, încât părea polizată pe interior. 
Prin această boltă sufla un vânticel proaspăt şi, dedesubt, văzură jungla. Se opriră să se 
odihnească şi Ross examină suprafaţa interioară a bolţii. Era o porţiune dintr-un tunel de lavă, 
format în timpul unei erupții mai vechi; partea principală a tubului fusese distrusă de 
explozie, întreagă rămânând doar această boltă subţire. 

— A fost denumită Ochiul Diavolului, spuse Munro, deoarece de jos, în timpul eruptiilor, 
luceste ca un ochi roşu. 

De la Ochiul Diavolului, coborâră rapid printr-o zonă alpină şi, de acolo, trecură peste o 
zonă nepământesc de sălbatică, loc al unei curgeri recente de lavă. Dădură aici peste cratere 
de sol ars, adânci de cinci sau şase picioare. Primul gând al lui Munro fu că armata zaireză 
folosise locul ca poligon de antrenament pentru trageri cu mortiere. Dar la o examinare mai 
atentă, văzură nişte urme de arsură, imprimate în pereţii craterelor, extinzându-se şi în afara 
acestora, ca nişte tentacule. Munro nu mai văzuse niciodată aşa ceva. Ross îşi aranjă imediat 
antena, cuplă computerul şi intră în legătură cu Houstonul. Părea brusc cuprinsă de emoție. 

Ceilalţi aşteptară ca ea să verifice datele de pe micul ecran, apoi Munro întrebă: 

— Ce-i întrebi? 

— Data ultimei erupții a lui Mukenko şi starea vremii pentru această zonă. Era martie. 
Cunoşti pe cineva numit Seamans? 

— Da, răspunse Elliot. Tom Seamans este programatorul în cadrul Proiectului Amy. De ce? 

— Ai un mesaj, spuse ea, arătând înspre ecran. 

Elliot se apropie să vadă: SEMNS MESJ PTR. ELLT. 

— Care-i mesajul? întrebă Elliot. 

— Apasă pe butonul de transmitere. 

Elliot apăsă butonul şi mesajul apăru: REVZT BNDA ORGNLĂ HOUSTN C. 

— Nu înţeleg, spuse Elliot. 

Ross îl lămuri că „C” însemna că mesajul continua şi că trebuia să apese iar butonul de 
transmitere. Elliot apăsă de mai multe ori pe buton, până ce obtinu mesajul, care complet, 
arăta astfel: 

REVZT BNDA ORGNLĂ HOUSTN DTE NOI PRVND IMF SMNAL AURC — ANLIZ COMPTR 
COMPLTĂ CRD E LMBAJ. 

Elliot descoperi că putea citi limbajul prescurtat rostind cu o voce tare: 

— Revăzut banda originală de la Houston, date noi privind informaţiile asupra semnalului 
auric, analiza pe computer completă, cred că e un limbaj. 

Se încruntă: 

— Limbaj? 

Ross spuse: 

— Nu l-ai rugat tu să revadă banda video originală a Houstonului, cu materialul din 
Congo? 

— Da, dar aia era pentru identificarea vizuală a animalului din imagine. Nu i-am spus 
niciodată ceva despre informaţii aurice. 

Elliot clătină din cap. 


— Aş vrea să pot să storc o vorbă de la el. 

— Poti, spuse Ross. Dacă nu-ţi pasă că-l trezesti din somn. 

Cuplă sistemul de interconectare şi cincisprezece minute mai târziu Elliot putu să scrie, 
folosind tastele computerului: „Salut, Tom, ce mai faci?” Ecranul afişă: SLT TOM CEMFACI. 

— De obicei nu irosim timpul de transmisie prin satelit cu asemenea lucruri, spuse Ross. 

Ecranul afişă: DORMM LINŞTI. 

Elliot tastă Virunga: VIRNGA. 

— Travis o să urle când o să vadă înregistrarea asta, zise Ross. Tu nu-ţi dai seama cât costă 
transmisia? 

Dar Ross n-avea motive de îngrijorare. Conversatia deveni în curând tehnică: 

PRMIT MESJ INF AURC ROG EXPL. 

DSCOP ACCIDNTALA F IMP — FUNCT DISCRMNANTĂ ANLIZ COMPTR 99 LMTA 
SGURNTA BNDA INF AURC (SUNETE RESPIRAȚIE) AU CARCTRISTCI VRBIRE. 

PRCIZZĂ CARCTERISTCI 

ELMMTE REPETTVE — MODLE ÎNTMPLTRE — RELŢII STRCTRLE — PRBBIL LMBAJ 
VORBIT. 

PTTI TRADCE? 

N DCAMDTA 

CETI TRBUIE? 

COMPTR ARE INSFCIENTE INF DSPRE MESJLE AURCE-VRAU M MLTE DTE — ÎNCĂ M 
LCRZ — POATE MNE M MLT. 

CRZI LMBJ GORLA? 

DAR DCA GORLA. 

— Să fiu al naibii, zise Elliot. 

Terminase transmisia prin satelit, dar masajul final de la Seamans rămase să clipească 
verde strălucitor pe ecran: DAR DCĂ GORLĂ. 


2. Omul cu blana 


În două ore de la primirea acestor vesti neaşteptate, expediţia întâlni pentru prima oară 
gorilele. 

Se aflau de-acum în întunecimile pădurii ecuatoriale şi se îndreptau direct către locul de 
destinaţie, urmărind razele laserelor de deasupra. Nu puteau vedea direct aceste raze, dar 
Ross adusese un dispozitiv optic de ghidare prin cablu, o fotocelulă cu cadmiu, reglată pentru 
captarea anumitor lungimi de undă emisă laser. Periodic, în timpul zilei, ea umfla un mic 
balon cu heliu. Îi ataşa dispozitivul de urmărire şi-l lansa. Ridicat de gazul din balon, 
dispozitivul optic se înălța deasupra copacilor. Acolo se rotea, capta una dintre liniile laser şi-i 
transmitea prin cablu coordonatele către computer. Se ţineau pe direcţia unei singure raze, cu 
intensitate scăzândă, aşteptând momentul de „salt”, când valoarea dublă a intensității avea să 
semnaleze intersecţia celor două raze de deasupra lor. 

Era o procedură înceată şi răbdarea începea să li se imputineze când, pe la mijlocul zilei, 
dădură peste fecale de gorilă, de formă caracteristică trilobată; apoi văzură mai multe 
culcuşuri, făcute din frunze de eucalipt, direct pe pământ şi prin copaci. 

Cincisprezece minute mai târziu, aerul fu sfâşiat de un răcnet asurzitor. 

— Gorile! anunţă Munro. Este un mascul care izgoneşte pe careva. 

Amy semnaliza: 

— Gorilele spune pleacă! 

— Trebuie să mergem mai departe, Amy, zise Elliot. 

— Gorila nu vrea oameni vină. 

— Oamenii nu vor face nici un rău gorilelor, o asigură Elliot. 

Dar Amy se uita fără să-l vadă şi-şi scutura capul, ca şi cum Elliot nu intelesese bine. 

După câteva zile acesta realiză că, într-adevăr, nu pricepuse. Amy nu voia să spună că 
gorilele se temeau să nu fie vătămate de oameni. Ea voia să spună că gorilele se temeau ca 
oamenii să nu fie vatamati de gorile. 


Ajunseseră la jumătatea unui luminiş, când uriaşul mascul cu coama înspicată cu fire 
argintii se inalta din spatele frunzişului si mugi înspre ei. 

Elliot conducea grupul în locul lui Munro, care se dusese către coada coloanei, să dea o 
mână de ajutor unui hamal. Văzu şase animale la marginea poienii, forme negre pe fondul 
verde al tufişurilor, uitându-se cu atenţie la intruși. Câteva femele îşi indltasera capetele şi-şi 
strângeau buzele într-un fel de dezaprobare. Masculul conducător răcni iar. 

Era un animal mare, cu păr argintiu în lungul spinării. Capul lui masiv se înălța la mai 
bine de trei metri deasupra solului şi pieptul lui puternic şi plin ca un butoi arăta că avea mai 
mult de patru sute de livre în greutate. Văzându-l, Elliot înţelese de ce primii exploratori în 
Congo consideraseră gorilele drept „oameni cu blană”, deoarece aceste creaturi magnifice 
erau într-adevăr, ca nişte oameni uriaşi, atât ca dimensiuni, cât şi ca formă. 

Din spatele lui Elliot, Ross şopti: 

— Ce ne facem? 

— Rămâi în spatele meu, zise Elliot, şi nu te mişca. 

Masculul cu spinare argintie îşi dădu scurt drumul în patru labe şi începu să scoată un 
sunet uşor ho-ho-ho, care crescu în intensitate când se lăsă iar pe picioare, smulgând în acelaşi 
timp pumni plini de iarbă. Azvârli iarba în aer şi începu să se bată pe piept cu palmele 
deschise, făcând un zgomot infernal. 

— O, nu, zise Ross. 

Darabana dură cinci secunde, după care gorila se lăsă iar în patru labe. O luă la fugă 
lateral prin iarbă, plesnind frunzişul întâlnit în cale şi făcând cât mai mult zgomot cu putință, 
pentru a-i înspăimânta şi goni pe intruşi. În cele din urmă, reîncepu strigătul ho-ho-ho. 

Masculul îl privea ţintă pe Elliot, aşteptându-se ca această desfăşurare de forţe să-l pună pe 
fugă. Văzând că nu are efect, masculul se ridică iar în două picioare, îşi umflă pieptul şi răcni 
cu şi mai mare furie. 

Apoi, atacă. 

Cu un urlet asurzitor, se prăvăli înainte cu viteză înspăimântătoare, direct către Elliot. 
Elliot o auzi pe Ross icnind în spatele lui. Voia să se întoarcă şi să fugă, toate fibrele corpului 


lui îi porunceau să fugă, dar se forţă să rămână perfect nemiscat — şi să privească in jos spre 
pământ. 

Privind la picioare în timp ce auzea cum gorila zdrobea iarba înaltă venind către ei. Elliot 
avu deodată sentimentul că toate cunoştinţele lui abstracte, culese din cărţi, erau fără valoare, 
că tot ceea ce oamenii de ştiinţă gândeau în legătură cu gorilele era greşit. Avu imaginea 
mintală a capului uriaş, a pieptului lat şi a lungilor braţe legănându-se amplu, pe măsură ce 
puternicul animal se năpustea asupra prăzii uşoare, o ţintă imobilă, suficient de lipsită de 
judecată pentru a lua în serios toate academicele informaţii eronate sanctificate de litera 
tipărită... 

Gorila (care trebuie să fi ajuns aproape) scoase un fornăit şi Elliot putu să-i vadă umbra 
greoaie proiectată pe iarba de lângă picioarele lui. Dar nu-şi ridică privirile, până ce umbra nu 
se depărtă. 

Când Elliot îşi inalta privirile, văzu gorila mascul retrăgându-se cu spatele către marginea 
cea mai îndepărtată a luminişului. Acolo, masculul se răsuci şi-şi suci capul în toate părţile, ca 
şi când s-ar fi minunat, neintelegand de ce nu reuşise demonstraţia lui înspăimântătoare să-i 
alunge pe intruşi. Mai izbi încă o dată în pământ şi apoi, împreună cu restul grupului, se topi 
în iarba înaltă. În luminiş fu linişte deplină, până când Ross de prăbuşi în braţele lui Elliot. 

— Aşadar, zise Munro apropiindu-se, s-ar părea că tot ştii un lucru sau două despre gorile. 

Munro bătu uşor braţul lui Karen. 

— E-n regulă. Nu-ţi fac nimic dacă nu o iei la fugă. Doar atunci te muşcă de fund. Asta 
este semnul lasitatii prin partea locului — pentru că înseamnă că ai fugit. 

Ross suspină liniştită, iar Elliot constată că îi tremurau genunchii; se aşeză jos. Totul se 
întâmplase atât de rapid, încât trecură câteva momente înainte ca el să realizeze că gorilele se 
comportaseră exact conform manualului, ceea ce includea şi lipsa oricărei verbalizări, chiar şi 
a unei forme rudimentare de vorbire. 


3. Consortiul 


O oră mai târziu, dădură peste rămăşiţele avionului de transport mărfuri C-130. Cel mai 
mare avion din lume apărea la adevăratele lui dimensiuni aşa cum zăcea pe jumătate îngropat 
în junglă, cu nasul uriaş zdrobit de copaci la fel de uriaşi, cu partea dinspre coadă răsucită 
spre pământ, cu aripile masive mototolite, umbrind solul junglei. 

Prin parbrizul cabinei zdrobite, văzură trupul pilotului, acoperit de muşte negre. Muştele 
bâzâiau şi se izbeau de geamuri încercând să pătrundă înăuntru. Apropiindu-se, încercară sa 
privească prin ferestrele fuzelajului dar chiar şi pe trenul de aterizare sfărâmat, corpul 
avionului era prea înalt faţă de nivelul pământului. 

Kahega reuşi să se catere pe un trunchi de copac prăbuşit şi de acolo trecu pe aripă şi privi 
în interior. 

— Nimeni, spuse. 

— Provizii? 

— Da, multe provizii. Cutii şi conteinere. 

Munro se depărtă de ceilalţi şi merse pe dedesubtul cozii avionului, pentru a-i examina 
cealaltă parte. Aripa din dreapta, ascunsă vederii lor, era înnegrită şi zdrobită, fără motor. 
Aceasta explica de ce se prăbuşise avionul — ultima rachetă FAZ îşi atinsese ţinta, spulberând 
cea mai mare parte a aripii drepte. Totuşi, epava rămânea ciudat de misterioasă pentru 
Munro; ceva în aspectul ei era în neregulă. Privi în lungul fuzelajului, de la vârful turtit, pe 
linia ferestrelor, peste bonturile aripilor, peste uşile din spate... 

— Să fiu al dracului, spuse Munro încet. 

Se repezi către ceilalţi, care se aşezaseră pe una dintre roţile trenului de aterizare, la 
umbra aripii din stânga. Roata era atât de mare, încât Ross putea şedea pe ea şi să-şi legene 
picioarele în aer fără să atingă pământul. 

— Ei bine, spuse Ross, cu o satisfacţie abia ascunsă. Nu şi-au primit afurisitele de provizii. 

— Nu, spuse Munro. Iar noi am văzut acest avion alaltăseară, ceea ce înseamnă că a căzut 
de cel puţin treizeci şi şase de ore. 

Munro aşteptă ca Ross să-şi dea seama singură. 

— Treizeci şi şase de ore? 

— Exact. Treizeci şi şase de ore. 

— Şi n-au mai venit să-şi ia proviziile... 

— Nici măcar n-au încercat să şi le ia, spuse Munro. Priveşte la uşile principale ale 
magaziilor, din faţă şi din spate — nimeni n-a încercat să le deschidă. Mă întreb, de ce nu s-au 
mai întors? 


Într-o porţiune de junglă deasă, solul de sub picioare începuse să trosnească si să scartiie. 
Dând la o parte frunzele plantelor târâtoare, văzură un covor de oase albe, zdrobite. 

— Kanyamafuga, spuse Munro. 

Locul oaselor. Aruncă o privire înspre hamali, să le surprindă reacţia, dar aceştia arătau 
doar nedumerire, nu teamă. Erau kikuyu, din est, şi nu aveau nici una dintre superstitiile 
triburilor din vecinătatea pădurii ecuatoriale. 

Amy îşi trase piciorul de pe sfărâmăturile tăioase. Semnaliză: 

— Pământul răneşte. 

Elliot semnaliză: 

— Ce loc acesta? 

— Am venit loc rău. 

— Ce loc rău? 

Amy nu avu replică. 

— Astea-s oase! strigă Ross cu ochii in jos. 

— Exact, zise repede Munro, dar nu sunt de om. Nu-i aşa, Elliot? 

Elliot se uită şi el pe jos. Văzu resturi scheletice albite, aparţinând mai multor specii 
diferite, dar nu le putea identifica imediat pe nici unele. 

— Elliot? Non-umane? 

— Nu arată a fi umane, fu Elliot de acord, privind cu atenţie în jos. 

Primul lucru pe care-l remarcă fu acela că majoritatea oaselor proveneau de la diferite 


animale mici — păsări, maimuțe şi rozătoare mici de pădure. Alte bucățele erau de fapt 
fragmente ale unor animale mai mari, dar cât de mari era greu de spus. Probabil maimuțe 
mari — dar nu erau orice fel de maimute mari în pădure. 

Cimpanzei? Nu era nici picior de cimpanzeu în această parte din Congo. Puteau fi gorile; 
văzu un fragment de craniu cu sinusuri frontale puternice, şi observă începutul unei creste 
sagitale caracteristice. 

— Elliot? zise Munro, cu voce încordată, insistent. Non-umane? 

— Categoric non-umane, spuse Elliot privind atent. 

Ce ar putea sfărâma craniul unei gorile? Trebuie să se fi întâmplat după moarte, decise el. O 
gorilă murise şi după mulţi ani scheletul ei, albit, fusese zdrobit cumva. Cu siguranţă nu s-ar fi 
putut întâmpla în timpul vieţii. 

— Non-umane, spuse Munro privind spre pământ. Un iad de tot felul de oase, dar nu de 
om. 

Trecând pe lângă Elliot, îi aruncă o privire. 

— Tine-ti gura. Kahega şi oamenii lui ştiu că esti expert în asemenea lucruri, spuse Munro, 
privindu-l fix. 

Ce văzuse Munro? Cu siguranţă că văzuse destulă moarte în jurul lui, ca să poată 
recunoaşte un schelet uman. Privirea lui Elliot căzu pe un os rotunjit. Semăna puţin cu un os 
de la pieptul unui curcan, doar ceva mai mare şi mai lat şi albit de timp. Îl culese de jos. Era 
un fragment de arcadă zigomatică, provenind de la un craniu uman. Un pomete de dedesubtul 
ochiului. 

Răsuci fragmentul în mână. Se uită înapoi la solul junglei şi la plantele târâtoare, care 
cuprindeau locul întinzându-şi tentaculele peste covorul de oase. Văzu o mulţime de oase 
fragile, unele atât de subţiri încât erau translucide — oase care, îşi spuse, proveneau de la 
animalele mici. 

Acum nu mai era sigur. 

Îi reveni în minte o întrebare din facultate. Care erau cele şapte oase care compuneau 
orbita ochiului uman? Elliot încercă să-şi amintească. Zigomaticul, nazalul, orbitalul inferior, 
sfenoidul — erau patru până acum — etmoidul, cinci — ceva trebuia să fie şi dedesubt, înspre 
gură — palatinul, şase — încă unul, ca să meargă — nu-şi putea aminti ultimul os. 
Zigometicul, nazalul, orbitalul inferior, sfenoidul, etmoidul, palatinul... Oase delicate, oase 
translucide, oase mici. 

Oase umane. 

— Cel puţin, nu sunt oase umane, zise Ross. 

— Nu, fu de acord Elliot. 

Se uită la Amy. Amy semnaliză: 

— Oameni mor aici. 

— Ce a spus? 

— Zice că oamenilor nu le prieşte aerul de aici. 

— Hai mai încolo, spuse Munro. 


Munro îl duse un pic mai departe de ceilalți. 

— Bine jucat, spuse el. Trebuie să fim atenţi cu kikuyu. Nu vreau să-i speriem. Ce-a zis 
maimuța? 

— A zis că aici au murit oameni. 

— Asta este mai mult decât ştiu ceilalți. Spuse Munro dând din cap, întunecat. Desi 
banuiesc. 

În urma lor. grupul umbla în şir indian, fără vorbă. 

— Ce naiba s-a întâmplat acolo, înainte? 

— Grămezi de oase, spuse Munro. Leoparzi, colabus, şobolani de pădure, poate pui de 
pădure, oameni... 

— Şi gorile, spuse Elliot. 

— Da, zise Munro. Am văzut şi eu. Gorile. 

Clătină capul. 

— Ce poate ucide o gorilă, profesore? 

Elliot nu avea răspuns la această întrebare. 


Tabăra consortiului zăcea în ruină, cu corturile sfâşiate şi răscolite; trupurile moarte erau 
acoperite de nori negri şi compacti de muşte. In aerul umed, duhoarea era de nesuportat, 


bâzâitul muştelor, un sunet monoton, manios. Toţi, cu excepţia lui Munro, rămaseră la 
marginea taberei. 

— Nu-i de ales, zise el. Trebuie să aflăm ce li s-a întâmplat acestor... 

Păşi peste gardul culcat la pământ, în interiorul taberei propriu-zise. 

Când Munro intră în perimetru, alarma se declanşă. Începând să emită un semnal puternic, 
de înaltă frecvenţă. În afara gardului, ceilalţi îşi astupară urechile cu mâinile făcute căuş, iar 
Amy pufni de neplăcere. 

— Zgomot rău. 

Munro se uită spre ei. 

— Nu mă deranjează, zise el. Asta este, dacă staţi în afară. 

Munro merse şi, cu piciorul, răsuci un cadavru cu fata in sus. Apoi se aplecă gonind 
muştele ce roiau şi examina capul cu atenţie. 

Ross îi aruncă o privire lui Elliot. Acesta părea şocat, cercetătorul tipic, imobilizat în faţa 
dezastrului. Lângă el. Amy îşi tinea urechile acoperite şi tresărea des. Dar Ross nu era 
imobilizată; trase puternic aer în piept şi traversă perimetrul. 

— Trebuie să aflu ce sistem de apărare au instalat. 

— Perfect, spuse Elliot. 

Se simţea detaşat, cu capul uşor de parcă ar fi fost pe punctul de a leşina; spectacolul şi 
mirosul îi dădeau amețeli. O văzu pe Ross făcându-şi drum prin amestecătura de obiecte 
împrăştiate peste tot, apoi ridicând de jos o cutie neagră, cu un con ciudat, ca un robinet. 
Trase o sârmă înapoi, înspre centrul taberei. Curând, semnalul de înaltă frecvenţă încetă; il 
întrerupsese de la sursă. 

Amy semnaliză. 

— Mai bine acum. 

Cu o mână, Ross scotocea prin echipamentul electronic din mijlocul grămezii aflată între 
corturi, în vreme ce cu cealaltă se ţinea de nas, din pricina mirosului greu. 

Kahega spuse: 

— Am să caut să văd dacă aveau arme, doctore, şi intră şi el în interiorul taberei. 

Ceilalţi hamali îl urmară, ezitând. 

Elliot rămase singur cu Amy. Ea privea impasibilă la distrugerea din faţa lor; totuşi, se 
inalta şi-l prinse de mână. Elliot semnaliză: 

— Amy, ce s-a întâmplat în acest loc? Amy semnaliza la rândul ei: 

— Vin lucruri. 

— Ce lucruri? 

— Lucruri rele. 

— Ce lucruri? 

— Lucruri rele vin lucruri vin rele. 

— Ce lucruri? 

— Lucruri rele. 

Era clar că nu ajungea nicăieri mergând pe linia asta cu întrebările. Îi spuse să rămână în 
afara taberei, iar el intră, umblând printre cadavre sl roiurile de muşte. Ross întrebă: 

— L-a găsit careva pe conducător? 

Din partea cealaltă a taberei. Munro răspunse: 

— Menard. 

— Din Kinshasa? 

Munro incuviinta din cap: 

— Da! 

— Cine-i Menard? întrebă Elliot. 

— Avea o reputaţie bună, cunoştea Congo. 

Ross se strecură printre rămăşiţele obiectelor înşirate peste tot locul. 

— Dar n-a fost suficient de bun. După un moment, se opri. 

Elliot se duse către ea. Ross se uita la un cadavru ce zăcea cu faţa în jos. 

— Nu-l întoarce, zise. Este Richter. 

Elliot nu putea înţelege cum de era sigură. Trupul inert era acoperit cu muşte negre. Se 
aplecă. 

— Nu-l atinge! 

— O.K., zise Elliot. 

— Kahega, strigă Munro, ridicând de jos o canistră verde din plastic, de douăzeci de litri. 

Canistra dădea afară de plină ce era. 


— Hai să terminăm. 

Kahega şi oamenii lui se mişcară repede, aruncând kerosen peste conuri şi peste cadavre. 
Elliot simţi mirosul ascuţit. 

Ross, stând pe vine lângă un cort din nylon, cu provizii, strigă: 

— Mai lasă-mă un minut! 

— Stai cât pofteşti, zise Munro. 

Se întoarse către Elliot, care o supraveghea pe Amy în afara taberei. 

Amy îşi semnaliza sieşi: 

— Oameni răi. Nu cred oameni lucruri rele vin. 

— Pare foarte liniştită în legătură cu asta, zise Munro. 

— Nu tocmai, zise Elliot. Cred că ştie ce s-a întâmplat aici. 

— Sper c-o să ne spună, zise Munro. Pentru că toţi oamenii ăştia au murit exact la fel. Le- 
au fost zdrobite capetele. 

Flăcările care cuprindeau tabăra consortiului se prelingeau în sus prin aer şi fumul negru 
mugea, în vreme ce expediţia îşi continua drumul mai departe, prin junglă. Ross era tăcută, 
dusă pe gânduri. Elliot spuse: 

— Ce-ai aflat? 

— Nimic bun, spuse ea. Au avut un sistem periferic perfect adecvat, întrutotul similar cu 
PDA-ul nostru — perimetru defensiv împotriva animalelor. Conurile acelea, pe care le-am 
găsit, sunt dispozitive audio-senzitive, care când prind un semnal emit un semnal de 
ultraînaltă frecvență, foarte dureros pentru sistemele auditive. Nu funcţionează în cazul 
reptilelor, dar este al naibii de eficace în cazul mamiferelor. Trimit la plimbare un leopard sau 
un lup. 

— Dar n-a funcţionat aici. 

— Nu, zise Ross. Şi n-a deranjat-o nici pe Amy prea tare. 

Elliot întrebă: 

— Dar ce efect are asupra sistemului auditiv uman? 

— Ai simţit! E supărător, dar asta-i tot. 

Îi aruncă o privire lui Elliot. 

— Dar nu există nici o fiinţă omenească în această parte din Congo. Cu excepţia noastră. 

Munro întrebă: 

— Ne putem face un perimetru defensiv mai bun? 

— La naiba, sigur că putem, spuse Ross. Am să vă ofer un perimetru dintr-o generaţie 
următoare — o să oprească orice, în afară de elefanţi şi de rinoceri. 

Dar nu părea prea convinsă. 

După-amiaza, târziu, ajunseră la rămăşiţele primei tabere ERTS în Congo. Abia o mai 
văzură, deoarece in cele opt zile care trecuseră vita sălbatică şi plantele târâtoare o 
năpădiseră, acoperind toate urmele. Nu mai rămăsese mare lucru — câteva fâşii de nylon 
galben, o tigaie îndoită, din aluminiu, trepiedul distrus şi camera video sfărâmată, plăcile ei 
cu circuite imprastiate pe jos. Nu găsiră nici un cadavru şi, cum lumina se imputina, grabira 
mai departe. 

Amy era deosebit de agitată. Semnaliză: 

— Nu mergem. 

Peter Elliot nu-i dădu nici o atenţie. 

— Loc râu vechi loc nu mergem. 

— Mergem, Amy, zise el. 

După cincisprezece minute de mers, copacii de deasupra se răriră. Privind în sus, văzură 
conul întunecat al vulcanului Mukenko înălțându-se deasupra pădurii şi razele verzi, 
estompate, ale laserelor, licărind în aerul umed. Iar exact sub intersecţia celor două raze se 
vedeau blocurile de piatră, acoperite cu muşchi, pe jumătate ascunse în frunzişul junglei, ale 
Oraşului Pierdut Zinj: 

Elliot se răsuci, uitându-se după Amy. 

Amy dispăruse. 


4. WEIRD 


Elliot nu intelegea. 

Crezu la început că îl pedepsea, ascunzându-se pentru a-i face să regrete că o săgetase la 
râu. Le explică, lui Munro şi lui Ross, că era capabilă de asemenea lucruri şi-şi petrecură 
următoarea jumătate de oră rătăcind prin junglă, chemând-o pe nume. Dar nu sosea nici un 
răspuns: doar liniştea eternă a pădurii ecuatoriale. Jumătatea de oră se făcu o oră, apoi 
aproape două ore. 

Elliot era cuprins de panică. 

De vreme ce tot nu apărea din frunziş, trebuia luată în considerare o altă posibilitate. 

— Poate că a şters-o cu ultimul grup de gorile, zise Munro. 

— Imposibil, spuse Elliot. 

— Are şapte ani, e aproape matură, ridică din umeri Munro. Este gorilă. 

— Imposibil, insistă Elliot. 

Dar ştia la ce se referă Munro. În mod inevitabil, oamenii care creşteau maimuțe constatau 
la un anumit moment că nu le mai puteau păstra. Ajunse la maturitate, animalele deveneau 
prea mari, prea puternice, prea ale propriei specii pentru a mai putea fi controlabile. Nu mai 
era posibil să le pui babeţică si să pretinzi că sunt fiinţe umane cuminţi. Genele lor codificau 
diferenţe inevitabile, care în cele din urmă deveneau imposibil de trecut cu vederea. 

— Grupurile de gorile nu sunt închise, îi aminti Munro. Acceptă străinii, mai ales femelele 
străine. 

— N-ar face una ca asta, insistă Elliot. N-ar putea. 

Amy fusese crescută de mică printre oameni. Era mult mai familiarizată cu lumea 
occidentalizată a autostrăzilor şi a cinematografelor unde se puteau urmări filmele din 
maşină, decât cu jungla. Dacă Elliot trecea cu maşina de cinematograful ei preferat, îl bătea 
imediat pe umăr şi-i atrăgea atenţia asupra greşelii. Ce ştia ea despre junglă? Îi era la fel de 
străină cum îi era şi lui Elliot. Şi nu numai atât... 

— Mai bine ne-am amenaja tabăra, spuse Ross uitându-se la ceas. Se va întoarce, dacă o să 
vrea. În definitiv, nu noi am părăsit-o pe ea. Ea ne-a părăsit pe noi. 


Aduseseră cu ei o sticlă de şampanie Dom Pérignon, dar nimeni nu era într-o dispoziţie 
potrivită pentru sărbătoriri. Elliot se căia pentru pierderea lui Amy; ceilalţi erau ingroziti de 
ceea ce văzuseră în tabăra anterioară; şi cum noaptea cădea cu repeziciune, erau multe de 
făcut pentru instalarea sistemului de protecţie ERTS, cunoscut sub numele de WEIRD [24]. 

Tehnologia exotică WEIRD pornea de la faptul că apărarea teritoriilor era tradiţională în 
istoria explorărilor în Congo. Cu mai bine de un secol înainte, Stanley observă că nici o tabără 
nu trebuie considerată ca fiind completă până ce nu este îngrădită de jur-împrejur cu arbuşti 
sau copaci. În anii scurşi de atunci, nu prea existaseră motive ca această instrucţiune să fie 
modificată. Dar tehnologia apărării se dezvoltase şi sistemul WEIRD încorporase toate 
inovațiile ulterioare. 

Kahega şi oamenii săi umflară corturile argintii Mylar, aranjându-le unul lângă altul. Ross 
directiona lanternele tubulare cu raze infraroşii, pentru noapte, amplasate pe trepiede 
telescopice, astfel încât să lumineze în afară, de jur-împrejurul taberei. 

Apoi fu instalat gardul perimetrului. Acesta era o reţea metalică uşoară, semănând mai 
mult cu o pânză decât cu o sârmă. Fixată pe stâlpi, ea închidea complet tabăra, iar când era 
conectată la transformator, era străbătută de un curent electric de zece mii de volti. Pentru a 
reduce consumul celulelor generatoare, curentul era pulsat cu patru cicli pe secundă, ceea ce 
crea un sunet ca un duduit, un fel de zumzet intermitent. 

Masa din seara de douăzeci şi unu iunie fu compusă din orez cu sos rehidratat de creveţi; 
aceştia nu se rehidratară prea grozav, rămânând puţin asemănători cu nişte bucăţi de carton 
în amestec, dar nimeni nu se plânse împotriva acestei mici scăpări a tehnologiei secolului 
douăzeci; erau preocupaţi cu toţii privească în jur, către adâncul întunecat al junglei. 

Munro fixă santinele. Aveau să stea câte patru ore de veghe: el anunţă că primul cart va fi 
luat de el însuşi, Kahega şi Elliot. 


Cu ochelarii de protecţie, santinelele arătau ca nişte greieri misterioşi, scrutând jungla. 


Ochelarii de noapte intensificau lumina ambientului, suprapunând-o peste imaginile existente, 
pe care le prezentau înconjurate de un contur verde, fantomatic. Lui Elliot, ochelarii îi părură 
grei, iar imaginea electronică pe care o furnizau, dificil de interpretat. Aşa că îi puse alături 
după doar câteva minute şi fu uimit să vadă că jungla era neagră ca tuşul în jurul lui. Şi-i puse 
deci imediat la loc. 

Noaptea se scurse liniştit, fără nici un incident. 


ZIUA 9: 
Zinj 
21 iunie, 1979 


1. Coada de tigru 


Intrarea lor in Zinj, Oraşul Pierdut, in dimineaţa de douăzeci si unu iunie, se petrecu fără 
misterul şi romanta in care pluteau relatările din secolul al XIX-lea ale unor călătorii similare. 
Exploratorii secolului douăzeci asudau şi bombăneau sub apăsarea încărcăturii de echipament 
tehnic — detectoare optice, busole cu memorie pentru coordonate, directionale RF[25] cu 
emitatoarele lor, transponderi cu microunde — toate considerate a fi importante pentru 
evaluarea modernă rapidă a ruinelor sitului arheologic. 

Pe ei îi interesau doar diamantele. Schliemann fusese interesat doar de aur, atunci când 
scosese la lumină Troia, şi-i trebuiseră trei ani pentru aceasta. Ross se aştepta să-şi găsească 
diamantele în trei zile. 

Potrivit semnalării ERTS pe computer, cel mai bun mijloc de realizare era să traseze un 
plan al oraşului; cu acest plan în mână, ar fi fost relativ uşoară deducerea amplasării ruinelor, 
pornind de la aranjamentul structurilor urbane. 

Contau pe un plan utilizabil al oraşului în şase ore. Folosind transponderii RF, nu aveau 
decât să se plaseze în cele patru colţuri ale unei clădiri, apăsând semnalizorul radio în fiecare 
dintre ele. Din tabără, doi receptori aflaţi la distanță mare unul de altul le înregistrau 
semnalele, astfel încât computerul le putea trasa în două dimensiuni. Dar ruinele erau întinse, 
acoperind mai bine de trei kilometri pătraţi. Ridicarea topografică prin radio i-ar fi obligat să 
se distanteze mult între ei prin pădurea deasă, şi, ţinând cont de ceea ce li se întâmplase celor 
dinaintea lor, asta părea lipsit de chibzuinţă. 

Alternativa lor consta în ceea ce ERTS numea cartarea nesistematică, sau „abordarea în 
coadă de tigru”. (La ERTS circula gluma conform căreia, dacă voiai să găseşti un tigru, n-aveai 
decât să umbli până îl călcai pe coadă). Începură să umble printre dărâmăturile vechilor 
construcţii ferindu-se de şerpii ce alunecau printre pietre şi de păianjenii uriaşi care grăbeau 
spre cotloanele lor întunecate. Păianjenii erau de mărimea palmei unui om şi, spre 
surprinderea lui Ross, scoteau nişte sunete puternice, asemănătoare unor pocnituri. 

Remarcară că lucrătura zidurilor de piatră era de calitate excelentă, deşi calcarul era 
scobit şi sfărâmat în multe locuri. Şi peste tot se vedea arcul în semilună al uşilor şi 
ferestrelor, care părea a fi un motiv arhitectural propriu culturii locale. 

Dar, afară de acea formă curbată, nu găsiră mai nimic distinctiv legat de încăperile prin 
care treceau. În general, acestea erau de formă dreptunghiulară şi toate cam de aceeaşi 
mărime; pereţii erau goi, lipsiţi de decoraţii. După atâtea secole, nu se mai găseau nici un fel 
de obiecte făcute de mâna omului — deşi Elliot dădu în cele din urmă peste o pereche de 
pietre în formă circulară, care era de presupus că fuseseră folosite pentru măcinarea grânelor 
sau a mirodeniilor. 

Aerul pustiu, lipsit de individualitate al oraşului se accentua, devenind tot mai supărător, 
pe măsură ce îşi continuau cercetarea; era şi dificilă, câtă vreme nu aveau repere la care să se 
raporteze, între un loc şi altul: începură să dea nume la întâmplare clădirilor întâlnite. Când 
Karen Ross găsi o serie de excavații cubice în peretele unei încăperi, ea anunţă că aceea 
trebuia să fi fost poşta, aşa că de atunci se referiră la ea ca la „clădirea poştei”. 

Dădură peste un şir de camere mici, cu lăcaşuri pentru bare de lemn. Munro fu de părere 
că erau celulele unei închisori, dar celulele erau extrem de mici. Ross spusese că probabil 
locuitorii erau mici, sau că poate celulele erau în mod intenţionat atât de strâmte, pentru 
pedepsire. Elliot fu de părere că era vorba despre custile unei grădini zoologice. Dar în acest 
caz, de ce erau toate cuştile de aceeaşi dimensiune? Şi Munro sublinie că nu era vorba despre 
animale acolo; îşi reafirmă convingerea că era o închisoare, şi încăperile căpătaseră 
denumirea de „închisoare”. 

Alături de închisoare găsiră o curte deschisă, pe care o botezară „terenul de sport”. Părea a 
fi fost un teren de atletism sau de antrenament. Erau patru piloni înalţi de piatră, cu un inel 
de piatră, ce stătea să se prăbuşească, deasupra. În mod evident fuseseră folosiţi pentru un joc 
asemănător cu baschetul. Într-un colţ al curţii se afla o bară orizontală suspendată, ca o bârnă 
de gimnastică pentru junglă, nu mai înaltă de cinci picioare de la pământ. Înălţimea ei mică îl 
făcu pe Elliot să tragă concluzia că se aflau într-o curte de joacă pentru copii. Ross îşi exprimă 
din nou încredințarea că locuitorii erau scunzi. Munro se întrebă dacă nu cumva terenul de 
sport nu era un loc de antrenament pentru soldaţi. 


Continuându-şi căutarea, erau cu toţii conştienţi că reacţiile fiecăruia le reflectau 
preocupările. Oraşul era atât de neutru, de zgârcit în oferirea informaţiilor, încât deveni 
pentru ei un fel de Ronschach[26]. Ceea ce le trebuia lor era informaţia obiectivă despre 
oamenii care construiseră oraşul, despre modul lor de viaţă. 

Era pretutindeni, deşi ei realizau aceasta încetul cu încetul, în multe încăperi, pe un perete 
sau pe altul se întindea un mucegai negru-verzui. Munro observă că apariţia acestui mucegai 
nu avea legătură cu lumina vreunei ferestre, cu anumiţi curenţi de aer sau cu alţi factori pe 
care să-i poată identifica. În unele camere mucegaiul creştea gros până la jumătatea peretelui, 
unde se oprea, după o linie dreaptă orizontală, ca tăiat cu cuțitul. 

— Al naibii de ciudat, zise Munro apropiindu-se să studieze mai atent mucegaiul si 
frecându-şi degetul de el. Pe deget îi rămaseră urme de vopsea albastră. 

Aşa se făcu că descoperiră basoreliefurile cândva pictate, răspândite peste tot prin oraş. 
Oricum, mucegaiul ce acoperea suprafeţele sculptate precum şi găurile apărute în calcar, 
făceau imposibilă orice interpretare a imaginilor. 

În timpul mesei de prânz. Munro îşi exprimă regretul că nu aduseseră cu ei un grup de 
istorici de artă, pentru a reconstitui basoreliefurile. 

— Cu toate luminile şi maşinăriile lor ar fi văzut imediat despre ce-i vorba, spuse el. 

Cele mai noi tehnici de examinare a lucrărilor de artă, puse la punct de către Degusto şi 
alţii, foloseau lumina infraroşie şi intensificarea imaginii, iar expediţia Congo avea 
echipamentul necesar pentru a reuşi asemenea examinare la faţa locului. Cel puţin o încercare 
merita făcută. După ce terminară cu masa, reveniră la ruine cu o cameră video, cu una dintre 
lanternele de noapte cu lumină infraroşie şi micul ecran al computerului. 

După o oră de tatonări, puseră la punct un sistem. Luminând pereţii cu raze infraroşii şi 
înregistrând imaginile cu videocamera — iar apoi prelucrând aceste imagini, via satelit, cu 
ajutorul programelor rulate de computerele de la Houston şi primindu-le înapoi pe 
dispozitivul lor portabil de afişare reuşiră să reconstituie picturile de pe pereţi. 

Văzând în acest fel basoreliefurile. Elliot îşi aminti de ochelarii de noapte. Privind direct 
înspre pereţi, nu se vedeau decât mucegai negru, muşchi şi piatră scobită; dar privind micul 
ecran al computerului, se puteau vedea scenele originale pictate, vibrante, ca vii. Era, îşi 
amintea el mai târziu, foarte special. Ne aflam în mijlocul junglei, dar nu puteam privi în jur 
la mediul înconjurător, decât prin intermediul diferitelor dispozitive. Noaptea foloseam 
ochelari pentru a vedea, iar ziua camera video. Ne foloseam de maşini pentru a vedea ceea ce 
altfel n-am fi reuşit să vedem şi eram total dependenţi de ele”. 

I se părea de asemenea ciudat că informaţiile înregistrate de camera video trebuiau să 
călătorească mai bine de douăzeci de mii de mile înainte de a se reîntoarce pe ecranul ce se 
afla la numai câţiva paşi. Era, avea el să spună mai târziu, „cea mai lungă coloană vertebrală 
din lume” şi producea un efect ciudat. Chiar şi la viteza luminii, transmisia avea nevoie de o 
zecime de secundă, iar pentru că era necesară şi o scurtă prelucrare în computerele din 
Houston, imaginile nu apăreau imediat pe ecran, ci ajungeau cam cu o jumătate de secundă 
întârziere. Această amânare era abia perceptibilă. Scenele văzute le dădură o primă înţelegere 
asupra oraşului şi a locuitorilor săi. 


Oamenii din Zinj erau negri relativ înalţi, cu capete rotunde şi trupuri musculoase; 
semănau aparent cu triburile de limbă bantu, care pătrunseseră pentru prima oară în Congo 
cu două mii de ani în urmă, venind dinspre savanele înalte din nord. Erau prezentaţi ca fiind 
veseli şi plini de viaţă; în ciuda climatului, le plăcea să poarte robe lungi, colorate, bogat 
ornamentate; atitudinile şi gesturile le erau expansive; contrastau puternic, sub toate 
aspectele, cu structurile anoste, ce stăteau acum să se prăbuşească — tot ce mai rămăsese din 
civilizaţia lor. 

Primele imagini decodificate arătau scene din pieţele oraşului: vânzători aşezaţi pe vine 
alături de frumoase coşuri împletite pline cu obiecte rotunde, în vreme ce cumpărătorii se 
târguiau cu ei din picioare. Iniţial, crezură că obiectele rotunde erau fructe, dar Ross hotărî că 
erau pietre. 

— Sunt diamante netăiate, în matricea lor de piatră, spuse ea privind cu atenţie la ecran. 
Vând diamante. 


Imaginile îi făcură să înţeleagă ce li se întâmplase locuitorilor oraşului Zinj, deoarece 
oraşul era abandonat, în mod evident, nu distrus — nu se vedeau nicăieri urme de război sau 
de asediu, nici un semn al vreunui cataclism sau dezastru natural. 


Ross, dând glas celor mai ascunse temeri, îşi exprimă bănuiala că minele de diamant se 
epuizaseră, transformând oraşul într-o aşezare-fantomă, cum se întâmplase cu multe alte 
localităţi miniere pe parcursul istoriei. Elliot fu de părere că o plagă sau boală se abătuse 
asupra locuitorilor. Munro zise, că după el gorilele erau de vină. 

— Nu radeti, spuse Munro. Asta este o zonă vulcanică. Eruptii, cutremure, secete, incendii 
în savană — animalele devin violente şi nu se mai comportă deloc normal. 

— Natura răsculată? întrebă Elliot, clătinând din cap. Aici au loc erupții vulcanice la 
fiecare câţiva ani, iar voi ştiţi că oraşul a dăinuit sute de ani. Nu poate fi asta. 

— Poate a avut loc o revoluţie, o lovitură de stat. 

— Şi ce-are a face asta cu gorilele? râse Elliot. 

— Se mai întâmplă, spuse Munro, în Africa, animalele devin întotdeauna ciudate în timpul 
războaielor, să ştii. 

Şi le relată istorii despre babuini atacând casele fermierilor în Africa de Sud şi autobuzele 
în Ethiopia. 

Elliot nu se lăsă impresionat. Această idee, a naturii care copia oamenii, era foarte veche 
— veche de când Esop şi la fel de ştiinţifică. 

— Lumea naturală este indiferentă la ce face omul, spuse. 

— O, fără îndoială, spuse şi Munro, doar că n-a mai rămas mare lucru din lumea naturală. 

Elliot nu voia să-i dea dreptate lai Munro, dar de fapt o bine cunoscută teză academică 
susţinea exact aşa ceva. În 1955, antropologul francez Maurice Cavalle publicase o lucrare 
controversată intitulată „Moartea naturii”, în care spunea: 


„În urmă cu un milion de ani, pământul era caracterizat de o sălbăticie atotcuprinzătoare 
pe care am putea-o denumi natură. În mijlocul naturii sălbatice se aflau mici enclave de spaţii 
locuite de oameni. Indiferent dacă e vorba despre peşterile încălzite de oameni cu foc 
artificial, sau despre oraşele de mai târziu, cu locuinţe şi câmpuri artificial cultivate, aceste 
enclave erau în mod clar nenaturale. De-a lungul mileniilor, zonele de natură neatinsă, 
înconjurând enclavele umane artificiale s-au micşorat progresiv, deşi la nivelul secolelor, 
tendinţa rămânea invizibilă. 

Chiar şi acum trei sute de ani, marile oraşe ale oamenilor erau izolate în mijlocul 
hectarelor de sălbăticie prin care hălăduiau fiare neîmblânzite, la fel ca mii de ani înainte. Şi 
totuşi, expansiunea oamenilor a continuat inexorabil. 

În urmă cu o sută de ani, în vremea de declin al marilor exploratori europeni, natura s-a 
redus în mod atât de radical, încât constituia o noutate: de aceea, explorarea Africii a 
acaparat imaginaţia omului secolului al XIX-lea. A intra într-o adevărată lume naturală era un 
act exotic, ce depăşea experienţa celor mai mulţi oameni, care trăiau de la naştere şi până în 
clipa morţii într-un mediu produs în întregime de mâna omului. 

În secolul douăzeci, echilibrul s-a modificat în asemenea măsură, încât, din raţiuni 
practice, se poate spune că natura a dispărut cu desăvârşire. Plantele sălbatice sunt păstrate în 
sere, animalele în parcuri zoologice şi de vânătoare — aşezăminte artificiale create de om în 
amintirea cândva prevalentei lumi naturale. Dar un animal din grădina zoologică sau dintr-un 
parc de vânătoare nu-şi mai trăieşte viata naturală, după cum nici omul, într-un oraş. 

Astăzi suntem înconjurați de om si de creaţiile sale. Nimic nu-i scapă omului, oriunde pe 
glob, iar natura e o fantezie, un vis al trecutului, de mult apus”. 


Ross îl chemă pe Elliot de la masa de seară. 

— E pentru tine, spuse, arătând computerul aşezat în apropierea antenei. Prietenul ăla al 
tău, iarăşi. 

Munro zâmbi. 

— Nici măcar în junglă nu se opresc vreodată din sunat telefoanele. 

Elliot se duse să se uite la ecran: ANLIZ LMBAJ COMPTR NGTVA NVOIE-M MLTE DTE PTI 
ASGRA? 

CE DTE? tastă Elliot ca răspuns. 

M MLTE INF A URCE — TRNSMITE ÎNREGSTRI. 

Elliot tastă: „Da, dacă apar.” 

DA DCA APAR. 

FRCVTA ÎNREGSTRRLR 22-50.000 HZ. 

Elliot răspunse: ,,inteles.” 

ÎNŢLS. 


Avu loc 0 pauza, apoi pe ecran aparu: 

CM E AMY? 

Elliot ezita. 

BN. 

PRSONALL TRIMTE DRAGSTE, sosi in răspuns si transmisia se intrerupse pentru un 
moment. 

MENTNTI TRANSMSIA 

Urmă o pauză lungă. 

STRI INCRDBLE, tipări Seamans. GSIT DNA SWENSN. 


2. STRI SWENSN 


Pentru o clipă. Elliot nu recunoscu numele. Swensn? Cine era Swensn? O eroare de 
transmisie? Apoi realiză: Doamna Swenson! Cea care o descoperise pe Amy, femeia care o 
adusese din Africa şi o donase grădinii zoologice din Minneapolis. Femeia care fusese în 
Borneo toate aceste săptămâni. 

MCAR DCA STAM MMA AMY N FST UCISĂ BSTINSI. 

Elliot aşteptă cu nerăbdare următorul mesaj al lui Seamans. 

Privi la mesaj. I se spusese întotdeauna că mama lui Amy fusese ucisă de băştinaşi într-un 
sat numit Bagimindi. Mama fusese ucisă pentru a fi mâncată, iar Amy rămăsese orfană... 

ADCĂ? 

MMA DJA MRTA N MANCTA. 

Nu băştinaşii o omorâseră pe mama lui Amy? Aceasta era deja moartă? 

XPLCA. 

SWENSN ARE FTGRFII POT TRANSMT? 

Elliot tasta cu infrigurare, cu degetele stangace: 

TRANSMTE. 

După o pauză care le paru interminabilă, ecranul video recepta transmisia, prezentand-o 
treptat pe fâşii, începând din susul ecranului. Cu mult înainte ca imaginea să umple ecranul, 
Elliot îşi dădu seama ce reprezenta. 

Fotografia crudă a unui cadavru de gorilă, cu craniul sfărâmat. Animalul zăcea întins pe 
spate, într-un luminiş de pădure împrejmuit cu un val de pământ, probabil într-un sat al 
băştinaşilor. 

În acei moment. Elliot simţi că jocul de puzzle — în care imaginea fragmentată trebuie 
reconstituită din piesele amestecate — care îl preocupa şi care provocase atâta chin în lunile 
din urmă, era dezlegat. Măcar dacă ar avea timp să ajungă la ea înainte... 

Imaginea electronică îşi pierdu strălucirea şi se stinse, lăsând ecranul negru. 

Elliot era asaltat de o sumedenie de întrebări. Craniile zdrobite apăreau în izolata — şi 
presupus nelocuita — regiune din Congo, Kanyamagufa, locul oaselor. Dar Bagimindi era un 
targulet pe râul Lubula, la mai mult de o sută de mile depărtare. Cum ajunseseră Amy si 
mama ei moartă la Bagimindi? 

Ross spuse: 

— Este vreo problemă? 

— Nu înţeleg secvenţa, trebuie să întreb... 

— Înainte s-o faci, spuse ea, vezi din nou transmisia. Totul este în memorie. 

Apăsă un buton marcat: REPETA. 

Conversatia transmisă putin mai devreme se derulă iar pe ecran. Privind la răspunsurile lui 
Seamans, Elliot fu izbit de un rând: MMA DJA MRTĂ N MANCTA. 

De ce nu a fost mâncată mama? Carnea de gorilă era un meniu acceptabil, chiar apreciat 
în această parte a bazinului Congo. Tastă o întrebare: 

DCE N MÂNCTĂ MMA? 

MMA/ PUIUL GSIT PTRULĂ MILTRĂ CĂRAT CAD VRU/ PUI 5 ZILE LA BAGMINDI PTR 
VÂNDUT TURŞTI. SWENSN ACOLO. 

Cinci zile! Imediat. Elliot tastă întrebarea importantă: 

UNDE GSIT? 

Răspunsul sosi: 

ZNA NECNSCTĂ CONGO. 

SPCIFCA. 

FARA DTALII. 


După o mica pauză: 

M SNT FTGRFII. 

TRMTE, tipări Elliot. 

Ecranul deveni alb, apoi se mai umplu o dată, de sus până jos. Acum văzu o imagine de 
mai aproape a craniului sfărâmat al gorilei femelă. Şi alături de capul uriaş, o micuță creatură 
neagră, zăcând pe jos, cu mâinile si picioarele strânse si cu gura deschisă într-un țipăt 
inghetat. 

Amy. 


Ross reluă transmisia de mai multe ori, terminând cu imaginea lui Amy ca pui — mică, 
neagră, plângând. 

— Nu-i de mirare că avea coşmaruri, zise Ross. Probabil că a văzut cum i-a fost ucisă 
mama. 

Elliot spuse: 

— Ei bine, măcar suntem siguri că n-a fost o gorilă. Gorilele nu se omoară între ele. 

— În momentul ăsta, spuse Ross, nu mai putem fi siguri de nimic. 


Noaptea de douăzeci şi unu iunie era atât de liniştită încât, pe la ora zece, întrerupseră 
luminile de noapte, în infraroşu, pentru a face economie de energie. Aproape în acelaşi 
moment, auziră ceva mişcare în frunziş, în afara împrejmuirii. Munro şi Kahega îşi plimbară 
armele de jur-împrejur. Foşnetul crescu în intensitate şi auziră un oftat ciudat, ca un fel de 
gâfâit. 

Elliot auzi şi el şi simţi cum îl trece un fior: era acelaşi gâfâit care fusese înregistrat pe 
benzile primei expediţii Congo. Declanşă magnetofonul pentru înregistrare şi se roti cu 
microfonul de jur-împrejur. Erau toţi incordati, cu simţurile la pândă, în aşteptare. 

Dar, timp de încă o oră, nu se mai întâmplă nimic. Tufişurile se mişcau pretutindeni în 
jurul lor, dar nu văzură nimic. Apoi, puţin înainte de miezul nopţii, gardul electrificat al 
perimetrului explodă în scântei. Munro îndreptă arma într-acolo şi trase: Ross comută 
luminile de noapte şi tabăra fu scăldată în lumină roşie, intensă. 

— Aţi văzut? zise Munro. Aţi văzut ce a fost? 

Ei dădură din cap. Nimeni nu văzuse nimic. Elliot îşi verifică benzile; nu avea decât 
rafalele aspre ale armelor de foc şi sfârâitul scânteilor. Nici urmă de respiraţie. 

Restul nopţii se scurse fără ca nimic să se mai întâmple. 


ZIUA 10: 
Zinj 
22 iunie, 1979 


1. intoarcerea 


Dimineaţa de douăzeci şi doi iunie fu cetoasa si cenusie. Cand Peter Elliot se trezi pe la ora 
şase, găsi tabăra deja in picioare, în plină activitate. Munro cerceta prinprejurul perimetrului 
taberei, cu hainele ude până la piept de la frunzişul umed. Îl salută pe Elliot cu o expresie 
triumfătoare şi arătă către pământ. 

Acolo, imprimate în sol, erau urme proaspete de paşi. Erau adânci şi scurte, de formă 
aproape triunghiulară şi între degetul mare, şi celelalte patru era un spaţiu larg, la fel de larg 
ca spaţiul, dintre degetul mare şi celelalte degete de la mâna unui om. 

— Hotărât, nu-s umane, zise Elliot, aplecându-se să privească mai de aproape. 

Munro nu zicea nimic. 

— Ceva specie de primate. Munro tăcea. 

— Nu poate fi gorilă, sfârşi Elliot, îndreptându-se. Comunicatiile sale video din seara 
precedentă îi întăriseră convingerea că nu erau gorile la mijloc. Gorilele nu omorau alte 
gorile, aşa cum fusese ucisă mama lui Amy. 

— Nu poate fi gorilă, repetă el. 

— Ba e o gorilă foarte bine, spuse Munro. Ia uită-te la asta. 

Arătă spre o altă zonă, pe pământul moale. Erau patru adâncituri în linie. 

— Astea-s încheieturile degetelor, când umblă sprijinite în mâini. 

— Dar gorilele sunt animale sfioase, care dorm noaptea şi evită contactul cu oamenii. 

— Spune cine a lăsat urmele astea. 

— Sunt mici pentru o gorilă, zise Elliot. 

Examina gardul din apropiere, unde fusese produs scurtcircuitul în noaptea precedentă. 
Suvite de blană gri atârnau prinse de rețeaua de sârmă. 

— Iar gorilele nu au părul gri. 

— Masculii da, spuse Munro. Spinări argintii. 

— Da, dar argintiul lor este mai deschis decât acesta. 

Ezită. 

— Poate este un Kakundakari. 

Munro păru scârbit. 

Kakundakari era o primată disputată în Congo. Ca Yeti din Himalaya şi ca Bigfoot din 
America de Nord, fusese semnalat, dar niciodată capturat. Erau nenumărate poveşti locale 
despre o maimuţă păroasă, înaltă de şase picioare, care umblă pe picioarele dinapoi şi se 
comportă exact ca un om. 

Mulţi oameni de ştiinţă reputați credeau în existenţa lui Kakundakari; probabil ei îşi 
aminteau de autorităţile care, cândva, negaseră existența gorilei. 

În 1774, lordul Monboddo scria despre gorilă că „această minunată şi înfricoşătoare 
creaţie a naturii umblă în două picioare ca un om; are între şapte şi nouă picioare în 
înălţime... şi este uimitor de puternică; acoperită cu pâr cu fir lung, negru tăciune pe corp, dar 
mai lung pe cap; faţa mai asemănătoare cu a omului decât a cimpanzeului, dar complet 
neagră; nu are coadă.” 

Patruzeci de ani mai târziu, Bawditch descria o maimuţă africană „înaltă în medie de cinci 
picioare şi lată la umeri de patru; labele se spune că ar fi încă mai disproportionate decât 
lăţimea, iar o lovitură ar fi fatală”. Dar, abia în 1847. Thomas Savage, un misionar în Africa şi 
Jeffries Wvman, un anatomist din Boston, publicară o lucrare care descria „o a doua specie în 
Africa... nerecunoscută de naturalişti”, care propuseseră să fie denumită Troglodytes gorilla. 
Anunţul lor provocă mare fierbere în lumea ştiinţifică şi o goană după procurarea de schelete 
în Londra, Paris şi Boston; prin 1855, nu mai exista nici o îndoială — o a doua specie de 
primate foarte mari, trăia în Africa. 

Chiar şi în secolul douăzeci se mai descopereau noi specii animale în pădurea ecuatorială: 
porcul albastru în 1944 şi ierunca roşie în 1961. Era perfect posibil ca o primată rară, 
singuratică să poată exista în adâncurile junglei. Dar încă nu exista nici o dovadă solidă în 
favoarea lui Kakundakari. 

— Această urmă este de la o gorilă, insistă Munro. Sau, mai curând, de la un grup de 
gorile. Sunt peste tot în jurul gardului perimetrului. Ne-au supravegheat tabăra. 

— Supravegheat tabăra, repetă Elliot, dând din cap. 


— Exact, zise Munro. Numai uită-te la afurisitele astea de urme. 

Elliot simţi că-l părăseşte răbdarea. Spuse ceva despre poveştile de foc de tabără ale 
vânătorilor albi, la care Munro replică ceva nu prea măgulitor despre oamenii care ştiau totul 
din cărţi. 

În acel moment, maimutele colobus din copacii de deasupra — capetelor lor începură să 
tipe şi să scuture crengile. 


Găsiră corpul lui Malawi chiar lângă împrejmuire. Hamalul se dusese la pârâu să aducă 
nişte apă, în momentul când fusese ucis; găleţile extensibile zăceau pe jos în apropiere. Oasele 
capului îi fuseseră zdrobite; faţa purpurie, umflată, era strâmbată, gura deschisă. 

Grupul fu oripilat de felul în care se produsese moartea; Ross se întoarse cu spatele 
simțind că i se face greață; hamalii se strânseseră în jurul lui Kahega, care încerca să-i 
îmbărbăteze; Munro se aplecă să studieze mai îndeaproape rana. 

— Observi zonele astea turtite de apăsare, ca şi cum capul a fost strivit între ceva... 

Munro ceru atunci pietrele plate pe care le găsise Elliot în oraş, cu o zi înainte. Aruncă o 
privire către Kahega. 


Kahega luă poziţie de drepţi în faţa lui şi spuse: 

— Noi plecăm acasă acum, şef. 

— Nu se poate, zise Munro. 

— Noi plecăm acasă. Trebuie să plecăm acasă. Un frate al nostru a murit. Trebuie să facem 
ceremonia pentru nevastă şi copii, şef. 

— Kahega... 

— Şef, noi trebuie să plecăm acum. 

— Kahega, vom sta de vorbă. 

Munro se îndreptă, puse o mână pe umărul lui Kahega şi-l luă deoparte, în cealaltă parte a 
luminişului. Vorbiră, câteva minute în şoaptă. 

— Este oribil, spuse Ross. 

Părea a fi afectată cu adevărat de sentimente omeneşti şi Elliot, instinctiv, se întoarse către 
ea s-o liniştească, dar Ross continuă: 

— Întreaga expediţie se împrăștie. Este oribil. Trebuie s-o adunăm cumva laolaltă, altfel 
nu vom găsi diamantele niciodată. 

— Numai de asta îţi pasă? 

— Păi, au asigurare... 

— Pentru numele lui Hristos! spuse Elliot. 

— Eşti necăjit că ţi-ai pierdut afurisita de maimuţă, zise Ross. Acum stăpâneşte-te. Se uită 
la noi. 

Într-adevăr, kikuyu se uitau la ei, încercând să le înţeleagă mişcarea sentimentelor. Dar 
toti ştiau că adevăratele negocieri se purtau între Kahega şi Munro, care stăteau mai la o 
parte. După câteva minute, Kahega reveni, ştergându-se la ochi. Le vorbi repede fraţilor 
rămaşi, iar ei incuviintara din cap. Se întoarse înapoi la Munro. 

— Rămânem, şef. 

— Bun, zise Munro, reluându-şi imediat tonul poruncitor. Aduceti pietrele. 

Când fură aduse, Munro le aşeză de-o parte şi de alta a feţei lui Malawi. Se potriveau 
perfect în adânciturile semicirculare pe care le prezenta craniul. 

Munro îi spuse ceva rapid în swahili lui Kahega, iar acesta le spuse ceva fraţilor sai; aceştia 
încuviinţară din cap. Numai atunci trecu Munro la următorul pas, oribil. Ridică braţele larg in 
lături şi apoi repezi cele două pietre, lovind încă o dată cu putere capul deja zdrobit. 
Zgomotul sec fu îngrozitor; stropi de sânge îi împroşcară cămaşa, dar nu reuşi să distrugă 
craniul mai rău decât era deja. 

— Un om nu are puterea de a face asta, spuse Munro plat. 

Se uită în sus către Elliot: 

— Vrei să încerci? 

Elliot dădu din cap. 

Munro se ridică. 

— Luându-te după felul în care a căzut, Malawi era în picioare când s-a întâmplat. 

Munro îl înfruntă pe Elliot, privindu-l în ochi. 

— Mare animal, cât un om, mare şi puternic animal. O gorilă. 

Elliot nu răspunse. 


Nu exista nici o îndoială că Peter Elliot simţea o ameninţare personală in toate aceste 
întâmplări, deşi nu o ameninţare la adresa siguranţei sale. 

„Pur şi simplu nu puteam accepta, avea el să spună mai târziu. Îmi cunoşteam domeniul şi 
pur şi simplu nu puteam accepta ideea a ceva necunoscut, un comportament excesiv de 
violent arătat de gorile în stare de libertate. Şi, în orice caz, nu avea sens. Gorilele să facă 
plăci din piatră pe care să le folosească la a zdrobi capetele oamenilor? Era imposibil.” 

După ce examina cadavrul. Elliot se duse la pârâu, să-şi spele sângele de pe mâini. Rămas 
singur, departe de ceilalţi, se trezi privind la apa curată care curgea şi începu să ia în 
considerare posibilitatea de a fi el cel care greşea. Cert, primatologii aveau o lungă istorie a 
considerării greşite a subiectelor lor de studiu. 

Elliot însuşi pusese umărul la eradicarea uneia dintre cele mai faimoase concepţii greşite 
— aceea privind stupiditatea brutală a gorilelor, în primele lor descrieri. Savage şi Wyinan 
scriseseră: „Acest animal prezintă un grad de inteligenţă inferior celui al cimpanzeilor: aceasta 
se poate vedea şi din distanţa mare care îl separă de organizarea subiectului uman.” 
Observatorii ulteriori văzură gorila ca fiind „sălbatică, morocănoasă şi brutală”. Dar acum 
existau suficiente dovezi, furnizate de studii de teren şi de laborator, cum că gorila era sub 
multe aspecte mai deşteaptă decât cimpanzeul. 

Apoi mai apărură şi faimoasele poveşti despre cimpanzei care furau şi mâncau copii de 
om. Timp de zeci de ani, cercetătorii primatelor respinseseră asemenea poveşti locale ca fiind 
„fantezii sălbatice şi superstitioase”. Dar acum nu mai existau îndoieli în privinţa faptului că 
cimpanzeii furau ocazional — şi mâncau — copii de om; când Jane Godall începu să studieze 
cimpanzeii din Gombe, ea îşi duse în altă parte propriul copil, pentru a evita să-i fie luat şi 
ucis de către aceştia. 

Cimpanzeii vânau o sumedenie de animale, urmând un ritual complicat, iar studii de teren 
efectuate de Dian Fossey sugerau că gorilele vânau şi ele din când în când, omorând vânat 
mic şi maimuțe, ori de câte ori... 

Auzi un foşnet în tufişurile de peste pârâu şi, un mascul uriaş de gorilă, cu spinarea 
argintie se inalta din frunzişul înalt până la piept. Peter se sperie; totuşi imediat ce-şi reveni 
din spaimă, realiză că era în siguranţă. Gorilele nu traversau niciodată ape curgătoare, nici 
măcar un pârâiaş. Sau era şi asta o idee falsă? 

Masculul se uită la el cu atenţie de dincolo de pârâu. Părea a nu fi nimic amenintator în 
privirea lui, doar un soi de curiozitate atentă. Elliot simţi mirosul stătut al gorilei şi-i auzi 
şuieratul respirației prin nările turtite. Se întrebă ce avea de gând să facă gorila, când, 
deodată, aceasta păşi înapoi rupând zgomotos crengile tufişurilor între care stătuse şi dispăru. 

Această întâlnire îl surprinsese puternic; se ridică în picioare şi-şi şterse transpiratia de pe 
fata. Apoi realiză că iar era mişcare în frunzisul de peste pârâu. După un moment apăru o alta 
gorilă, ceva mai mică decât prima; o femelă, gândi, deşi nu putea fi sigur. Aceasta se uita ţintă 
la el, la fel de netulburată ca şi cea dintâi. Atunci, îşi mişcă mâna. 

— Peter vine dă gâdilat. 

— Amy!, strigă ei şi în momentul următor plescăia prin apa pârâului către celălalt mal, iar 
ea îi sărea în braţe, îmbrăţişându-l si administrându-i la întâmplare sărutări umede printre 
mormăituri fericite. 


La întoarcerea ei neaşteptată în tabără. Amy fu cât pe ce să fie împuşcată de agitatii 
cărăuşi kikuyu. Numai protejând-o cu propriul lui trup reuşi Elliot să prevină o împuşcătură. 
După douăzeci de minute, oricum, toti se obişnuiseră cu prezenţa ei — iar Amy începu îndată 
să exprime cereri. 

Fu nefericită să afle că nu făcuseră rost de lapte sau de prăjituri în lipsa ei, dar când 
Munro scoase sticla de Dom Pérignon, fu de acord să primească şampanie în loc. 

Se aşezară cu toţii în jurul ei, bând şampanie din cutii de conserve. Elliot era bucuros de 
prezenţa liniştitoare a celorlalţi deoarece acum, că Amy se afla printre ei, şi era în siguranță 
lângă el, sorbindu-şi calmă şampania şi semnalizând „Scarpină bea Amy place”, se trezi, 
deodată, coplesit de furie împotriva ei. 

Munro zâmbi larg către Elliot, dându-i acestuia portia lui de şampanie: 

— Ia-o uşor, profesore, ia-o uşor. E doar un copil. 

— Pe naiba, spuse Elliot. 

El purtă în continuare întreaga conversaţie în limbajul semnelor, fără să vorbească. 

„Amy, semnalizări. De ce Amy plecat?” 


Ea isi cufunda nasul in ceasca, semnalizand: 

— Scarpind bea bund bdutura. 

„Amy, semnaliza el. Amy spune Peter de ce plecat”. 

— Peter nu iubeste Amy. 

„Peter iubeste Amy.” 

— Peter lovit Amy Peter zboard aoleu ac Amy nu iubeste Peter nu iubeste Amy Amy tristū tristd. 

Elliot îşi dădu seama imediat că va trebui să ţină minte că „aoleu ac” fusese extins la 
săgeata cu Thoreien. Generalizarea ei îi plăcu, dar semnaliză cu severitate: 

„Peter iubeşte Amy. Amy ştie Peter iubeşte Amy. Amy spune Peter de ce...” 

— Peter nu scarpină Amy Peter nu drăguţ Amy Peter nu drăguţ om Peter iubeşte femeie nu 
iubeşte Amy Peter nu iubeşte Amy Amy tristă Amy tristă. 

Această semnalizare din ce în ce mai rapidă constituia în sine o indicație că era supărată. 

„Unde Amy merge?” 

— Amy merge gorile bune gorile Amy iubeşte. 

Curiozitatea îi învinse supărarea. Se alăturase ea unui grup de gorile sălbatice pentru 
câteva zile? Dacă da, era un eveniment de o mare importanţă, un moment crucial în istoria 
primatologiei moderne — o primată în stare să folosească limbajul semnelor se alăturase unui 
grup în libertate şi revenise. Voia să ştie mai multe. 

„Gorile dragute cu Amy?” 

Cu o infatisare multumita: 

— Da! 

„Amy spune Peter.” 

Amy se uită în gol fără să răspundă. 

Pentru a-i atrage atenţia, Elliot pocni din degete. Ea se întoarse încet către el, cu o expresie 
plictisită. 

„Amy spune Peter. Amy stat cu gorilele?” 

— Da! 

În indiferența ei exista recunoaşterea clară a faptului că Elliot era disperat să afle ce ştia 
ea. Amy ştia întotdeauna foarte limpede când era în avantaj — iar acum era. 

„Amy spune Peter”, semnaliză pe cât putu de calm, 

— Gorile bune iubesc Amy Amy gorilă bună. 

Asta nu-i spunea lui Elliot absolut nimic. Compunea fraze în prostie: un alt mod de a-l 
ignora. 

„Amy“. 

Ea il privi. 

„Amy spune Peter. Amy vine vede gorile?” 

— Da! 

„Gorilele ce fac?” 

— Gorilele adulmecă Amy. 

„Toate gorilele?” 

— Gorile mari spate alb gorile adulmecă Amy copil adulmecă Amy toate gorilele adulmecă 
gorilele iubesc Amy. 

Deci gorilele masculi cu spinarea argintie o adulmecaseră, apoi puii, apoi toti membrii 
grupului. Asta era foarte clar — remarcabil de clar, gândi, făcându-şi însemnări mentale 
asupra sintezei ei extinse. Până la urmă fusese acceptată de grup? Semnaliză: 

„Apoi ce întâmplat Amy?” 

— Gorilele dat mâncare. 

„Ce mâncare?” 

— Nu nume Amy mâncare dat mâncare. 

Aparent îi arătaseră mâncare. Sau chiar o hrăniseră? Un asemenea lucru nu mai fusese 
niciodată semnalat în stare naturală, dar nimeni nu fusese martor vreodată la acceptarea unui 
nou membru într-un grup. Amy era femelă, şi era aproape de vârsta reproducerii... 

„Ce gorile dat mâncare?” 

— Toate dat mâncare Amy ia mâncare Amy iubeşte. 

În mod aparent, nu erau masculi sau erau toţi masculi. Dar ce provocase acceptarea ei? 
Era sigur că grupurile de gorile nu erau prea ospitaliere cu noii veniţi, aşa cum erau 
maimutele mici — ce se întâmplase de fapt? 

„Amy stat cu gorilele?” 

— Gorilele iubesc Amy. 


„Da. Ce facut Amy?” 

— Amy doarme Amy mănâncă Amy trăieşte gorile gorile bune gorile Amy iubesc. 

Deci se alăturase vieţii de grup, trăind viata cotidiană. Fusese ea acceptată pe de-a- 
ntregul? 

„Amy iubeşte gorilele?” 

— Gorilele mute. 

„De ce mute?” 

— Gorilele nu vorbesc. 

— „Nu vorbesc semne vorbesc?” 

— Gorilele nu vorbesc. 

Era clar că trăise un sentiment de frustrare cu gorilele, deoarece acestea nu-i cunoşteau 
limbajul prin semne. (Primatele care foloseau limbajul prin semne erau în general frustrate şi 
necăjite când erau trimise între animale care nu înțelegeau semnele). 

„Gorilele dragute cu Amy?” 

— Gorilele iubesc Amy Amy iubeste gorilele iubesc Amy iubeste gorilele. 

»De ce Amy venit inapoi?” 

— Vrea lapte prăjituri. 

— Amy, spuse el, ştii că nu avem nici o afurisită de prăjitură sau lapte. 

Verbalizarea lui neaşteptată îi surprinse pe ceilalţi, care priviră întrebători la Amy. 

Timp îndelungat ea nu răspunse. 

— Amy iubeşte Peter. Amy tristă vrea Peter. 

Elliot simţi că-i vine să plângă. 

— Peter om bun. 

Clipind din ochi, el semnaliză: 

„Peter scarpină Amy.” 

Ea îi sări în braţe. 

Mai târziu, Elliot o chestionă mai în amănunt. Dar era un proces anevoios şi încet, în 
principal din cauza dificultății lui Amy de a mânui conceptul de timp. 

Amy distingea trecut, prezent, viitor — îşi amintea evenimentele anterioare şi anticipa 
promisiunile de viitor — dar personalul Proiectului Amy nu reuşise niciodată s-o înveţe 
deosebirile exacte. Nu putea, spre exemplu să distingă ziua de ieri de cea de alaltăieri. Dacă 
aceasta reflecta o slăbiciune a metodei lor de predare, sau o trăsătură intimă a lumii ei 
conceptuale, rămânea o problemă deschisă. (Existau dovezi asupra unei diferenţe conceptuale. 
Amy nu înţelegea mai cu seamă metaforele spaţiale pentru timp, precum „este în urma 
noastră” sau „urmează să apară”. Cei care o instruiau concepeau trecutul ca fiind în urma lor 
şi viitorul ca fiind înainte. Dar comportamentul lui Amy părea să indice că ea înţelegea 
trecutul ca fiind în faţa ei — deoarece îl putea vedea şi viitorul în urma ei — deoarece era 
încă invizibil. Ori de câte ori era nerăbdătoare să-i sosească un prieten, se uita în mod repetat 
peste umăr, chiar dacă stătea cu faţa către uşă). 

În orice caz, problema timpului era o dificultate în discuţia de acum şi Elliot îşi formula cu 
atenţie întrebările. O întrebă: 

— Amy, ce s-a întâmplat noaptea? Cu gorilele? 

Îi aruncă privirea pe care i-o arunca întotdeauna când credea că întrebarea era evidentă. 

— Amy doarme noaptea. 

— Şi celelalte gorile? 

— Gorilele dorm noaptea. 

— Toate gorilele? 

Nu catadicsi să răspundă. 

— Amy, spuse el, gorilele venit la tabăra noastră noaptea. 

— Venit locul ăsta? 

— Da, în acest loc. Gorilele venit noaptea. Ea se gândi. 

— Nu! 

Munro întrebă: 

— Ce-a zis? Elliot răspunse: 

— A zis: Nu! Da, Amy, ele venit. 

Ea rămase liniştită un moment, apoi semnaliză: 

— Lucruri venit. 

Munro întrebă iar ce spusese. 

— A spus: Lucruri venit. Ross o întrebă: 


— Ce lucruri, Amy? 

— Lucruri rele. 

Munro zise: 

— Au fost gorile, Amy? 

— Nu gorile. Lucruri rele. Multe lucruri rele venit pūdure venit. Vorbesc respiratie. Venit noaptea 
venit. 

Munro spuse: 

— Unde sunt acum, Amy? Amy privi in jur, către junglă. 

— Aici. Locul ăsta vechi rău lucruri venit. 

Ross zise: 

— Ce lucruri, Amy? Sunt animale? 

Elliot le spuse că ea nu putea abstractiza categoria „animale”. 

— Ea crede că oamenii sunt animale, explică el. 

— Lucrurile rele sunt oameni. Amy? Sunt oameni? 

— Nu! 

Munro întrebă: 

— Maimute? 

— Nu. Lucruri rele, nu dorm noaptea. 

Munro intreba: 

— Poate fi crezuta? 

— Ce inseamnd? 

— Da, spuse Elliot, intru totul. 

— Stie ce sunt gorilele? 

— Amy gorild bund, semnaliza ea. 

— Aşa e, eşti, spuse Elliot. Zice că-i o gorila buna. 

Munro se încruntă. 

— Deci ştie ce sunt gorilele, dar zice că acele lucruri nu sunt gorile? 

— Asta zice. 


2. Elemente lipsa 


Ross ii instala lui Elliot camera video la marginea oraşului, cu fata către tabără. Cu banda 
mergand, el o conduse pe Amy la gardul taberei, pentru a privi ruinele. Elliot voia s-o 
confrunte pe Amy cu Oraşul Pierdut, realitatea din spatele viselor ei — şi voia o înregistrare a 
răspunsurilor ei la acel moment. Ceea ce se întâmplă fu cu totul surprinzător. 

Amy nu avu absolut nici o reacţie. 

Faţa ei rămase impasibilă, corpul relaxat. Nu semnaliză. Dacă dădea vreo impresie, atunci 
aceea era de plictiseală, de acceptare fără voie a altcuiva, a entuziasmului lui Elliot pe care ea 
nu-l împărtăşea. Elliot o privi cu atenţie. Nu disimula; nu se stăpânea; nu făcea nimic. Se uita 
la oraş, pur şi simplu. 

„Amy cunoaşte locul ăsta?” 

— Da. 

„Amy spune lui Peter ce loc.’ 

— Loc rău loc vechi. 

„Imagini somn?” 

— Locul ăsta rău. 

„De ce e rău, Amy?” 

— Loc rău loc vechi. 

„Da, dar de ce. Amy?” 

— Amy frică. 

Nu arăta nici un aspect somatic al fricii. Stătea lângă el pe pământ, aşezată pe vine şi 
privea înainte, perfect liniştită. 

„De ce-i este frică lui Amy?” 

— Amy vrea mănâncă. 

„De ce-i este frică lui Amy?” 

Nu răspundea, la fel ca atunci când nu catadicsea să-i răspundă, când eră complet 
plictisită; nu o putea face să-şi discute visele mai departe. Era la fel de închisă asupra 
subiectului cum fusese şi la San Francisco. Când Elliot îi ceru să-l însoţească la ruine, îl refuză 
cu linişte. Pe de altă parte, nu părea a fi tulburată de faptul că Elliot însuşi se ducea şi-i 
flutură cu drăgălăşenie un salut, înainte de a merge să-i ceară de mâncare lui Kahega. 

Numai după terminarea expediției şi revenirea lui la Berkeley, Elliot găsi explicaţia acestui 
eveniment uimitor — în Interpretarea viselor a lui Freud, publicată pentru prima oară în 1887. 

Se întâmplă uneori ca un pacient să fie confruntat cu realitatea aflată în spatele viselor lui. 
Indiferent dacă este vorba despre un edificiu fizic, o persoană sau o situaţie, care are aerul 
deplinei familiaritati, răspunsul subiectiv al celui care a avut visul este invariabil acelaşi. 
Conţinutul emotiv al visului — fie el înfricoşător, plăcut sau misterios — este anulat la 
vederea realităţii... Putem fi siguri că aparenta plictiseală a pacientului nu dovedeşte falsitatea 
conţinutului visului. Plictiseala poate fi simțită cel mai puternic atunci când conţinutul visului 
este real. Subiectul îşi recunoaşte, la un anumit nivel profund, incapacitatea de a modifica 
ceea ce simte, se trezeşte astfel coplesit de oboseală, plictiseală şi indiferența de a-şi ascunde 
sieşi propria-i neajutorare fundamentală, în fata unei probleme reale, care trebuie îndreptată. 

Câteva luni mai târziu. Elliot avea să ajungă la concluzia că reacţia blândă a lui Amy 
indica numai adâncimea sentimentelor ei, că analiza lui Freud era corectă: era un mod de 
apărare împotriva unei situaţii care trebuia să fie modificată, dar pe care Amy nu se simţea în 
stare să o schimbe, ţinând cont, mai ales, de faptul că moartea traumatizantă a mamei îi 
lăsase anumite amintiri în mintea ei de copil. 

Totuşi, la vremea respectivă, Elliot era dezamăgit de mentalitatea afişată de Amy. Dintre 
toate reacţiile posibile pe care şi le imaginase pe când pregătea plecarea în Congo, plictiseala 
era ultima la care se aşteptase şi semnificaţia acesteia îi scăpa cu desăvârşire — anume că 
oraşul Zinj era într-atâta de plin de primejdii încât Amy simţea nevoia mintală de a-l da la o 
parte, de a-l ignora. 
prin desişurile de bambus si vita agatatoare, spinoasă ale junglei secundare, pentru a ajunge 
la nişte construcţii aflate în inima oraşului. Pe la mijlocul zilei, eforturile lor fură răsplătite 


când pătrunseră într-o serie de structuri cum nu mai văzuseră niciodată. Clădirile erau 
construite impresionant, cuprinzând imense spaţii goale ce coborau câte trei şi patru niveluri 
sub pământ. 

Ross era încântată de construcţiile subterane, care ei îi dovedeau că oamenii din Zinj 
dezvoltaseră tehnologia săpării în pământ, necesară realizării minelor de diamante. Munro 
exprimă o opinie similară: 

— Oamenii ăştia, spuse el, erau în stare de orice lucrare subterană. 

În ciuda entuziasmului lor, nu găsiră nimic interesant în adâncurile oraşului. Mai târziu, în 
timpul zilei, urcară şi la niveluri mai înalte, dând peste o clădire atât de încărcată cu reliefuri, 
încât o botezară „galeria”. Cu ajutorul camerei video, cuplată la reţeaua de satelit, examinară 
picturile de aici. 

Acestea prezentau aspecte din viaţa de zi cu zi a oraşului. Erau scene domestice cu femei 
gătind în jurul focului, copii jucând un joc cu mingea şi cu nişte bețe, scribi stând pe vine si 
făcând însemnări pe tăblițe de lut. Un perete întreg cu scene de vânătoare, cu bărbaţi cu 
sorturi scurte, înarmaţi cu sulițe. Si în sfârşit, scene de minerit, cu oameni cărând coşuri 
umplute cu pietre din tuneluri pe sub pământ. 

În toată această panoramă bogată, ei observară lipsa unor anumite elemente. Cei din Zinj 
aveau câini, folosiţi la vânătoare, şi o varietate de civetă, ţinută ca animal de casă — totuşi 
părea să nu le fi trecut niciodată prin minte să folosească animalele pentru a căra poveri. 
Toată munca manuală era făcută de sclavi umani. Şi părea că nu descoperiseră nici roata, 
deoarece nu erau nicăieri reprezentate care sau alte vehicule cu roti. Totul era carat manual 
cu coşurile. 

Munro privi la picturi îndelung şi în cele din urmă spuse: 

— Mai lipseşte ceva. 

Se uitară la o scenă cu minele de diamante, găuri întunecate căscate în pământ, din care 
ieşeau oameni purtând coşuri încărcate cu pietre scumpe. 

— Bineînţeles! spuse Munro, pocnindu-şi degetele. Nu-i poliţie. 

Elliot îşi stăpâni un zâmbet. Era de aşteptat ca un om ca Munro să se întrebe ce-i cu poliţia 
acestei de mult dispărute societăţi. 

Dar Munro insista asupra semnificației observaţiei lui. 

— Uitaţi-vă la mine, spuse el. Acest oraş a existat datorită minelor lui de diamante. Nu a 
avut altă rațiune de a fi, pierdut aici, în junglă. Zinj a fost o civilizaţie minieră — bogăţia, 
comerţul, viaţa lui cotidiană, totul depindea de minerit. Un exemplu clasic de economie 
bazată pe un singur produs — şi totuşi, nu-l păzeau, nu-l reglementau, nu-l controlau? 

Elliot spuse: 

— Mai sunt şi alte lucruri pe care nu le-am văzut — spre exemplu, oameni mâncând. Poate 
că era interzisă reprezentarea pazei. 

— Poate, spuse Munro fără convingere. Dar în oricare alt complex minier din lume gărzile 
sunt ostentative, ca o dovadă a supravegherii. Du-te la minele de diamant din Africa de Sud 
sau la minele de smaralde din Bolivia şi primul lucru de care ai să fi conştient va fi paza... dar 
aici, spuse el, arătând către reliefuri, nu există nici o pază. 

Karen Ross sugeră că probabil nu era nevoie de pază, că probabil societatea Zinj era 
disciplinată şi liniştită. 

— În definitiv, spuse ea, era pe vremuri. 

— Natura umană nu se schimbă, insistă Munro. 

Când părăsiră galeria dădură peste o curte interioară, invadată de viţă sălbatică. Avea un 
aspect plăcut, cu o latură înălţată pe stâlpi din piatră, asemănători coloanelor unui templu. 
Atenţia le fu atrasă imediat de pardoseala curţii, împrăştiate pe jos se aflau zeci de plăci de 
piatră la fel cu cele pe care le găsise Elliot în ziua precedentă. 

— Să fiu al naibii, făcu Elliot. 

Îşi croira drum printre grămezile de plăci şi intrară în construcţia căreia începură să-i 
spună „templu”. 

Era constituită dintr-o singură încăpere mare, pătrată. Tavanul era spart în mai multe 
locuri, pe unde lumina soarelui se strecura, aruncând săgeți aurii. În mijloc, văzură un 
morman imens de viţă sălbatică, o piramidă vegetală de vreo zece picioare înălțime. Apoi îşi 
dădură seama că era o statuie. Elliot se catara pe statuie şi începu să înlăture frunzişul ce-o 
năpădise. Era o muncă dificilă; cârceii săpaseră în piatră cu tenacitate. Elliot îi aruncă lui 
Munro o privire întrebătoare: 

— Mai bine? 


— Vino să vezi, spuse Munro, cu o expresie ciudată pe figură. 

Elliot coborî şi păşi înapoi, ca să poată vedea. În ciuda faptului că statuia era plină de 
găuri şi decolorată, putu recunoaşte clar imaginea unei gorile enorme, ridicată în două 
picioare, cu o expresie sălbatică pe figură, cu braţele larg deschise. În mâini, gorila ţinea două 
plăci circulare de piatră, ca nişte talgere, gata să le izbească una de alta. 

— Dumnezeule, spuse Peter Elliot. 

— Gorilă, zise Munro cu satisfacţie. 

Ross interveni: 

— Este clar, acum. Oamenii ăştia se închinau la gorile. Asta era religia lor. 

— Dar de ce a spus Amy că nu au fost gorile? 

— Întreab-o, zise Munro, uitându-se la ceas. Trebuie să fac pregătirile pentru noapte. 


3. Atacul 


Sapara cu ajutorul unor lopeti pliante, un sant de jur-imprejurul gardului ce marginea 
perimetrul taberei. Lucrul continuă mult după apusul soarelui; fură obligaţi să aprindă 
luminile roşii de noapte cât timp munciră la umplerea santului cu apa adusă prin devierea 
cursului pârâului din apropiere. Ross considera santul un obstacol neînsemnat — era de 
numai câţiva inch adâncime şi lat de un picior. Un om putea păşi peste ei cu uşurinţă. În loc 
să-i răspundă, Munro trecu de partea cealaltă a santului şi-i spuse: 

— Amy, vino aici, hai să te scarpin. 

Cu un mormăit de încântare, Amy veni spre el în salturi, dar se opri brusc de cealaltă parte 
a santului. 

— Haide, te scarpin, zise iar Munro, intinzand bratele. Hai, fetito! 

Totuşi Amy nu trecu. Semnaliză cu iritare; Munro pasi peste sant şi o ridică în braţe 
traversând-o. 

— Gorilele urăsc apa, îi spuse el lui Ross. Le-am văzut refuzând să traverseze pâraie mai 
mici decât ăsta. 

Amy se inalta şi se scărpină la subsuoară, apoi arătă înspre ea însăşi. Înţelesul era perfect 
clar. 

— Femei, oftă Munro, şi se aplecă de o scărpină viguros prin blană. 

Amy se rostogoli pe pământ mormăind, pufnind şi zâmbind larg. Când el se opri, ea 
rămase în aşteptare, mai dorind încă. 

— Gata, zise Munro. 

Ea îi semnaliză. 

— Îmi pare rău, nu te înţeleg. Nu, râse el, n-ajută la nimic să semnalizezi mai încet. 

Apoi, el înţelese ce voia şi o traversă în cârcă peste şanţ, în tabără. Ea îl sărută umed pe 
obraz. 

— Mai bine ţi-ai păzi maimuța, îi spuse Munro lui Elliot, aşezându-se la masă. 

Continuă în stilul acesta, de uşoară ironie, conştient de necesitatea de a-i destinde pe toţi; 
oamenii erau nervoşi, ghemuiti in jurul focului. Dar când fu gata, iar Kahega terminase cu 
pregătirea muniției şi verificării armelor, Munro îl luă pe Elliot deoparte si îi spuse; 

— Leag-o în cort. Dacă începem să tragem la noapte, nu vreau s-o văd alergând prin 
întuneric. S-ar putea ca flăcăii ăştia să nu fie în stare să deosebească o gorilă de alta. Explică-i 
că s-ar putea să se lase cu ceva zgomot de puşti, dar că n-are de ce să se sperie. 

— Va fi multă gălăgie? întrebă Elliot. 

— Aşa-mi închipui, răspunse Munro. 

Elliot o luă pe Amy în cortul lui şi-i puse lesa cea solidă pe care ea o purta uneori în 
California. Legă celălalt capăt al lesei de pat, dar acesta era un gest mai mult simbolic; Amy îl 
putea muta cu uşurinţă, dacă dorea. Îi ceru să-i promită că nu va ieşi din cort. Ea promise. El 
se îndreptă către ieşirea din cort şi ea semnaliză: 

— Amy iubeşte Peter. 

— Peter iubeşte Amy, spuse el zâmbind. Totul va fi bine. 


Pătrunse în altă lume. 

Luminile roşii de noapte fuseseră micsorate, dar în licărirea roşiatică a focului de tabără 
zări santinelele cu ochelarii lor mari, postate de jur-împrejurul corturilor. Împreună cu 
pulsatia gravă a gardului electric, această privelişte alcătuia o atmosferă nepământeană. Peter 
Elliot realiză brusc precaritatea situaţiei lor: o mână de oameni înspăimântați, în adâncurile 
pădurii ecuatoriale congoleze, la mai bine de două sute de mile de cea mai apropiată aşezare 
umană. 

În aşteptare. 

Se împiedică de un cablu negru, întins pe pământ. Apoi văzu o reţea de cabluri şerpuind 
prin tabără, până la armele fiecărei santinele. Remarcă abia acum că armele aveau o formă 
neobişnuită — erau cam prea subţiri, cam prea delicate — şi că firele duceau de la arme la 
nişte mecanisme plate, montate pe trepiede scunde, dispuse la intervale regulate în jurul 
taberei. 

O văzu pe Ross lângă foc, pregătind magnetofonul. 


— Ce dracu sunt astea? şopti el, arătând înspre cabluri. 

— Este un dispozitiv LAPROLAS. Pentru lansarea de proiectile laser, şopti ea. Sistemul 
LAPROLAS constă din mai multe DVL-uri conectate la DTR-uri secventionale. 

Îi spuse că armele santinelelor care erau de fapt Dispozitive de Vizualizare Laser, erau 
legate la Detectorii cu Tragere Rapidă de pe trepiede. 

— Sunt indreptati către ţintă, spuse ea, şi execută tragerea propriu-zisă în momentul când 
aceasta este identificată. Este un sistem de luptă proiectat pentru condiţiile de junglă. DTR- 
urile au amortizoare de zgomot, astfel încât inamicul să nu-şi poată da seama de unde se 
trage. Ai grijă doar să nu te asezi în fata vreunuia, pentru că se declanşează automat la 
căldura corpului. 

Ross îi dădu lui magnetofonul şi se duse să verifice acumulatorii care alimentau cu 
electricitate gardul perimetrului. Elliot aruncă o privire santinelelor ce aşteptau în întuneric: 
Munro se strecură pe nesimţite pană la el. Elliot îşi dădu seama că santinelele, cu ochelarii lor 
semănând cu ochii lăcustelor, îl puteau vedea pe el mult mai bine decât putea el să le vadă pe 
ele. Arătau ca nişte fiinţe din altă lume, lansate în junglă, în afara timpului. 

În aşteptare. 

Orele treceau. Perimetrul taberei era tăcut; nu se auzea decât apa murmurând prin sant. 
Din vreme în vreme, hamalii se strigau unul pe altul, încetişor, glumind în swahili; nu aveau 
voie să fumeze, din cauza dispozitivelor sensibile la căldură. Ora unsprezece trecu, apoi 
miezul nopţii, apoi şi ora unu. 

O auzi pe Amy sforăind în cortul lui, acoperind zgomotul enervant pe care-l făcea bâzâitul 
curentului electric în reţeaua metalică a gardului. Se uită la Ross, care dormea pe pământ, cu 
mâna pe comutatorul pentru luminile de noapte. Aruncă o privire la ceas şi căscă; nu avea să 
se întâmple nimic peste noapte; Munro se înşelase. 

Atunci auzi respiraţia. 

O auziră şi santinelele, care începură să-şi rotească armele împotriva întunericului. Elliot 
îndreptă microfonul magnetofonului în direcţia de unde crezu că venea sunetul, dar era dificil 
de stabilit poziţia lui exactă. Oftatul şuierător părea să vină din toate părţile junglei deodată, 
alunecând pe ceata nopţii, uşor, insinuant. 

Urmărea acele indicatoare oscilând pe cadranele magnetofonului. Şi, deodată, acele săriră 
pe zona roşie: Elliot auzi o bufnitură grea şi apoi clipocitul apei. Toţi auziseră; santinelele 
ridicară sigurantele armelor. 

Elliot se târî cu magnetofonul spre gardul perimetrului şi se uită către sant. Dincolo de 
gard frunzişul foşnea. Oftatul crescu în intensitate. Auzi bolborositul apei şi văzu un trunchi 
uscat de copac prăvălit peste sant. 

Asta fusese bufnitura: plasarea unui pod peste şanţ. În clipa aceea, Elliot realiză că ei 
subapreciaseră ceea ce aveau de înfruntat. Îi făcu semn lui Munro să vină să vadă, însă Munro 
îl îndemnă de la distanţă să se retragă de lângă gard, arătând cu gesturi apăsate către trepiede 
micute de la picioarele lui. Înainte ca Elliot să aibă vreme să se mişte din loc, maimutele 
colobus începură să tipe ascuţit prin copacii de deasupra capetelor — şi prima gorilă atacă 
fără sunet. 

Zări pentru o clipă un animal enorm, de culoare cenuşie repezindu-se asupra lui, în vreme 
ce el se lăsa la pământ; în momentul următor, gorila izbi gardul electrificat, împroşcând o 
ploaie de scântei şi umplând aerul cu miros de carne arsă. Fu începutul unei lupte 
înspăimântătoare, purtată pe tăcute. Razele de smarald ale laserelor luciră prin aer; armele 
montate pe trepiede scoteau un fiu-fui-fiu uşor în vreme ce scuipau gloanţe; mecanismele de 
ochire piuiau în timp ce ţevile se roteau şi trăgeau, se roteau şi trăgeau iar. Fiecare al zecelea 
proiectil era un trasor cu fosfor alb; aerul era străbătut în toate direcţiile de traiectorii albe şi 
verzi, ce se încrucişau pe deasupra capului lui Elliot. 

Gorilele atacau din toate direcţiile; şase dintre ele izbiră gardul în acelaşi timp, dar fură 
aruncate înapoi într-o explozie asurzitoare de pârâieli şi scântei. Deşi atacară din nou, 
aruncându-se în reţeaua fragilă de protecţie, cele mai puternice zgomote care se auzeau erau 
sfârâiturile scânteilor şi tipetele maimutelor colobus. Apoi, Elliot văzu gorilele din copaci, 
care încercau să pătrundă în tabără pe deasupra. Munro şi Kahega începură să tragă în sus; 
razele mute ale laserelor izbiră frunzisul. Elliot auzi iarăşi oftatul. Se răsuci şi văzu mai multe 
gorile sfâşiind gardul, care era mort — nici o scânteie. 

Îşi dădu seama că acest rapid, sofisticat echipament nu mai era o stavilă pentru gorile — le 
trebuia zgomot. Munro avu acelaşi gând, deoarece strigă în swahili oamenilor lui Kahega să 
înceteze focul, iar lui Elliot: 


— Scoate amortizoarele, amortizoarele de zgomot. Elliot smulse transpirand teava neagra 
a mecanismului de pe primul trepied; era foarte fierbinte. Imediat ce plecă de lângă trepied, 
un sunet ca o bâlbâială umplu aerul şi două gorile căzură greoi din copaci, una dintre ele încă 
vie. Gorila sări asupră-i, în timp ce Elliot extrăgea amortizorul de zgomot de pe al doilea 
trepied. Ţeava scurtă se roti şi slobozi o rafală asupra gorilei aflate în imediata apropiere; un 
lichid fierbinte îl împroşcă pe faţă pe Elliot. Trase afară amortizorul de la cel de-al treilea 
trepied şi se aruncă la pământ. 

Rafalele asurzitoare ale armelor de foc şi mirosul acru al pulberii avură un efect imediat 
asupra gorilelor; se retraseră în dezordine. Urmă o perioadă de linişte, desi santinelele 
continuară să lanseze raze laser, care făcură maşinăriile de pe trepiede să măture rapid 
peisajul, vâjâind înainte şi înapoi în căutarea unei ţinte. 

Apoi maşinile încetară vânătoarea şi se opriră. Jungla din jur părea liniştită. 

Gorilele plecaseră. 


ZIUA 11: 
Zinj 
23 iunie, 1979 


1. Gorilla Ellitotensis 


Corpurile moarte ale gorilelor zăceau la pământ, intepenite, deja, in căldura dimineţii. 
Elliot petrecu două ore examinând animalele, amândouă adulţi tineri. 

Caracteristica cea mai frapantă era culoarea uniform cenuşie. Cele două rase de gorile 
cunoscute, gorila de munte din Virunga şi gorila de câmpie de pe coastele continentului, 
aveau amândouă părul de culoare neagră. Puii erau cel mai adesea maronii, cu puţin alb la 
fund, dar în primii cinci ani de viata, li se înnegrea şi lor părul. Pe la doisprezece ani, adulţii 
masculi aveau deja porţiunea cu păr argintiu dezvoltată pe spate, semn al atingerii maturității 
sexuale. 

Cu vârsta, gorilele incžrunteau într-un mod foarte asemănător cu oamenii. Masculilor le 
apărea mai întâi câte o porţiune de păr cărunt deasupra fiecărei urechi, iar cu anii 
incarunteau pe tot mai mari porţiuni ale trupului. Animalele bătrâne, către treizeci de ani, 
deveneau complet cărunte, cu excepţia braţelor, care le rămâneau negre. 

Cercetându-le dinţii, Elliot estima că cei doi masculi nu aveau mai mult de zece ani. 
Pigmentatia lor părea sa fie cu totul mai deschisă, atât a pielii şi a ochilor, cât şi a părului. 
Pielea gorilei era cafenie, iar ochii erau căprui închis. Dar în acest caz, pigmentatia era clar 
cenuşie iar ochii erau gălbui deschis. 

Mai mult decât orice însă, ochii îl puseră pe gânduri. 

Apoi, Elliot le măsură corpurile. Lungimea totală, de la creştetul capului la călcâie, era de 
139,2 centimetri şi respectiv 141,9 centimetri. Masculii adulţi ai gorilelor de munte fuseseră 
înregistraţi cu lungimi între 147 şi 205 centimetri, cu o medie de 175 centimetri — cinci 
picioare şi opt inch. Dar aceste animale aveau cam patru picioare şi şase inch înălțime. Erau, 
în mod clar, scunde pentru gorile. Elliot le cântări: două sute cincizeci şi cinci de livre şi, 
respectiv, trei sute patruzeci şi şapte de livre. Cele mai multe gorile cântăreau între două sute 
optzeci şi patru sute cincizeci de livre. 

Elliot făcu şi alte treizeci de măsurători scheletelor pentru analizele ulterioare pe 
computer, la întoarcerea în San Francisco. Deoarece că acum era convins că dăduse peste ceva 
deosebit. Cu un cuţit, făcu disectia capului primului dintre animale, dând la o parte pielea 
cenuşie, pentru a dezveli muşchii şi oasele de dedesubt. Îl interesa creasta sagitală, parte 
osoasă coborând pe mijlocul craniului, de la frunte către ceafă. Creasta sagitală era o trăsătură 
distinctivă a constituţiei craniului gorilelor, care nu exista la alte maimuțe sau la om. Din 
acest motiv, gorilele aveau capul tuguiat. 

Elliot constată că la aceşti masculi creasta sagitală era slab dezvoltată. În general, 
musculatura lor craniană semăna mult mai mult cu a cimpanzeilor decât cu a gorilelor. Elliot 
le mai măsură molarii, maxilarele, sinusurile şi cutia craniană. 

Pe la mijlocul zilei, concluzia lui era clară: era vorba cel puţin despre o nouă rasă de 
gorilă, egală din punct de vedere taxonomic cu gorila de munte şi cu cea de câmpie — şi era 
posibil să fie o specie animală cu totul nouă. 


„Ceva se întâmplă cu cel care descoperă o nouă specie de animal”, scria Lady Elizabeth 
Forstmann în 1879. „Deodată, el uită de familie, de prieteni şi de toţi cei apropiaţi şi dragi; îşi 
uită colegii care i-au sprijinit eforturile profesionale; şi cel mai crud, îşi uită părinţii şi copiii; 
pe scurt, îi abandonează pe toţi cei care l-au cunoscut înainte de a fi cuprins de pofta 
nesatioasa de faimă, de ghearele demonului numit Ştiinţă”. 

Lady Forstmann înţelegea, pentru că soţul ei tocmai o părăsise, după descoperirea gainusei 
de munte cu creastă albastră norvegiană, în 1878. „În van”, scria ea „ar întreba cineva ce 
importanţă are dacă încă un animal este adăugat bogatei panoplii a creaţiilor lui Dumnezeu, 
care deja numără — potrivit socotelii făcute de Linne — milioane. Nu există răspuns la 
această întrebare, deoarece descoperitorul s-a alăturat deja pleiadei nemuritorilor, cel puţin 
după cum îşi imaginează el, şi el se situează mai presus de puterea oamenilor de rând de a-l 
abate din această cursă.” 


Cu siguranţă, Peter Elliot ar fi negat că propriul lui comportament se asemăna cu cel al 
imoralului nobil scotian[27]. Totuşi, îşi dădu seama că îl plictisea perspectiva explorării in 
continuare a oraşului Zinj; nu era deloc interesat de diamante sau de visele lui Amy; nu voia 


decât să se întoarcă acasă cu un schelet al noii maimute, care i-ar fi uimit pe colegii din 
întreaga lume. Îşi aminti deodată că nu avea frac şi se trezi preocupat de probleme de 
nomenclatură; îşi închipui, pentru viitor, trei specii de maimuțe primate africane: 

Pan troglodytes, cimpanzeul. 

Gorilla gorilla, gorila. 

Gorilla ellitotensis, o nouă specie de gorilă cenusie. 

Chiar dacă până la urmă categoria taxonomică şi numele aveau să fie respinse, el tot ar fi 
realizat mult mai mult decât ar fi putut vreodată spera să realizeze cei mai mulţi dintre 
oamenii de ştiinţă care se ocupau de studiul primatelor. 

Elliot era copleşit de propriile-i perspective. 

Privind înapoi, nimeni nu gândea limpede în dimineaţa aceea. Când Elliot spuse că vrea să 
transmită la Houston zgomotele de respiraţie înregistrate, Ross îi răspunse că acesta era un 
detaliu lipsit de importanţă, care putea să mai aştepte. Elliot nu insistă: mai târziu îşi 
regretară amândoi decizia. 

Iar când în aceeaşi dimineaţă, auziră bubuituri de explozii ce semănau cu un tir îndepărtat 
de artilerie, nu le dădură nici o atenţie. Ross presupuse că era generalul Muguru, ale cărui 
trupe îi hăituiau pe Kigani. Munro îi spuse că luptele erau la cel puţin cincizeci de mile 
distanţă, prea departe ca zgomotul să aibă de ce-i îngrijora, dar nu oferi o alternativă pentru 
originea lui. 

Şi pentru că sărise peste transmisia de dimineaţă către Houston, Ross nu căpătă 
informaţiile în legătură cu ultimele schimbări geologice, care ar fi putut oferi o altă 
semnificaţie zguduiturilor şi exploziilor. 

Erau sedusi de tehnologia folosită în noaptea anterioară, sigură, după părerea lor, şi de o 
eficacitate de neegalat. Doar Munro rămase neschimbat. Verificase munitia de rezervă cu 
rezultate descurajante. 

— Sistemul laser este sublim, dar iroseşte gloantele ca şi cum n-ar fi şi mâine o zi, spuse 
el. Noaptea trecută am consumat jumătate din muniţie. 

— Ce putem face? întrebă Elliot. 

— Speram să ai tu un răspuns la asta, zise Munro. Tu ai examinat corpurile. 

Elliot declară că avea încredințarea că se aflau în fata unei specii noi. Reluă rezultatele 
măsurătorilor anatomice pe care îşi sprijinea afirmaţiile. 

— Toate bune şi frumoase, spuse Munro. Dar pe mine mă interesează cum acţionează, nu 
cum arată. Ai spus-o singur — gorilele sunt în mod normal animale diurne, iar astea sunt 
nocturne. Gorilele se feresc în general de om, în vreme ce astea sunt agresive şi atacă omul cu 
îndrăzneală. De ce? 

Elliot trebui să admită că nu ştia. 

— Ţinând cont de rezervele noastre de muniții, cred că mai bine ai afla, zise Munro. 


2. Templul 


În mod logic, locul cu care trebuia început era templul, cu enorma statuie a gorilei 
amenințătoare. Se întoarseră acolo în aceeaşi după-amiază si găsiră în spatele statuii o 
succesiune de cămăruţe de formă cubică. Ross credea că erau locuinţele preoţilor care oficiau 
cultul gorilei. 

Avea o explicaţie foarte elaborată. 

— Gorilele din jungla dimprejur terorizau populaţia oraşului Zinj, care oferea sacrificii 
pentru a le câştiga bunăvoința. Preoţii formau o clasă distinctă, care trăia izolată de restul 
populaţiei. Uitaţi-vă aici, la intrarea către şirul de cămăruţe cubice, se află această mică 
încăpere. Aici stătea un paznic, cu rolul de a ţine populaţia departe de preoţi. Era un întreg 
sistem de cult. 

Elliot nu era convins, după cum nu era nici Munro. 

— Chiar şi religia este un lucru practic, zise Munro. Este făcută să-ţi folosească la ceva. 

— Oamenii se închinau la ceea ce le producea frica, încercând să le ţină sub control. 

— Dar cum ar fi putut ei să aibă control asupra gorilelor? Ce puteau face? 

Când sosi, în cele din urmă, răspunsul îi împietri, pentru că îl aveau la numai câţiva paşi. 

Trecură, dincolo de micile camere cubice, către o serie de coridoare lungi, decorate cu 
basoreliefuri. Folosind sistemul lor computerizat, în infraroşu, reuşiră să înţeleagă reliefurile, 
care prezentau scene dispuse într-o ordine atentă, ca într-un manual ilustrat. 

Prima scenă prezenta mai multe gorile în custi, lângă care stătea un negru, cu un ciomag 
în mână. 

A doua imagine arăta un african care ţinea două gorile legate cu o funie petrecută în jurul 
gâturilor. 

O a treia infatisa un negru care dresa gorile într-o curte împrejmuită cu ziduri: gorilele 
erau legate de stâlpi de piatră, care aveau câte un inel la partea superioară. 

Pictura finală arăta gorilele atacând un şir de manechine din paie, care atârnau de un 
suport de piatră. Inteleserž acum semnificaţia celor găsite în curtea de antrenament şi în 
închisoare. 

— Dumnezeule, exclamă Elliot, ei le-au dresat. 

Munro incuviinta dând din cap. 

— Le-au dresat să păzească minele. O elită animală neîndurătoare si incoruptibila. Nu-i 
deloc o idee rea, dacă stai să te gândeşti. 

Ross privi iarăşi în jur, la clădirea în care se aflau, realizând ci nu era un templu, ci o 
şcoală, şi apăru o nedumerire: aceste picturi erau vechi de sute de ani, instructorii duşi de 
mult. Totuşi, gorilele erau încă aici. 

— Cine le învaţă acum? 

— Ele, zise Elliot. Se învaţă una pe alta. 

— Este cu putinţă? 

— Perfect posibil. La primate, învăţarea în cadrul speciei este o realitate. 

Aceasta constituise multă vreme o întrebare printre cercetători. Dar Washoe, prima 
maimuţă primată care învățase limbajul prin semne, îl predase la rândul ei progeniturii. 
Primatele care cunoşteau limbajul semnelor, învățau în mod firesc si alte animale aliate în 
captivitate; drept care, ele îi învățau şi pe oameni, semnalizând rar şi în mod repetat, până ce 
aceştia, aşa proşti şi neinstruiti cum erau, reuşeau să priceapă. 

Deci, era posibil ca o tradiţie în domeniul limbajului şi al comportamentului să fie 
transmisă de primate din generaţie în generaţie. 

— Vrei să spui, se asigură Ross, că locuitorii acestui oraş au dispărut de secole, dar că 
gorilele pe care le-au instruit continuă să trăiască aici? 

— Aşa pare, răspunse Elliot. 

— Şi folosesc unelte din piatră? întrebă ea. Plăci din piatră? 

— Da. 

Ideea de a folosi unelte nu era chiar atât de îndepărtată, cum părea la prima vedere. 
Cimpanzeii erau capabili să folosească unelte într-un mod destul de complicat, pentru care cel 
mai izbitor exemplu îl constituia „pescuitul termitelor”. Cimpanzeii îşi tăceau rost de o 
rămurică, aleasă cu multă atenţie în vederea acestui scop, şi petreceau apoi ore în şir, aplecati 


deasupra cate unui musuroi de termite, pentru a pescui cu batul larvele suculente. 

Observatorii umani denumira această activitate si „folosirea primitivă a uneltelor”, dar 
numai până în momentul când o încercară şi ei. Se dovedi că a face o rămurică satisfăcătoare 
şi a prinde termite nu era deloc primitiv; în orice caz, se dovedi a fi mai presus de 
îndemânarea acelora dintre ei care încercară să o facă. Pescarii umani o lăsară baltă, având 
un nou respect fata de cimpanzei, dar şi un nou obiect de studiu, — observând cu această 
ocazie că cimpanzeii tineri pierdeau zile în şir urmărindu-i pe cei mai în vârstă făcându-şi 
undite şi rasucindu-le in muşuroaie. Tinerii cimpanzei pur şi simplu învățau cum s-o facă, iar 
procesul învăţării dura ani de zile. 

Aceasta părea să aducă suspect de bine cu un anumit tip de cultură; ucenicia tânărului Ben 
Franklin ca tipograf nu era prea diferită de ucenicia unui tânăr cimpanzeu ca pescar de 
termite. Şi unul şi celălalt îşi deprinseseră meşteşugul timp de ani de zile, observându-i pe cei 
mai în vârstă, şi unul şi celălalt făcuseră greşeli pe drumul către succesul final. 

Totuşi, uneltele făcute din piatră presupuneau un salt calitativ fata de rămurele şi termite. 
Poziţia specială a uneltelor din piatră, ca apanaj al rasei umane, reuşise să rămână 
sacrosanctă, deşi nu şi pentru un cercetător iconoclast. În 1971, omul de ştiinţă englez R.V.S. 
Wright se hotărî să înveţe o maimuţă să făurească unelte din piatră. Elevul lui era un 
urangutan de cinci ani, pe nume Abang, de la grădina zoologică din Bristol. Wright îi dărui lui 
Abang o cutie legată cu sfoară, ce conţinea hrană; îi arătă lui Abang cum să taie sfoara cu o 
aşchie de cremene, pentru a ajunge la hrană. Într-un ceas, Abang pricepu spilul. 

Apoi, Wright îi arătă lui Abang cum se obţine o aşchie de piatră prin izbirea unei bucăţi de 
cremene cu un bolovan. Aceasta fu o lecţie mai grea: pe durata unei săptămâni, Abang avu 
nevoie de trei ore, pentru a învăţa să prindă bucata de cremene între degetele mari de la 
picioare, să spargă o aşchie ascuţită, să taie sfoara şi să-şi ia mâncarea. 

Experimentul demonstra nu atât că maimutele mari foloseau unelte din piatră, ci că 
deprinderea de a-şi făuri unelte din piatră era practic la îndemâna lor. 

Experimentul lui Wright însemnă un argument în plus în favoarea ideii că fiinţele umane 
nu erau chiar atât de unice cum îşi imaginaseră ele că sunt. 


— Dar de ce a tot spus Amy că nu erau gorile? 

— Pentru că nu erau, zise Elliot. Animalele astea nu arată ca gorilele şi nu se comportă ca 
gorilele. Sunt diferite sub aspect fizic şi comportamental. 

Continuă să dea glas bănuielii că animalele acestea nu numai că fuseseră instruite, dar 
fuseseră şi corcite — probabil că prin încrucişarea cu cimpanzei sau, încă mai suspect, cu 
oameni. 

Crezură că glumeşte. Dar faptele erau de natură să tulbure, în 1960, primele studii făcute 
asupra proteinelor sângelui puseseră în evidenţă înrudirea dintre om şi maimuţă. Din punct 
de vedere biochimic, cimpanzeul era cea mai apropiată rudă a omului, mult mai apropiată 
decât gorila. În 1964, se reuşi transplantul rinichilor de cimpanzeu la om; transfuziile de 
sânge erau şi ele posibile. 

Dar gradul de similitudine nu a fost cunoscut pe de-a-ntregul până în 1975, când 
biochimiştii au comparat ADN-ul cimpanzeilor cu cel al oamenilor. Se descoperi că cimpanzeii 
se deosebeau de oameni prin numai unu la sută din lanţurile lor de ADN. Şi aproape nimeni 
nu vru să ia act de o consecinţă a acestui fapt; prin tehnicile modeme de hibridizare a ADN- 
ului şi prin implantări embrionale, încrucişările dintre speciile de maimuțe primate deveneau 
certe, iar încrucişările dintre om şi maimuţă deveneau posibile. 

De bună seamă, locuitorii din secolul al XIV-lea ai oraşului Zinj nu aveau la îndemână 
combinarea lanțurilor de ADN. Dar Elliot arătă că ei subestimaseră serios posibilităţile celor 
din Zinj, care, cu cinci sute de ani în urmă, reuşiseră cel puţin să întreprindă cu succes dresaje 
şi alte proceduri sofisticate de instruire, repetate de oamenii de ştiinţă occidentali abia în 
ultimii zece ani. 

Şi după cum vedea Elliot chestiunea, animalele pe care le instruiseră zinjienii reprezentau 
o problemă de temut. 

— Trebuie să privim realitatea în faţă, zise el. Când lui Amy i s-a prezentat un test de 
inteligenţă umană, a obţinut nouăzeci şi două de puncte. Sub aspect practic, Amy este la fel 
de deşteaptă ca un subiect uman şi, din multe puncte de vedere, ea este mai deşteaptă, mai 
receptivă şi mai sensibilă. Ea ne poate manipula, pe noi cei puţin, la fel de bine cum putem şi 
noi s-o manipulăm pe ea. 

Şi Elliot adăugă: 


— Gorilele astea cenusii posedă aceeaşi inteligenţă, în ciuda faptului că au fost încrucişate 
cu unica intenţie de a fi, ca maimute, echivalentul Dobermanilor — animale de pază, animale 
de atac, antrenate pentru viclenie si rautati. Numai că ele sunt mult mai deştepte si mai 
inventive decât câinii. Şi-şi vor continua atacurile până când vor reuşi să ne ucidă şi pe noi, 
cum i-au ucis pe toţi cei care au venit încoace înaintea noastră. 


3. Privind printre gratii 


În 1975, matematicianul S.L. Berensky reluž literatura asupra limbajului la primate şi 
ajunse la o concluzie nimicitoare. 

„Nu încape îndoială, anunţă el, că primatele sunt mult mai inteligente decât oamenii”. 

Potrivit lui Berensky, întrebarea de bază — pe care fiecare vizitator al grădinii zoologice 
şi-o pune instinctiv — este: cine se află după gratii? Cine se află în cuşcă şi cine este liber?... 
De ambele parti ale gratiilor, se pot vedea primate strâmbându-se unele la celelalte. Este prea 
simplu a spune că omul este superior, pentru că el a făcut grădina zoologică. Noi impunem 
oroarea captivitatii — o formă de pedepsire între speciile noastre — şi credem că alte primate 
sunt la fel ca noi. 

Berensky asemuia primatele ambasadorilor străini: „Maimutele primate au reuşit timp de 
secole să se împace cu oamenii, ca ambasadori ai propriilor specii. În anii din urmă, ele au 
învăţat până şi să folosească limbajul semnelor, pentru a comunica cu oamenii. Dar este un 
schimb diplomatic univoc şi nici o fiinţă umană nu a încercat să trăiască în societatea 
maimutelor, să le înveţe limbajul şi obiceiurile, să consume hrana lor, să trăiască la fel ca ele. 
Maimutele au învăţat să ne vorbească, dar noi n-am învăţat niciodată să le vorbim lor. Prin 
urmare, cine trebuie să fie considerat superior din punct de vedere intelectual?” 

Berensky adăugă şi o prezicere: „Va veni timpul, zicea el, când împrejurările s-ar putea să-i 
oblige pe unii dintre voi să comunice cu o societate de primate în termenii proprii acesteia. 
Numai atunci vor deveni ființele umane conştiente de egoismul în care s-au complăcut cu 
privire la aceste animale”. 


Expediția ERTS, izolată în adâncul pădurii ecuatoriale congoleze, era acum pusă în fata 
unei asemenea probleme. Confruntati cu o nouă specie de animale, asemănătoare gorilelor, 
trebuiau cumva să se descurce cu acestea în proprii lor termeni. 

Seara, Elliot transmise banda cu înregistrarea răsuflărilor la Houston, iar de acolo la San 
Francisco. Conversatia care urmă transmisiei fu scurtă. 

Seamans scrise: 

PRMIT TRANSMSIA. SE FACE. 

IMP — TRBUIE TRDUCREA RPD. CÂND? 

ANLIZA COMPTR DIFCLĂ — PROBLMLE TRADCRII DPĂŞSC GRDUL DIFICLTATE LSC/ 
LSJ. 

— Ce înseamnă asta? întrebă Ross. 

— Zice că problemele pe care le ridică traducerea depăşesc gradul de dificultate al 
traducerii limbajului prin semne chinez sau japonez. 

Ross nu ştiuse că există limbaj prin semne chinez şi japonez, dar Elliot o lămuri că există 
limbaje prin semne pentru toate limbile importante, fiecare cu regulile lui. Spre exemplu. LSB, 
limbajul prin semne britanic, era total diferit de LSA, limbajul prin semne american, cu toate 
că limba engleză scrisă şi vorbită în cele două ţări era teoretic aceeaşi. 

Diferitele limbaje prin semne aveau gramatică şi sintaxă diferită şi se supuneau chiar şi 
unor tradiţii de semnalizare diferite. Limbajul prin semne chinez folosea degetul mijlociu 
pentru a împunge cu el în afară, cu mai multe semnificaţii, precum PESTE DOUĂ SĂPTĂMÎNI 
sau FRATE, deşi această gesticulatie era insultătoare şi inacceptabilă în cazul limbajului prin 
semne american. 

— Dar ăsta este un limbaj vorbit, zise Ross. 

— Da, acceptă Elliot, dar este o problemă complicată. Şi nu suntem pe cale de a-l descifra 
prea curând. 

Până la căderea nopţii, mai aveau la dispoziţie încă două informaţii. Ross rulă, prin 
Houston, două simulări pe computer, care reveniră cu o durată probabilă de trei zile şi o 
deviatie standard de două pentru găsirea minelor de diamant. Ceea ce însemna că trebuiau să 
fie pregătiţi să reziste pe poziţie cinci zile. Mâncarea nu era o problemă, dar munitia era: 
Munro propuse să folosească gaze lacrimogene. 

Se aşteptau ca gorilele să încerce un alt mod de a ataca, ceea ce se şi întâmplă imediat 
după căderea întunericului. Bătălia din noaptea de douăzeci şi trei iunie fu punctată de 
exploziile cavernoase ale bidoanelor şi de fâsâitul gazului. Strategia fu eficace; gorilele fură 


respinse si nu se mai intoarsera in acea noapte. 

Munro era mulţumit. Anunţă că aveau suficient gaz lacrimogen pentru a tine la distanţă 
gorilele timp de o săptămână întreagă, poate chiar mai mult. Pentru moment, se părea că isi 
rezolvaseră problemele. 


ZIUA 12: 
Zinj 
24 iunie, 1979 


1. Ofensiva 


Putin dupa rasaritul soarelui, descoperira trupurile lui Mulewe si Akari, alaturi de cortul 
lor. Aparent, atacul din noaptea precedenta fusese o diversiune care permisese uneia dintre 
gorile să pătrundă in împrejmuire, să-i omoare pe hamali si să iasă apoi afară. 

Cel mai tulburător era faptul că nu reuşeau să găsească nici o indicație asupra modului în 
care gorila trecuse de gardul electrificat, la venire şi la plecare. 

O cercetare mai atentă puse în evidenţă o porţiune în care gardul fusese sfâşiat în partea 
de jos. Alături, pe pământ, se afla un bat. Gorilele folosiseră batul pentru a ridica partea de 
jos a gardului, permiţând uneia dintre ele să se târască prin spărtură. Iar înainte de a pleca, 
refăcuseră cu grijă aspectul iniţial al gardului. 

Gradul de inteligenţă implicat de un asemenea comportament era greu de acceptat. 

— Iar şi iar, spunea Elliot mai târziu, ne ciocneam de propriile noastre prejudecăţi in 
legătură cu animalele. Continuam să ne aşteptăm ca gorilele să se comporte prosteşte, într-un 
mod stereotip, dar nu se întâmpla deloc aşa. Nu le tratam deloc ca pe nişte adversari flexibili 
şi receptivi, cu toate că ne reduseseră numărul cu o pătrime. 

Munro accepta cu greu ostilitatea calculată a gorilelor. Experienţa îl învățase că animalele 
in stare de libertate erau indiferente fata de om. În cele din urmă, ajunse la concluzia că 
„animalele astea au fost instruite de oameni, şi trebuie să le consider ca pe oameni, întrebarea 
devine: ce ar trebui să fac dacă ar fi oameni?” 

Pentru Munro, răspunsul era clar: să preia ofensiva. 


Amy fu de acord să-i conducă la locul din junglă unde spunea că trăiesc gorilele. Pe la ora 
zece în acea dimineaţă, se deplasau de-a lungul pantelor nordice ale oraşului, cu armele în 
mână. Nu dură mult până să întâlnească urme de gorilă — grămezi de bălegar şi culcuşuri, 
amenajate pe pământ şi prin copaci. Munro fu tulburat de ceea ce văzu: unii copaci 
adăposteau douăzeci sau treizeci de cuiburi, sugerând o mare populaţie de animale. 

Zece minute mai târziu, dădură peste un grup de zece gorile cenuşii, care se hrăneau cu 
fructele suculente ale vitelor sălbatice: patru masculi, trei femele, un pui mare şi doi mai mici. 
Adulții erau leneşi, încălzindu-se la soare, mâncând la întâmplare. Alte câteva animale 
dormeau întinse pe spate, sforăind sonor. Păreau cu toate extrem de lipsite de orice grijă. 

Munro făcu un semnal cu mâna; piedicile armelor ţăcăniră. Se pregătea să deschidă focul 
asupra grupului, când Amy începu să-l tragă de cracul pantalonului. Privi în jur şi avu „şocul 
vieţii. Pe pantă în sus era un alt grup, cam zece sau douăsprezece animale, apoi au văzut un 
alt grup, şi altul şi altul şi încă unul. Trebuie să fi fost vreo trei sute sau chiar mai multe. 
Versantul mişuna de gorile cenuşii”. 


Cel mai numeros grup de gorile văzut vreodată în libertate fusese de treizeci şi unu de 
indivizi, în Kabara, în 1971, dar chiar şi numărul acela era disputat. Cei mai mulţi cercetători 
sugerau că fuseseră văzute două grupuri, aflate la foarte mică distanţă, de vreme ce mărimea 
obişnuită a grupurilor era de zece până la cincisprezece indivizi. Elliot găsi trei sute de 
indivizi, o privelişte „înspăimântătoare”. Dar el fu încă mai impresionat de comportamentul 
animalelor. Cum frunzăreau şi mâncau în lumina soarelui, se comportau foarte asemănător cu 
gorilele obişnuite în stare de libertate, dar erau şi diferenţe importante. 

„De la prima vedere, n-am avut nici o îndoială că aveau un limbaj. Vocalizările lor 
şuierătoare erau izbitoare şi constituiau în mod clar o formă de limbaj. În plus, mai foloseau şi 
un limbaj prin semne, deşi nu era nimic din ceea ce ştiam noi. Gesticulatia lor era făcută cu 
braţele larg deschise, într-o manieră gratioasa, aducând mai degrabă cu dansatorii thai. 
Aceste mişcări ale braţelor păreau să întregească sau să adauge ceva vocalizărilor oftate. În 
mod evident, gorilele fuseseră învăţate, sau îşi elaboraseră ele singure, un sistem de limbaj 
mult mai sofisticat decât limbajul prin semne al maimutelor din laboratoarele secolului 
douăzeci”. 

În vreme ce anumite zone ale creierului lui considerau această descoperire extraordinar de 
interesantă, Elliot împărtăşea teama celor din jur. Ghemuiti în spatele frunzisului bogat, îşi 
ţineau cu toţi respiraţia şi priveau la gorilele ce se hrăneau pe versantul celălalt. Deşi gorilele 
păreau liniştite, oamenii care le urmăreau simțeau o încordare vecină cu panica stând atât de 


aproape de un asemenea număr mare de animale. În cele din urmă, la semnul lui Munro, se 
retraseră pe unde veniseră şi reveniră în tabără. 

Hamalii săpau morminte pentru Akari şi Mulewe, în interiorul taberei. Discutând ce aveau 
de făcut, îşi amintiră cu groază de primejdia prin care trecuseră. Munro îi spuse lui Elliot: 

— Nu par a fi agresive în timpul zilei. 

— Nu, răspunse Elliot. Comportamentul lor pare tipic, dacă nu chiar mai greoi decât ai 
gorilelor obişnuite, în timpul zilei. Probabil că cei mai mulţi dintre masculi dorm ziua. 

— Câte animale de pe versant erau masculi? întrebă Munro. 

Ajunseseră deja la concluzia că numai masculii participaseră la atacuri; Munro încerca o 
evaluare. 

Elliot răspunse: 

— Cele mai multe studii au arătat că masculii adulţi reprezintă cam cincisprezece la sută 
dintre membrii grupurilor. Şi cele mai multe studii au arătat că observaţiile izolate 
subestimează mărimea grupurilor cu douăzeci şi cinci la sută. Sunt mai multe animale decât 
vezi la prima vedere. 

Aritmetica asta avea darul să descurajeze. Ei număraseră trei sute de gorile pe versant, 
ceea ce însemna că erau probabil patru sute, din care cincisprezece la sută masculi, ceea ce 
însemna că erau şaizeci de atacatori din rândurile animalelor, fata de numai nouă inşi câţi 
număra grupul lor defensiv. 

— Greu, zise Munro, clătinând din cap. 

Amy avea o soluţie. Ea semnaliză: 

— Merge acum. 

Ross întrebă ce spusese, iar Elliot îi răspunse: 

— Vrea să plece. Cred că are dreptate. 

— Nu fi ridicol, zise Ross, încă n-am găsit diamantele. Nu putem pleca acum. 

— Merge acum, semnaliză Amy iarăşi. 

Priviră la Munro. Într-un fel, grupul hotărâse ca Munro să decidă în legătură cu ceea ce 
aveau de făcut în continuare. 

— Vreau şi eu, ca oricare, diamantele, zise el. Dar nu ne vor fi de prea mare folos dacă 
murim. Nu avem de ales. Trebuie să plecăm, dacă putem. 

Ross înjură, în stil texan cu înflorituri. 

Elliot îi spuse lui Munro. 

— Ce vrei să spui cu: „dacă putem?” 

— Vreau să spun că s-ar putea să nu ne lase să plecăm. 


2. Plecarea 


Urmând instrucţiunile lui Munro, luară numai proviziile strict necesare de hrană şi de 
muniţie. În rest, părăsiră absolut totul — corturi, perimetru de apărare, echipamentul de 
comunicaţii, totul, în luminişul scăldat de soarele de amiază. 

Munro aruncă o privire peste umăr şi speră că făcea ceea ce trebuia. În anii şaizeci, 
mercenarii din Congo aveau o regulă ironică: „Nu pleca de-acasă!” Avea multe înţelesuri, 
inclusiv pe acela, evident, că nici unul dintre ei nu ar fi venit în Congo, în primul rând. De 
asemenea, însemna că, odată stabilit într-o tabără fortificată sau oraş colonial, nu era înțelept 
să mai calci în afară, în jungla înconjurătoare, indiferent de provocare. Mai mulţi prieteni ai 
lui Munro o încasaseră în junglă, pentru că plecaseră nebuneşte de-acasă. Le soseau ştiri: 
„Digger a încasat-o săptămâna trecută în afara Stanleyville-ului.” „În afară? De ce-o fi plecat 
de-acasă?” 

Munro conducea acum expediţia în afară, iar acasă era mica tabără argintie, cu perimetrul 
ei de protecţie, pe care o lăsau în urmă. În tabără nu erau decât nişte rate domestice pentru 
gorilele atacatoare. Mercenarii aveau ceva de spus şi despre asta: „Mai bine o rata domestica 
decât una moartă”. 

Mergând prin pădurea ecuatorială, Munro era conştient până la durere de faptul că şirul 
indian ce şerpuia în urma lui era cea mai vulnerabilă formaţie de apărare. Când drumul se 
îngusta, era atent la fiecare mişcare a frunzişului. Nu-şi amintea ca această potecă să fi fost 
atât de strâmtă la venirea către oraş. Acum erau asaltati de ferigi dese şi de palmieri cu 
frunzele răsfirate. Gorilele se puteau afla la numai câţiva paşi, ascunse în frunzişul des, iar ei 
n-ar fi ştiut până ce n-ar fi fost prea târziu. 

Mergeau fără oprire. 

Munro se gândea că, odată ajunşi la pantele estice ale lui Mukenko, aveau să fie în 
siguranţă. Gorilele cenuşii erau localizate în apropierea oraşului şi nu i-ar fi urmărit până prea 
departe. O oră sau două de mers, şi ar fi fost în afară de orice pericol. 

Îşi verifică ceasul: mergeau de zece minute. 

Şi chiar atunci, auzi oftatul. Părea că vine din toate direcţiile. Văzu frunzişul mişcându-se 
înaintea lui, ca legănat de vânt. 

Numai că nu era nici un pic de vânt. Auzi mai puternic oftatul. 

Coloana se opri la marginea unei râpe urmând firul unui pârâu, cu maluri abrupte de-o 
parte şi de alta. Era un loc perfect pentru o ambuscadă. Munro auzi clămpănitul piedicilor 
armelor în lungul liniei. Kahega veni la el: 

— Căpitane, ce ne facem? 

Munro urmări mişcarea frunzişului şi auzi oftatul. Nu putea decât să ghicească numărul 
celor ascunsi în tufişuri. Douăzeci? Treizeci? În orice caz, prea multi. 

Kahega arătă spre versant, la o potecă ce trecea pe deasupra râpei. 

— O luăm în sus pe acolo? 

Mult timp Munro nu răspunse, în cele din urmă zise: 

— Nu, nu pe acolo! 

— Atunci pe unde, căpitane? 

— Înapoi, spuse Munro. Ne întoarcem înapoi. 

Când se îndepărtară de râpă, oftatul se stinse, iar frunzişul încetă să se mai mişte. 
Aruncând peste umăr o ultimă privire înapoi, râpa nu părea decât o trecere obişnuită prin 
jungla, lipsită de orice ameninţare. Dar Munro ştia adevărul. Nu puteau pleca. 


3. Intoarcerea 


Ideea ii veni lui Elliot intr-o strafulgerare a mintii. „Stand in mijlocul taberei,” povestea el 
după aceea, „mă uitam la Amy, care-i semnaliza lui Kahega. Amy cerea ceva de băut, dar 
Kahega nu cunostea limbajul prin semne american, si continua sa ridice din umeri, 
neputincios. Îmi trecu prin cap că abilităţile lingvistice al gorilelor cenusii erau în acelaşi timp 
şi marele lor avantaj şi punctul lor slab”. 

Elliot propuse să captureze o singură gorilă cenuşie, s-o înveţe limbajul semnelor şi să 
folosească acest limbaj pentru a stabili comunicarea cu celelalte animale. În condiţii normale, 
ar fi durat mai multe luni să înveţe un nou limbaj folosit de maimuțe, dar Elliot credea că el 
ar putea-o face în câteva ore. 

Seamans era deja în lucru cu verbalizările gorilelor cenusii; tot ce-i mai trebuia erau 
câteva date în plus. Dar Elliot ajunsese deja la concluzia că gorilele cenuşii foloseau o 
combinaţie între sunete şi semne. Iar limbajul prin semne era uşor de învăţat. 

La Berkeley, Seamans elaborase un program pentru computer numit APE[28]. APE putea 
s-o observe pe Amy şi să atribuie semnificaţii semnelor pe care le făcea. De vreme ce APE 
folosea subrutine de program abandonate de armată, utilizate la descifrarea codurilor, el 
putea să identifice noi semne şi să le şi traducă. Cu toate că APE era gândit să lucreze cu Amy 
în limbajul prin semne american, nu existau motive pentru care n-ar fi lucrat cu un limbaj cu 
desăvârşire nou. 

Dacă reuşeau să stabilească legătura prin satelit din Congo la Houston şi la Berkeley, 
puteau să introducă date video, obţinute prin filmarea unui animal captiv, direct în programul 
APE. lar APE promite o viteză de traducere mult superioară oricărui observator uman. 
(Programele de calculator ale armatei erau proiectate să descifreze codurile duşmanilor în 
timp de câteva minute). 

Elliot şi Ross erau convinşi că va merge; Munro nu. El făcu câteva comentarii discreditante 
în legătură cu interogarea prizonierilor de război: 

— Ce ai de gând să faci, zise el, să torturezi un animal? 

— Vom folosi starea de stres, răspunse Elliot, pentru a-l face să vorbească. 

Îşi pregăti materialele de test, punându-le alături, pe pământ: o banană, un vas cu apă, o 
bomboană, un bat, un ciorchine zemos de vita sălbatică, plăcile din piatră. O s-o băgăm în toţi 
dracii, dacă va fi nevoie. 

— Pe ea? 

— Bineînţeles, zis Elliot, încărcându-şi arma cu Thorelen. Pe ea. 


4. Captura 


Voia o femela fara pui. Un pui putea crea probleme. 

Strecurandu-se printre tufisurile ce-i ajungeau pana la piept, ajunse pe baza unei creste 
ascutite si vazu noua animale stranse dedesubt: doi masculi, cinci femele si doi pui tineri. 

Gorilele mâncau verdeață prin junglă, douăzeci de picioare dedesubtul locului unde se afla 
el. Urmări grupul destul timp ca să se asigure că toate femelele foloseau limbajul şi că nu mai 
era nici un pui ascuns prin frunziş. Apoi, aşteptă să-i surâdă norocul. 

Gorilele se hrăneau la întâmplare printre ferigi, smulgând lăstari fragezi, pe care-i 
mestecau apoi alene. După câteva minute, una dintre femele se desprinse de grup şi veni mai 
în sus, să-şi caute hrană mai pe plac către vârful înălțimii pe care se alia Elliot, ghemuit sub 
tufişuri. Se depărtase de restul grupului la mai bine de zece iarzi. 

Elliot ridică pistolul cu săgeți cu ambele mâini şi ochi. Gorila era într-o poziţie perfectă. 
Aşteptă putin, apoi apăsă încet pe trăgaci... şi-şi pierdu echilibrul pe marginea crestei. Căzu şi 
se prăbuşi pe pantă în jos, exact în mijlocul gorilelor. 

Elliot zăcea inconştient pe spate, douăzeci de picioare mai jos, dar pieptul i se mişca şi 
braţul îi tresărea; Munro fu sigur că n-a patit nimic. Singura grijă a lui Munro erau gorilele. 

Gorilele cenuşii îl văzuseră pe Elliot căzând şi acum se îndreptau către el. Opt sau nouă 
animale se adunară în jurul lui, privindu-l impasibil, oftând. 

Munro ridică piedica armei. 

Elliot gemu, îşi duse mâna la cap şi deschise ochii. Munro văzu cum Elliot intepeneste la 
vederea gorilelor, dar nu se clinti. Trei masculi adulţi se ghemuiră lângă el şi Munro înţelese 
delicatetea situaţiei lui. Elliot răsturnat la pământ fără să mişte, timp de aproape un minut. 
Gorilele şopteau şi făceau semne, dar nu se apropiau mai mult. În cele din urmă, Elliot se 
ridică într-un cot, ceea ce declanşă o explozie de semne, dar fără o atitudine direct 
amenințătoare. 

Pe versantul de deasupra, Amy îl trase pe Munro de cracul pantalonilor, semnalizând larg 
şi apăsat. Munro dădu din cap; nu înţelegea; îşi ridică iar arma, dar Amy îl muşcă de rotulă. 
Durerea fu îngrozitoare. Tot ceea ce putu Munro să facă fu să se abţină să nu tipe. 

Elliot, zăcând la pământ, încerca să-şi controleze respiraţia. Gorilele erau foarte aproape 
— destul de aproape ca să le poată atinge cu mâna, destul de aproape ca să le poată simţi 
mirosul de sudoare, mirosul de mucegai al trupurilor lor. Erau agitate; masculii începură să 
mormăie, un ho-ho-ho ritmic. 

Hotari că era mai bine să se ridică în picioare, încet, metodic. Se gândi să pună oarecare 
distanţă între el şi animale, pentru ca simţul lor de primejdie să diminueze. Dar îndată ce 
începea să mişte, mormăitul crescu în intensitate, iar unul dintre masculi începu mişcarea de 
crab, în laterală, izbind în pământ cu palmele deschise. 

Imediat, Elliot se întinse iar la pământ. Gorilele se liniştiră, iar el hotărî că făcuse ceea ce 
trebuia. Animalele fuseseră nedumerite de această fiinţă umană prăvălindu-se în mijlocul lor: 
aparent nu se aşteptaseră la contactul cu oamenii în zonele lor de hrănire. 

Elliot se decise să le aştepte, rămânând la nevoie şi ore în şir întins pe spate, până când îşi 
vor pierde interesul şi vor pleca. 

Respira liniştit, regulat, conştient de faptul că transpira. Probabil că mirosea a frică, dar, 
ca şi oamenii, gorilele aveau simțul mirosului putin dezvoltat. Nu reactionau la mirosul fricii. 
Aşteptă. Gorilele oftau şi semnalizau rapid, încercând să hotărască ce să facă. Apoi, un mascul 
reluă mişcarea de crab, după care începu să izbească pământul, privindu-l ţintă pe Elliot. 
Acesta nu clinti. I se perindară prin minte etapele comportamentului de atac: mormăieli, 
deplasare laterală, bătaia în pământ, smulgerea ierbii, izbirea cu palmele în piept. 

Atacul. Gorila mascul începu să smulgă iarba. Elliot îşi simţea inima bătându-i nebuneşte. 
Era un animal uriaş, având pe putin trei sute de livre. Se inaltaé pe picioarele din spate si 
începu să se lovească cu palmele în piept, scoțând un zgomot dogit. Elliot se întrebă ce făcea 
Munro acolo sus. Şi atunci auzi nişte trosnituri; se uită şi o văzu pe Amy rostogolindu-se pe 
pantă in jos, frânându-şi căderea, agatandu-se de crengi si de ferigi. Ateriză la picioarele lui 
Elliot. 

Gorilele fură cum nu se poate mai surprinse. Masculul cel mare încetă să se mai lovească 
în piept, pică din poziţia ridicată, şi se holbă la Amy. 


Amy mardi. 

Masculul uriaş se îndreptă amenintator către Peter, fără să-şi ia ochii de la Amy. Amy îl 
urmărea fără să clipească. Era un test clar de dominare. Masculul se apropie tot mai mult, fără 
nici o ezitare. 

Amy scoase un muget, un sunet asurzitor; Elliot tresări de surprindere. O mai auzise 
făcând astfel doar o dată sau de două ori, în momente de furie extremă. Era neobişnuit pentru 
femele să răcnească, şi celelalte gorile erau alarmate. Antebratele lui Amy se intepenira, 
spinarea îi deveni rigidă, faţa încordată. Se uita fix la mascul şi răcni iar. 

Masculul se opri, înclinându-şi capul într-o parte. Părea că stă pe gânduri, în cele din urmă 
bătu în retragere, alăturându-se semicercului de gorile cenuşii ce stăteau în jurul capului lui 
Elliot. 

Amy îşi puse în mod deliberat, mâna pe piciorul lui Elliot, stabilind posesiunea. Un mascul 
tânăr, de patru sau cinci ani se repezi înainte, impulsiv, dezvelindu-şi dinţii. Amy îl plesni 
peste fata şi tânărul se retrase scâncind la adăpostul oferit de grupul lui. 

Amy se uită fioros la celelalte gorile. Apoi începu să semnalizeze. 

— Plecati lăsaţi Amy plecaţi. 

Gorilele nu răspunseră. 

— Peter om bun. 

Păru însă conştientă că gorilele nu o înțelegeau, pentru că făcu atunci ceva remarcabil: 
oftă, scoțând acelaşi sunet şuierător pe care-l produceau gorilele cenusii. 

Gorilele cenuşii fură surprinse şi se uitară unele la altele. 

Dar dacă Amy le vorbea pe limba lor, aceasta nu avea nici un efect: rămaseră unde se 
aflau. Şi cu cât ofta ea mai mult, cu atât reacţia era mai slabă, până ce, în final, începură să se 
uite la ea prosteşte. 

Nu o scotea la cap cu ele. 

Amy veni la capul lui Peter şi începu să-l mângâie, trăgându-l de barbă şi de păr. Gorilele 
cenusii semnalizară rapid. Apoi, masculul cel mare începu iarăşi să ritmeze: ho-ho-ho. Când 
văzu asta, Amy se întoarse către Peter şi semnaliză: 

— Amy îmbrăţişează Peter. 

Elliot fu surprins: Amy nu se oferise niciodată să-l imbratiseze. De obicei se mulțumea ca 
Peter s-o imbratiseze şi s-o scarpine. 

Elliot se ridică în capul oaselor şi ea îl trase imediat la piept, apăsându-i faţa în blana ei. 
Dintr-o dată, gorila mascul încetă să mai mormăie. Gorilele cenuşii începură să dea înapoi, ca 
şi când comiseseră vreo greşeală. În acel moment, Elliot înţelese: Amy îl trata ca pe copilul ei. 

Acesta era comportamentul clasic al primatelor în situaţii de agresiune. Primatele 
dovedeau o puternică inhibitie împotriva vătămării puilor şi această inhibitie era invocată de 
animalele adulte în multe situaţii. Babuinii masculi îşi încetau adesea lupta când unul dintre 
masculi inhata un pui şi-l strângea la piept; vederea micului animal oprea continuarea 
atacului. Cimpanzeii arătau variante mai subtile ale aceluiaşi lucru. Dacă joaca tinerilor 
devenea prea brutală, un mascul îl apuca pe unui dintre ei şi-l strângea matern, chiar dacă în 
acest caz atât părintele, cât şi copilul erau simbolici. Totuşi, postura era suficientă pentru a 
evoca inhibitia în fata continuării violenţei. În acest caz, Amy nu numai că oprea atacul 
masculului, dar îl şi proteja pe Elliot, bătându-l ca pe un copil — dacă gorilele aveau să 
accepte un copil cu barbă, de şase picioare înălțime. 

Acceptară. 

Dispărură în dosul frunzişului. Amy îl slăbi din teribila strânsoare pe Elliot, îl privi şi 
semnaliză: 

— Lucruri tâmpite. 

— Mulţumesc, Amy, spuse ei şi-o sărută. 

— Peter scarpină Amy. Amy gorilă bună. 

— Ai câştigat, spuse el, şi o scărpină următoarele câteva minute, în vreme ce ea se 
rostogolea pe pământ, mormăind fericită. 

Era ora două după-amiază când se întoarseră în tabără. Ross întrebă: 

— Ai adus gorila? 

— Nu, răspunse Elliot. 

— Lasă, n-are nici o importanţă, spuse Ross, pentru că n-am putut prinde Houstonul. 

Elliot fu surprins: 

— Iarăşi bruiaj electronic? 

— Mai rău de atât, răspunse Ross. 


Încercase timp de o oră să prindă legătura cu Houston-ul, dar nu reuşise. De fiecare dată, 
legătura se întrerupea după câteva secunde, în cele din urmă, după ce se convinse că nu era 
nici o problemă cu echipamentul ei, verifică şi data. 

— Azi e douăzeci şi patru iunie, spuse ea. Am avut dificultăţi în comunicare cu cealaltă 
expediţie Congo şi în douăzeci şi opt mai. Adică acum douăzeci şi şapte de zile. 

Cum Elliot tot nu pricepea, Munro spuse: 

— Îţi spune că-i solară. 

— Exact, zise şi Ross. Este o disturbanta ionică de origine solară. 

Cele mai multe discontinuități în ionosfera terestră — stratul subţire de molecule ionizate 
dintre cincizeci şi două sute cincizeci de mile de la suprafaţa Pământului — erau provocate de 
fenomene precum petele de pe suprafaţa soarelui. De vreme ce soarele se rotea în douăzeci şi 
şapte de zile, aceste perturbări reapăreau adesea şi o lună mai târziu. 

— O.K., zise Elliot, e solară. Cât o să dureze? 

Ross dădu din cap. 

— În mod normal aş fi spus că doar câteva ore, cel mult o zi. Dar asta pare a fi o 
perturbatie majoră, a apărut foarte brusc. În urmă cu cinci ore aveam o comunicaţie 
perfectă... iar acum nu mai avem deloc. Se întâmplă ceva neobişnuit. Ar putea dura şi o 
săptămână. 

— Nici o comunicaţie timp de o săptămână? Nici o legătură cu computerul, nimic-nimic? 

— Întocmai, zise Ross plat. Din acest moment, suntem complet rupti de lumea din afară. 


5. Izolarea 


Cea mai puternică explozie solară din 1979 a fost înregistrată în data de douăzeci şi patru 
iunie, de către Observatorul Kitt Peak, de lângă Tucson, Arizona, şi raportată, în mod 
corespunzător, către Centrul de Servicii privind Spaţiul Cosmic din Boulder, Colorado. La 
început, CSSC nu crezu datele ce-i parveneau: chiar şi după standardele gigantice ale 
astronomiei solare, această perturbare, desemnată în cataloage prin indicativul 78/06/414aa, 
era un monstru. 

Cauza exploziilor solare este necunoscută, dar ele sunt asociate în general cu petele solare. 
În cazul acesta, perturbatia apăru ca o pată extrem de strălucitoare, de zece mii de mile in 
diametru, afectând nu numai liniile spectrale ale hidrogenului şi ale calciului ionizat, ci şi 
spectrul luminii albe a soarelui. O asemenea explozie „în spectru continuu” era extrem de 
rară. 

CSSC nu putu crede nici consecinţele calculate. Exploziile solare degajă o cantitate enormă 
de energie; chiar şi o explozie modestă poate emite o cantitate de radiaţie ultravioletă de 
două ori mai mare decât cantitatea emisă de întreaga suprafaţă solara. Dar explozia 
78/06/414aa aproape tripla emisiile ultraviolete. În opt minute şi treizeci de secunde de la 
apariţie — timpul necesar ca lumina soarelui să ajungă pe Pământ — această răbufnire de 
radiaţie ultravioletă începu să macine ionosfera terestră. 

Consecința exploziei fu aceea că toate comunicațiile radio de pe o planetă, aflată la 
nouăzeci şi trei de milioane de mile depărtare, sufereau serioase întreruperi. Aceasta era 
valabil în special pentru transmisiile radio care foloseau puteri joase de semnal. Posturile 
comerciale de radio, generând kilowati de putere erau prea putin afectate, dar Expediția 
Congo, transmițând semnale de ordinul a douăzeci de mii de wati, nu era în stare să 
stabilească legătura cu satelitul. Şi cum erupția solară emitea şi radiaţii X şi particule atomice, 
care nu atingeau Pământul decât după o zi întreagă, întreruperea comunicaţiilor radio avea să 
mai dureze cel puţin încă o zi, dar probabil că mai mult de atât. La ERTS, în Houston 
tehnicienii îi raportară lui Travis că CSSC prevedea că perturbările la nivelul ionosferei vor 
dura între patru şi opt zile. 

— Asta este. Ross probabil că-şi va da şi ea seama, spuse tehnicianul, când nu va putea 
restabili legătura în cursul zilei de azi. 

— Au nevoie de cuplarea aia la computer, zise Travis. 

Personalul ERTS rulase cinci simulări pe computer şi rezultatul era mereu acelaşi: 
expediţia lui Ross era în mare primejdie, imediat după ce devenise o mică armată. Şansele de 
supravieţuire estimate arătau „zero virgulă doi patru patru” — doar o şansă din patru ca 
Expediția Congo să scape cu viaţă, punând la socoteală şi ajutorul oferit de conectarea la 
computer, care acum era imposibilă. 

Travis se întreba dacă Ross şi ceilalţi chiar realizau gravitatea situaţiei în care se aflau. 

— Vreo nouă Bandă cinci pe Mukenko? întrebă Travis. 

Banda cinci, pe sateliții Landsat, înregistra date in infrarosu. 

În ultima lui trecere pe deasupra bazinului Congo, Landsat obținuse noi informaţii 
semnificative cu privire la Mukenko. Vulcanul devenise mult mai fierbinte în cele nouă zile 
care se scurseseră de la ultima trecere a lui Landsat: creşterea temperaturii era de ordinul a 
opt grade. 

— Nimic nou, răspunse tehnicianul. Iar computerele nu prevăd o erupție. Patru grade de 
schimbare orbitală intră în eroarea de apreciere a sistemului, iar cele patru grade în plus nu 
mai au nici o valoare în prognoză. 

— Asta-i una dintre probleme, spuse Travis. Dar cum or să se descurce cu maimutele 
acum, dacă sunt decuplati de la computer? 

Asta era şi întrebarea pe care şi-o puneau de aproape o oră şi cei din Expediția Congo. 
Fără posibilitatea de a stabili comunicaţii, singurele computere erau cele din capetele lor. Iar 
aceste computere nu erau suficient de puternice. 

Lui Elliot i se părea ciudat gândul că propriul lui creier era neadecvat. „Ne obişnuiserăm 
cu toţii să dispunem oricând de puterea computerelor”, spunea el după aceea.” În orice 
laborator decent puteai găsi oricâtă capacitate de memorie sau orice viteză de calcul voiai, zi 

şi noapte. Eram atât de obişnuiţi cu ea, încât o consideram firească. 


De bună seamă că până la urmă ar fi putut descifra limbajul maimutelor, dar erau 
conditionati de timp: nu aveau la dispoziţie luni, ei aveau ore. Lipsiţi de posibilitatea de acces 
la programul AFE, situaţia lor se anunţa foarte grea. Munro spunea că nu puteau supravieţui 
unei alte nopţi de atac frontal, iar ei aveau toate motivele să se aştepte la un atac în acea 
noapte. 

Salvarea lui Elliot de către Amy le sugeră planul. Amy dovedise oarecare abilitate în 
comunicarea cu gorilele cenusii: poate era în stare să traducă şi pentru ei. 

— Merită încercarea, insistă Elliot. 

Din nefericire, Amy însăşi nega această posibilitate. Răspunzând la întrebarea „Poate Amy 
să vorbească cu lucrurile?”, ea semnaliză: „Nu vorbeşte”. 

— Deloc? întrebă Elliot, amintindu-şi felul în care semnalizase ea. Peter vede că Amy 
vorbeşte lucruri vorbeşte. 

— Nu vorbeşte. Fac zgomot. 

El trase de aici concluzia că ea era în stare să mimeze verbalizările gorilelor, dar nu le 
înţelegea semnificaţia. Trecuse de ora două; mai aveau doar patru sau cinci ore până la 
căderea nopţii. 

Munro spuse: 

— Las-o baltă! E clar că nu ne poate ajuta. 

Munro prefera să ridice tabăra şi să-şi croiască drum la lumina zilei. Era convins că nu vor 
putea supravieţui unei alte nopţi printre gorile. 

Dar ceva îl frământa pe Elliot. 

După ani de zile de lucru cu Amy, ştia că ea dădea dovadă de o exasperantă înţelegere 
literală a lucrurilor. Cu Amy, mai ales când ea se simţea necooperantă, era nevoie să fii cât 
mai precis pentru a-i obţine răspunsul potrivit. Se uită deci la Amy şi spuse: 

— Amy vorbeşte lucruri vorbeşte? 

— Nu vorbeşte. 

— Amy înţelege lucruri vorbeşte? 

Amy nu răspunse. Mesteca preocupată mladite de vita sălbatică. 

— Amy, ascultă la Peter! 

Ea se uită la el. 

— Amy înţelege lucruri vorbeşte? 

— Amy înţelege lucruri vorbeşte, semnaliză ea la rândul ei. 

O făcu atât de natural încât el se întrebă în prima clipă dacă ea intelesese ce o întreba. 

— Amy priveşte lucruri vorbeşte. Amy înţelege vorbeşte? 

— Amy înţelege. 

— Amy sigură? 

— Amy sigură. 

— Să fiu al naibii, exclamă Elliot. 

Munro clătină din cap. 

— Nu mai avem decât câteva ore de lumină, zise el. Şi chiar dacă le înveţi limba, cum ai 
să le vorbeşti? 


6. Amy vorbeste lucruri vorbeste 


La ora trei după-amiază. Elliot se afla împreună cu Amy pe versant, ascunsi complet in 
frunzis. Singurul semn al prezentei lor era corpul subtire al microfonului, care iesea dintre 
frunze. Microfonul era conectat la camera video aflată la picioarele lui Elliot, pe care acesta o 
folosea pentru a inregistra sunetele emise de gorilele aflate mai jos, pe panta. 

Singura dificultate era de a stabili asupra careia dintre gorile era indreptat microfonul 
directional si asupra căreia dintre gorile era Amy concentrată, precum si dacă era vorba 
despre una şi aceeaşi gorilă. Nu putea fi sigur deloc că Amy traducea verbalizarile soptite ale 
aceluiasi animal cu cel pe care il inregistra el. Erau opt gorile in cel mai apropiat grup, iar 
Amy nu se putea concentra. O femelă avea un pui de şase luni, la un moment dat, când puiul 
fu intepat de o albină, Amy semnaliză: copil rău. Iar Elliot înregistra un mascul. 

„Amy”, semnaliză el, „este atentă”. 

— Amy este atentă. Amy gorilă bună. 

„Da”, semnaliză el „Amy gorilă bună. Amy este atentă lucru bărbat.” 

— Amy nu place. 

El înjură pe tăcute şi şterse o jumătate de oră de înregistrare cu traducerile lui Amy. În 
mod evident, ea era mereu atentă la gorila la care nu trebuia. Începând banda de la capăt, 
Elliot se hotărî ca de astă dată să înregistreze orice suscita atenţia lui Amy. Semnaliză: 

„Ce lucru priveşte Amy?” 

— Amy priveşte copil. 

Asta nu mergea, pentru că puiul nu vorbea. Semnaliză: 

„Amy priveşte lucru femeie”. 

— Amy place priveşte copil. 

Această dependenţă de Amy era ca un vis urât. Se afla în mâinile unui animal a cărui 
gândire şi comportament îi erau aproape de neînțeles; era rupt de societatea oamenilor si a 
maşinilor oamenilor, ceea ce-i sporea dependenţa de animal; şi cu toate astea, trebuia să se 
bizuie pe ea. 

După încă o oră, când lumina soarelui începea să pălească, o luă cu Amy pe pantă în jos, 
către tabără. 


Munro aranjase cum putuse mai bine. 

În primul rând, săpase o serie de gropi, în genul capcanelor pentru elefanţi, împrejurul 
taberei: erau adânci, cu tepuse în mijloc şi acoperite cu crengi şi frunze. Lărgise in mai multe 
locuri santul şi înlăturase trunchiurile de copaci şi arbustii care puteau sluji drept poduri. 

Tăiase crengile de jos ale copacilor care se întindeau până deasupra taberei, astfel încât, 
dacă gorilele s-ar fi catarat în copaci, să fie oprite la cel putin treizeci de picioare deasupra 
solului — prea sus pentru a sări. 

Dădu arme de foc celor trei hamali care mai rămăseseră, Muzezi, Amburi şi Harawi, 
împreună cu bidoane conţinând gaze lacrimogene. 

Împreună cu Ross, ridică la aproape două sute de amperi curentul ce trecea prin gardul de 
protecţie. Aceasta era intensitatea maximă pe care o putea suporta reţeaua subţire a gardului, 
fără a se topi; fuseseră obligaţi să reducă pulsatia curentului de la patru la doi cicli pe 
secundă. Dar curentul transformase acum gardul dintr-o barieră de respingere, într-una 
mortală. Primele animale care ar fi atins gardul ar fi fost omorâte pe loc, cu toate că 
posibilitatea apariţiei de scurtcircuite sau chiar întreruperi ale curentului crescuse 
considerabil. 

La sfârşit, Munro luă hotărârea cea mai grea. El încărcă dispozitivele cu tragere rapidă 
montate pe micile trepiede cu jumătate din munitia rămasă. Când aceasta se va fi terminat, 
armele pur şi simplu aveau să înceteze să mai tragă. Din acest punct înainte. Munro conta pe 
Elliot şi pe Amy — şi pe traducerea lor. 

Dar Elliot nu părea prea fericit când se întoarse de pe colină. 


7. Apararea finala 


— Cât durează până esti gata? îl întrebă Munro. 

— Vreo două ore, poate ceva mai mult. 

Elliot o rugă pe Ross să-l ajute, iar Amy se duse la Kahega, să capete de mâncare. Părea 
foarte mândră de ea şi se comporta ca o persoană importantă în cadrul grupului. 

Ross întrebă: 

— A mers? 

— Aflăm imediat, răspunse Elliot. 

Planul lui iniţial era să aplice singura modalitate de verificare internă a lui Amy pe care o 
avea la îndemână, prin luarea în considerare a repetitiilor de sunete. Dacă ea tradusese 
sunetele cu consecvență, mereu în acelaşi fel, aceasta ar fi însemnat că poate avea încredere. 

Dar munca aceasta era anevoioasă. Nu dispuneau decât de VTR[29] de jumătate de inch si 
de magnetofonul de buzunar; nu aveau nici un cablu de conectare. Le pretinseră celorlalți să 
facă linişte şi se apucară de verificări, derulări, reluări, ascultând sunetele şoptite. 

Dintr-o dată îşi dădură seama că la auzul lor pur şi simplu nu erau în stare să deosebească 
sunetele — toate păreau la fel. Atunci, Ross avu o idee. 

— Sunetele astea introduse, zise ea, ca semnale electrice. 

— Da... 

— Ei bine, emițătorul de legătură are o memorie de 256K. 

— Dar nu ne putem conecta la computerul de la Houston. 

— Nu la asta mă gândesc, zise Ross. 

il lămuri că legătura prin satelit era realizată prin generarea de către computerul local a 
unui semnal intern de 256K — spre exemplu o schemă de testare video — corespunzător unui 
semnal transmis de Houston. Aceasta era modalitatea prin care se cuplau. Maşina era 
construită în acest fel, dar ei puteau folosi programul de stabilire a corespondenţei semnalelor 
şi în alte scopuri. 

— Adică vrei să spui că îl putem folosi pentru a compara sunetele astea? întrebă Elliot. 

Puteau, dar mergea incredibil de încet. Trebuiau să transfere sunetele de pe bandă în 
memoria computerului şi apoi să le reînregistreze în VTR, pe o altă pistă. Apoi trebuiau să 
introducă semnalul respectiv în memoria calculatorului şi să efectueze o a doua bandă de 
comparaţie pe VTR. Elliot se trezi pe post de asistent, privind-o pe Ross cum mânuia casete 
audio şi mini-dischete. La fiecare jumătate de oră. Munro se abătea pe la ei, ca să întrebe cum 
mergea; Ross devenea din ce în ce mai iute şi mai iritată. 

— Mergem cât putem de repede, zicea ea. 

Era ora opt. 

Dar rezultatele erau încurajatoare; Amy era, într-adevăr, consecventă în traducere. Până la 
ora nouă, aveau corespondențe cuantificate pentru aproape o duzină de cuvinte: 

HRANA 0,9213 0.112 

MĂNÂNCĂ 0,8844 0,334 

APĂ 0,9978 0,004 

BEA 0.7743 0,334 

(AFIRMAŢII) DA 0,6654 0,441 

(NEGATII) NU 0,8883 0,220 

VINO 0,5459 0.440 

MERGI 0,5378 0,404 

SUNET COMPLEX:? DEPARTE 0,5444 0,343 

SUNET COMPLEX:? AICI 0,6344 0,344 

SUNET COMPLEX:? FURIE? RĂU 0,4232 0.477 

Ross se dădu la o parte din faţa computerului. 

— La dispoziţia dumneavoastră! îi spuse ea lui Elliot. 

Munro se plimba de colo-colo prin împrejmuire. Erau momentele cele mai grele. Fiecare în 
aşteptare, la limită, cu nervii în piuneze. Ar fi stat la glume cu Kahega şi cu hamalii, dar Ross 
şi Elliot aveau nevoie de linişte, ca să-şi facă treaba. Îi aruncă o privire lui Kahega. 

Kahega arătă către cer şi-şi frecă degetele împreună. 

Munro incuviinta dând din cap. 


Simtise şi el umezeala grea din atmosferă, senzaţia aproape palpabilă de încărcătură 
electrică. Ploaia se apropia. Asta le mai trebuia, se gândi ei. În timpul după-amiezii se 
auziseră mai multe bubuituri şi explozii îndepărtate, pe care le interpretase ca fiind furtuni cu 
fulgere, undeva la mare distanţă. Doar că sunetul nu era cel ştiut; acestea erau ascuţite, fără 
reverberatii, semănând mai mult cu nişte boom-uri sonice decât cu orice altceva. Munro le 
mai auzise, şi cam avea idee despre ce însemnau. 

Se uită în sus către cerul întunecat al lui Mukenko, la lucirea palidă a Ochiului Diavolului. 
Privi şi la razele verzi ale laserelor, ce se încrucişau deasupra lor. Şi observă că una dintre 
raze se deplasa, până ce atinse frunzele copacilor. 

În primul moment, se gândi că era o iluzie, că frunza era cea care se mişca, nu raza. Dar 
după o clipă, fu sigur: raza însăşi tremura, săltând în sus şi-n jos prin aerul nopţii. 

Munro ştiu că acesta era un fapt prevestitor de rele, dar trebuia să mai aştepte; pe 
moment, erau alte griji, mai presante. Privi în partea opusă a taberei, la Elliot şi Ross, care 
erau aplecati asupra echipamentului lor, discutând linistiti şi comportându-se în general ca şi 
cum ar fi avut la dispoziţie tot timpul din lume. 


De fapt, Elliot mergea cât de repede putea. Avea, înregistrate pe bandă, unsprezece cuvinte 
pe care se putea baza. 

Problema lui era acum să compună un mesaj fără echivoc. lar aceasta nu era atât de 
simplu cum părea la prima vedere. 

Şi asta dintr-un singur motiv: limbajul gorilelor nu era unul pur verbal. Gorilele foloseau, 
pentru transmiterea informaţiei, combinaţii de semne şi sunete. Aceasta ridica o problemă 
clasică cu privire la structura limbajului — cum era de fapt transmisă informaţia? (L.S. 
Verinski spunea, cândva, că nişte vizitatori extratereştri care i-ar urmări pe italieni vorbind ar 
putea trage concluzia că italiana este în esență un limbaj gesticular, cu sunete adăugate doar 
pentru accentuarea unor elemente ale limbajului.) Elliot avea nevoie de un mesaj simplu, care 
să nu depindă de gesturi adiţionale. 

Dar nu avea deloc idee de sintaxa gorilelor, care putea, de cele mai multe ori, să modifice 
într-o măsură importantă înțelesul — diferenţa dintre „mă mănâncă” şi „mănâncă-mă”. Şi 
chiar şi un mesaj scurt putea fi ambiguu într-o altă limbă. De exemplu în limba engleză, 
expresia „look out”[30]. Confruntat cu aceste incertitudini, Elliot începu să se gândească să 
emită un singur cuvânt. Numai că nici unul dintre cuvintele de pe lista lui nu era potrivit. A 
doua posibilitate era de a emite mai multe mesaje scurte, pentru cazul în care unul era, în 
mod nepotrivit, ambiguu. În cele din urmă se hotărî asupra a trei mesaje: PLEACĂ. NU VENI 
şi AICI RĂU: două dintre aceste combinaţii aveau darul de a fi independente de ordinea 
cuvintelor. 

Până la ora nouă, izolaseră deja componentele specifice ale sunetului. Dar le mai stătea în 
fata încă o sarcină complicată. Lui Elliot îi trebuia o buclă, pentru repetarea sunetelor iarăşi şi 
iarăşi. Cel mai la îndemână le era videocamera, care relua în mod automat redarea mesajului. 
Cele cinci sunete puteau fi introduse în memoria de 256K şi redate, dar timpul era la limită. 
În următoarea oră, învârtiră la butoane şi apăsară la clapete nebuneşte, încercând să apropie 
suficient de mult combinaţiile de cuvinte pentru a suna — în auzul lor — corect. 

Până atunci, trecu de zece. 

Munro apăru, având în mână arma cu laser. 

— Crezi că vor merge toate astea? 

Elliot dădu din cap. 

— N-avem cum să stim. 

Îi năvăliră în minte o grămadă de obiectiuni. Ei înregistraseră vocea unei femele, dar 
aveau să răspundă gorilele unei femele? Aveau să accepte sunetele vocii neinsotite de 
semnalizarea făcută cu mâinile? Era mesajul clar? Erau spaţiile dintre sunete acceptabile? 
Aveau să le acorde atenţie gorilele? 

Nu se putea şti. Nu aveau decât să încerce. 

La fel de incertă era problema emiterii. Ross tăcuse un difuzor, scotandu-1 pe cel mic din 
magnetofonul de buzunar şi lipindu-l de o umbrelă, pe un trepied extensibil. Acest difuzor 
improvizat producea un volum surprinzător de puternic, dar reproducerea era înfundată şi 
neconvingătoare. 

Putin după aceea, auziră primele sunete oftate. 


Munro îşi roti arma cu laser prin întuneric; lumina roşie de activare licărea în capătul 


tevii. Supraveghea frunzisul prin ochelarii de noapte. Din nou, oftatul se facu auzit, venind 
din toate directiile; si, desi auzea frunzisul fosnind, nu vedea nici o miscare in apropierea 
taberei. Maimutele de prin copaci erau tăcute. Nu era decât oftatul, uşor, prevestitor de rele. 
Ascultând acum. Munro era convins că sunetele reprezentau un limbaj de o anumită formă 
ŞI... 

O singură gorilă apăru, iar Kahega trase, raza lui laser străbătând noaptea ca o săgeată. 
DTR-urile clantanira si frunzişul fu împroşcat cu gloanţe. Gorila se retrase în linişte, într-un 
pâlc dens de ferigi. 

Munro şi ceilalţi luară repede poziţie în lungul perimetrului, ghemuindu-se incordati, 
proiectându-şi umbrele formate de lumina infraroşie pe reţeaua de sârmă şi pe zidurile verzi 
ale junglei de dincolo de gard. 

Oftatul continuă pentru încă câteva minute, apoi, treptat, se stinse, şi se tăcu iar linişte: 

— Ce-a fost cu asta? întrebă Ross. 

Munro se încruntă. 

— Stai şi aşteaptă. 

— Ce anume? 

Munro clătină din cap. Făcu înconjurul perimetrului, privind la celelalte santinele, 
încercând să se lămurească. Anticipase de multe ori comportamentul animalelor — un leopard 
rănit în tufişuri, un bivol incoltit — dar asta era cu totul altceva. Era obligat să admită că nu 
ştia la ce să se aştepte. Fusese gorila care se arătase singură o iscoadă trimisă să le vadă 
apărarea? Sau începuse de fapt un atac, numai întrerupt din oarecare motive? Era o manevră 
menită să le macine nervii? Munro fusese martor la partide de vânătoare ale cimpanzeilor, 
care făceau scurte raiduri de ameninţare împotriva babuinilor, pentru a spori neliniştea 
întregii colonii înaintea asaltului propriu-zis, când izolau câteva animale tinere pentru pradă. 

Atunci se auzi bubuitul tunetului. Kahega arătă spre cer, clătinând din cap. Acesta le era 
răspunsul. 

— La naiba, zise Munro. 

La zece şi treizeci, o ploaie torențială se abătu asupra lor. Fragilul lor difuzor fu imediat 
muiat de apă si se pleoşti. Ploaia scurtcircuită cablurile electrice şi gardul perimetrului de 
protecţie rămase mort, fără curent. Luminile de noapte pâlpâiră şi două dintre becuri 
explodară. Pământul se transformă în noroi: vizibilitatea se reduse până la cinci iarzi. Şi, mai 
rău decât orice, ploaia care răpăia în frunziş era atât de zgomotoasă, încât trebuiau să strige 
unul la celălalt pentru a se putea auzi. Benzile erau neterminate; difuzorul probabil că nu 
avea să mai funcţioneze, iar cu siguranţă nu avea cum să acopere zgomotul ploii. Ploaia avea 
să se interfereze cu laserii şi să împiedice împrăştierea gazelor lacrimogene. Feţele celor din 
tabără erau întunecate. 

După cinci minute, gorilele atacară. 


Ploaia le mască apropierea: părură a răsări de nicăieri, lovind gardul din trei direcţii 
deodată. Din primul moment, Elliot îşi dădu seama că atacul nu va fi ca celelalte. Gorilele 
invatasera din celelalte asalturi, iar acum aveau de gând să-şi isprăvească treaba. 

Animale primate de atac, antrenate în viclenii şi rdutdti: deşi era propria părere a lui Elliot, 
acesta fu uluit când avu dovada înaintea ochilor. Gorilele atacau în valuri, ca trupele 
disciplinate de şoc. Totuşi, găsi că aceasta era mai înspăimântător decât atacul trupelor 
umane. Pentru ele, gândi el, noi nu suntem decât nişte animale. O specie străină, faţă de care 
nu au nici un sentiment. Nu suntem decât o pacoste, care trebuie eliminată. 

Acestor gorile nu le păsa de unde veneau ființele umane şi nici de motivele care le 
aduseseră în Congo. Nu ucideau pentru a-şi obţine hrana sau pentru a se apăra sau pentru a-şi 
proteja progenitura. Ucideau pentru că erau antrenate să ucidă. 

Atacul se desfăşură cu o repeziciune uimitoare. În câteva secunde, gorilele străpunseseră 
perimetrul şi culcaseră în noroi gardul de sârmă. Nemaiavând ce să le oprească, năvăliră în 
împrejmuire, mormăind şi răcnind. Ploaia care curgea le lipise părul de trupuri, dându-le o 
înfăţişare lunecoasă, amenințătoare în lumina roşie. Elliot văzu vreo zece sau cincisprezece 
animale în interiorul taberei, călcând corturile în picioare şi atacând oamenii. Azizi fu ucis pe 
loc, cu capul zdrobit între două plăci de piatră. 

Munro, Kahega şi Ross trăgeau cu toţii rafale cu armele lor cu laser, dar în învălmăşeală şi 
în condiţiile vitrege de vizibilitate, eficacitatea lor era limitată. Razele laser se fragmentau în 
ploaia ce lovea cu furie; gloantele trasoare fâsâiau şi bolboroseau. Unul dintre DTR-uri se 
defectă şi ţeava începu să i se rotească în cercuri largi, împroşcând gloanţe în toate direcţiile, 


făcându-i pe toti să se arunce în noroi. Câteva gorile, ucise de către rafalele DTR-ului, căzură 
la pământ strângându-şi mâinile la piept într-un gest ciudat, ce imita felul în care mor 
oamenii. 

Elliot se întoarse către echipamentul de înregistrare, şi Amy se aruncă asupra lui cuprinsă 
de panică, gemând de frică. O împinse în lături şi răsuci comutatorul, dând drumul la bandă. 

Între timp, gorilele îi copleşiseră pe toti cei din tabără. Munro era la pământ, cu o gorilă 
deasupra lui. Ross nu se vedea nicăieri. Kahega se rostogolea prin noroi cu o gorilă prinsă de 
pieptul lui. Elliot abia putea auzi el însuşi sunetele oribile, ca nişte horcăituri, emise de 
difuzor, iar gorilele, la rândul lor, nu le dădeau nici o atenţie. 

Un alt hamal, Muzezi, scoase un țipăt în momentul in care pasi în fata unui DRT ce tocmai 
trăgea; trupul i se scutură sub impactul cu gloantele şi se prăbuşi la pământ, fumegând din 
pricina trasoarelor. Cel puţin o duzină de gorile erau moarte sau zăceau rănite în nori, 
gemând. DTR-ul defect rămase fără muniţie; ţeava i se rotea înainte şi înapoi, cu închizătorul 
clănţănind peste magazia goală. O gorilă îl izbi cu piciorul, şi el căzu pe o parte, zvarcolindu- 
se în noroi ca un lucru viu, cu ţeava continuând să se rotească. 

Elliot văzu o gorilă ghemuită lângă un cort, sfâşiindu-l metodic, transformând Mylar-ul 
argintiu în zdrente. De cealaltă parte a taberei, un nou sosit izbea tigăile de aluminiu una de 
alta ca şi cum ar fi fost plăcile familiare lor, din metal. Tot mai multe gorile se revărsau în 
interiorul împrejmuirii, ignorând sunetele răguşite emise de difuzor. Văzu o gorilă trecând 
foarte aproape de difuzor, fără să-i acorde vreo atenţie. Elliot avu sentimentul dezgustător că 
planul le eşuase. 

Erau terminati; mai era doar o chestiune de timp. 

O gorilă îl atacă, răcnind furioasă, cu plăci de piatră în fiecare mână, larg depărtate pentru 
a-şi lua avânt, îngrozită. Amy îi puse lui Elliot mâinile la ochi. 

— Amy, strigă el, trăgându-i degetele la o parte, aşteptând să simtă în orice moment 
impactul pietrelor şi clipa de durere orbitoare. 

Văzu gorila venind asupra lui. Îşi încordă corpul. La şase picioare depărtare, gorila îşi opri 
atacul atât de brusc, încât pur şi simplu derapă în noroi şi căzu pe spate; se ridică în capul 
oaselor surprinsă, ascultând cu urechile ciulite. 

Atunci Elliot realiză că ploaia aproape încetase, că nu mai era decât o burnita uşoară, care 
cernea peste tabără. Privind în jur, Elliot văzu o altă gorilă oprindu-se să asculte, apoi o alta, 
şi încă una... şi încă una. Tabăra căpătase înfăţişarea unui tablou îngheţat, în care gorilele 
stăteau în linişte, învăluite în ceaţă. 

Ascultau la sunetele emise de difuzor. 

Elliot isi tinu respiraţia, neîndrăznind să spere. Gorilele păreau nesigure, nedumerite de 
ceea ce auzeau. Cu toate astea, Elliot simţi că puteau să ajungă în orice moment la o decizie 
de grup şi să reia atacul cu aceeaşi intensitate ca mai înainte. 

Aceasta nu se întâmplă. Gorilele se îndepărtară de oameni, ascultând. Munro reuşi să se 
ridice în picioare, luându-şi arma din noroi, dar nu trase; gorila ce stătea înaintea lui părea a 
fi în transă, a fi uitat cu totul de atac. 

Prin ploaia blândă, cu luminile de noapte licărind, gorilele se traseră la o parte, una câte 
una. Păreau uluite, dezorientate. Gâjâitul continua să se reverse din difuzor. Gorilele plecară, 
retrăgându-se peste gardul perimetrului, dispărând încă o dată în junglă. Membrii expediției 
rămaseră singuri, privind unii la alţii, tremurând în ploaia cetoasa. Gorilele se duseseră. 


Douăzeci de minute mai târziu, pe când ei încercau să-şi reconstruiască tabăra nimicită, 
ploaia începu iar să se reverse, cu nestăvilită furie. 


ZIUA 13: 
Mukenko 
25 iunie, 1979 


1. Diamantele 


Dimineaţa, un strat fin de cenuşă neagră acoperea tabăra, iar în depărtare, Mukenko 
slobozea mari cantităţi de fum negru. Amy îl trase pe Elliot de mânecă. 

— Acum pleacă, semnaliză ea insistent. 

— Nu, Amy, zise el. 

Nimănui din expediţie nu-i ardea de plecare, şi nici lui Elliot. Se trezise cu gândul la datele 
suplimentare de care avea nevoie înainte de a părăsi Zinj. Elliot nu se mai mulțumea cu un 
singur schelet al acestor creaturi; ca şi în cazul oamenilor, unicitatea lor mergea dincolo de 
detaliile structurii fizice, către comportament. Elliot voia benzi video cu gorilele cenuşii, 
precum şi mai multe înregistrări ale verbalizărilor lor. Iar Ross era mai hotărâtă ca oricând să 
găsească diamantele, împreună cu Munro, care nu era nici el mai puţin interesat. 

— Acum pleacă. 

— De ce să plecăm acum? o întrebă el. 

— Pământ rău. Acum pleacă. 

Elliot era lipsit de orice experienţă în domeniul activităţii vulcanilor, dar ceea ce vedea nu- 
1 impresiona. Mukenko era mai activ decât în zilele precedente, dar vulcanul scotea fum şi 
gaze încă de la sosirea lor în Virunga. Îl întrebă pe Munro: 

— Există vreun pericol? 

Munro inalta din umeri. 

— Kahega crede că da, dar poate că nu vrea decât să găsească o scuză pentru a pleca 
acasă. 

Amy veni în fugă la Munro, ridicând braţele în sus, apoi plesnindu-le de pământ în faţa 
lui. Munro văzu în asta dorinţa ei de joacă; râse şi începu s-o scarpine prin blană. Ea îi 
semnaliza. 

— Ce spune? întrebă Munro. Ce tot spui tu acolo, drăcuşorule? 

Amy mormăi de plăcere, dar continua să semnalizeze. 

— Zice să plecăm acum, îi traduse Elliot. 

Munro încetă s-o mai scarmene. 

— Zice ea asta? întrebă el brusc. Ce zice exact? 

Elliot fu surprins de seriozitatea lui Munro — deşi Amy îi acceptă interesul în privinţa a 
ceea ce comunicase ea ca fiind perfect justificat. Amy semnaliză iar, mai rar, special pentru 
Munro, privindu-l în faţă. 

— Spune că pământul este rău. 

— Hmm, făcu Munro. Interesant. 

O privi pe Amy, apoi se uită la ceas. Amy semnaliză: 

— Parnas asculta Amy pleacă acasă acum. 

— Zice s-o asculti şi să plecăm acasă acum, spuse Elliot. 

Munro ridică din umeri. 

— Spune-i că înţeleg. 

Elliot traduse. Amy părea nemulțumită şi nu mai semnaliză. 

— Unde este Ross? întrebă Munro. 

— Aici, răspunse Ross. 

— Hai să o luăm din loc, zise Munro, şi se îndreptară către Oraşul Pierdut. 

Avură de astă dată o altă surpriză. Amy semnaliză că vine cu ei, şi se grăbi să-i prindă din 
urmă. 


Era ultima lor zi in oraş şi toti participanţii la Expediția Congo aveau aceeaşi impresie: 
oraşul, care fusese mai înainte misterios, îşi pierduse oarecum aura. În dimineaţa aceea, 
văzură oraşul aşa cum era: o îngrămădire de clădiri vechi şi văruite, într-o junglă fierbinte, 
imputita şi neprimitoare. 

Erau cu totii plictisiti, cu exceptia lui Munro. Acesta era ingrijorat. 

Elliot era plictisitor, vorbind despre verbalizari si despre motivele pentru care voia el 
înregistrări pe banda, întrebându-se dacă nu era posibil să conserve un creier de maimuţă 
pentru a-l lua cu el înapoi. Părea că era oarecare dispută academică în legătură cu locul de 
provenienţă a limbajului; oamenii erau obişnuiţi să gândească limbajul ca pe o evoluţie a 


strigătelor animalelor, dar acum ştiau că sunetele emise de animale erau controlate de un 
sistem al creierului şi că limbajul adevărat venea dintr-o anumită parte a creierului, denumită 
zona lui Broca... Munro nu reuşea să fie atent. El asculta la bubuiturile îndepărtate ale lui 
Mukenko. 

Munro avea o experienţă de primă mână cu vulcanii; fusese în Congo în 1968, când Mbuti, 
un alt vulcan din lanţurile Virunga, erupsese. Auzind exploziile ascuţite din ziua precedentă, 
el le recunoscuse ca fiind brontidele premergătoare, încă neelucidate, ale cutremurelor ce 
urmau să aibă loc. Munro presupusese că Mukenko va erupe în curând, iar când văzuse şi 
razele laserelor licărind în cursul serii precedente, ştiuse că iar este activitate pe pantele 
superioare ale vulcanului. 

Munro ştia că vulcanii sunt imprevizibili — mărturie stătea acest oraş ruinat, de la baza 
unui vulcan activ, care rămăsese neatins, timp de mai bine de cinci sute de ani. Pe pantele 
muntelui, deasupra, erau câmpuri de lavă recentă, iar altele, câteva mile mai spre sud, dar 
oraşul în sine fusese cruțat. Acesta nu era un fapt deosebit — configuraţia lui Mukenko era de 
aşa natură, încât cele mai multe erupții se produceau pe pantele mai dulci dinspre sud. Dar nu 
însemna că ei se aflau acum într-un pericol mai mic. Imprevizibilitatea eruptiilor vulcanice 
însemna că ele puteau pune viaţa în primejdie în numai câteva minute. Pericolul nu venea din 
partea lavei, care arareori curgea mai repede decât putea fugi un om; ar fi durat ore până ce 
lava să se scurgă dinspre vârful lui Mukenko. Pericolul real al eruptiilor vulcanice era 
reprezentat de cenuşă şi gaze. 

După cum cei mai multi oameni ucişi în incendii mureau de fapt din pricina fumului 
inhalat, tot aşa, cele mai multe decese provocate de vulcani se datorau asfixierii cu praf şi 
monoxid de carbon. Gazele vulcanice erau mai grele decât aerul; Oraşul Pierdut Zinj, situat 
într-o vale, putea fi inundat în câteva minute de o atmosferă grea, otrăvitoare, în cazul în care 
Mukenko ar fi eliberat o cantitate importantă de gaze. 

Întrebarea era cât de repede se îndrepta Mukenko spre o fază eruptivă importantă. De 
aceea era Munro atât de atent la reacţiile lui Amy; era binestiut că primatele puteau anticipa 
evenimentele geologice, precum cutremurele şi erupțiile. Munro era surprins că Elliot, care îi 
trăgea înainte cu creierele congelate de maimuţă, nu ştia despre asta. Şi era şi mai surprins că 
Ross, cu întinsele ei cunoştinţe geologice, nu privea cenuşa de dimineaţă ca marcând 
începutul unei erupții vulcanice majore. 


Ross ştia că se pregăteşte o erupție vulcanică majoră. În dimineaţa aceea, ea încercase, ca 
de obicei, să stabilească contactul cu Houstonul: spre surprinderea ei, manevrele de transmisie 
realizară imediat legătura. După lansarea codului cifrat de identificare. Ross începu să 
transmită actualizarea datelor de teren, dar ecranul se noii şi afişă: 

STTIA HOUSTN ANULAT BANCA DTE. 

Era un semnal de stare excepţională; nu-l mai văzuse niciodată într-o expediţie. 

Goli locaţiile de memorie şi apăsă pe butonul de transmisie. După o scurtă aşteptare, timp 
în care se efectua transmisia, pe ecran apăru scris: 

INDICAȚIE COMPTR SEMNTRĂ ERUPȚIE MJORA MUKENKO SFAT PRASITI LOCUL 
ACUM XPDTIA PRICOL RPET PRASITI TOTI LOCUL ACUM. 

Ross îşi aruncase, privirile împrejurul taberei. Kahega pregătea micul dejun: Amy 
scormonea în foc, mâncând o banană coaptă (Kahega o tratase cu specialităţi); Munro şi Elliot 
îşi beau cafeaua; cu excepţia cenuşii negre ce acoperea totul, era o dimineaţă perfect normală 
în tabără. Se uitase iarăşi la ecran. 

SEMNTRĂ ERUPȚIE MJORA MUKENKO SFAT PRASITI LOCUL ACUM. 

Ross aruncase o privire înspre conul fumegand al lui Mukenko. Ducă-se la dracu’, gândi 
ea. Voia diamantele, si mersese prea departe pentru a le abandona acum. 

Ecranul palpai: ROG RSPUNDETI SMNAL. 

Ross intrerupsese legatura. 


Pe parcursul dimineţii simtira mai multe zdruncinături bruste de pământ, care făcură să se 
inalte nori de praf din cladirile varuite. Bubuiturile lui Mukenko devenira tot mai frecvente. 
Ross nu le dadea atentie. 

— Nu înseamnă decât că asta este tara elefantilor, zise ea. 

Aceasta era o veche zicală a geologilor: „Dacă vrei să găseşti elefanţi, du-te in tara 
elefanților.” Tara elefanților însemna un loc în care s-ar fi putut să existe mineralele pe care le 
căutai. 


— Iar dacă vrei diamante, continuă Ross ridicând din umeri, du-te la vulcani. 

Asocierea diamantelor cu vulcanii fusese recunoscută de mai bine de un secol, dar era încă 
putin înţeleasă. Cele mai multe teorii susțineau că diamantele, cristale de carbon pur, erau 
formate de presiunile şi temperaturile înalte ale mantalei superioare a Pământului, la o mie de 
mile sub suprafaţa crustei terestre. Diamantele rămâneau inaccesibile la asemenea adâncimi, 
cu excepţia regiunilor vulcanice, unde râurile de lavă topită le purtau către suprafaţă. 

Dar asta nu însemna să te duci la vulcanii în erupție si să prinzi diamantele scuipate afară. 
Cele mai multe mine de diamante erau plasate pe vulcani stinşi, în conuri fosilizate numite 
conducte de kimberlite, după formațiunile geologice de la Kimberley din Africa de Sud. 
Virunga, amplasată în apropierea Văii Riftului, instabilă din punct de vedere geologic, 
prezenta mărturiile unei activităţi vulcanice continue, timp de mai mult de cincizeci de 
milioane de ani. Ei căutau acum aceiaşi vulcani fosili pe care îi găsiseră vechii locuitori ai 
oraşului Zinj. 

Ei găsiră puţin înainte de amiază, la jumătatea versantului din estul oraşului —, o serie de 
tuneluri săpate în pantele lui Mukenko. 


Elliot se simţi dezamăgit. „Nu ştiu la ce mă aşteptam” spunea el, mai târziu, „dar nu era 
decât un tunel de culoare maronie, care avea pe alocuri bucăţi de rocă de culoare mai 
deschisă. Nu puteam înţelege de ce Ross era atât de emotionata.” Bucăţile acelea de rocă mai 
deschisă la culoare erau diamante; curățate, aveau transparenţa sticlei murdare. 

„Credeau că sunt nebună”, spunea Ross „pentru că începusem să sar în sus. Dar ei nu ştiau 
la ce se uitau.” 

În kimberlitele obişnuite, diamantele erau distribuite ici şi colo, în matricea rocii. Minele 
medii scoteau doar treizeci şi două de karate — a cincea parte dintr-o uncie — la fiecare sută 
de tone de rocă extrasă. Când priveai într-o galerie a unei mine de diamante nu vedeai deloc 
diamantele. Dar minele de la Zinj erau pline de pietre ce ieşeau în afară din pereţi. Ajutându- 
se de macheta, Munro dezgropă şase sute de karate, iar Ross văzu şase sau şapte pietre ce erau 
doar pe jumătate prinse în tavan, fiecare la fel de mare ca cea pe care o scosese Munro. 
„Numai privind”, spunea ea mai târziu „am putut vedea cu uşurinţă patru sau cinci mii de 
karate. Fără nici o nevoie de a mai săpa, fără a mai separa, nimic. Pur şi simplu stăteau acolo. 
Era o mină mai bogată decât Premier, din Africa de Sud. Era incredibil.” 

Elliot puse întrebarea care deja se formase în mintea lui Ross. 

— Dacă mina este atât de afurisit de bogată, zise el, de ce a fost abandonată? 

— Gorilele au scăpat de sub control, spuse Munro. Au pus la cale o lovitură de stat. 

Râdea, scoțând diamante din rocă. 

Ross luase şi asta în considerare, după cum luase în considerare sugestia de mai dinainte a 
lui Elliot că oraşul fusese lovit de o molimă. Ea credea că mai probabilă era o explicaţie mai 
puţin exotică. 

— Eu cred, spuse ea, că în măsura în care îi interesa pe ei, minele de diamante se goliseră. 

Deoarece, ca pietre preţioase, aceste cristale erau într-adevăr foarte modeste — albastre, 
pline cu impurități. 

Populaţia oraşului Zinj nu-şi putuse imagina că peste cinci sute de ani aceste pietre, de 
altfel lipsite de valoare, vor fi mai rare şi mai căutate decât oricare altă resursă minerală de pe 
planetă. 

— Ce anume face ca aceste diamante albastre să fie atât de valoroase? 

— Ele vor schimba lumea, spuse Ross în şoaptă. Ele vor pune capăt erei nucleare. 


2. Razboi cu viteza luminii 


În ianuarie 1979, depunând mărturie in fata Subcomisiei Senatului pentru Serviciile 
Armate, generalul Franklin F. Martin, de la Agenţia Pentagonului pentru Proiectul de 
Cercetare Armată, spunea: „În 1939, la începerea celui de-al doilea război mondial, ţara care 
prezenta cea mai mare importanţă pentru eforturile militare americane era Congo belgian.” 
Martin explicase faptul potrivit căruia, ca un „accident geografic”, Congo, actualmente Zair, 
rămăsese, timp de patruzeci de ani, vital pentru interesele americane — urmând să aibă o 
importanţă sporită în viitor. (Generalul spusese pe şleau că „această ţară va porni războiul 
împotriva Zairului înainte de a o porni la război împotriva oricărui alt stat petrolier arab”). 

În timpul celui de-al doilea război mondial, Congo a furnizat Statelor Unite, prin trei 
transporturi navale ultrasecrete, uraniul folosit la fabricarea bombelor atomice care au fost 
lansate asupra Japoniei. Prin 1960, Statele Unite nu mai aveau nevoie de uraniu, dar cuprul şi 
cobaltul aveau importanţă strategică. În anii şaptezeci, accentul se mută asupra rezervelor de 
tantal, wolfranit şi germaniu ale Zairului, substanţe vitale electronicii semiconductorilor. Iar 
în anii optzeci, „aşa-numitele diamante albastre de tip IIb vor constitui cea mai importantă 
resursă militară din lume” — şi se presupunea că Zairul avea asemenea diamante. Din punctul 
de vedere al generalului Martin, diamantele albastre erau esenţiale deoarece „păşim într-o 
epocă în care puterea brută, distructivă a unei arme va fi mai puţin importantă decât viteza şi 
inteligenţa ei.” 

Timp de treizeci de ani, gânditorii militari fuseseră ingroziti de rachetele balistice 
intercontinentale. Dar Martin spunea că „RBIC-urile sunt arme grosolane. Ele nu se apropie de 
limitele teoretice impuse de legile fizicii. Potrivit fizicii einsteiniene, nimic nu se întâmplă cu 
viteză mai mare decât viteza luminii, o sută optzeci şi şase de mii de mile pe secundă. La ora 
actuală elaborăm lasere de energie înaltă şi sisteme de arme cu fascicule de particule 
elementare, care operează cu viteza luminii. În faţa unor asemenea arme, rachetele balistice, 
care călătoreau cu o viteză de abia şaptesprezece mii de mile pe oră, sunt ca dinozaurii greoi 
ai unei ere anterioare, la fel de anacronice precum cavaleria în timpul primului război 
mondial şi la fel de uşor de eliminat.” 

Armele la viteza luminii erau cel mai bine adaptate spaţiului cosmic, şi urmau să apară în 
primul rând în domeniul sateliților. 

Martin observa că ruşii „prădaseră” satelitul spion american VV/02 încă din 1973; în 
1975, Hughes Aircraft elabora un sistem rapid de ochire şi tragere, care se fixa pe ţinte 
multiple şi declanşa opt impulsuri de energie înaltă în mai puţin de o secundă. Până în 1978, 
echipa celor de la Hughes redusese timpul de reacţie la cincizeci de nanosecunde — cincizeci 
de miliardimi de secundă — şi crescuse acurateţea fasciculului la cinci sute de rachete lovite 
în mai puţin de un minut. Asemenea evoluţii prevesteau sfârşitul RBIC-urilor ca arme. 

„Fără giganticele rachete, computerele miniaturale, de mare viteză, vor fi mult mai 
importante în conflictele viitoare decât bombele nucleare” iar viteza lor de calcul va fi 
singurul factor important de care va depinde rezultatul celui de-al treilea război mondial. 
Viteza computerelor stă în centrul cursei înarmărilor, după cum douăzeci de ani în urmă 
centrul era deţinut de megatone de putere.” 

„Vom trece de la computerele cu circuite electronice la cele cu circuite luminoase numai şi 
numai din cauza vitezei — Interferometrul Fabry-Perot, echivalentii optici ai tranzistorului, 
poate reacţiona într-o picosecundă (1012 secunde), cel puţin de o mie de ori mai repede decât 
cea mai rapidă joncțiune Josephson”. Noua generaţie de computere optice, spunea Martin, 
avea să depindă de măsura în care vor fi disponibile diamantele tip IIb cu înveliş borat. 


Elliot recunoştea din pornire cea mai serioasă consecinţă a armelor cu acţiune la viteza 
luminii erau mult prea rapide pentru înţelegerea omenească. Oamenii erau deprinşi să 
mecanizeze războiul, dar un război mondial viitor avea să fie un război al maşinilor într-un 
sens uimitor de nou: maşinile aveau să hotărască de fapt cursul, moment de moment, al unui 
conflict care avea să dureze doar câteva minute, de la început până la sfârşit. 

În 1956, în anii de declin ai bombardierelor strategice, gânditorii militari imaginaseră un 
schimb total nuclear care să dureze douăsprezece ore. Prin 1963, RBIC-urile reduseseră durata 
la trei ore. Prin 1974, teoreticienii militari preziceau un război care să dureze exact treizeci de 


minute, cu toate că acest „război de o jumătate de oră” era mult mai complex decât oricare alt 
război anterior din istoria omenirii. 

În anii cincizeci, dacă americanii şi ruşii ar fi lansat toate bombardierele şi rachetele în 
acelaşi moment, tot n-ar fi fost mai mult de zece mii de arme în aer, atacând şi contraatacând. 
Totalul interacțiunilor armelor ar fi crescut la un maximum de cincisprezece mii în cea de-a 
doua oră. Aceasta reprezenta impresionanta cifră de patru interacțiuni ale armelor în fiecare 
secundă, pe tot globul. 

Dar datorită diversificării tacticilor de război, numărul armelor şi al „elementelor 
sistemelor” crescuse astronomic. Estimări moderne imaginau patru sute de milioane de 
computere în domeniu, cu un total al interacțiunii armelor de mai mult de cincisprezece 
miliarde în prima jumătate de oră de război. Aceasta însemna o cifră de opt milioane de 
interacțiuni ale armelor pe secundă, într-un uluitor de rapid conflict între avioane, rachete, 
tancuri şi trupe la sol. 

Un asemenea război nu ar putea fi dus decât de maşini; timpii de răspuns umani erau pur 
şi simplu prea lungi. Cel de-al treilea război mondial n-ar putea fi un război în care să se 
apese pe butoane, pentru că, după cum spunea generalul Martin, „durează prea mult pentru 
ca un om să apese pe buton — cel puţin o secundă şi opt zecimi, ceea ce reprezintă o 
eternitate pentru războiul modern.” 

Acest fapt crea ceea ce Martin numea „problema rocii”. Răspunsurile omului erau de o 
încetineală geologică, comparată cu cele ale computerelor de mare viteză. „Un computer 
modern execută două mii de operaţii într-un timp necesar unui om să clipească. De aceea, din 
punctul de vedere al computerelor ce vor purta lupta în războiul următor, fiinţele umane vor 
fi, în mod practic, elemente fixe şi neschimbătoare, ca rocile. Războaiele purtate de oameni 
nu au durat niciodată destul de mult pentru a lua în considerare rata modificărilor geologice. 
În viitor, războaiele purtate de computere nu vor dura destul de mult pentru a ţine cont de 
rata schimbărilor umane.” 

De vreme ce ființele omeneşti răspundeau atât de greu, era necesar ca ele să cedeze 
controlul luării deciziilor războiului, inteligentei mai rapide a computerelor. „În războiul 
următor, trebuie să renuntūm la orice speranță de a supraveghea desfăşurarea cursului 
conflictului. Dacă decidem să ducem războiul la viteza omului, aproape sigur că vom pierde. 
Singura noastră şansă este să ne punem încrederea în maşini. Aceasta face ca judecatile 
omeneşti, valorile omeneşti, gândirea omenească să fie total superflue. Cel de-al treilea război 
mondial va fi un război prin procură: un război pur al maşinilor, asupra cărora nu vom 
îndrăzni să exercităm nici o influenţă de frică să nu le încetinim mecanismul de luare a 
deciziilor şi să ne provocăm astfel înfrângerea.” Iar tranziţia finală, crucială — tranziţia de la 
computerele lucrând în nanosecunde la computerele lucrând în picosecunde — depindea de 
diamantele tip IIb. 


Elliot era îngrozit de aceasta perspectivă, a transferării controlului către nişte creaţii ale 
omului. 

Ross inalta din umeri. 

— Este inevitabil, spuse ea. La Olduvai Gorge[31]. În Tanzania, există urmele unei case 
vechi de două milioane de ani. Creatura hominidă nu a fost satisfăcută de peşteri şi alte 
adăposturi naturale: şi-a creat propria-i locuinţă. Oamenii au modificat întotdeauna lumea 
naturală, pentru a o adapta nevoilor lor. 

— Dar nu poţi renunţa la control, spuse Elliot. 

— O facem de secole, răspunse Ross. Ce este un animal domestic — sau un calculator de 
buzunar — dacă nu o încercare de a renunţa la control? Nu ne place să arăm câmpurile sau să 
scoatem cartofi pătraţi, aşa că transferăm sarcina altor inteligente, pe care le-am instruit, le- 
am crescut sau le-am creat. 

— Dar nu le poţi permite creaţiilor tale să preia controlul. 

— O facem de secole, repetă Ross. Iată, chiar dacă noi am fi refuzat să facem computere 
mai rapide, le-ar fi tăcut ruşii. Ei ar fi fost acum în Zair în căutare de diamante, dacă nu i-ar fi 
ţinut la distanţă chinezii. Nu poţi tine in loc progresul tehnologic. Imediat ce ne dăm seama 
că un lucru este cu putinţă, trebuie să-l facem. 

— Ba nu, spuse Elliot. Putem să luăm singuri deciziile care ne privesc. N-am să fiu părtaş 
la aşa ceva. 

— Atunci pleacă, îi zise ea. Congo nu-i un loc pentru discursuri academice, oricum. 

Ross începu să-şi despacheteze rucsacul, scoțând la iveală o serie de conuri ceramice de 


culoare albă şi câteva cutiute cu antene. Ataşă câte o cutiuta fiecărui con din ceramică, apoi 
pătrunse în primul tunel şi plasă conurile cu baza pe pereţi, adâncindu-se în întuneric. 

— Peter nu fericit Peter. 

— Nu, spuse Elliot. 

— De ce nu fericit? 

— E greu de explicat, Amy, zise el. 

— Peter, spune Amy, gorilă bună. 

— Ştiu, Amy. 

Karen Ross ieşi dintr-un tunel şi dispăru în următorul. Elliot văzu strălucirea flash-ului, pe 
măsură ce ea plasa conurile, apoi îi dispăru din vedere. 

Munro ieşi la lumina soarelui, cu buzunarele burduşite cu diamante. 

— Unde-i Ross? 

— Prin tuneluri. 

— Şi ce face? 

— Un fel de test exploziv, cam aşa ceva. 

Elliot arătă spre cele trei conuri din ceramică râmase pe jos, lângă rucsacul ei. 

Munro luă unul şi-l răsuci pe toate părţile. 

— Ştii ce-s astea? întrebă el. 

Elliot dădu din cap. 

— Sunt RC-uri, spuse Munro, şi a luat-o razna dacă le-a plasat aici. Ar putea arunca în aer 
întreaga zonă. 


Rezonatoarele convenţionale, sau RC-urile, erau dispozitive explozive cu declansare 
întârziată, un mariaj convingător între tehnologiile de microelectronică şi a explozibililor. 

— Am folosit RC-uri acum doi ani, în Angola, la poduri, explică Munro. Utilizate în mod 
corespunzător, şase uncii de explozibil pot distruge cincizeci de tone de structură de oţel. Ai 
nevoie de unul dintre senzorii ăştia, arătă el înspre o cutie de control de lângă bagajul lui 
Ross, care monitorizează undele de şoc ale exploziilor anterioare şi detonează încărcăturile în 
secvenţa de timp necesară suprapunerii undelor de rezonanţă, ceea ce efectiv pulverizează 
structura. Foarte impresionant să vezi cum se întâmplă. 

Munro aruncă o privire înspre Mukenko, al cărui con fumega deasupra lor. 

Atunci ieşi din tunel şi Ross, toată numai zâmbet. 

— Vom avea răspunsurile în curând, spuse ea. 

— Răspunsurile? 

— În legătură cu extinderea depozitelor de kimberlite. Am fixat douăsprezece încărcături 
seismice, destul să ne furnizeze date definitive. 

— Ai fixat douăsprezece încărcături rezonante, spuse Munro. 

— Păi, e tot ce-am adus. Trebuie s-o facă. 

— Au s-o facă, zise Munro. Probabil că prea bine. Vulcanul ăla, arătă el în sus, este în fază 
de erupție. 


— Am plasat în total opt sute de grame de explozibil, spuse Ross. Asta înseamnă mai puţin 
de o livră şi jumătate. Nu pot face nici cea mai mică diferenţă. 

— Nici să nu o aflăm. 

Elliot le asculta argumentele cu sentimente amestecate. Pe de o parte, obiecțiile lui Munro 
păreau absurde — câteva încărcături explozive neînsemnate, detonate în orice succesiune în 
timp, nu puteau să declanşeze o erupție vulcanică. Era ridicol; Elliot se întrebă de ce era 
Munro atât de categoric în privinţa pericolului. Era aproape ca şi cum Munro ştia ceva ce 
Elliot şi Ross nu ştiau şi nici nu-şi puteau imagina. 


3. MA/DPCA/VULCAN 7021 


În 1978, Munro condusese in Zambia o expediţie din care făcea parte şi Robert Perry, un 
tanar geolog de la Universitatea din Hawaii. Perry lucrase la Proiectul VULCAN, cel mai 
avansat program finanţat de Ministerul Apărării, Departamentul pentru Proiectele de 
Cercetare Avansată. 

VULCAN era atât de controversat încât, în 1975, în timpul audierilor Subcomisiei Interne 
pentru Serviciile Armate, proiectul MA/DPCA/VULCAN 7021 fu îngropat cu grijă printre 
„diferite finanţări pe termen lung, de importanţă pentru securitatea naţională”. În anul 
următor, însă, congresmanul David Inaga (deputat de Hawaii) puse în discuţie MA/DPCA/ 
VULCAN, cerând să cunoască „scopul lui militar precis, şi de ce trebuie să fie finanţat în 
întregime de statul Hawaii.” 

Purtătorul de cuvânt al Pentagonului explică, amabil, că VULCAN era un „sistem de 
avertizare împotriva valurilor tsunami”, important atât pentru locuitorii insulelor Hawaii cât 
şi pentru instalaţiile militare aflate acolo. Experții Pentagonului îi reamintiră lui Inaga faptul 
că în 1948, un tsunami măturase Oceanul Pacific, devastând mai întâi Kanai, deplasându-se 
apoi atât de rapid în lungul arhipelagului Hawaii încât, atunci când a lovit Oahu şi Pearl 
Harbour, la numai douăzeci de minute mai târziu, nici un avertisment eficace nu fusese 
recepționat. 

„Acel tsunami a fost declanşat de o avalanşă vulcanică submarină, în largul coastelor 
japoneze”, spuseră ei. „Dar Hawaii are propriii săi vulcani activi, iar acum Honolulu este un 
oraş de jumătate de milion de locuitori si o prezență navală evaluată la mai mult de treizeci si 
cinci de miliarde de dolari: capacitatea de a prevedea activități de tip tsunami, ca urmare a 
eruptiilor vulcanilor din Hawaii capătă o semnificație majoră pe termen lung.” 

În realitate, Proiectul VULCAN nu era deloc pe termen lung; se intenționa să fie pus în 
aplicare la următoarea erupție a lui Mauna Loa, cel mai mare vulcan activ din lume, situat pe 
insula mare a arhipelagului Hawaii. Scopul propus al lui VULCAN era să controleze erupțiile 
vulcanice pe măsură ce acestea avansau. Mauna Loa fusese ales deoarece erupțiile lui erau 
relativ blânde, puțin violente. 

Deşi se înălța la o altitudine de numai treisprezece mii cinci sute de picioare, Mauna Loa 
era cel mai mare munte din lume. Măsurat de la bază, în adâncimile fundului oceanului. 
Mauna Loa avea mai mult decât dublul volumului Muntelui Everest; era o formațiune 
geologică unică si extraordinară. $i Mauna Loa devenise de mult timp cei mai atent studiat 
vulcan din istorie, având o stație de cercetare științifică permanentă pe buza craterului, încă 
din 1928. Era, de asemenea, vulcanul care retinea cel mai mult atenția întregii lumi, de vreme 
ce lava ce se scurgea pe pantele lui, la interval de trei ani, fusese cercetată prin toate 
mijloacele, de la imagini aeriene luate din bombardiere, până la echipe de teren, cu lopeti si 
saculeti de probe. 

VULCAN isi propunea să modifice cursul eruptiilor lui Mauna Loa prin crearea unei 
„supape” în giganticul vulcan, pentru eliberarea enormelor cantități de magmă topită, prin 
intermediul unei serii de explozii provocate în lungul liniilor de faleză din carapacea lui. În 
octombrie 1978, VULCAN fu pus în aplicare în secret, folosindu-se elicoptere ale marinei, 
având la bord echipe experimentate în detonarea încărcăturilor conice rezonante ultra- 
explozive. Proiectul VULCAN dură două zile; în cea de a treia zi, Laboratorul Vulcanic Mauna 
Loa, civil, anunța public că „erupția din octombrie a vulcanului Mauna Loa a fost mai blândă 
decât se anticipase si nu se mai aşteaptă alte episoade eruptive”. 


Proiectul VULCAN era secret, dar Munro aflase totul despre el în timpul unei nopți de 
beţie în jurul focului de tabără, lângă Bengazi. Şi-şi aminti de el văzând-o pe Ross plănuind o 
secvență de explozii în rezonanță, într-o zonă în care se afla un vulcan in fază eruptivă. 
Principiul de bază al Proiectului VULCAN fusese că forte geologice enorme, încătuşate — 
precum forțele unui cutremur, vulcan sau taifun din Pacific — puteau fi eliberate devastator, 
folosind pentru declangare o cantitate de energie relativ mică. 

Ross se pregătea să declanseze explozibilii ei conici. 

— Cred, spuse Munro, că ar trebui să mai încerci să iei contact cu Houstonul. 

— Asta nu se poate, spuse Ross, cu încredere deplină. Mi se cere să decid de una singură 


— şi m-am hotărât să stabilesc acum extinderea depozitelor de diamant în versant. 

În timp ce discuţia continua, Amy se îndepărtă. Ea luă de lângă rucsacul lui Ross 
dispozitivul de detonare. Era un obiect micut, care încăpea in palmă, cu şase LED-uri licărind, 
mai mult decât destul pentru a o fascina pe Amy. Ridică degetele, să apese pe butoane. 

Karen Ross privi înspre ea. 

— O, Dumnezeule! 

Munro se întoarse şi el. 

— Amy, spuse el cu blandete, Amy, nu. Amy nu bună. 

— Amy gorilă bună Amy bund. 

Amy strânse în mână dispozitivul de detonare. Era captivată de LED-urile clipitoare. 
Aruncă oamenilor o privire. 

— Nu, Amy, spuse Munro. 

Se întoarse către Elliot. 

— Nu poţi s-o opreşti? 

— O, ce dracu’, Amy, spuse Ross. Dă-i înainte, Amy. 


O serie de bubuituri de explozii antrenă un nor de praf de diamante, lucitor, afară din 
galerii. Apoi se făcu linişte. 

— Ei bine, spuse Ross în cele din urmă, sper că eşti mulţumit. E cât se poate de clar că o 
asemenea încărcătură explozivă mică nu putea afecta vulcanul. Pe viitor, poţi să-mi laşi mie 
în seamă aspectele ştiinţifice şi... 

Şi atunci bubui Mukenko şi pământul se zgudui atât de tare încât fură cu toţii trantiti la 
pământ. 


4. ERTS Houston 


La ora unu dimineaţa, ora Houstonului, R.B. Travis se încruntă la monitorul computerului 
din biroul lui. Tocmai primise ultimele imagini fotosferice de la Observatorul Kitt Peak, via 
GSFC. GSFC îl făcuse să aştepte toată ziua datele, iar acesta era numai unul dintre motivele 
indispozitiei lui Travis. 

Imaginile fotosferice erau negative — sfera soarelui apărea neagră pe ecran, cu un lant alb 
stralucitor de pete solare. Erau cel putin cincisprezece pete importante pe sfera, dintre care 
una generase marea explozie solara care-i transformase viata intr-un iad. 

Erau de-acum doua zile de cand Travis dormea la ERTS, intreaga operatiune se dusese 
dracului. ERTS avea o echipă în Pakistanul de nord, nu departe de tulburata frontieră afgană; 
o alta în Malaezia centrală, într-o zonă de insurecție comunistă; şi echipa Congo, care înfrunta 
rebelii din zonă şi un grup de creaturi necunoscute, semănând cu gorilele. 

Comunicatiile cu toate echipele aflate pretutindeni prin lume fuseseră întrerupte de 
erupția solară, timp de mai bine de douăzeci şi patru de ore. Travis rulase simulări pe 
computer pentru toate, cu actualizări la şase ore. Rezultatele nu-l multumeau. Echipa din 
Pakistan era probabil în bună stare, dar probabil că avea să depăşească termenul cu şase zile 
şi să-i coste două sute de mii de dolari în plus; echipa Malaezia se afla într-o primejdie 
serioasă; iar echipa Congo era clasată ca „incert”. Travis mai avusese două echipe „incert” în 
trecut, în Amazon în 1970 şi în Sri Lanka în 1978 — şi pierduse oamenii din ambele grupuri. 

Lucrurile mergeau prost. Totuşi, ultima informare GSEC era mult mai bună decât 
rapoartele anterioare. Părea că ei reuşiseră să stabilească contactul pentru o scurtă transmisie 
cu echipa Congo, cu câteva ore înainte, deşi nu avuseseră nici un răspuns de verificare din 
partea lui Ross. El se întreba dacă echipa primise sau nu avertismentul. Se uita la sfera neagră 
plin de nemulţumire. 

Richards, unul dintre principalii programatori, băgă capul pe uşă. 

— Am ceva relevant pentru EC. 

— Da-i drumul, spuse Travis. 

Orice ştire relevantă pentru Echipa Congo era de interes. 

— Staţia seismologică sud-africană a universităţii din Jo'burg[32] raportează o fază de 
activitate seismică, iniţiată la douăsprezece şi patru, după amiază, ora locală. Coordonatele 
estimate ale epicentrului sunt identice cu ale Muntelui Mukenko din lanţul Virunga. Mişcările 
sunt multiple, mergând de la cinci la opt pe Richter. 

— Vreo confirmare? întrebă Travis. 

— Nairobi este cea mai apropiată staţie, iar ei au calculat un Richter între şase şi nouă, 
sau un Mercalli nouă, cu surpări masive ale conului. Mai prevăd şi un CAL, condiţii 
atmosferice locale de natură să conducă la descărcări electrice masive. 

Travis aruncă o privire la cer. 

— Douăsprezece şi patru, ora locală înseamnă acum aproape o oră, spuse el. De ce nu am 
fost informat? 

— Nu au sosit de la staţiile africane până acum, răspunse Richards. Cred că-şi imaginează 
că nu-i mare lucru — un alt vulcan. 

Travis oftă. Asta era necazul — activitatea vulcanică era recunoscută acum ca un fenomen 
obişnuit pe întreaga suprafaţă a globului. Din 1965, primul an de când erau păstrate 
înregistrările din toată lumea, fuseseră douăzeci şi două de erupții majore anual, în mare, câte 
o erupție la fiecare două săptămâni. Stațiile din preajmă nu erau deloc grăbite să anunţe 
asemenea evenimente „obişnuite” — amânarea era o dovadă a plictiselii la modă. 

— Dar au probleme, spuse Richards. Cu sateliții intrerupti de explozia solară, toti au 
trebuit să transmită prin cabluri de suprafaţă. Şi, cred, în ceea ce-i priveşte pe ei, Congo e de 
nelocuit. 

— Cât de rău este Mercalli nouă? întrebă Travis. 

Richards făcu o pauză. 

— E foarte rău, domnule Travis. 


5. „Totul se misca” 


În Congo, cutremurul de pământ era de opt pe scara Richter şi nouă pe scara Mercalli. La o 
asemenea amplitudine, pământul se zguduie atât de rău, încât omul are dificultăţi în a se ţine 
pe picioare. Se produc mişcări laterale şi se deschid crăpături în pământ; copacii şi chiar 
clădirile cu structură din oţel se clatină. 

Pentru Elliot, Ross şi Munro, cele cinci minute care urmară începerii erupției fură un 
coşmar îngrozitor. Elliot îşi amintea că „totul se mişca”. Erau cu toţii efectiv doborati din 
picioare; trebuia să ne târâm în patru labe, ca bebeluşii. Imediat după ce ne-am îndepărtat de 
galeriile minelor, oraşul a început să se clatine, ca o jucărie şubredă. A mai durat extrem de 
puţin — poate o jumătate de minut — şi clădirile au început să se prăbuşească. Apoi totul s-a 
năruit dintr-o dată: pereţi surpându-se, tavane prăbuşindu-se, mari blocuri de piatră 
prăvălindu-se în junglă. Copacii se clătinau şi curând au început să cadă smulşi din rădăcină.” 

Vacarmul acestei prăbuşiri era incredibil şi lui i se adăuga zgomotul lui Mukenko însuşi. 
Vulcanul nu se mai zguduia; se auzea staccato-ul exploziilor lavei ce izbucnea din con. Aceste 
explozii produceau unde de şoc; chiar şi acum, când pământul le era solid sub picioare, erau 
trantiti la pământ fără veste de răbufniri de aer fierbinte. „Era” îşi amintea Elliot „exact ca în 
mijlocul unui război”. 

Amy era cuprinsă de panică. Gemând terorizată, se aruncă în braţele lui Elliot — şi urină 
imediat pe hainele lui — în vreme ce toti alergau înapoi către tabără. 

O zguduitură puternică o aruncă la pământ pe Ross. Se culese de pe jos şi se împletici mai 
departe, acut conştientă de umezeala din aer şi de cenuşa şi praful dens aruncate de vulcan, în 
câteva minute, cerul de deasupra capetelor lor era întunecat ca noaptea şi primele fulgere 
străpunseră prin norii ce clocoteau. Plouase în noaptea dinainte: jungla era udă în jurul lor, 
aerul suprasaturat cu umezeală. Pe scurt, erau îndeplinite toate cerinţele pentru o furtună cu 
fulgere. Ross se simţi sfâşiată între dorinţa perversă de a urmări acest fenomen unic sub 
aspect teoretic şi dorinţa de a fugi pentru a-şi salva viaţa. 

Furtuna începu printr-o răbufnire arzătoare de lumină alb-albastră. Fulgerele trosneau 
peste tot în jurul lor, dese ca ploaia însăşi; Ross estima ulterior că se produseseră două sute de 
fulgere în primul minut — mai mult de trei pe secundă. Trăsnetele zguduitoare ale fulgerelor 
nu se mai auzeau separat, ci ca un sunet continuu, ca mugetul unei cascade. Bubuiturile 
tunetelor le provocau dureri atroce în urechi, iar undele de şoc îi izbeau efectiv înapoi. 

Totul se întâmpla atât de repede încât avură prea puţine şanse să-şi înregistreze senzațiile. 
Tot ceea ce cunoşteau ei în domeniu se răsturnase complet. Unul dintre hamali, Amburi, 
venise către oraş să-i caute. îl văzură stând într-un luminiş, făcându-le semn cu mâna, când un 
fulger izbucni în sus printr-un copac din apropiere. Ross ştia că lumina fulgerului sosea după 
coborârea fluxului de electroni şi de fapt se scurgea în sus, dinspre pământ înspre norii de 
deasupra. Dar s-o vezi. Trăsnetul îl luă cu totul pe sus pe Amburi şi-l azvârli spre ei; acesta se 
ridică cu greu în picioare, tipand in swahili cuprins de isterie. 

De jur-împrejurul lor, copacii trosneau, despicându-se şi fâsâind în nori de aburi, loviți de 
fulgerele ce se inaltau prin trunchiurile lor. Ross spunea după aceea, „fulgerele erau 
pretutindeni, exploziile orbitoare erau continue, cu acel sfârşit îngrozitor. Omul acela 
(Amburi) ţipă, iar în momentul următor fulgerul îl tintui la pământ. Erau destul de aproape 
pentru a-l putea atinge, dar era foarte puţină căldură, numai lumină. Deveni rigid şi se simţi 
deodată mirosul acela oribil, când întregul trup îi izbucni în flăcări, iar el căzu la pământ. 
Munro l-a rostogolit pentru a-l scoate din foc, dar era deja mort, şi-am început iar să fugim. 
Nu aveai vreme să reactionezi; cădeam întruna din cauza zguduiturilor (de cutremur). 
Curând, eram cu toţii pe jumătate orbiti de fulgere. Îmi amintesc că am auzit pe careva 
tipand, dar nu ştiu cine era. Eram sigură că vom muri cu toţii.” 

În apropierea taberei, un copac gigantic se prăbuşi în faţa lor, formând un obstacol la fel 
de extins şi de înalt ca o clădire cu trei etaje. În timp ce-l escaladau, un fulger sfârâi prin 
ramurile ude, dezlipind scoarţa, strălucitor şi arzător. Amy urlă în momentul în care o 
fulgerare albă îi trecu prin mâna cu care se prinsese de o creangă udă. Căzu imediat la 
pământ, cu capul îngropat in frunzişul de dedesubt, fără să mai miste. Elliot trebui s-o târâie 
după el pe distanţa pe care o mai aveau până la tabără. 

Munro ajunse primul. Îl găsi pe Kahega încercând să împacheteze corturile pentru plecare, 


dar era imposibil cu zguduirile ce nu se mai opreau si cu fulgerele ce se abăteau asupra 
pământului prin cerul întunecat de norii de cenuşă. Un cort Mylar izbucni în flăcări. Simtira 
mirosul ascuţit de plastic ars. Antena parabolică ce zăcea la pământ fu lovită şi sfărâmată în 
bucăţi, făcând să zboare prin aer fragmente metalice. 

— Fugiti! strigă Munro. Fugiti! 

— „Ndio mzee”, strigă la rândul lui Kahega, insfacandu-si rucsacul. Aruncă o privire 
înapoi către ceilalţi, şi în acel moment apăru Elliot prin întuneric, împleticindu-se cu Amy 
agatata la pieptul lui. Se lovise la gleznă şi şchiopăta putin. Amy îşi dădu imediat drumul la 
pământ. 

— Fugiti! strigă Munro. 

În urma lui Elliot, apăru şi Ross prin întunericul atmosferei încărcate de cenuşă, tuşind 
îndoită de mijloc. Partea stângă a trupului îi era pârlită şi înnegrită, iar pielea de pe mâna 
stângă îi era arsă. Fusese lovită de un fulger, deşi nu-şi mai amintea. Arătă către nas şi gât, 
tuşind. 

— Arde... doare... 

— Gazele! strigă Munro. 

O înconjură cu braţul şi o săltă pe jumătate de la pământ ajutând-o să meargă. 

— Trebuie s-o luăm pe pantă, în sus! 

O oră mai târziu, de la înălţime, avură o imagine finală asupra oraşului înecat în fum şi 
cenuşă. Mai sus, pe pantele vulcanului, văzură o linie de copaci ce izbucneau în flăcări, pe 
măsură ce un val invizibil de lavă întunecată se scurgea pe panta muntelui. Auziră gorilele 
cenuşii urlând în chinurile agoniei, arse de lava fierbinte ce curgea peste ele de deasupra. 
Cum se uitau ei, frunzişul se năruia mai aproape şi mai aproape de oraş, până ce, în final, 
oraşul însuşi se prăbuşi şi dispăru cu totul sub un nor întunecat, ce cobora încet. 

Oraşul Pierdut Zinj fu îngropat pentru vecie. 

Numai atunci realiză Ross că diamantele ei fuseseră îngropate şi ele, pentru totdeauna. 


6. Cosmarul 


Nu aveau deloc nici hrană, nici apă, doar puţină muniţie. Se târâră prin junglă, cu hainele 
arse şi sfâşiate, cu feţele supte, istoviti. Nu-şi vorbeau; grăbeau în linişte. Elliot spunea, mai 
târziu, că trăiau „ca într-un coşmar”. 

Lumea prin care treceau era întunecată, lipsită de culoare. Cascade de apă cristalină şi 
izvoare curgeau acum negre de funingine, plescăind in balti de spumă murdară. Cerul era 
mohorât, cu luciri roşii, înspre vulcan, când şi când. Aerul devenise şi el cenuşiu, consistent; 
tuşeau şi se împleticeau printr-o lume de funingine neagră şi cenuşă. 

Erau cu toţii acoperiţi de cenuşă — cu rucsacurile zdrentuite în spate, cu feţele întunecate 
şi murdare şi cu părul cu multe nuanţe mai închis la culoare. Aveau ochii şi nasurile arse. Nu 
se putea face nimic în această privință: nu puteau decât să meargă în continuare. 

Târându-se cu greu prin aerul îmbâcsit. Ross era conştientă de sfârşitul ironic al ambițiilor 
ei. Ross ştia de mult cum să pătrundă în orice bază de date a ERTS, inclusiv în cea care 
deţinea propria-i caracterizare. Cunoştea pe de rost calităţile ce i se atribuiau: 

AROGANTA TINEREASCA (probabil). 

RAPOARTE INTERUMANE DIFICILE (ea personal, resimtea asta). 

DOMINATOARE (poate). 

INTELECTUAL AROGANTA (doar naturala). 

INSENSIBILA (ce-o fi însemnând asta) 

ÎNCLINATĂ SPRE SUCCES CU ORICE PREŢ (ce era atât de rău în asta?). 

Şi cunoştea şi concluziile finale. Tot acel gunoi care dădea pe dinafară despre cifre 
parentale şi aşa mai departe. Inclusiv ultimul rând din raportul despre ea: 

SUBIECTUL TREBUIE SUPRAVEGHEAT ÎN FAZELE FINALE ALE PROCEDURILOR DE 
ATINGERE A SCOPULUI. 

Dar nimic dintre acestea nu era relevant. Pornise în căutarea diamantelor ca să fie înfrântă 
doar de către cea mai rea erupție vulcanică din ultimii zece ani din Africa. Cine o putea 
condamna pentru cele întâmplate? Nu fusese greşeala ei. Avea s-o dovedească în următoarea 
ei expediţie... 

Munro resimțea frustrarea unui jucător care mizase mereu corect şi totuşi pierduse. Fusese 
corect când refuzase consorțiul euro-japonez; fusese corect când mersese cu ERTS; şi totuşi 
rămânea cu mâinile goale. Mă rog, îşi aminti siesi, simțind diamantele în buzunare, nu tocmai 
cu mâinile goale... 

Elliot se întorcea fără fotografii, benzi video, înregistrări audio sau schelete de gorile 
cenuşii. Se pierduseră până şi măsurătorile pe care le făcuse. Fără asemenea dovezi, nu 
îndrăznea propunerea unei noi specii — de fapt, ar fi fost lipsit de înţelepciune şi să pună în 
discuţie această posibilitate. Îi scăpase o mare ocazie, iar acum, umblând prin peisajul 
întunecat, nu avea decât sentimentul unei lumi naturale care o luase razna: păsări cădeau din 
văzduh strigând sinistru, prăbuşindu-se la picioarele lor asfixiate de gazele emanate; lilieci 
lunecau prin aerul amiezii; animale tipau şi urlau în depărtare. Un leopard cu blana în flăcări 
pe picioarele dinapoi dădu buzna peste ei pe la prânz. Undeva, departe, elefanții trambitau cu 
îngrijorare. 

Erau nişte suflete pierdute, ce abia se mai târau printr-o lume întunecată şi fumegândă, ce 
părea asemenea descrierilor iadului: foc nestins şi întuneric, unde suflete disperate tipau in 
agonie. Iar în urma lor, Mukenko scuipa scrum şi o ploaie luminoasă. La un moment dat, 
asupra lor se abătu o aversă de jăratic încins, care sfârâia la contactul cu frunzişul ud de 
deasupra capetelor, iar apoi făcea să fumege pământul umed de sub picioarele lor, găurindu- 
le hainele şi arzându-le pielea şi părul. În vreme ce ei dansau de durere, până când, în cele 
din urmă, se gândiră să se adăpostească sub copacii înalţi, strânşi unul într-altul şi aşteptând 
sfârşitul ploii arzătoare ce cădea din cer. 

Munro plănuise din primele momente ale erupției să se îndrepte direct către epava 
cargoului C-130, care le-ar fi asigurat adăpost şi provizii. Apreciase că vor putea ajunge la 
avion în două ore, în realitate trecuseră şase ore înainte ca uriaşa carlingă acoperită de cenuşă 
a avionului să apară din intunecimea sinistră a după-amiezii. 

Unul dintre motivele pentru care le trebuise atât de mult să se depărteze de Mukenko era 
acela că fuseseră obligaţi să evite trupele generalului Muguru. Ori de câte ori întâlniseră urme 


de masini Munro ii dusese mai departe, spre vest, in adancul junglei. 

— Nu-i un tip pe care să vrei să-l întâlneşti, spunea Munro. Si nici băieţii lui. N-ar sta 
deloc pe gânduri să-ţi scoată ficatul şi să ţi-l mănânce prăjit. 

Cenuşa închisă la culoare de pe aripi şi fuzelaj făceau uriaşul cargou să arate ca şi când s- 
ar fi prăbuşit în zăpadă neagră. De pe o aripă îndoită, peste metal, se scurse şuierând la 
pământ un fel de cascadă de cenuşă. Din depărtare auziră bătaia moale a tobelor kigani şi 
mortierele teribile ale trupelor lui Muguru. Altfel, era o linişte care nu prevestea nimic bun. 

Munro aşteptă în pădure, departe de epavă, supraveghind-o. Ross folosi ocazia pentru a 
încerca să transmită prin computer, măturând întruna cenuşa de pe ecranul video, dar nu 
reuşi să prindă Houstonul. 

În cele din urmă, Munro făcu semn şi o porniră cu toţii înainte. Amy, în panică, îl trase pe 
Munro de mânecă. 

— Nu merge, semnaliză ea. Acolo oameni. 


Munro se încruntă la ea şi-i aruncă o privire lui Elliot. Acesta arătă către avion. După 
câteva momente, se auzi o bufnitură şi din avion îşi făcură apariţia doi războinici kigani 
pictaţi în alb, păşind pe aripa înaltă. Cărau cutii cu whisky şi se certau cu privire la 
modalitatea de a le coborî jos, pe pământ. În clipa următoare, alti cinci kigani apărură sub 
aripă şi cutiile le fură trecute lor. Cei doi oameni de deasupra săriră jos şi grupul se puse în 
mişcare. 

Munro o privi pe Amy şi zâmbi. 

— Amy gorila buna, semnaliză ea. 

Mai aşteptară încă douăzeci de minute şi cum nu mai apărură alţi kigani. Munro conduse 
grupul către avion. Se aflau exact în fata uşii cargoului, când o ploaie de săgeți albe incepura 
să şuiere asupra lor. 

— Înăuntru! strigă Munro şi-i grăbi pe toţi în sus, pe trenul de aterizare îndoit, apoi pe 
aripă, şi de acolo în avion. Trânti uşa; săgețile tacanira pe suprafața metalică exterioară. 

Înăuntrul avionului era întuneric; podeaua înclinată sub un unghi dement. Cutii cu 
echipament alunecaseră pe culoare, îngrămădindu-se unele peste altele. Sub tălpi, scrâşneau 
cioburi de sticlă spartă. Elliot o purtă pe Amy până la un loc şi constată că kiganii îşi făcuseră 
nevoile în fotolii. 

De afară se auzeau tobe şi o ploaie neîntreruptă de săgeți izbind metalul şi ferestrele. 
Privind prin cenuşa întunecată, zăriră zeci de bărbaţi pictaţi în alb, fugind printre copaci şi 
ascunzându-se sub aripă. 

— Ce au de gând să facă? întrebă Ross. 

— Împuşcă-i, spuse Munro fără să stea pe gânduri, desfăcând proviziile şi scoțând cutiile 
cu cartuşe. N-am rămas fără muniţie. 

— Dar trebuie să fie vreo sută de inşi. 

— Da, însă numai unul este important. Ucide-l pe kigani cu dungi roşii pictate sub ochi. 
Asta va sfârşi atacul imediat. 

— De ce? întrebă Elliot. 

— Pentru că el e vrăjitorul Angawa, răspunse Munro, luând-o către cabina piloților. 
Omoară-l pe el şi am ieşit din clenci. 

Sageti cu vârful otrăvit răpăiau pe ferestrele din plastic şi păcăneau, lovind metalul; 
kiganii aruncau, de asemenea, cu fecale, care bufneau înfundat în fuzelaj. Tobele băteau fără 
încetare. 

Amy era înspăimântată şi-şi fixă singură centura de siguranță a scaunului în care se 
ghemuise, semnalizând: 

— Amy pleacă acum pasărea zboară. 

Elliot găsi doi kigani ascunşi în compartimentul din spate pentru pasageri. Spre propriul 
lui amuzament, îi ucise pe amândoi fără nici o ezitare, descărcându-şi arma, care îi reculă în 
mâini şi-i trimise pe kigani înapoi pe locurile pe care şezuseră, ciuruindu-le trupurile şi 
sfărâmând ferestrele. 

— Foarte bine, doctor, zâmbi Kahega larg, deşi, până în clipa aceea, Elliot tremurase fără 
să se poată controla. 

Elliot se lăsă moale într-un fotoliu, alături de Amy. 

— Oamenii atacă pasăre pasăre zboară acum pasăre zboară Amy vrea merge. 

— În curând, Amy, spuse el, sperând să se adeverească. 

Kiganii îşi abandonaseră asaltul frontal; atacau acum dinspre spate, unde nu mai erau 


ferestre. Puteau auzi cu totii sunetul talpilor goale, pasind pe fuzelaj in zona cozii si pe 
deasupra capetelor lor. Doi războinici reuşiră să se catere prin deschiderea de sub burta 
avionului, dinspre coadă. Munro, care se afla în cabină, strigă: 

— Dacă pun mâna pe voi, vă mănâncă! 

Ross deschise focul asupra uşii din spate; sângele o improsca pe haine; intruşii kigani fură 
scoşi din luptă. 

— Amy nu place. Amy vrea merge acasă, semnaliză Amy, ţinându-se strâns de centura de 
siguranţă. 

— Uite-l pe ticălosul ăla, strigă Munro şi-şi descărcă arma. 

Un tânăr de vreo douăzeci de ani, cu ochii manjiti cu roşu, căzu pe spate, tresărind sub 
rafala de gloanţe. 

— L-am luat, spuse Munro. Angawa. 

Se retrase şi le permise războinicilor să recupereze cadavrul. 

Fu momentul de încetare a atacului kiganilor; războinicii se retraseră în jungla tăcută. 
Munro se aplecă peste trupul pilotului şi privi afară, spre junglă. 

— Acum ce se va întâmpla? întrebă Elliot. Am învins? 

Munro scutură din cap. 

— Vor aştepta căderea nopţii. Apoi se vor întoarce să ne omoare pe toti. 

Elliot întrebă: 

— Şi ce vom face atunci? 

Munro se gândise la asta. Nu vedea nici o posibilitate de a părăsi avionul pentru cel puţin 
douăzeci şi patru de ore. Trebuiau să se apere noaptea şi aveau nevoie de o zonă liberă mai 
mare în jurul avionului, în timpul zilei. Soluţia evidentă era să ardă tufişurile înalte până la 
brâu din imediata vecinătate a avionului — dacă reuşeau s-o facă fără să sară în aer 
combustibilul rămas în rezervoarele avionului. 

— Uită-te după stingătoare de incendiu, îi spuse lui Kahega, sau după canistre de benzină. 

Iar el începu să caute documente care să-i spună unde erau localizate rezervoarele pe 
C-130. 

Ross se apropie de el. 

— Suntem la ananghie, nu-i aşa? 

— Da, spuse Munro, fără să se refere la vulcan. 

— Presupun că am făcut o greşeală. 

— Păi, poţi s-o dregi, spuse Munro, gândindu-te la vreo cale de ieşire. 

— Am să văd ce pot face, spuse ea cu seriozitate şi se duse către coada avionului. 

După cincisprezece minute, Ross ţipă. 

Munro se repezi în compartimentul pasagerilor, cu arma pregătită. Dar o văzu pe Ross 
care, prăbuşită într-un fotoliu, râdea isteric. Ceilalţi se uitau la ea, neştiind ce să facă. Munro 
o prinse de umeri şi o zgaltai: 

— Vino-ti în fire! spuse el, dar ea continuă să râdă. 

Kahega stătea lângă un cilindru de gaz, pe care scria PROPAN. 

— Ea vede la ei, şi întreabă câte mai multe, eu spun şase, ea începe să râdă. 

Munro se încruntă. Cilindrul era mare, de douăzeci de picioare cubice. 

— Kahega, pentru ce-au cărat ei propanul ăsta? 

Kahega ridică din umeri. 

— Prea mare pentru gătit. Au nevoie doar de cinci, zece picioare cubice pentru gătit. 

Munro zise: 

— Şi mai sunt încă şase ca asta? 

— Da, şef. Şase. 

— E ai dracului de mult gaz, zise Munro şi atunci îşi dădu seama că Ross, cu instinctul ei 
pentru a face planuri, trebuia să fi priceput dintr-o dată semnificaţia propanului aceluia; iar 
Munro ştiu şi el ce însemna şi se destinse la rândul lui într-un zâmbet larg. 

Agasat, Elliot întrebă: 

— Vă rog, ne poate spune şi nouă cineva ce înseamnă asta? 

— Înseamnă, spuse Munro printre hohote de râs, înseamnă că lucrurile se îndreaptă... în 
sus. 

Sustinut de cincizeci de mii de livre de aer încălzit cu arzătorul cu propan, sfera lucitoare 
din plastic a balonului consortiului se inalta de la pământ, urcând rapid prin aerul înserării. 

Kiganii sosiră în fugă din pădure, agitându-şi sulitele şi arcurile. Sagetile albe ale 
războinicilor lunecau în sus prin lumina tot mai puţină, dar tirul lor era prea scurt şi cădeau 


înapoi la pământ, după ce descriau arcuri neputincioase prin aer. Balonul se inalta liniştit in 
văzduh. 

La o altitudine de două mii de picioare, balonul prinse un vânt ce sufla către est, care îl 
duse departe de întinderea întunecată a pădurii congoleze, deasupra inimii roşii fumegânde a 
vulcanului Mukenko şi peste depresiunea adâncă a Văii Riftului, cu pereţii ei verticali ce 
licăreau în lumina lunii. 

De acolo, balonul alunecă peste frontiera Zairului, îndreptându-se către sud-est, spre 
Kenya — şi spre civilizaţie. 


EPILOG: Locul focului 


in 18 septembrie 1979, satelitul Landsat 3, aflat la o altitudine nominala de noua sute 
optsprezece kilometri, a facut o înregistrare pe o lăţime de o sută optzeci si cinci de kilometri, 
în banda şase (0,7-0,8 milimicroni în spectrul infraroşu) deasupra Africii. Penetrând cuvertura 
de nori de deasupra pădurii ecuatoriale, imaginile recepționate au arătat clar faptul că erupția 
vulcanului Mukenko încă mai continua, după trei luni. O proiectare pe computer a materiilor 
ejectate a estimat şase până la opt kilometri cubici de fragmente dispersate în atmosferă şi alti 
doi până la trei kilometri cubici de lavă eliberată pe pantele vestice ale muntelui. Localnicii 1- 
au denumit Kanyolifeka, „locul focului”. 

La 1 octombrie 1979, R.B. Travis a anulat formal Contractul Albastru, raportând că în 
viitorul previzibil nu se poate anticipa descoperirea nici unei surse naturale de diamante tip 
IIb. Firma japoneză în domeniul electronicii a lui Hakamichi şi-a reînnoit interesul pentru 
procedeul Nagauro de tratare artificială a diamantelor. Firmele americane au început şi ele 
lucrul pentru punerea la punct a procesului de tratare, eveniment aşteptat să se producă prin 
1984. 

În 23 octombrie, Karen Ross a demisionat de la ERTS, pentru a lucra la U.S. Geological 
Survey EDC[33] la Sioux Falls, în Dakota de Sud, unde nu se desfăşoară nici un fel de lucrări 
cu caracter militar şi nici nu este posibil să apară necesitatea vreunei activităţi de teren. Se 
mărită încă de atunci cu John Bellingham, un cercetător de la EDC. 

Peter Elliot şi-a luat un concediu fără plată, pe durată nedefinită, de la Departamentul de 
Zoologie al Universităţii Berkeley, în 30 octombrie. Un comunicat de presă cita: „Maturizarea 
şi creşterea în mărime a lui Amy... făcând dificilă continuarea activităţii de cercetare în 
laborator...” Proiectul Amy a fost, în mod formal, terminat, deşi cea mai mare parte a 
personalului l-a însoţit pe Elliot şi Amy la institutul de Studii Etnologice de la Bukama, în 
Zair. Aici contactul lui Amy cu gorilele în stare de libertate a continuat să fie studiat în teren. 
În noiembrie 1979, s-a crezut că era gravidă; în perioada respectivă ea îşi petrecea mai tot 
timpul cu un grup local de gorile, astfel încât era dificilă obţinerea unei certitudini. A dispărut 
în mai 1980[34]. 

Institutul a întreprins un recensământ al gorilelor de munte, între martie şi august 1980. S- 
a estimat un total de cinci mii de animale, aproximativ jumătate din estimarea făcută de 
George Schaller, biolog de teren, cu douăzeci de ani înainte. Aceste date confirmă faptul că 
gorilele de munte sunt într-un proces de dispariţie rapid. Rata reproducerilor în captivitate a 
crescut şi gorilele nu vor dispărea din punct de vedere tehnic; dar habitatul lor natural se 
restrânge sub presiunea exercitată de om, iar cercetătorii se tem că gorilele vor înceta să mai 
existe ca animale sălbatice în stare de libertate, în următorii câţiva ani. 

Kahega s-a întors la Nairobi în 1979, unde a lucrat într-un restaurant chinezesc care a dat 
faliment in 1980. S-a alăturat apoi expediției organizate de National Geographic Society [35] 
pentru studierea hipopotamilor, în Botswana. 

Aki Ubara, fiul cel mai mare al hamalului Marawani, radioastronaut la Cambridge, Anglia, 
a câştigat premiul Herskovitz în 1980, pentru cercetări asupra emisiei de radiaţii X provenită 
din sursa galactică M322. 

Cu un profit frumos, Charles Munro a vândut la sfârşitul lui 1979, treizeci şi unu de carate 
de diamante albastre tip IIb la Bursa din Amsterdam; diamantele au fost achiziţionate de Intel, 
Inc., o companie americană de micronică. Ulterior, el a fost înjunghiat de către un agent rus, 
la Amsterdam, în ianuarie 1980; corpul agentului a fost descoperit mai târziu la Bruxelles. 
Munro a fost arestat de o patrulă înarmată de graniţă, în Zambia, în martie 1980, dar a fost 
achitat în mai, a fost semnalat în Somalia, dar nu au fost confirmări. Trăieşte în continuare în 
Tanger. 

O imagine Landsat 3 receptionata în 8 ianuarie, 1980, a arătat că erupția vulcanului 
Mukenko încetase. Semnătura slabă a razelor laser încrucişate, înregistrată cu ocazia altor 
treceri ale satelitului, nu mai era vizibilă. Proiectia punctului intersecţiei lor marchează la ora 
actuală un câmp de lavă neagră, cu o grosime medie de opt sute de metri — aproape jumătate 
de milă — deasupra Oraşului Pierdut Zinj. 

UN DESĂVÂRȘIT REGIZOR AL AVENTURII MISTERIOASE SI 
AL FINALURILOR NEAȘTEPTATE 


The Houston Post 
Adânc, în inima întunecatei jungle congoleze, aproape de 
ruinele legendarului Oraș Dispărut din Zinj, o expediție formată 
din opt persoane sfârșește misterios și brutal în doar câteva 
minute. 


La 10.000 mile depărtare, în Houston, Karen Ross 
urmărește o înspăimântătoare transmisie video: in jungla 
africană o tabără distrusă, corturi dărâmate, echipamentul 
zdrobit, trupuri sfâșiate zăcând în mocirlă... apoi, o siluetă 
neagră, nedefinită... 


În San Francisco, extraordinara gorilă, femela Amy care 
cunoaște 620 de cuvinte din vocabularul semnelor, pictează clar, 
cu degetele, imaginea Orașului Dispărut din Zinj. Pictura 
seamănă izbitor cu reprezentarea anticului oraș într-o tipăritură 
portugheză executată la 1642. 


Imediat, o nouă expediţie, din care face parte și Amy, este 
trimisă în Congo. Întunecată, misterioasă, jungla își așteaptă 
noile victime... 


CONGO 


UN SCRIITOR SCÂNTEIETOR — UN ROMAN EXTRAORDINAR! 
The New York Times Book Review 

[1] 1 picior = 30,5 cm (n. tr.) 

[2] cca. 15°C (n. tr.) 

[3] 1 uncie = 28,35 g (n. tr.) 

[4] 1 livra = 454 g (n. tr.) 

[5] Limbajul prin semne american (n. tr.) 

[6] În Ib. engl. water melon = pepene verde, aprox. “pepene de apă”, (n. tr) 

[7] Pongide = grup de maimute primate (n. tr.) 

[8] În Ib. engl., dim = inapoiat mintal (n. tr.) 

[9] 1 pund = 454 g (n.tr.) 

[10] Urmatoarea relatare a persecutiilor la care a fost supus Elliot se datoreaza lui J. A. 
Peebles: „Încălcarea gravă a autonomiei universitare de către Press Innuendo and Hearsay: 
Experienta dr. Peter Elliot". In Journal of Academic Law and Psychiatry. 52, nr. 12 (1979): p. 
19-38 (n. a.) 

[11] A fost construită o nouă fabrică de medicamente. În această fabrică, toate pastilele 
ieşeau pe o bandă transportoare; o persoană trebuia să supravegheze banda şi să apese nişte 
butoane pentru a sorta pastilele în cutii separate, după mărime şi culoare. Un adept al 
concepţiei behavioriste a lui Skinner atrase atenţia asupra faptului că ar fi simplu să se 
dreseze porumbei care să supravegheze pastilele şi să ciocănească în clape colorate pentru a 
executa procesul de sortare. Conducerea neîncrezătoare a fabricii fu de acord cu un test: 
porumbeii se dovediră demni de încredere în execuţie şi fură deci plasați pe linia de 
asamblare. Atunci se înfăţişă o organizaţie de ocrotire a animalelor care opri aceasta 
activitate, sub cuvânt că reprezintă cruzime fata de animale; însărcinarea reveni iar unui 
operator uman, faţă de care, aparent, nu reprezenta un act de cruzime, (n. a.) 

[12] Lucrarea principală a bibliografiei consultată de Johnson era lucrarea definitivă a lui 
A.J. Parkinson: The Congo Delta in Myth and History, (London, Peters. 1904) (n.a.) 

[13] Legendarul oraş Zinj a stat la baza cunoscutului roman al lui H. Rider Haggard: 
Minele Regelui Solomon, publicat în 1885. Haggard, un filolog înzestrat, a lucrat în serviciul 
guvernatorului din Natal in 1875 şi se poate presupune că a auzit despre Zinj de la zulusii 
care trăiau pe atunci în vecinătate 

[14] Joc de cuvinte: în Ib. engl, bit = firimitură, dar şi informatie, bit — unitatea de 
informatie, cea mai simplă informatie: da, nu. (n.tr.) 

[15] Joc de cuvinte: “PSOP" (Prior Significant Orbiter Pass — trecere arbitrală deosebit de 
semnificativă) se pronunţă ca @pssup” = pişălău. (n. tr.) 

[16] Deşi mai mult de nouăsprezece mii de persoane au fost ucise în timpul rebeliunii 
Mau-Mau, doar treizeci şi şapte de albi au căzut victime celor şapte ani de Teroare. Ca 
urmare, fiecare asemenea moarte a fost considerată, în mod just, mai degrabă un joc al sorții, 
decât o urmare a politicii negrilor. (n.a.) 

[17] Minnesota Institute of Technology (n. tr.) 

[18] 1 inch = 2,54 cm (n. tr.) 

[19] Un ordin de mărime reprezintă trecerea la o mărime de zece ori mat mare sau mai 
mică. (n. tr.) 

[20] 1 galon = 3,77 1 (n. tr.) 

[21] SAM = sol-air missile = rachetă sol-aer (n.tr.) 

[22] Pădurea ecuatorială, ca ecosistem, este un complex de utilizare a energiei mult mai 
eficient decât oricare alt sistem de conversie energetică proiectat de om. A se vedea: C.F. 
Higgins et al., Energy Resources and Ecosystem Utilizalion (Englewood Cliffs. N.J.; Prentice 
Hall, 1977, pag. 212-255) (n.a.) 

[23] 1 acru = 0,405 ha (n.tr.) 

[24] WEIRD - Wilderness Environment Intruder Response Defenses (engl.) = proiecţie 
prin răspuns la pătrunderea în mediul natural. Joc de cuvinte: weird înseamnă: fatal, sinistru 
(n. tr.) 

[25] RF = radio frecvenţă (n. tr.) 

[26] Herman Ronschach = psihiatru elveţian (1884-1992), care a pus la punct un test 


pentru evidentierea structurii de baza a personalitatii unui individ, prin asociatiile evocate de 
o serie de desene formale din pete de culoare (n. tr.) 

[27] Sir Anthony Forstmann s-a sfarsit ros de datorii si de sifilis, in 1880 (n.a.) 

[28] APE - Animal Pattern Explanation (engl.) = explicarea structurilor animale; ape 
(engl.) = maimuta primată (n. tr.) 

[29] VIR = Video Tape Role (engl.) = rola pentru banda video (n. tr.) 

[30] Fereşte-te, ai grijă (de tine), vezi (de tine) înseamnă, în general, opusul intelesului 
său literal: priveşte în (spre) afară (engl.) (n. tr.) 

[31] Locul unde a fost descoperită „Lucy”, scheletul cel mai complet de Australopithecus 
afarensis (n. tr.) 

[32] Prescurtare pentru Johannesburg (n. tr.) 

[33] Serviciul american pentru prospectiuni geologice (n. tr.) 

[34] În mai 1980, Amy a dispărut timp de patru luni, dar în septembrie s-a întors cu un 
pui de sex masculin, agăţat la piept. Elliot i-a semnalizat şi a avut satisfacția neasteptata sa 
vadă cum puiul îi răspunde prin semne Amy iubește Peter, iubeşte Peter. Semnalizarea era fermă 
şi corectă şi a fost înregistrată pe bandă video. Amy nu s-a apropiat cu puiul, iar când acesta a 
vrut să se ducă spre Elliot, ea l-a inhatat şi l-a tras la piept, dispărând în tufişuri. A fost 
semnalată ulterior într-un grup de gorile, pe pantele muntelui Kyambara, în nordul Zairului 

[35] Societatea Naţională Geografică, înfiinţată la Washington D.C. în 1988, care editează 
cea mai cunoscută revistă ilustrată de popularizare a cunoştinţelor geografice, National 
Geographic Magazine (n. tr.) 


